
Volumul  4 

Esenţa  vieţii:  destinul ,  karma ,  spiritul 


SPIRITUS.RO 
Bucureşti,  2017 


MĂRTURII  DESPRE  KARMĂ,  DESTIN, 

REÎNCARNARE 


Continuarea  prezentării  extinse  a  studiilor  de  caz 

din  volumele  1,  2  si  3 

/  j 


Metoda  mea  de  cercetare  a  vieţilor  anterioare  se  bazează  pe 
binecunoscutele  capacităţi  parapsihice  -  clarviziunea  şi  telepatia 
pe  care  le-am  verificat  lucrând  cu  mii  de  spirite  şi  clienţi,  timp  de  16 
ani.  Redau  mai  jos  o  parte  dintre  rezultatele  muncii  mele  de 
cercetare,  completate  cu  reacţiile  celor  care  au  beneficiat  de  studiul 
karmic  realizat  de  mine.  Se  poate  observa  cu  uşurinţă  puternica 
legătură  spirituală  dintre  omul  de  astăzi  şi  încarnările  anterioare  ale 
spiritului  său.  Impactul  trecutului  spiritual  asupra  fiecărui  om  este 
incontestabil.  Dacă  fiecare  individ  ar  putea  să  afle  aspecte  din 
vieţile  sale  anterioare,  ar  reuşi  cu  siguranţă  să  îşi  organizeze  viaţa 
actuală  într-un  mod  mult  mai  agreabil  pentru  el.  în  felul  acesta, 
prezentul  nu  ar  mai  deveni  copleşitor  prin  problemele  pe  care  le 
pune  zilnic  în  faţa  fiecăruia  dintre  noi. 


NINA  PETRE 

Sunt  prezentate  vieţile  antecesorilor  spirituali  (în  ordine  inversă 
cronologică,  cu  elemente  istorice),  precum  şi  reacţiile  destinatarilor. 

Lista  studiilor  de  caz  (volumul  4): 


> 

ACUM,  Italia  (episoadele  1  -  9) 

-  pag.  3 

> 

ALEXANDRA,  Bucureşti  (episoadele  1-12) 

-  pag.  31 

> 

CORBEC,  Piatra  Neamţ  ( continuare  episoadele  12-16) 

-  pag.  70 

> 

DORINA,  Grecia  ( continuare  episoadele  25  -  27) 

-  pag.  85 

> 

ELENA,  Bucureşti  {continuare  episoadele  24-39) 

-  pag.  95 

> 

MIA,  laşi  (episoadele  1  -  3) 

-  pag.  164 

De-a  lungul  timpului,  am  publicat  studiile  vieţilor  anterioare  ale 
spiritelor  unor  persoane  din  România  în  patru  volume  (inclusiv  cel  de 
faţă),  după  cum  urmează  (s-au  folosit  pseudonime): 


VIEŢILE  ANTERIOARE 
numerotate  invers  cronologic 

Studii  de  caz 

Volumul  1 

Volumul  2 

Volumul  3 

Volumul  4 
(curent) 

ACUM 

1-9 

AGATHA 

1-2 

ALEXANDRA 

1-12 

ANCA-ELENA 

1-8 

ANCA 

1-3 

ANDREEA 

1-2 

CLARA 

1 

2-3 

CLAUDINA 

1-4 

CORBEC 

1-6 

7-n 

12  -  16 

DANIEL 

1-4 

DORINA 

1-3 

4-10 

11  -  24 

25-27 

ELENA 

1 

00 

14-15 

16-23 

24-39 

ELY 

1-3 

ERIKA 

1-4 

5-12 

GIULIA 

1-6 

I  LINCA 

1-2 

3-12 

LIZA 

1-7 

MAGDA 

1-3 

4 

MARIA 

1-3 

MIA 

1-3 

NICOLETA 

1-2 

REBEKKA 

1 

SABINA  VISU 

l 

SIMONA 

1-2 

SORIN 

1-9 

10  -  20 

21-25 

ZOE 

1-7 

Total  cazuri 

58 

54 

57 

48 

ACUM 


Prezentare 

Tânărul  care  şi-a  ales  pseudonimul  ACUM  lucrează  în  sistemul 
medical  italian.  Preocupat  de  evoluţia  spirituală,  citeşte  enorm,  în  afara 
programului  de  la  serviciu.  Pasionat  de  terapiile  alternative,  a  urmat 
cursuri  de  masaj  somatic,  Reiki  Usui,  Karuna  Reiki,  Munay  Ki 
(şamanism),  Shamballa,  Seikim  Reiki,  Vindecare  reconectivă,  terapie  cu 
îngeri,  Pranic  Healing.  Ajută  cu  toată  inima  pe  oricine  îi  cere  sprijinul. 

Nina  Petre 
1 1  octombrie  2016 
Bucureşti 


EPISOADE  SPIRITUALE  COMENTATE 
O  Issos  Keriakis  (1875-1938) 
®  Tinda  Lauri  (1801-1854) 

O  Karl  Lager  (1713-1778) 

O  Rakdo  (1619-1680) 

®  Xel  (1522-1577) 

O  RorkO’Nardy  (1412-1471) 
®  Annuke  (1331-1372) 

O  Yussouf  (1211-1268) 

O  Alexandros  (1113-1170) 

Episodul  1  -  ISSOS 


Episodul  spiritual  nr.i  îl  are  ca  erou  pe  grecul  ISSOS  KERIAKIS,  a 
cărui  viaţă  s-a  desfăşurat  între  anii  1875-1938.  ISSOS  s-a  născut  în  oraşul 
Salonic  (Thessaloniki),  port  la  golful  Salonic,  a  cărui  apă  provine  din 
Marea  Egee. 

Soţii  Kiros  şi  Adnada  Keriakis  aveau  doi  băieţi.  ISSOS  era  cu  5  ani 
mai  tânăr  decât  Markos.  Kiros  muncea  ca  marinar  pe  un  vas  comercial 
grecesc  împreună  cu  fiul  mai  mare,  Markos.  Cei  doi  băieţi  au  urmat  doar 
anii  de  şcoala  generală  în  Salonic.  La  16  ani,  ISSOS  şi-a  început  viaţa  de 
marinar  pe  micul  vapor  alături  de  tatăl  şi  fratele  său. 

Ţara  lor,  Grecia,  devenise  independentă  faţă  de  Imperiul  Otoman  în 
anul  1822.  în  1832,  a  fost  proclamată  regat  independent  cu  monarhie 
ereditară.  Primul  rege  a  fost  Otto  (Friederich  Ludwig),  aparţinând 
dinastiei  de  Bavaria,  care  a  domnit  între  anii  1833-1862.  în  Primul 
Război  Mondial,  Grecia  s-a  alăturat  ţărilor  Antantei,  începând  cu  anul 

1917\ 

în  perioada  vieţii  eroului  nostru,  Grecia  a  trecut  din  forma  de 
monarhie  în  cea  de  republică,  iar  din  aceasta  a  revenit  la  monarhie,  regii 
săi  aparţinând  dinastiei  de  Glucksburg.  Regele  George  (Giorgios)  I  a 
domnit  în  perioada  1863-1913.  I-a  urmat  la  tron  regele  Constantin 
(Konstantinos)  I,  prima  oară  între  anii  1913-1917.  Au  urmat:  Alexandru 
(Alexandros)  între  1917-1920;  Constantin,  a  doua  oară  (1920-1922); 
George  II,  prima  oară  (1922-1923). 

în  18  decembrie  1923,  regele  George  II  a  fost  obligat  să  părăsească 
ţara,  sub  presiunea  unei  junte  militare.  La  25  martie  1924,  Grecia  s-a 
proclamat  republică.  La  3  noiembrie  1935,  a  fost  reinstalată  monarhia.  în 
24  noiembrie  1935,  regele  George  II  a  revenit  din  Marea  Britanie.  Şi-a 
încheiat  domnia  în  anul  1947.  în  urma  loviturii  de  stat  militare  din  10 
octombrie  1935,  generalul  Ioannis  Metaxas  a  instituit  propriul  său  regim 
dictatorial  fascist  între  1936  şi  1941. 

Pe  ISSOS  Keriakis  l-au  afectat  puternic  schimbările  politice  şi 
tensiunile  sociale  din  ţara  sa,  mai  ales  spre  sfârşitul  vieţii. 

La  21  de  ani,  s-a  căsătorit  cu  Akila  Maneirou,  o  fată  de  17  ani  pe  care 
o  iubea  de  mai  multă  vreme.  Akila  i-a  dăruit  o  fetiţă,  Matilda,  pe  care  a 
născut-o  la  20  de  ani.  Pe  Teris,  primul  băiat,  l-a  adus  pe  lume  la  18  ani. 
Arkos,  fiul  cel  mic,  a  sosit  în  familie  când  Teris  avea  9  ani.  Copiii  au 
crescut  alături  de  mama  lor  şi  cele  două  bunici,  Adnada  şi  Elefteria 
(mama  Akilei),  tatăl  sosind  rareori  acasă,  în  scurte  concedii.  în  1923,  a 

murit  bunicul  Kiros,  bolnav  de  ficat,  din  cauza  consumului  excesiv  de 
rom. 

ISSOS  împlinise  48  de  ani,  se  simţea  obosit  de  navigaţie,  iar 
pierderea  tatălui,  pe  care  îl  iubise  enorm,  l-a  determinat  să  renunţe  la 
munca  pe  vapor.  Matilda  şi  Teris  îşi  aveau  propriile  familii,  iar  Arkos 
împlinise  17  ani.  Băiatul  muncea  la  magazinul  fratelui  Teris,  visând  să  îşi 
deschidă  o  afacere  comercială  pe  cont  propriu.  Soţul  Matildei  lucra  ca 
mecanic  la  şantierul  naval.  Inimosul  Nikos  îşi  iubea  mult  socrul, 
admirându-1  pentru  puterea  lui  de  a  fi  muncit  pe  mare  timp  de  32  de  ani. 
La  îndemnul  său,  ISSOS  a  renunţat  la  navigaţie,  acceptând  postul  de 
administrator  al  şantierului  naval. 

în  9  mai  1936,  a  participat  la  greva  generală  a  muncitorilor  din 
Salonic,  mişcarea  revendicativă  fiind  reprimată  de  Poliţie.  Printre  cei 
anchetaţi  şi  torturaţi  în  beciul  Poliţiei  s-a  aflat  şi  ISSOS  Keriakis.  Eliberat 
după  o  săptămână,  a  avut  nevoie  de  multe  îngrijiri  medicale.  A  mai  trăit  2 
ani,  chinuindu-se  să  supravieţuiască  bolnav,  fără  serviciu,  nevoit  să  ia 
medicamente  pentru  care  nu  avea  bani.  L-au  ajutat  copiii  lui  atât  cât  le-a 
stat  în  puteri.  Nici  ei  nu  prea  erau  bogaţi.  Akila,  ajunsă  de  nevoie  soră 
medicală,  şi-a  îngrijit  soţul  cu  mult  devotament,  aşteptând  de  la  o  zi  la 
alta  să  se  simtă  mai  bine. 

Soarta  lui  ISSOS  nu  a  vrut  să  fie  aşa.  în  noiembrie  1938,  bolnavul  s-a 
stins  din  viaţă,  inima  sa  nemaireuşind  să  reziste  durerilor  trupului.  în 
urma  torturilor  îndurate  la  61  de  ani,  ISSOS  rămăsese  bolnav  cu  ficatul, 
inima,  stomacul,  pancreasul  şi  plămânii.  în  timpul  revoltei  de  stradă,  un 
anarhist  îl  înjunghiase  în  plămânul  stâng.  Anchetatorii  i-au  dat  drumul 
acasă,  fiindcă  nu  doreau  ca  el  să  moară  în  închisoare. 

Nina  Petre 
4  iulie  2016 


COMENTARIUL  LUI  ACUM 

„Am  recitit  scrisoarea  despre  Issos  şi  m-a  impresionat  viaţa  destul 
de  singuratică  pe  care  a  trăit-o  (26  de  ani  pe  mare),  similară  cu  a  mea: 
trăiesc  singur  de  la  18  ani  şi  m-am  obişnuit  cu  singurătatea. 

A  muncit  începând  de  la  16  ani,  la  fel  şi  eu,  făurindu-şi  destinul  cu 
mâinile  sale. 

(Un  călugăr  cu  har  m-a  întrebat  dacă  sunt  marinar  şi  i-am  răspuns 
că  nu  sunt,  dar  se  pare  că  am  multe  asemănări  cu  viaţa  unui  marinar  în 
această  întrupare  şi  găsesc  puncte  în  comun  cu  Issos.) 

E  trist  că  ataşamentele  omeneşti  de  putere,  bani,  poziţie  socială,  mai 
bine  zis  tot  ce  hrăneşte  Ego-ul  nostru  fantomatic,  toate  lucruri  efemere, 
ca  şi  personajele  pe  care  le  interpretăm  în  această  întrupare,  ne  despart 
de  Esenţă  /Dumnezeu/Conştiinţă. 

Observând  gândurile,  sentimentele,  acţiunile  şi  viaţa  care  se 
desfăşoară,  putem  găsi  Sursa  a  ce  suntem  şi  poate  putem  înceta  căutarea 
a  ceea  ce  numim  Acasă. 

Am  avut  contacte  cu  diferite  entităţi  şi  simt  prezenţa  altor 
dimensiuni,  mai  ales  când  mă  pun  la  rugăciune,  percep  diferite  forme 
energetice  şi  mă  transpun  în  altă  dimensiune. 

Unele  entităţi  s-au  prezentat  pline  de  iubire,  altele  au  dorit  să  intre 
în  corpul  meu  fără  permisiune  şi  forţând  nota,  mai  ales  în  timpul 
somnului,  când  eşti  mai  vulnerabil,  iar  aceste  evenimente  m-au  făcut  să 
fiu  mai  precaut  şi  să  caut  puterea  în  interior,  să  îmi  înfrunt  frica  de 
necunoscut  şi  de  nevăzut.  Din  toate  am  învăţat.” 

ACUM 
4  august  2016 
Italia 


Episodul  2  -  TINEDA 

Episodul  spiritual  nr.2  o  are  ca  eroină  pe  argentinianca  TINEDA 
LAURI,  a  cărei  viaţa  s-a  desfăşurat  între  anii  1801-1854  (secolul  19). 
TINEDA  s-a  născut  în  Buenos  Aires,  port  la  Oceanul  Atlantic,  situat  pe 
ţărmul  estuarului  La  Plata,  oraşul  fiind  actuala  capitală  a  Republicii 
Argentina. 

Buenos  Aires,  localitate  fondată  în  anul  1536  de  către  spaniolul  P.  de 
Mendoza  la  vărsarea  fluviului  Rio  de  la  Plata,  s-a  transformat  în  scurt 
timp  într-un  adevărat  oraş  colonial.  Sediu  al  Episcopatului  începând  cu 
anul  1620  şi  ajuns  capitala  viceregatului  Rio  de  la  Plata  în  1776,  Buenos 
Aires  s-a  dezvoltat  datorită  libertăţii  de  a  face  comerţ  cu  Spania.  A 
constituit  punctul  de  referinţă  în  lupta  pentru  independenţă  începută  în 
anul  1810.  După  mai  mulţi  ani  de  separare  ca  stat  autonom,  în  1869  a 
intrat  în  Federaţia  Provinciilor  Unite  din  Rio  de  la  Plata.  în  1880,  Buenos 
Aires  a  devenit  capitala  Argentinei. 

Mişcarea  de  eliberare  naţională  de  sub  dominaţia  spaniolă,  izbucnită 
la  25  mai  1810  (denumită  Revoluţia  din  Mai)  a  culminat  la  9  iulie  1816  cu 
proclamarea  independenţei  Provinciilor  Unite  Rio  de  la  Plata,  la  intrarea 

revoluţionarului  Jose  de  San  Martin.  Prin  Constituţia  din  1826,  ţara  a 
primit  numele  de  Republica  Federativă  Argentina  (Ţara  Argintului). 
Deceniile  următoare  au  fost  marcate  de  antagonismul  dintre 
conservatorii  federalişti  (îndeosebi  marii  proprietari  funciari)  şi  liberalii 
unitarişti  (reprezentanţii  cercurilor  burghezo-comerciale),  manifestat 
prin  războaie  civile,  încheiate  cu  victoria  dictatorului  Juan  Manuel  de 
Rosas  în  1835. 

în  perioada  vieţii  eroinei  noastre,  TINEDA,  Argentina  a  participat  la 
războiul  împotriva  Braziliei  (1825-1828)  şi  la  marele  război  împotriva 
Uruguayului  (1838-1852),  fiind  învinsă  în  ambele  conflagraţii.  Luptele 
interne  pentru  puterea  în  Stat  şi  cele  externe,  prin  care  s-a  urmărit 
cucerirea  Uruguayului,  au  aruncat  ţara  într-un  haos  naţional,  perturbând 
activitatea  economică  şi  aducând  populaţia  la  un  nivel  accentuat  de 
sărăcie.  în  această  nefericită  ţară  a  trăit  TINEDA  timp  de  53  de  ani. 

Soţii  Jose  şi  Auria  Lauri  aveau  două  fete.  TINEDA  era  cu  doi  ani  mai 
tânără  decât  Maddalena.  Deşi  foarte  ocupaţi  cu  activitatea  lor  comercială 
necesară  supravieţuirii  întregii  familii,  cei  doi  părinţi  şi-au  trimis  fetele  la 
şcoala  generală  patronată  de  parohia  catolică,  lăsându-le  să  înveţe  carte 
până  la  14  ani.  După  absolvire,  le-au  luat  ca  vânzătoare  în  magazinul  lor, 
unde  se  puteau  găsi  mărfuri  de  strictă  necesitate  în  orice  gospodărie. 
Jose  alerga  zi  de  zi  în  căutare  de  marfă,  având  numeroşi  prieteni  în 
rândul  marinarilor  care  coborau  în  port,  dar  şi  în  satele  indienilor  de 
etnie  chona,  răspândite  în  afara  oraşului. 

Cunoştea  bine  familia  felcerului  indian  Karedu,  a  cărui  dugheană  se 
afla  în  apropierea  magazinului  său.  Părinţii  lui  Karedu  îşi  părăsiseră 
gospodăria  de  la  ţară  pentru  a  locui  în  oraş  cu  fiul  lor,  ajutându-1  în 
munca  lui  de  felcer.  Karedu  tundea  şi  rădea  bărbaţii,  le  făcea  frecţii  cu 
soluţii  frumos  mirositoare,  le  recomanda  leacuri  naturale  pentru  diverse 
boli,  trimiţându-i  la  vecinul  său,  Jose,  pentru  a  cumpăra  ierburi  de  leac, 
alifii,  siropuri,  pietricele  colorate  care  alungau  duhurile  rele. 

TINEDA  şi  sora  ei,  călătorind  cu  Jose  prin  satele  indienilor,  au 
învăţat  cât  le-a  fost  îngăduit  din  practicile  lor  vindecătoare.  Felcerul 
Karedu,  ajuns  la  21  de  ani,  pusese  ochii  pe  frumoasa  şi  deşteaptă 
TINEDA,  dorind  să  şi-o  ia  de  nevastă.  Fiind  acceptat,  nunta  s-a  făcut 
repede,  cu  toate  că  mireasa  avea  doar  16  ani.  Sora  ei  mai  mare, 
Maddalena,  s-a  măritat  în  anul  următor,  mirele  fiind  un  văr  al  inimosului 
Karedu. 

Până  la  19  ani,  când  a  devenit  mamă,  TINEDA  şi-a  ajutat  zilnic  soţul 
în  munca  lui  de  îngrijire  a  clienţilor.  El  îi  amenajase  un  cabinet  modest 

într-o  cameră  alăturată  celei  în  care  lucra,  ambele  aflându-se  la  parterul 
propriei  case.  în  odăile  de  la  etaj,  locuiau  ei  şi  părinţii  lui  Karedu. 
TINEDA  simţea  o  chemare  deosebită  spre  munca  de  tămăduitor.  Ştiinţa 
ei  străveche,  primită  în  mare  taină  de  la  vindecătoarele  chona,  trebuia 
folosită  pentru  ajutorarea  populaţiei  sărace  din  Buenos  Aires.  Oamenii 
nevoiaşi  nu  aveau  bani  pentru  a  se  trata  la  medicii  sosiţi  din  Europa  şi 
nici  pentru  a-şi  cumpăra  medicamentele  scumpe  recomandate  de  ei. 

După  naşterea  lui  Genunio,  la  19  ani,  a  urmat  cea  a  lui  Arrado,  la  24 
de  ani.  Băiatul  cel  mic  avea  2  anişori  când  familia  s-a  mărit  cu  micuţa 
Mireda,  o  fetiţă  superbă,  ce  semăna  uimitor  cu  mama  ei.  între  cele  trei 
naşteri,  TINEDA  s-a  ocupat  şi  de  tratamente,  copiii  fiind  bine  îngrijiţi  de 
mama  Auria.  Copiii  crescând,  au  fost  trimişi  la  şcoală.  Mireda  s-a 
căsătorit  la  15  ani  cu  medicul  Augusto  Savi,  un  bărbat  de  27  ani  căruia  îi 
murise  nevasta,  din  cauza  unei  pierderi  de  sarcină.  Au  avut  împreună 
cinci  copii.  Cei  doi  băieţi,  Arrado  şi  Genunio,  s-au  angrenat  cu  pasiune  în 
comerţul  bunicilor  Jose  şi  Auria,  dezvoltând  reţeaua  de  procurare  şi 
vânzare  a  mărfurilor. 

TINEDA  s-a  ocupat  de  năpăstuiţii  oraşului  până  la  51  de  ani,  când  s- 
a  îmbolnăvit  de  tuberculoză.  Boala  fusese  adusă  în  oraş  de  marinari  şi  de 
sclavii  transportaţi  în  condiţii  mizere.  TINEDA  credea  că  va  putea 
învinge  cumplita  maladie  cu  toată  ştiinţa  şi  experienţa  ei  de  aproape  o 
viaţă.  Din  nefericire  pentru  ea  şi  pentru  pacienţi,  această  boală  nu 
existase  în  lumea  amerindienilor  până  la  sosirea  cuceritorilor  spanioli. 
Prin  urmare,  bătrânii  vraci  nu  cunoşteau  metode  eficiente  pentru 
vindecarea  ei.  Atât  în  rândul  triburilor  de  indieni,  cât  şi  în  oraşele 
argentiniene,  tuberculoza  făcea  ravagii,  ucigând  un  număr  mare  de 
locuitori.  TINEDA  s-a  stins  din  viaţă  la  doar  53  de  ani,  tuberculoza 
transformând-o  într-o  umbră  a  femeii  voinice  de  altădată. 

Nina  Petre 
11  august  2016 


COMENTARIUL  LUI  ACUM 

„îţi  mulţumesc  pentru  acest  episod  spiritual  minunat. 

La  fel  ca  şi  Tineda,  şi  eu  doresc  să  ajut  cu  tot  ce  pot  pe  cei  în 
suferinţă  şi  pe  cei  ce  caută  explicaţii  pentru  evenimentele  vieţii. 

Am  făcut  un  curs  Munay-Ki  de  şamanism,  şi  e  cel  predat  pe  linia  lui 
Alberto  Villoldo,  iar  una  dintre  cărţile  sale  o  am  acasă  împreună  cu  un 
CD  muzical  amerindian. 

Cred  că  frica  şi  necunoaşterea  sau  frica  de  necunoscut  ne  separă  unii 
de  alţii  şi  de  Dumnezeu,  şi  unicul  mod  de  a  cunoaşte  oameni,  lumi, 
dimensiuni  şi  chiar  ceea  ce  am  numit  noi  „Dumnezeu”  e  de  a  ne  deschide 
şi  asculta  şi  alte  puncte  de  vedere  şi  chiar  de  a  renunţa  la  tot  ce  ni  s-a 
spus  că  suntem  (de  către  părinţi,  profesori,  societate). 

Cred  că  în  fiecare  zi  te  confrunţi  cu  necunoaşterea  omenească  şi  cu 
atitudinea  oamenilor  faţă  de  ceea  ce  nu  înţeleg  (spirite,  viaţă,  moarte, 
reîncarnare)  nu  e  aşa? 

Şi  această  necunoaştere  e  de  fapt  necunoaştere  de  Sine  sau  lipsa 
conştiinţei  de  Sine. 

Iar  oamenii  interpretează  roluri  într-o  piesă  fără  să  îşi  dea  seama  că 
sunt  de  fapt  actorii  şi  nu  personajele  interpretate  cu  toată  povestea  lor  în 
spate. 

Şi  eu  caut  răspunsuri  la  întrebările  vieţii  (cine  sunt,  ce  am  venit  să 
fac  aici,  care  e  rostul  vieţii  etc)  iar  ele  au  venit  şi  vin  pe  diferite  căi.  Am 
venit  să  arăt  oamenilor  scânteia  de  dumnezeire  ce  se  află  în  ei  şi  doresc  să 
o  aprind  cât  mai  mult  şi  în  mine  şi  în  oameni. 

Am  întrebat  un  Spirit  înalt  care  sunt  limitele  omeneşti  şi  mi-a 
răspuns  că  nu  sunt  limite  la  ce  putem  să  fim  sau  să  devenim,  unicele 
limite  sunt  credinţele  noastre  şi  barierele  pe  care  noi  sau  societatea  ni  le- 
apus. 

Aşa  că  dau  la  o  parte  tot  ce  mi  s-a  zis  vreodată  şi  aflu  ce  sunt  eu  fără 
toate  etichetele  şi  fără  gândurile  minţii. 

Dacă  sufletul/spiritul  e  nemuritor,  ce  pot  să  risc  în  căutarea 
Dumnezeului? 

Dar  ce  pot  să  câştig  ?  0  Totul .” 

ACUM 
13  august  2016 
Italia 


Episodul  3  -  KARL 

Episodul  spiritual  nr.3  îl  are  ca  erou  pe  KARL  LAGER,  a  cărui  viaţă 
s-a  desfăşurat  între  anii  1713-1778  (secolul  18).  S-a  născut  în  oraşul 
Salzburg,  localitate  din  vestul  Austriei,  situată  în  apropierea  graniţei  cu 
Germania.  Soţii  Lager,  Rudrig  şi  Diane,  îl  aveau  numai  pe  KARL.  Avocat 
de  mare  succes,  Rudrig  servea  interesele  familiilor  bogate  din  Salzburg, 

fiind  bine  retribuit.  Averea  lui  şi  a  soţiei  sporea  anual,  ambii  părinţi 
gândindu-se  în  mod  obsesiv  la  viitorul  unicului  copil. 

Diane  îl  născuse  pe  KARL  cu  un  handicap  fizic:  piciorul  stâng  mai 
scurt  cu  4  cm  decât  dreptul.  Cu  toate  că  purta  o  gheată  cu  talpa  groasă, 
KARL  mergea  greu,  având  uneori  dureri  la  coloana  vertebrală.  A  urmat 
cursurile  şcolii  generale  şi  ale  unui  liceu  de  băieţi  din  oraşul  său. 
Neputând  să  meargă  la  studii  înalte,  din  cauza  infirmităţii  sale,  şi-a  dorit 
să  ajungă  notar,  pentru  a-şi  ajuta  propriul  tată  în  activitatea  lui. 

Avea  19  ani  când  Rudrig  l-a  dus  în  cabinetul  bătrânului  notar 
Dietrich  Rannet,  bunul  său  prieten,  acesta  acceptând  să  îl  şcolarizeze  la 
locul  de  muncă.  Ajuns  funcţionar,  apoi  ajutor  de  notar,  tânărul  KARL  s-a 
dovedit  a  avea  un  caracter  frumos,  o  bună  educaţie  primită  în  familie  şi  o 
puternică  dorinţă  de  a  ajunge  om  bine  realizat  din  toate  punctele  de 
vedere. 

De-a  lungul  vieţii  lui  KARL,  Austria  a  cunoscut  o  bună  dezvoltare 
economică  şi  socială,  cu  toate  că  împăraţii  săi  au  purtat  războaie  grele  şi 
costisitoare.  între  anii  1711-1740,  a  domnit  Carol  VI,  rege  al  Ungariei, 
rege  de  Napoli,  duce  de  Milano,  duce  de  Mantova,  rege  al  Boemiei,  rege 
al  Siciliei,  duce  de  Parma-Piacenza  şi  împărat  al  Austriei.  I-a  urmat  la 
tron  fiica  sa,  Maria  Tereza  (Terezia,  Theresia)  în  perioada  1740-1780, 
regină  a  Ungariei,  a  Boemiei,  ducesă  de  Mantova,  de  Parma-Piacenza  şi 
împărăteasă  a  Austriei.  Carol  VI  a  pus  bazele  dezvoltării  maxime  a 
statului  austriac  prin  măsuri  de  tip  financiar  şi  economic.  Domnia  Măriei 
Tereza  a  început  cu  o  perioadă  de  reforme  iluministe  menite  să 
centralizeze  puterea  şi  să  îmbunătăţească  condiţiile  de  viaţă  ale 
supuşilor,  măsuri  pentru  instruirea  poporului  şi  eliminarea  unor 
impozite. 

Condiţiile  favorabile  asigurate  de  Cancelaria  Imperială  le-au  permis 
şi  locuitorilor  din  Salzburg  să  trăiască  în  mod  civilizat,  chiar  dacă  nu  erau 
cu  toţii  bogaţi. 

Bătrânul  Dietrich  Rannet  i-a  oferit  lui  KARL  atestatul  de  notar  când 
ucenicul  său  împlinise  30  de  ani.  După  două  luni  de  la  primirea 
preţioasei  diplome,  KARL  şi-a  deschis  propriul  cabinet  notarial,  luând-o 
ca  secretară  pe  una  dintre  funcţionarele  lui  Dietrich.  Liane  Rased 
ajunsese  prietena  lui  KARL  în  urmă  cu  un  an,  la  scurtă  vreme  după 
angajare. 

în  anul  1745,  KARL  avea  32  de  ani,  iar  iubita  lui,  20.  S-au  căsătorit, 
iar  după  4  ani,  Liane  a  născut-o  pe  micuţa  Marianna,  unicul  lor  copil  şi 
cea  mai  importantă  motivaţie  de  a  trăi  mai  departe.  Dacă  Liane  era 

sănătoasă  şi  fericită,  KARL  nu  se  afla  în  aceeaşi  situaţie.  Ziua  muncea 
mult,  având  clienţi  suficienţi,  iar  noaptea  până  spre  ziua  citea  în  biroul 
din  casă,  neputând  să  adoarmă  uşor.  Din  cauza  piciorului  prea  scurt  şi  a 
ghetei  grele,  coloana  începuse  să  i  se  deformeze,  provocându-i  dureri 
mari,  mai  ales  când  vremea  era  umedă  şi  rece. 

Liane  muncea  la  serviciu  ca  secretară,  iar  acasă,  ca  mamă  şi 
infirmieră.  Un  medic  o  învăţase  să  îi  maseze  soţului  piciorul  şi  coloana. 
Mai  mult  chiar,  era  la  curent  cu  toate  recomandările  medicale  şi 
medicamentele  potrivite  lui  KARL,  aflate  de  la  medici  şi  din  revistele 
medicale  care  ajungeau  până  la  ea. 

Marianna  a  crescut  cu  ajutorul  celor  două  bunici,  Diane  şi  Ruth. 
Tatăl  Lianei  murise  intr-un  accident  de  trăsură  înainte  de  căsătoria  ei. 
După  absolvirea  anilor  de  pension,  Marianna  a  acceptat  să  devină  soţia 
tânărului  medic  Christian  Sanne,  unul  dintre  cei  care  îl  îngrijeau  pe  tatăl 
ei.  Cei  doi  copii  născuţi  de  ea,  o  fetiţă  şi  un  băieţel,  au  devenit  comorile 
bunicilor,  îndulcindu-le  bătrâneţea. 

KARL  a  lucrat  în  cabinetul  său  până  la  60  de  ani,  retrăgându-se 
după  aceea  în  izolarea  casei  sale.  Abia  mai  reuşea  să  meargă,  devenise 
depresiv,  îşi  dorea  să  moară  mai  repede  pentru  a  scăpa  de  chinurile 
trupului.  Cei  doi  medici  care  îl  îngrijeau  începuseră  să  îi  prescrie  un  sirop 
narcotic  puternic,  preparat  din  opium.  Pe  jumătate  amorţit  în  felul 
acesta,  nefericitul  KARL  a  trăit  până  la  65  de  ani.  Şi-a  presimţit  obştescul 
sfârşit  cu  o  lună  înainte,  când  i-a  cerut  soţiei  să  îi  prezinte  starea  averii 
lor.  A  închis  ochii  bucuros  că  le  lăsase  celor  două  fiinţe  atât  de  dragi, 
soţia  şi  fiica,  o  moştenire  frumoasă,  rodul  muncii  lui  de  41  de  ani. 

Nina  Petre 
25  august  2016 


COMENTARIUL  LUI  ACUM 

„Foarte  interesantă  experienţa  trăită  de  Karl;  cred  că  multe  persoane 
speră  sau  cred  că  au  fost  întrupate  în  celebrităţi  istorice,  dar  simt  că  orice 
viaţă  e  o  aventură  a  Spiritului  care  experimentează  realitatea  din  diferite 
puncte  de  vedere  şi  toate  sunt  piese  importante  în  experienţa  şi  creşterea 
spiritului. 

Cu  fiecare  episod  pe  care  îl  primesc  de  la  tine,  simt  că  mă  iniţiez  sau 
mă  adâncesc  într-o  cunoaştere  profundă  a  Sinelui  şi  a  perspectivei  vieţii 
acesteia  şi  îţi  mulţumesc  pentru  toate  darurile  şi  prezenţa  energetică  şi 
informaţională. 

Am  avut  dintotdeauna  această  credinţă  că  voi  şti  când  voi  părăsi 
acest  plan  şi  cred  că  toată  viaţa  învăţăm  cum  e  cu  marea  trecere  (viaţă- 
moarte)  şi  o  experimentam  în  fiecare  seară  când  adormim;  ca  în  poezia 
lui  Eminescu  „Nu  credeam  să-nvăţ  a  muri  vreodată”. 

Nu  credeam  să-nvăţ  a  muri  vrodată 
Pururi  tânăr,  înfăşurat  în  manta-mi, 

Ochii  mei  nălţăm  visători  la  steaua 
Singurătăţii. 

Când  deodată  tu  răsărişi  în  cale-mi, 

Suferinţă  tu,  dureros  de  dulce... 

Pân-în  fund  băui  voluptatea  morţii 
Ne'ndurătoare. 

Jalnic  ard  de  viu  chinuit  ca  Nessus. 

Ori  ca  Hercul  înveninat  de  haina-i; 

Focul  meu  a-1  stinge  nu  pot  cu  toate 
Apele  mării. 

De-al  meu  propriu  vis,  mistuit  mă  vaiet, 

Pe-al  meu  propriu  rug,  mă  topesc  în  flăcări... 

Pot  să  mai  re'nviu  luminos  din  el  ca 
Pasărea  Phoenix? 

Piară-mi  ochii  turburători  din  cale, 

Vino  iar  în  sân,  nepăsare  tristă; 

Ca  să  pot  muri  liniştit,  pe  mine 
Mie  redă-mă! 

Mihai  Eminescu,  1883 

E  adevărat,  caut  să  învăţ  şi  să  înţeleg  mecanica  vieţii,  ce  sunt  bolile 
sau  dezechilibrele  fizice,  care  e  starea  de  echilibru,  observ  şi  studiez 
comportamentul  omenesc,  tot  universul  omului  şi  tot  ce  există  văzut, 
nevăzut,  creat  sau  nu. 

Simt  că  prietenul  meu  Karl  făcea  multe  călătorii  conştiente  afară  din 
corp  şi  acestea  îmi  lipsesc,  chiar  dacă  am  încercat  câteva  tehnici  şi  am 
avut  câteva  episoade,  se  pare  că  mai  am  de  lucru  încă  până  la  a  stăpâni  o 
tehnică  de  călătorie  în  afară  (sau  înăuntru)...” 

ACUM 
25  august  2016 
Italia 

Episodul  4  -  RAKDO 


Episodul  spiritual  nr.4  îl  are  ca  erou  pe  RAKDO,  a  cărui  viaţă  s-a 
desfăşurat  între  anii  1619-1680  (secolul  17).  RAKDO  s-a  născut  în 
localitatea  La  Victoria,  situată  la  sud-vest  de  Caracas,  în  apropierea 
ţărmului  Marii  Caraibilor. 

Ţara  lui,  descoperită  de  navigatorul  Cristofor  Columb  în  august 
1498,  a  fost  explorată  de  spaniolul  Alonso  de  Hojeda.  Acesta  i-a  dat 
numele  de  „Mica  Veneţie”,  inspirat  fiind  de  construcţiile  lacustre  ale 
triburilor  amerindiene  care  trăiau  în  apropierea  Golfului  Maracaibo. 
Construcţiile  respective  îi  aminteau  de  oraşul  dogilor,  Veneţia. 

Fondarea  oraşului  Caracas,  în  1567,  a  dat  un  nou  impuls  colonizării 
hispanice.  Autorităţile  coloniale  spaniole  au  adus  pe  plantaţiile  de  trestie 
de  zahăr  şi  arbore  de  cafea,  începând  cu  a  doua  jumătate  a  secolului  16, 
sclavi  negri  din  Africa.  Astăzi,  majoritatea  populaţiei  din  Venezuela  este 
alcătuită  din  mulatri  şi  metişi.  în  perioada  vieţii  lui  RAKDO,  ţara  lui  era 
inclusă  în  Viceregatul  Peru. 

Tatăl  său,  Gorno,  indian  de  etnie  arawak,  era  cetăţean  liber,  căsătorit 
cu  negresa  Oyame.  Aceasta,  provenind  din  părinţi  africani,  sclavi  pe  o 
plantaţie  de  trestie  de  zahăr,  fusese  cumpărată  de  negustorul  Gorno  din 
dorinţa  de  a  se  căsători  cu  ea.  înainte  de  căsătorie,  au  acceptat 
creştinarea,  fiind  botezaţi  şi  cununaţi  în  religia  catolică.  Veniturile 
familiei  erau  modeste,  cei  doi  soţi  trăind  din  confecţionarea  şi  vânzarea 
pălăriilor  şi  sandalelor  în  La  Victoria. 

Oyame  născuse  şapte  copii.  Patru  dintre  ei,  o  fetiţă  şi  trei  băieţi,  s-au 
stins  la  vârste  mici,  fiind  infectaţi  cu  malarie  şi  tifos.  Vindecătoarea 
Rono,  sora  mamei  Oyame,  nu  le-a  putut  salva  viaţa,  cu  toate  practicile  ei 
străvechi  africane.  Au  supravieţuit  trei  băieţi.  RAKDO,  mijlociul,  avea  cu 
4  ani  mai  puţin  decât  Rumdo  şi  cu  6  ani  mai  mult  decât  Kerek.  Cei  trei 
fraţi  au  fost  trimişi  la  şcoala  catolică  din  cartierul  lor.  Acesta  era  o 
suburbie  a  oraşului  La  Victoria,  locuită  de  oameni  de  condiţie  modestă, 
indieni,  albi,  metişi,  mulatri,  care  supravieţuiau  din  munca  lor  sau 
trudeau  la  diverşi  patroni. 

Copiii  lui  Gorno  erau  metişi,  originea  şi  culoarea  pielii  reprezentând 
un  mare  handicap  în  calea  viitorului  pe  care  şi-l  doreau.  Gorno  şi  Oyame, 
oameni  cu  mintea  limpede,  au  cerut  să  fie  creştinaţi  spre  a  le  da 
propriilor  copii  o  şansă  în  plus  de  a-şi  găsi  mijloace  de  trai  în  condiţiile 
stăpânirii  spaniole.  Rumdo,  fiul  cel  mare,  a  intrat  ucenic  la  un  croitor, 
învăţând  meseria  din  care  a  trăit  toată  viaţa.  Kerek,  fiul  cel  mic,  a  plecat 

pe  mare  ca  lucrător  pe  o  corabie  spaniolă,  echipajul  ocupându-se  în 
principal  cu  pirateria. 

RAKDO  moştenise  harul  de  vindecător  din  neamul  african  al  mamei 
Oyame,  ajutând-o  pe  mătuşa  Rono  la  culesul  plantelor  în  pădurile  din 
sudul  oraşului,  prepararea  lor  pentru  tratamente  şi  folosirea  conform 
indicaţiilor  vindecătoarei.  La  16  ani,  i-a  devenit  coleg  de  muncă.  Rono  l-a 
desemnat  drept  succesorul  ei  în  practica  vindecărilor,  fiind  văduvă  şi 
neavând  copii  cărora  să  le  lase  moştenire  meseria  ei.  în  decurs  de  4  ani, 
RAKDO  a  învăţat  aproape  toate  metodele  terapeutice  ale  mătuşii. 
Aceasta  i-a  dat  în  mare  taină  secretul  invocării  spiritelor  vindecătoare 
după  ce  împlinise  20  de  ani. 

La  22  de  ani,  l-a  considerat  suficient  de  matur  şi  puternic  pentru  a-1 
învăţa  să  scoată  duhurile  bolilor  din  trupul  celor  suferinzi.  RAKDO, 
obişnuit  să  şi-i  cheme  în  ajutor  pe  Isus  şi  Fecioara  Maria,  ca  un  bun 
catolic  ce  era,  s-a  străduit  să  „împrietenească”  duhurile  vindecătoare  ale 
băştinaşilor  cu  spiritele  înalte  ale  religiei  catolice.  Fără  să  fi  aflat 
vreodată,  în  multe  zone  locuite  din  Marea  Caraibilor,  indigenii  terapeuţi 
făceau  la  fel. 

Căsătorit  la  27  de  ani  cu  spaniola  Ricarda  Vecas,  o  fetiţă  de  15  ani 
care  fugise  de  la  părinţi  pentru  a  se  mărita  cu  el,  au  avut  împreună  patru 
copii.  Anuria  a  fost  născută  de  mama  ei  la  18  ani.  Lionela  era  cu  3  ani  mai 
mică  decât  Anuria.  Primul  băiat,  Teugo,  a  fost  născut  de  Ricarda  la  26  de 
ani.  Aurio,  ultimul  copil,  a  sosit  după  4  ani  de  la  naşterea  lui  Teugo. 
Dintre  cei  patru  fraţi,  doar  cel  mic,  Aurio,  a  moştenit  harul  şi  chemarea 
spre  vindecări  a  tatălui. 

Ricarda  s-a  maturizat  prin  muncă  epuizantă,  ocupându-se  de  copii  şi 
gospodărie,  iar  în  puţinele  ore  disponibile  îşi  ajuta  bărbatul  în  odăiţa  de 
lângă  casa  unde  făcea  tratamentele.  Părinţii  Ricardei  nu  mai  voiau  să  o 
vadă,  însă  îi  trimiteau  periodic  sume  de  bani  pentru  binele  nepoţilor. 
Doar  mama  Oyame  o  ajuta  în  creşterea  copiior. 

Toţi  cei  patru  fraţi  au  urmat  anii  de  şcoală  primară,  fiind  botezaţi  în 
religia  catolică.  Fetele  s-au  măritat  devreme.  Anuria,  la  15  ani,  a  făcut 
nunta  cu  un  negustor  de  zahăr.  Lionela  avea  16  ani  când  s-a  căsătorit  cu 
un  farmacist.  Teugo,  sub  influenţa  unchiului  Kerek,  a  plecat  împreună  cu 
el,  învăţând  tainele  muncii  de  marinar  şi  ale  comerţului  pe  mare. 

Aurio,  nelipsit  de  lângă  tatăl  său  la  şedinţele  terapeutice,  le-a  stat 
aproape  celor  doi  părinţi  şi  s-a  chinuit  să  le  salveze  viaţa  după  ce  fuseseră 
otrăviţi  de  un  vrăjitor  negru,  practician  al  magiei  africane.  Invidios  şi 
supărat  pentru  că  RAKDO  şi  fiul  său  primeau  din  ce  în  ce  mai  mulţi 

bolnavi,  chiar  şi  dintre  cei  pe  care  el,  vrăjitorul  Kano,  nu  reuşise  să  îi 
vindece,  le-a  trimis  printr-un  bolnav  un  coş  plin  cu  banane  şi  boabe  de 
cafea.  Peste  ele,  turnase  o  soluţie  făcută  din  apă  şi  venin  de  şarpe. 
RAKDO  şi  Ricarda  au  mâncat  câteva  banane.  Aurio  era  ocupat  cu  un 
bolnav.  Li  s-a  făcut  rău,  iar  până  la  apusul  soarelui  şi-au  pierdut  suflul 
vieţii.  După  ce  şi-a  îngropat  părinţii,  Aurio  nu  a  mai  acceptat  niciodată 
alimente  de  la  pacienţii  lui. 

Nina  Petre 
12  septembrie  2016 


COMENTARIUL  LUI  ACUM 

„Mulţumesc  pentru  acest  episod  spiritual  al  cărui  erou  este  Rakdo 
din  Venezuela. 

Este  deja  al  doilea  antecesor  din  4  (până  acum)  care  s-a  ocupat  de 
terapii,  de  tratat  oamenii  şi  care  au  dorit  să  afle  cum  funcţionează 
universul  în  care  trăim  şi  legile  ei. 

Văd  că  în  fiecare  întrupare  am  fost  căsătorit  şi  am  avut  copii,  de  care 
am  avut  grijă  cât  mai  bine  (sper). 

La  America  Latină  mi-a  plăcut  dintotdeauna  solaritatea  persoanelor 
şi  bucuria  de  a  trăi.  în  schimb,  partea  partea  întunecată  şi  necunoscută 
mie  în  această  întrupare  mă  ţine  la  distanţă. 

îmi  place  că  Rakdo  a  făcut  din  acest  dar  o  meserie,  iar  când  un  lucru 
îţi  place  să-l  faci,  atunci  se  transformă  din  muncă  în  plăcerea  de  a  fi  de 
ajutor  şi  de  a  oferi  ce  ai  mai  bun. 

Mă  întristează  moartea  sa  groaznică  prin  otrăvire.  Cred  că  a  suferit 
teribil  şi  că  la  sfârşitul  vieţii,  ultimile  ore,  a  considerat  că  nu  e  drept  ce  se 
întâmplă:  tu  oferi  ce  eşti/ai  mai  bun  din  tine,  apoi  viaţa  se  duce... 

Cred  că  înţelegerea  mea,  limitată  de  spaţiul  în  care  fiinţăm,  nu  îmi 
permite  să  văd  toate  lecţiile  şi  mecanismele  vieţii,  dar  lucrez  la 
înţelegerea  şi  acceptarea  vieţii  aşa  cum  este. 

Totul  e  în  Dumnezeu  şi  Dumnezeu  e  în  totul,  sau  Totul  e  Conştiinţa 
şi  e  bine  să  înţelegem  cine  suntem  şi  ce  suntem.” 

ACUM 
18  septembrie  2016 
Italia 

Episodul  5  -  XEL 


Episodul  spiritual  nr.5  o  are  ca  eroină  pe  chinezoaica  XEL.  Viaţa  ei 
s-a  desfăşurat  între  anii  1522-1577  (secolul  16).  XEL  s-a  născut  în  casa 
părinţilor  ei  din  celebrul  oraş  comercial  Guangzhou  (Canton),  aflat  în 
sudul  Chinei,  la  nord  de  Macao.  Cele  două  oraşe  se  află  astăzi  în 
Prefectura  Guangdong. 

Had  (tatăl)  şi  Mye  (mama)  au  avut  şapte  copii.  De-a  lungul  a  4  ani, 
le-au  murit  şase  copii,  din  cauza  bolilor  grave  provocate  de  inundaţii. 
Unicul  copil  rămas  în  viaţă,  XEL,  era  o  fetiţă  aparent  fragilă,  dar  uimitor 
de  rezistentă  la  îmbolnăviri. 

Familia  lui  Had  nu  era  bogată,  fiind  întreţinută  de  el  prin  comerţul 
cu  cereale.  Mye,  femeie  harnică,  mereu  ocupată  cu  diverse  treburi 
gospodăreşti,  şi-a  învăţat  fata  supravieţuitoare  să  cânte  de  la  3  ani,  să 
danseze  de  la  4  ani  şi  să  picteze  vase  de  ceramică  de  la  7  ani. 

în  perioada  vieţii  lui  XEL,  Imperiul  Chinez  s-a  aflat  sub  domnia 
dinastiei  Ming.  înaintea  acesteia,  China  fusese  condusă  de  împăraţii 
dinastiei  mongole  Yuan.  La  mijlocul  anului  1368,  în  urma  unor  puternice 
răscoale  armate  antimongole  şi  antifeudale,  dintre  care  cea  mai 
importantă  a  fost  cea  a  „turbanelor  roşii”  (1351-1366),  şi  a  victoriilor 
obţinute  de  oştile  lui  Zhu  Yuanzhang,  împăratul  mongol  Shundi 
(Huizong)  a  părăsit  China,  refugiindu-se  în  stepele  Mongoliei, 
învingătorul  Zhu  Yuanzhang  s-a  proclamat  împărat,  întemeind  noua 
dinastie  Ming. 

între  anii  1522-1577,  cât  a  trăit  eroina  noastră  XEL,  Imperiul  Chinei 
a  fost  condus  de  trei  împăraţi,  ce  aparţineau  dinastiei  Ming:  1)  Shizong 
(Zhu  Houcong),  Jiajing  (1522-1566);  2)  Muzong  (Zhu  Zaihou),  Longqing 
(1567-1572);  3)  Shenzong  (Zhu  Yijun),  Wanli  (1573-1620).  în  timpul 
dinastiei  Ming,  China  a  cunoscut  o  nouă  epocă  de  prosperitate.  în  secolul 
16,  cel  în  care  a  trăit  XEL,  au  sosit  primii  europeni,  navigatori  şi 
negustori  portughezi  şi  olandezi,  însoţiţi  de  misionari  iezuiţi.  Toţi  aceştia 
au  încercat  să  pătrundă  pe  piaţa  chineză  şi  să  ocupe  puncte  de  sprijin  pe 
litoral.  în  1557,  negustori  portughezi  s-au  stabilit  la  Macau,  iar  la  scurtă 
vreme  după  aceea,  au  ajuns  şi  în  Guangzhou.  La  acea  vreme,  XEL 
împlinise  35  de  ani. 

Viaţa  ei,  de  la  naştere  până  la  moarte,  a  fost  ca  un  vis  frumos.  între  7 
şi  16  ani,  a  urmat  cursurile  unei  şcoli  de  fete  unde  copilele  învăţau  să 
cânte,  să  danseze  în  stil  tradiţional,  să  scrie,  să  citească  şi  multe  alte 
obiceiuri  datorită  cărora  se  dezvoltau  ca  nişte  domnişoare  demne  de 

respectul  tuturor.  în  anul  următor  absolvirii  şcolii,  directoarea  a  angajat- 
o  ca  dansator-corepetitor  cu  un  salariu  mare,  pe  care  fata  nu  şi  l-ar  fi 
visat  vreodată.  Şcoala  era  patronata  de  un  înalt  demnitar,  un  om  foarte 
bogat,  care  investea  anual  sume  imense  pentru  dezvoltarea  culturală  a 
oraşului.  Elevele  şi  absolventele  Şcolii  de  Arte  participau  la  toate 
manifestările  artistice  din  oraş  unde  se  promovau  artele  tradiţionale. 
Aveau  voie  să  apară  în  public,  dansând  şi  cântând,  numai  până  la 
căsătorie. 

XEL  s-a  căsătorit  la  19  ani  cu  un  comerciant  de  ceaiuri  de 
condimente.  Do  Lin  avea  28  de  ani  când  a  făcut  nunta  cu  frumoasa  XEL. 
Din  iubirea  lor  s-au  născut  doi  băieţi.  Pe  Mind,  mama  lui  l-a  născut  la  21 
de  ani.  După  3  ani,  a  sosit  şi  micuţul  Zad.  XEL  a  lucrat  la  Şcoala  de  fete 
până  la  naşterea  lui  Mind,  fără  să  apară  în  public,  fiind  căsătorită.  După 
aceea,  s-a  văzut  nevoită  să  se  retragă  de  la  serviciu,  soţul  ei  dorind  să  o 
ştie  mereu  acasă,  ca  o  mamă  devotată  şi  nevastă  fidelă. 

Do  Lin  era  un  bărbat  cumsecade,  dar  prea  umblat  prin  lume.  Luase 
tot  felul  de  obiceiuri  dăunătoare,  cum  erau  frecventarea  bordelurilor, 
consumul  excesiv  de  alcool  sau  fumatul  opiului  în  taverne  dubioase. 
Când  ajungea  acasă  la  familia  lui,  era  cel  mai  bun  soţ  şi  tată.  Se  juca  toată 
ziua  cu  băieţii,  cât  erau  mici,  iar  mai  târziu,  când  erau  elevi,  îi  ajuta  la 
lecţii.  Mai  mult  chiar,  şi-a  învăţat  fiii  să  lupte  cu  armele  necesare  oricărui 
bărbat  de-a  lungul  vieţii  sale.  Primejdiile  pândeau  la  tot  pasul.  Cine  nu 
ştia  să  se  apere,  îşi  putea  pierde  viaţa. 

Dintre  băieţi,  doar  Mind  i-a  semănat  la  obiceiurile  bărbăteşti, 
împlinind  18  ani,  s-a  îmbarcat  pe  un  vas  comercial,  dorind  să  îi  aducă  el 
însuşi  mărfuri  spre  vânzare  tatălui  său.  Zad,  graţios  şi  timid  ca  mama  lui, 
i-a  moştenit  vocea  minunată,  preferând  să  fie  înscris  la  Şcoala  de  Arte 
destinată  băieţilor.  A  ajuns  un  mare  interpret  de  muzică  tradiţională, 
interpretând  baladele  cu  vocea  şi  acompaniindu-se  cu  ajutorul  a  4 
instrumente  străvechi. 

XEL  îşi  trăia  mai  departe  viaţa  de  nevastă  şi  mamă  fericită.  Soţul  şi 
fiul  cel  mare  îi  aduceau  obiecte  de  podoabă,  mătăsuri  scumpe,  produse 
cosmetice,  uleiuri  aromate,  lumânări  parfumate,  ceaiuri  şi  condimente 
din  belşug. 

împlinise  55  de  ani  când,  pe  neaşteptate,  a  sosit  vremea  de  plecare  la 
odihna  veşnică.  O  ameţeală  în  curtea  casei  a  făcut-o  să  se  prăbuşească 
peste  o  amforă  de  piatră.  Lovitura  de  la  cap,  puternică  şi  periculoasă,  i-a 
provocat  o  comoţie  cerebrală  din  care  nu  a  putut  fi  salvată.  Jalea  celor 
care  i-au  urmat  sicriul  a  fost  imensă.  Cele  şase  nepoate,  ajunse  cântăreţe 


NINA  PETRE  -  Vieţile  anterioare  ale  spiritului  Voi. 4 


pag.  17 


şi  dansatoare  datorită  ei,  au  leşinat  de  câteva  ori.  Do  Lin,  soţul 
cumsecade  şi  plin  de  păcate,  rămas  văduv  la  64  de  ani,  nu  a  mai  găsit  o 
nevastă  care  să-i  semene  lui  XEL.  Şi-a  trăit  bătrâneţea  în  singurătate, 
înecându-şi  tristeţea  în  alcool  şi  opiu. 

Nina  Petre 
30  septembrie  2016 


COMENTARIUL  LUI  ACUM 

„într-adevăr,  viaţa  lui  Xel  a  fost  (sau  este  încă,  dacă  privim  din 
punctul  de  vedere  al  teoriei  în  care  timpul  nu  este  linear  aşa  cum  îl 
percepem  noi,  ci  toate  se  întâmplă  în  acelaşi  „timp”  )  un  vis  frumos,  pe 
care  l-am  citit  cu  plăcere  şi  care  mi-a  adus  multă  bucurie  şi  percepţia 
unor  trăiri  minunate  conectându-mă  la  viaţa  ei. 

M-a  atras  cultura  asiatică,  am  prieteni  din  China  şi  mă  bucur  pentru 
aportul  pe  care  îl  aduc  ei  în  experimentarea  vieţii,  cu  tot  bagajul  de  trăiri 
şi  cunoştinţe.  Aşa  cum  un  cireş  (om)  din  China  are  energia  şi  informaţia 
din  spaţiul  din  care  provine,  la  fel  şi  un  cireş  (om)  din  România  are 
amprenta  specifică  locului,  iar  amândoi  îşi  iau  energia  de  la  acelaşi  soare 
şi  de  la  acelaşi  pământ.  Deci  Esenţa  Vieţii  e  şi  în  soare  şi  în  pământ,  în  tot 
ce  există. 

în  primul  an  de  viaţă,  asemenea  lui  Xel,  am  supravieţuit  mai  multor 
boli,  chiar  dacă  medicii  m-au  eliberat  din  spital  spunând  că  nu  mai  este 
nimic  de  făcut.  Iar  unde  medicina  s-a  declarat  neputincioasă,  străbunica 
mea  Valeria,  o  bătrânică,  văduvă  de  război,  ce  trăia  la  marginea  unei 
păduri  într-o  căsuţă  fără  electricitate  şi  alte  conforturi,  a  reuşit  -  cu 
leacuri  tradiţionale,  cu  grijă  şi  iubire  -  să  mă  ţină  în  lume. 

Xel  a  cântat,  a  dansat,  a  pictat,  a  fost  mamă  şi  soţie  şi  mă  bucur  că 
spiritul  meu  a  experimentat  această  viaţă,  la  fel  ca  şi  celelate,  toate  la  fel 
de  importante,  ca  un  şirag  de  mărgele  în  care  una  o  ţine  pe  cealaltă  şi 
împreună  fac  bijuteria. 

Viaţa  ei  s-a  terminat  la  55  de  ani  fără  preaviz  şi  din  acest  eveniment 
e  bine  să  conştientizez  că  timpul  pe  acest  pământ  e  limitat  şi  tot  ce  am 
dorit  să  experimentez  şi  nu  am  făcut-o  rămâne  pierdut,  la  fel  ca  toate 
visele  şi  proiectele,  că  viaţa  se  numără  în  clipe  trăite,  iar  când  priveşti 
retrospectiv  viaţa  unei  persoane,  vezi  aceste  clipe  trăite,  iar  celelalte...  tot 
ce  am  vrut,  dar  n-am  făcut...  „ 

ACUM 

16  octombrie  2016,  Italia 

Episodul  6  -  RORK 


Episodul  nr.6  îl  are  ca  erou  pe  irlandezul  RORK  O’NARDY,  a  cărui 
viaţă  s-a  desfăşurat  între  anii  1412-1471  (secolul  15).  RORK  s-a  născut  în 
localitatea  Kildare,  situată  la  sud-vest  de  capitala  Dublin. 

Roderik  şi  Dianne  O’Nardy  aveau  un  singur  copil,  pe  RORK. 
Cuminte  şi  bun  la  carte,  băiatul  şi-a  terminat  studiile  în  şcoala  generală 
din  Kildare  cu  merite  deosebite.  Puternic  influenţat  de  catolicismul 
fanatic  al  mamei  Dianne  şi  al  unchiului  Gennor,  fratele  tatălui,  RORK  şi- 
a  dorit  să  devină  preot.  La  15  ani,  Roderik  şi-a  dus  fiul  în  Dublin,  unde  l-a 
înscris  la  seminarul  catolic.  Adolescentului  RORK  i-a  plăcut  foarte  mult 
ceea  ce  l-au  învăţat  preoţii  profesori. 

Cu  mare  bucurie,  a  acceptat  să  revină  în  oraşul  natal,  unde  se  ivise 
un  post  liber  de  preot  secund,  într-o  parohie  de  la  marginea  oraşului.  La 
prima  lui  slujbă  din  biserică,  alături  de  bătrânul  preot  catolic  Nestorian, 
RORK  s-a  simţit  în  culmea  fericirii.  După  aceea,  la  scurtă  vreme,  au 
început  complicaţiile  vieţii,  de  care  nu  a  scăpat  până  la  moarte. 

Marile  necazuri  ale  irlandezilor  începuseră  în  secolul  12,  odată  cu 
debarcarea  pe  insulă  a  regelui  Angliei,  Henric  II.  Acesta  a  dispus 
începerea  vastei  acţiuni  de  feudalizare  a  Irlandei.  în  anul  1171,  regele 
Henric  II  (1154-1189)  a  proclamat  suveranitatea  statului  englez  asupra 
Irlandei,  începând  astfel  îndelungatul  proces  de  subjugare  a  poporului 
irlandez.  Rezistenţa  antiengleză  a  irlandezilor  a  găsit  un  puternic  sprijin 
în  slujitorii  religiei  catolice.  Abia  în  secolul  16,  după  moartea  eroului 
nostru,  s-a  reuşit  introducerea  forţată  a  protestantismului  în  Irlanda. 

Pe  vremea  regelui  englez  Eduard  III  (1327-1377),  populaţia  era 
împărţită  în  englezi  „puri”,  englezi  „degeneraţi”  (nesupuşi  regelui)  şi 
„duşmani  irlandezi”.  De-a  lungul  vieţii  lui  RORK,  au  domnit  în  Anglia 
trei  regi  ce  aparţineau  dinastiei  Lancaster:  Henric  IV  (1399-1413);  Henric 
V  (1413-1422);  Henric  VI  (1422-1461).  A  urmat  pe  tronul  Angliei  primul 
reprezentant  al  dinastiei  York,  regele  Eduard  IV  (1461-1483). 

Preotul  RORK  O’Nardy  nu  avea  voie  să  se  căsătorească,  dar  nimeni 
nu  îi  putea  opri  inima  să  iubească.  La  26  de  ani,  s-a  îndrăgostit  de 
frumoasa  învăţătoare  Esther,  cu  2  ani  mai  tânără  decât  el,  absolventă  de 
pension  în  Dublin,  angajată  în  familia  unui  comerciant  bogat  pentru 
educarea  celor  patru  copii  minori.  RORK  o  cunoştea  de  mică,  întâlnind-o 
în  biserica  frecventată  şi  de  părinţii  lui.  La  revenirea  din  Dublin,  o 
regăsise  pe  Esther  mai  frumoasă  şi  mai  atrăgătoare  ca  înainte  de  plecarea 
lui,  pe  vremea  când  el  avea  doar  15  ani. 

Esther  venea  la  slujbe  în  fiecare  duminică,  la  biserica  lui,  nu  la  cea 
din  parohia  unde  locuia.  îl  admira  pentru  inteligenţa,  cultura  şi  vocea  lui 
minunată,  dar  şi  pentru  statura  înaltă,  la  care  se  adăuga  un  farmec  aparte 
izvorât  din  bunătatea  sufletului  său.  Locuind  singur  într-o  casă  apropiată 
de  biserică,  a  invitat-o  pe  Esther  să  îl  viziteze  duminica,  după  slujbă.  în 
scurtă  vreme,  iubirea  lor  a  izbucnit  puternic,  asemenea  unui  trandafir 
înflorit  în  prag  de  vară. 

La  26  de  ani,  curajoasa  Esther  a  născut-o  pe  micuţa  Armanda,  o 
fetiţă  frumoasă  şi  simpatică.  Părinţii  lui  RORK  şi  ai  lui  Esther  ştiau  al  cui 
era  copilul.  Fiind  unica  nepoată  a  ambelor  familii,  s-au  ocupat  de 
creşterea  fetiţei  ca  de  o  bijuterie  de  mare  preţ. 

Armanda  a  aflat  cine  îi  era  tatăl  când  voia  să  se  mărite  cu  fiul  unui 
moşier  din  zona  oraşului  lor,  după  nenumărate  insistenţe  la  mama  şi 
bunicii  ei.  A  păstrat  marele  secret,  spunându-i  soţului  că  îi  murise  tatăl 
intr-un  naufragiu.  Neavând  curaj  să  îşi  dezvăluie  paternitatea,  Armanda 
a  început  să  îl  urască  pe  RORK,  cu  atât  mai  mult  cu  cât  îl  vedea  cam  prea 
des  în  vizită  la  mama  ei.  Un  alt  motiv  de  supărare  pentru  ea  era  refuzul 
lui  Esther  de  a  se  căsători  cu  un  bărbat  care  o  iubea  de  la  distanţă,  el 
nefiind  niciodată  primit  în  casa  ei. 

Nemulţumirile  Armandei  nu  reprezentau  singurul  motiv  de 
îngrijorare  al  preotului  RORK.  Bătrânul  preot  Nestorian,  primul  său 
coleg  de  muncă,  trecuse  la  cele  veşnice.  Printre  numeroasele  amintiri 
păstrate  de  RORK  din  frumoasa  lor  prietenie  se  afla  îndemnul  de  a-şi 
ajuta  confraţii  în  lupta  împotriva  exploatării  englezilor  şi  a  tendinţei 
regilor  de  pe  tronul  Angliei  de  a  le  impune  religia  lor.  La  34  de  ani, 
preotul  RORK  a  fost  închis  şi  torturat,  din  cauza  discursurilor  antiengleze 
ţinute  în  cadrul  slujbelor,  prin  care  îşi  îndemna  credincioşii  să  nu 
renunţe  la  fiinţa  naţională.  A  fost  eliberat  după  o  lună,  cu  răni  grave  pe 
corp  şi  inima  slăbită.  Esther  şi  mama  lui  l-au  îngrijit  până  s-a  simţit  în 
stare  să  îşi  reia  munca  din  biserică. 

Pe  Armanda  a  reuşit  să  o  mărite  cu  fiul  unui  bun  prieten  al  său, 
proprietar  al  unor  terenuri  prielnice  agriculturii  şi  creşterii  vitelor, 
împlinind  59  de  ani,  scăpase  de  necazurile  majore,  dar  durerea  din 
dreptul  inimii  îi  revenea  tot  mai  des.  Medicul  care  îl  îngrijea  l-a  rugat  să 
se  retragă  din  activitatea  de  preot,  pentru  a-şi  prelungi  viaţa.  Până  să  ia 
hotărârea  cea  mare,  moartea  l-a  trimis  pe  drumul  fără  de  întoarcere, 
într-o  dimineaţă  însorită  de  toamnă,  menajera  l-a  găsit  pe  nefericitul 
preot  fără  suflare,  căzut  cu  capul  pe  biroul  său. 

Nina  Petre,  7  octombrie  2016 


NINA  PETRE  -  Vieţile  anterioare  ale  spiritului  Voi. 4 


pag.  20 


COMENTARIUL  LUI  ACUM 


„Am  fost  de  mic  atras  de  biserici  şi  intru  cu  plăcere  în  biserici 
catolice  şi  ortodoxe  (acum  locuiesc  într-o  ţară  catolică),  iar  când  sunt 
aproape  de  altar,  se  deschide  inima  şi  multă  bucurie  mă  cuprinde. 

Am  avut  diferite  flash-uri  cu  mine  în  ipostaza  de  preot  şi  îmi  face 
plăcere  acest  lucru. 

Relaţia  cu  Ester  pare  să  ne  spună  că  viaţa  nu  e  sub  controlul  nostru 
şi  că  inimii  nu  îi  poţi  comanda  ce  să  simtă.  Cred  că  a  fost  greu  tuturor  să 
ascundă  vreme  de  câteva  decenii  o  legătură  amoroasă  şi  un  copil,  iar  cei 
din  parohie  cred  că  şoşoteau  pe  la  colţuri. 

Se  pare  că  şi  în  acea  viaţă  am  fost  închis  şi  torturat  pentru  credinţe  şi 
idealuri  ce  mi-au  adus  probleme  până  la  sfârşitul  vieţii,  deci  trebuie  să  fiu 
foarte  atent  la  expunerea  lor  în  mod  public  şi  la  a  nu  deveni  fanatic  în 
vreun  fel. 

Aduce  multe  învăţăminte  aceasta  întrupare  şi  arată  consecinţele 
unor  acţiuni  ce  se  răsfrâng  asupra  vieţii  mai  multor  persoane.” 

ACUM 
11  octombrie  2016 
Italia 


Episodul  7  -  ANNUKE 

Eroina  episodului  spiritual  nr.7  este  suedeza  ANNUKE,  a  cărei  viaţă 
s-a  desfăşurat  între  anii  1331-1372  (secolul  14).  ANNUKE  s-a  născut  în 
localitatea  Visby,  port  la  Marea  Baltică,  situată  în  vestul  insulei  Gotland. 
Părinţii  ei,  Oskar  şi  Dihle,  o  aveau  numai  pe  ea. 

Oskar  devenise  moşier  pe  insulă  cumpărând  terenuri  bucată  cu 
bucată,  pe  măsură  ce  aduna  sume  mari  de  bani  prin  comerţul  naval. 
Nevasta  lui,  Dihle,  pierduse  câteva  sarcini  până  când  reuşise  să  o  aducă  la 
lumina  zilei  pe  frumoasa  şi  simpatica  ANNUKE. 

Fetiţa  a  învăţat  să  scrie,  să  citească  şi  să  socotească  banii  împreună 
cu  mama  ei.  Mai  mult  chiar,  amândouă  se  ocupau  de  prepararea  hranei, 
supravegheau  servitoarea  care  făcea  curăţenie  în  casa  lor  cu  etaj, 
construită  din  pietre  şi  bârne,  ajutau  servitoarea  la  mulsul  vacilor  şi  îl 
certau  pe  grăjdar  dacă  nu  hrănea  caii  la  timp  sau  nu  curăţa  grajdul  aşa 
cum  trebuia. 

ANNUKE,  foarte  bună  gospodină,  asemenea  mamei  Dihle,  era 
râvnită  pentru  căsătorie  încă  de  la  10  ani.  Părinţii  au  lăsat-o  să  mai 


NINA  PETRE  -  Vieţile  anterioare  ale  spiritului  Voi. 4 


pag.  21 


crească,  ştiind  că  fetele  măritate  înainte  de  15  ani  nu  trăiau  până  la  50  de 
ani.  I-au  dat-o  de  nevastă,  la  16  ani,  marinarului  norvegian  Hannod,  un 
bărbat  voinic  în  vârstă  de  29  ani,  partener  de  afaceri  cu  Oskar,  tatăl  fetei. 

De  dragul  alesei  sale,  Hannod  şi-a  părăsit  satul  natal  din  sudul 
Norvegiei,  părinţii  şi  cei  trei  fraţi  pentru  a  locui  în  casa  socrilor  de  pe 
insula  Gotland.  Prin  intermediul  lui,  Oskar  îşi  vindea  mai  uşor  produsele 
agricole  şi  animaliere,  împărţind  câştigurile  frăţeşte.  Unicul  copil  născut 
de  ANNUKE,  la  21  de  ani,  a  fost  o  fetiţă,  pe  care  au  botezat-o  cu  numele 
Dikde. 

ANNUKE,  asemenea  părinţilor  şi  rudelor  ei,  era  creştină.  Hannod 
era  şi  el  creştin.  Creştinismul,  propagat  de  misionari  veniţi  din  Germania, 
se  răspândise  în  secolul  9.  Suedia  feudală  şi-a  atins  maxima  expansiune 
sub  domnia  regelui  Magnus  II  Eriksson  (1319-1363),  totodată  suveran  al 
Norvegiei  şi  Islandei.  Succesorul  său,  regele  Albert  (Albrekt,  Albrecht)  de 
Mecklenburg  (1363-1389),  provenea  din  aceeaşi  dinastie,  Folkung.  Prin 
bunăvoinţa  celor  doi  monarhi,  comerţul  suedez  prospera  considerabil, 
chiar  şi  pe  insula  Gotland,  important  nod  al  căilor  maritime  din  Marea 
Baltică. 

Hannod,  soţul  lui  ANNUKE,  se  îmbogăţea  văzând  cu  ochii,  reuşind 
să  cumpere  o  mare  parte  din  moşia  socrilor  şi  să  îşi  construiască  un 
conac  mai  mare  decât  al  lor.  ANNUKE  se  simţea  fericită  în  prezenţa  lui  şi 
îi  ducea  dorul  când  era  plecat  pe  mare. 

Dikde,  semănând  bine  cu  mama  ei  la  frumuseţe  şi  hărnicie,  a  fost 
cerută  de  nevastă,  cu  insistenţă,  de  un  marinar  negustor  originar  din 
sudul  insulei  Gotland.  Fata  avea  doar  15  ani  când  au  făcut  nunta,  plecând 
apoi  împreună  cu  proaspătul  soţ  spre  moşia  şi  casa  lui. 

ANNUKE,  rămasă  fără  fiica  ei,  o  vizita  cât  putea  de  des,  la  intervale 
de  o  lună  sau  două,  bucurându-se  de  primul  ei  nepoţel.  Cei  doi  cuscri  o 
vizitau  şi  ei  de  două-trei  ori  pe  an.  ANNUKE  avea  41  de  ani  în  1372,  când 
i-a  sosit  în  vizită  doar  cuscrul  Dodhar,  tatăl  ginerelui  ei,  un  bărbat  încă 
tânăr,  puternic  şi  mare  băutor  de  rachiu  tare.  Omul  îl  cauta  pe  Hannod 
pentru  nişte  afaceri  cu  lemne,  dar  el  era  plecat  pe  mare,  spre  Norvegia. 

Seara,  în  prima  zi  a  vizitei,  Dodhar  s-a  îmbătat,  iar  după  plecarea 
servitoarelor  la  culcare,  în  coliba  lor  din  curte  a  violat-o  pe  ANNUKE. 
Ceea  ce  se  întâmplase  în  acea  noapte  a  rămas  secretul  lor.  Fiecare  a  jurat 
cu  mâna  pe  crucea  de  aur  a  lui  ANNUKE  că  nu  va  dezvălui  nimănui 
păcatul  săvârşit. 

Pentru  nefericita  femeie,  păcatul  dăduse  rod.  Dându-şi  seama  că 
rămăsese  însărcinată,  a  intrat  în  panică.  Dacă  năştea  copilul,  Hannod  ar 

fi  înţeles  că  nu  fusese  conceput  cu  el.  ANNUKE  s-a  gândit  o  noapte  şi  o  zi 
ce  avea  de  făcut  mai  departe.  Creştină  practicantă  cum  era,  se  temea  de 
pedeapsa  lui  Dumnezeu,  dar  şi  de  mânia  propriului  soţ.  A  ales  varianta 
cea  mai  păcătoasă  şi  cea  mai  discretă:  provocarea  avortului.  O  bătrână  de 
pe  moşie,  moaşa  satului,  i-a  dat  să  bea  o  fiertură  din  ierburi  toxice  pentru 
sarcină.  A  doua  zi,  puternică  hemoragie  şi  eliminarea  foetusului  mort  a 
însemnat  un  şoc  prea  mare  pentru  plăpânda  ANNUKE. 

Au  îngropat-o  servitorii  şi  bătrânii  ei  părinţi,  Hannod  găsindu-i  doar 
mormântul.  Nimeni  nu  i-a  explicat  de  ce  murise  nevasta  lui,  servitoarele 
neştiind  nici  ele  prea  bine  cauza  decesului.  Cu  ultimele  puteri,  ANNUKE 
reuşise  să  arunce  în  focul  din  sobă  rufele  pline  de  sânge  şi  bucăţica  de 
carne  din  care  ar  fi  crescut  un  băieţel.  Ajuns  văduv  la  54  de  ani,  Hannod 
şi-a  vândut  pământul  şi  gospodăria,  revenind  apoi  în  satul  său  norvegian. 

Nina  Petre 
28  octombrie  2016 


COMENTARIUL  LUI  ACUM 

„Răspund  la  episodul  spiritual  nr  7,  cel  al  suedezei  Annuke. 

Sincer,  cred  că  am  avut  o  frică  inconştientă  de  când  am  fost  mic  de  a 
nu  suferi  violenţe  sexuale,  iar  cu  cât  se  apropia  momentul  primirii 
scrisorii  de  la  tine  ştiam  /simţeam  ca  în  acel  episod  am  a  fost  victima 
unui  abuz  sexual,  care  a  dus  la  pierderea  vieţii  antecesoarei  mele. 

Dacă  timpul  e  linear  în  această  dimensiune,  în  afara  ei  e  posibil  ca 
toate  să  se  întâmple  în  acelaşi  „timp”;  evenimentele  aduse  în  lumina 
conştiinţei  sunt  cele  care  au  lăsat  o  amprentă  puternică  şi  s-au  întâmplat 
într-o  perioadă  foarte  scurtă  de  timp  (ore  sau  zile),  în  comparaţie  cu 
timpul  cumulat  al  unei  vieţi  umane  de  40,  50,  60,  70  sau  mai  mulţi  ani, 
aşa  că  evenimentele  cu  impact  important  asupra  vieţii  în  care  suntem 
victimă  sau  agresor  sunt  privite  de  un  Eu  care  se  crede  separat  de  restul 
creaţiei. 

UN  PAS  IMPORTANT  ESTE  DE  A  PRIVI  PE  CEL  CE  A 
EXPERIMENTAT  VIEŢILE,  PE  CEL  CE  LE  GÂNDEŞTE  ACUM,  LE 
JUDECĂ  ACUM,  DECI  DE  A  OBSERVA  OBSERVATORUL,  a  ne 
îndepărta  de  scenă  pentru  a  ieşi  din  roluri. 

După  primirea  episodului  suedezei  Annuke  şi  al  marocanului 
Yussouf  -  ca  de  altfel  a  tuturor  antecesorilor  -  s-a  produs  o  conştientizare 
ce  a  dus  la  dispariţia  acelor  frici  ce  le  purtam,  şi  cu  fiecare  episod  primit 

văd  aspecte  ale  fiinţei  mele  în  mod  diferit,  mai  complet,  mai  clar,  cu  pace 
şi  înţelepciune. 

Mulţumesc ! 

Să  transformi  credinţa/ mentalitatea  oamenilor  e  lucru  mare,  e  ca  şi 
cum  i-ai  arăta  că  mai  există  pe  alte  paliere  ca  pe  portativul  notelor 
muzicale,  iar  totul  începe  cu  DO  şi  se  termină  cu  DO  (sau  poate  nu),  şi 
pentru  acest  lucru  îţi  mulţumesc 

ACUM 
8  noiembrie  2016 
Italia 


Episodul  8  -  YUSSOUF 

Episodul  spiritual  nr.8  îl  are  ca  erou  pe  marocanul  YUSSOUF,  a 
cărui  viaţă  s-a  desfăşurat  între  anii  1211-1268  (secolul  13).  YUSSOUF  s-a 
născut  în  casa  părinţilor  lui  din  oraşul  Rabat,  actuala  capitală  a  Regatului 
Maroc,  port  la  Oceanul  Atlantic. 

Oraşul  Rabat  a  fost  întemeiat  de  emirul  almohad  Abd  al-Munin  în 
anul  1150  şi  fortificat  în  perioada  1188-1199  de  către  califul  Abu  Yusuf 
Ya’qub  al-Mansur.  YUSSOUF  a  trăit  când  ţara  lui,  Marocul,  era  condusă 
de  reprezentanţi  ai  dinastiei  Almohazilor.  Această  dinastie  a  existat  între 
1147  şi  1269.  Conducătorii  almohazi,  berberi  musulmani,  au  domnit  peste 
un  vast  teritoriu  african,  din  Maroc  până  în  Ifriqiyya  şi  Spania.  în  timpul 
domniei  acestora,  Marocul  a  cunoscut  apogeul  politic  şi  un  elevat  nivel 
artistic  şi  ştiinţific,  lăsând  numeroase  urme  chiar  şi  în  Spania. 

în  secolul  13,  a  început  o  rapidă  decădere  a  Almohazilor,  din  cauza 
victoriilor  creştine  din  Spania  (în  Las  Navas  de  Tolosa,  anul  1212)  şi  a 
apariţiei  dinastiilor  rivale  din  Africa.  în  1269,  prin  căderea  oraşului 
Marrakech,  dinastia  Almohazilor  a  fost  doborâtă.  Denumirea  dinastiei 
provine  de  la  denumirea  dată  de  spanioli  „Almohades”  după  expresia 
arabă  „al-muwahhidun”,  care  înseamnă  „cei  care  cred  într-un  singur 
Dumnezeu”. 

între  anii  1211-1268,  cât  a  trăit  luptătorul  YUSSOUF,  conducătorii 
Almohazi  au  fost: 

1)  Muhammad  an-Nasr  ibd  Iakub  al-Mansur  (1199-1214). 

2)  Abu  Iakub  Iusuf  ibn  al-Mustansir  ibn  Muhammad  an-Nasr  (1214- 
1224). 

3)  Abd  al-Uahid  al-Mahlu  ibn  Iusuf  I  (ian  -  sept  1224). 

4)  Abu  Muhammad  Abdallah  al-Adil  ibn  Iakub  al-Mansur  (1224- 
1227). 

5)  Abu  Zakariyya  Iahia  al-Mutasim  ibn  Muhammad  an-Nasr  (1227- 
1230). 

6)  Abu’l  Ala  Idris  al-Mansur  ibn  Iakub  al-Mansur  (1230-1232). 

7)  Abu  Muhammad  Abd  al-Uahid  II  ar-Rashid  ibn  al-Mamun  (1232- 
1242). 

8)  Abu’l-Hassan  as-Said  al  Mutadid  ibn  al-Mamun  (1242-1248). 

9)  Abu  Hafs  Umăr  al-Murtada  ibn  Ibrahim  Ishak  ibn  az-Zahir  ibn 
Iakub  al-Mansur  (1248-1266). 

10)  Abu’l-Ula  al-Uasik  (sau  Abu  Dabbus)  ibn  Muhammad  ibn  Umăr 
ibn  Iakub  al-Mansur  (1266-1269). 

Părinţii  eroului  nostru,  YUSSOUF,  numiţi  Mahmud  şi  Oyrah,  au 
avut  şase  copii.  Un  băiat  şi  trei  fetiţe  au  decedat  înainte  să  împlinească 
vârsta  de  5  ani,  din  cauza  unor  epidemii  care  au  ucis  o  mare  parte  din 
locuitorii  oraşului.  Cei  doi  băieţi,  YUSSOUF  şi  Ahmed,  care  au  reuşit  să 
ajungă  la  vârsta  maturităţii,  au  ales  cariera  de  luptători  în  armatele 
şefilor  almohazi,  sub  influenţa  tatălui  lor.  Mahmud  era  un  luptător 
devotat  intereselor  şeicului  care  stăpânea  Rabatul. 

YUSSOUF  avea  cu  5  ani  mai  mult  decât  Ahmed,  reprezentând  un 
exemplu  puternic  pentru  fratele  său.  Amândoi  au  urmat  doar  primii  3  ani 
de  şcoală  islamică,  în  clădirea  patronată  de  Moschee.  împlinind  12  ani, 
YUSSOUF  a  fost  primit  ca  luptător-ucenic  în  corpul  de  armată  condus  de 
Mahmud,  tatăl  său. 

Prima  nevastă  şi-a  luat-o  la  21  de  ani.  Myne  avea  doar  13  ani.  Era  o 
copilă  sfioasă,  necunoscătoare  a  tainelor  iubirii  dintre  bărbat  şi  femeie.  A 
pierdut  mai  multe  sarcini,  nereuşind  să  nască  niciun  copil.  După  5  ani  de 
la  nuntă,  YUSSOUF  a  trecut-o  în  rândul  servitoarelor,  cerându-i  să 
devină  bucătăreasă. 

La  scurtă  vreme  după  înlăturarea  nefericitei  Myne,  YUSSOUF  şi-a 
adus  o  nouă  nevasta.  La  26  de  ani,  a  preferat  să  o  cumpere  pe  Onyeh,  o 
fetiţă  de  14  ani,  la  fel  de  naivă  şi  neştiutoare  cum  fusese  Myne  în  noaptea 
nunţii.  Onyeh  i-a  dăruit  lui  YUSSOUF  două  fetiţe.  Pe  Ayden  a  născut-o  la 
17  ani,  iar  pe  Lodih,  la  20  de  ani.  YUSSOUF,  deseori  plecat  în  campanii 
de  luptă,  sosea  acasă  în  mod  sporadic,  mirându-se  ce  frumoase  creşteau 
fetele  lui.  Era  foarte  mândru  de  frumuseţea  lor.  Se  tot  gândea  cui  le  va  da 
de  neveste,  ca  să  profite  cât  mai  mult  de  banii  amatorilor  de  căsătorie. 
Pentru  el,  banii,  averea  în  general,  reprezentau  cheia  vieţii  fericite. 
Pentru  o  întreagă  avere,  în  saci  cu  bani  de  aur,  şi-ar  fi  dat  şi  nevasta. 

Onyeh  îl  iubea  mult,  îi  era  dor  de  el  când  era  plecat  şi  tremura  de 
grija  lui.  Avea  motive  întemeiate  să  se  teamă  pentru  viaţa  lui.  Luptele 
conducătorilor  Marocului  cu  ţările  nord-africane,  stăpânite  de  alte 
dinastii  rivale  Almohazilor,  erau  din  ce  în  ce  mai  crâncene.  Trecut  de  45 
ani,  YUSSOUF  şi-a  pus  familia  la  adăpost,  asigurându-le  tuturor  averea 
necesară  supravieţuirii  în  vremuri  grele.  Şi-a  eliberat  prima  nevastă,  pe 
Myne,  oferindu-i  o  casă  în  Rabat  şi  mulţi  bani  de  aur,  dându-i 
binecuvântarea  să  se  mărite  cu  un  meşter  măcelar. 

După  55  de  ani,  începuse  să  îşi  presimtă  sfârşitul.  Prevăzător,  şi-a 
împărţit  averea  în  trei,  oferindu-le  fiicelor  lui  câte  o  treime.  Ayden  era 
căsătorită  cu  un  conducător  de  oaste  şi  avea  doi  copii.  Lodih,  măritată  cu 
un  negustor  de  ţesături,  avea  deja  un  copil. 

YUSSOUF  împlinise  57  de  ani  când  luptele  pentru  apărarea  oraşului 
Marrakech  nu  mai  conteneau.  A  fost  ucis  într-o  astfel  de  luptă,  în  toamna 
anului  1268.  în  anul  următor  1269,  Marrakech-ul  a  căzut  sub  loviturile 
Merinizilor  şi,  odată  cu  el,  s-a  prăbuşit  dinastia  Almohazilor.  YUSSOUF  a 
fost  considerat  un  erou  care  şi-a  sacrificat  viaţa  pe  altarul  independenţei 
ţării  sale  şi  al  intereselor  conducătorului  suprem,  Abu  Dabbus.  Amintirea 
lăsată  în  cugetele  celor  care  l-au  cunoscut  a  fost  aceea  a  unui  om  perfect, 
un  adevărat  credincios  musulman,  supus  voinţei  lui  Allah:  bun  familist, 
bun  luptător,  mereu  preocupat  să  fie  din  ce  în  ce  mai  bogat,  renumit, 
lăudat  şi  răsplătit  de  superiorii  lui  militari.  Nimeni  nu  l-a  bârfit  pentru 
repudierea  primei  neveste  sau  pentru  crimele,  jafurile  şi  violurile  comise 
în  incursiunile  militare  din  ţările  duşmane. 

Nina  Petre 
7  noiembrie  2016 


COMENTARIUL  LUI  ACUM 

„După  episodul  precedent  al  suedezei  ANNUKE,  care  şi-a  găsit 
sfârşitul  după  un  eveniment  nefericit,  mă  gândeam  că  a  fost  rezultatul 
acţiunilor  dintr-o  întrupare  precedentă,  iar  dumnezeirea  ne  arată  imediat 
şi  cealaltă  faţă  a  monedei,  respectiv  victimă  şi  călău,  deci  le 
experimentăm  pe  toate. 

Am  simţit  amprenta  lui  Yussouf  în  multe  momente  în  viaţă,  şi 
acţiunile  sale,  chiar  dacă  în  acel  secol  au  fost  considerate  drepte  sau 
normale,  se  supun  legilor  divine,  care  sunt  drepte  şi  imparţiale. 

Am  fost  fascinat  de  mic  de  lupte,  cai,  călăreţi,  săbii,  arcuri,  vitejie, 
războaie,  victorii,  ca  de  nişte  atribute  ale  bărbăţiei,  curajului  şi  a  ce  putea 

să  ofere  mai  mult  un  om  în  acel  secol  ;  prin  prisma  înţelegerii  actuale, 
cred  că  a  fost  un  pasaj  important  al  evoluţiei  umane,  cum  este  şi  acesta, 
cred  că  luptele  continuă  între  fiinţele  umane  nu  la  nivel  fizic,  ci  la  nivel 
energetic  şi  la  nivel  de  gândire. 

Orice  gând  e  o  energie  ce  pleacă  spre  destinatar,  persoana  la  care  ne 
gândim,  şi  ajunge  ca  o  energie  blândă,  o  binecuvântare  sau  ca  o  săgeată, 
suliţă,  sabie,  cuţit  în  câmpul  energetic  al  persoanei,  care  în  funcţie  de 
nivelul  său  de  prezenţă  în  momentul  prezent,  poate  percepe  sau  nu 
energia  primită. 

Şi  aşa  mergem  ca  nişte  arici  plini  de  ţepi  şi  găuri  în  câmpurile 
energetice,  din  care  o  mare  parte  le  facem  noi  înşine  prin  gândurile  de 
neacceptare  şi  neiubire  a  ce  suntem.  Ajută  mult  spovedania  şi  practicarea 
iertării  pentru  aceste  lucruri,  după  spovedanie  (pe  care  o  poţi  face  cu  un 
preot  călugăr  sau  tu  cu  Tatăl  direct,  spunând  ce  ai  pe  sufleţel). 
DUMENZEU  E  ÎN  NOI,  deci  orice  faci  sau  zici  „te  vede  Dumnezeu”,  cum 
se  zice  în  popor. 

Deci  după  1000  de  ani,  rulăm  programe  din  moşi-strămoşi  ce  sunt 
în  subconştient,  iar  calea  cea  mai  bună  acum,  în  2016,  pare  a  fi 
conştientizarea,  aducerea  la  lumină  a  acestor  programe,  acţiuni. 

Yussouf  e  parte  din  mine  şi  fără  aportul  său  nu  aş  putea  fi  eu,  aşa  că 
orice  experienţă  a  sufletului  ne  ajută  să  înţelegem  -  prin  experimentarea 
directă  a  dinamicilor  universului  în  care  trăim  -  că  pentru  a  ne  înţelepţi,  e 
bine  să  venim  la  şcoală.” 

ACUM 
8  noiembrie  2016 
Italia 


EPISODUL  9  -  ALEXANDROS 

Eroul  episodului  spiritual  nr.9  este  grecul  ALEXANDROS,  a  cărui 
viaţă  s-a  desfăşurat  între  anii  1113-1170  (secolul  12).  ALEXANDROS  s-a 
născut  în  localitatea  Kailar  (denumirea  actuală:  Ptolemaida),  situată  în 
ţinutul  Macedoniei,  aflată  în  nordul  Greciei. 

Părinţii  lui,  Nikos  şi  Ikra,  aveau  doi  băieţi:  ALEXANDROS  era  cu  6 
ani  mai  mare  decât  Iannis.  Nikos,  cioban  sărac,  abia  avea  cu  ce  să  îşi 
întreţină  familia. 

Dominaţia  bizantină,  începută  în  anul  395,  provocase  o  involuţie 
accentuată  a  societăţii  greceşti.  în  secolele  6  şi  7,  limba  greacă  a  fost 
adoptată  ca  limbă  oficială. 

Cei  doi  fii  ai  soţilor  Nikos  şi  Ikra  aveau  firi  foarte  diferite.  Iannis, 
foarte  ataşat  sufleteşte  de  părinţi,  le-a  rămas  alături  până  s-au  stins 
amândoi,  bătrâni  şi  bolnavi.  Nici  după  ce  şi-a  îngropat  ultimul  părinte,  pe 
Nikos,  Iannis  nu  şi-a  părăsit  casa  din  Kailar. 

Fratele  său,  ALEXANDROS,  s-a  manifestat  de  pe  la  3  anişori  ca  o 
fiinţă  visătoare,  scumpă  la  vorbă,  temându-se  mereu  să  îşi  exprime 
gândurile  prin  vorbe,  ca  nu  cumva  să  fie  certat  că  spune  „ce  nu  trebuie”. 
Văzând  că  din  el  nu  putea  ieşi  un  adevărat  gospodar  din  zona  de  munte, 
Nikos  l-a  dus  la  Atena,  unde  fratele  Atekos,  marinar  cu  ceva  avere,  nu 
avea  copii.  Soţia  lui  Atekos,  Anaida,  a  prins  drag  de  băieţelul  în  vârstă  de 
7  ani,  slăbuţ  şi  mic  de  statură,  de  parcă  nu  ar  fi  avut  mai  mult  de  5 
anişori.  Prin  îngrijirea  mătuşii,  ALEXANDROS  a  crescut,  s-a  dezvoltat  la 
trup  şi,  un  lucru  important  pentru  el,  a  învăţat  multă  carte  în  şcoli  private 
până  la  17  ani. 

Oraşul  Atena  rămăsese  un  respectabil  centru  ştiinţific  şi  cultural,  cu 
toate  eforturile  administraţiei  bizantine  de  a-1  reduce  la  un  simplu  centru 
de  provincie.  Oraşul  încă  mai  adăpostea  şcoli  filosofice,  cărturari  şi  artişti 
de  valoare. 

Mătuşa  Anaida  avea  un  frate,  profesor  la  o  familie  bogată  cu  cinci 
copii.  Ajutat  de  unchiul  Akeidos,  fratele  Anaidei,  ALEXANDROS  a  ajuns 
profesor  într-o  familie  cu  patru  copii,  urmând  să  locuiască  în  vila 
acesteia.  Avea  18  ani  când  începuse  să  muncească  pentru  a-şi  asigura 
viitorul. 

în  zilele  libere,  participa  împreună  cu  Akeidos  la  întrunirile  grupului 
de  zece  învăţaţi,  adepţi  ai  filosofiei  platoniciene.  A  lucrat  ca  profesor  în 
diverse  familii  şi  l-a  cercetat  pe  învăţatul  Platon  până  când  moartea  l-a 
răpit,  la  doar  57  de  ani. 

Avea  29  de  ani  când  s-a  căsătorit  cu  draga  lui  Didona,  o  fată  de  16 
ani,  fiica  unui  proprietar  de  corăbii,  care  l-a  transformat  intr-un  om 
bogat.  Didona  i-a  dăruit  trei  băieţi.  Pe  Adrianos  l-a  născut  la  18  ani.  A 
urmat  Kiros,  după  3  ani.  Au  mai  trecut  5  ani  până  la  apariţia  micuţului 
Arkos.  Adrianos  a  devenit  marinar,  Kiros  a  luat  calea  preoţiei,  iar  Arkos  a 
ajuns  profesor  de  filosofie  platoniciană  în  mica  şcoală  patronată  de  tatăl 
său. 

Cei  doi  filosofi,  tatăl  şi  fiul,  promovau  învăţăturile  marelui  om  de 
ştiinţă  al  Antichităţii  greceşti  Platon,  a  cărui  viaţă  a  durat  din  anul  427 

până  în  347  î.Hr..  Născut  într-o  familie  nobilă  şi  bogată,  Platon  a  studiat 
pictura,  a  scris  poezii  şi  piese  de  teatru.  A  trăit  în  apropierea  mentorului 
său,  filosoful  Socrate  (469-399  î.Hr.).  A  călătorit  în  Egipt,  acumulând 
învăţătură  de  la  înţelepţii  preoţi  egipteni. 

Academia  fondată  de  el  la  Atena  în  anul  387  î.Hr.  nu  mai  funcţiona 
de  mult.  Rămăseseră  doar  grupuri  de  învăţaţi  care  se  străduiau  să 
adapteze  ideile  lui  filosofice  la  perioadele  în  care  trăiau. 

ALEXANDROS  şi  fiul  său  cercetau  şi  comentau,  ani  la  rând,  zecile  de 
scrisori  rămase  de  la  înţeleptul  Platon.  Acesta  iniţiase  o  formă  originală 
de  comunicare:  dialogul  cu  interlocutorii  săi. 

Situat  pe  linia  Heraclit  şi  Parmenide,  Platon  considera  SIMŢURILE 
ca  fiind  lanţuri  care  leagă  omul  de  realitatea  sensibilă,  inferioară,  spre 
deosebire  de  RAŢIUNE,  aceasta  conducând  omul  spre  cunoaşterea 
adevăratei  realităţi.  La  baza  teoriei  cunoaşterii  şi  a  eticii  promovate  de 
Platon  se  afla  doctrina  sa  despre  „idei”.  Acestea  erau,  în  viziunea  sa, 
modelele,  formele  primordiale,  eterne,  ale  tuturor  fiinţelor  şi  lucrurilor 
existente  în  lume  şi  chiar  ale  unor  concepte  abstracte  ca  VIRTUTEA  şi 
BINELE. 

Platon  considera  că  BINELE  înalţă  sufletul,  în  timp  ce  RĂUL  şi 
NEDREPTATEA  îl  degradează.  RĂUL  înseamnă  ignoranţa,  iar 
VIRTUTEA  înseamnă  cunoaşterea  binelui.  FERICIREA  constă  în 
cunoaşterea  VIRTUŢII.  NEDREPTATEA  şi  SĂVÂRŞIREA  RĂULUI 
reprezintă  o  boală  pentru  suflet,  făcându-1  urât,  nemulţumit  şi  nefericit. 
A  FI  DREPT  înseamnă  a-ţi  controla  impulsurile  şi  a-ţi  impune  o  măsură 
a  dorinţelor.  Ştiinţa  punerii  în  practică  a  acestui  comportament  este 
VIRTUTEA. 

Ideea  supremă  a  Binelui  explică  mersul  Universului,  în  care  totul 
funcţionează  cu  un  scop,  acela  al  ARMONIEI.  IDEILE  sunt  eterne, 
asemenea  sufletului  nemuritor.  înainte  de  naşterea  unui  om,  sufletul  său 
a  străbătut  diferite  alte  vieţi,  cunoscând  perfecta  lume  a  ideilor.  După 
naştere,  omul  nu  îşi  aminteşte  ideile  sufletului,  din  cauza  închistării  în 
trupul  său.  Totuşi,  omul  poate  să  îşi  reamintească  aceste  idei  atunci  când 
găseşte  în  sine  adevărul  raţional. 

Platon  spunea  că  „A  CĂUTA  ŞI  A  ÎNVĂŢA  ÎNSEAMNĂ  A-ŢI 
REAMINTI”.  Forţa  care  propulsează  oamenii  spre  amintirea  ideilor 
nobile  este  IUBIREA.  în  concepţia  lui  Platon,  IUBIREA  se  identifică  cu 
pasiunea  sufletului,  cu  dorinţa,  cu  stimulul,  cu  atracţia  exercitată  de 
amintirea  valorilor  ideale,  cum  sunt  binele,  adevărul,  frumosul, 

dreptatea.  Aceste  valori  generează  în  om  acţiuni  bune,  drepte,  frumoase. 
IUBIREA  este  un  exerciţiu  purificator  al  sufletului. 

în  viziunea  înţeleptului  Platon,  SCOPUL  FILOSOFIEI  este  de  a 
conduce  omul  dincolo  de  realitatea  sensibilă,  spre  lumea  ideilor.  Platon 
considera  că  neamul  omenesc  va  fi  eliberat  de  rău  atunci  când  vor  ajunge 
la  putere  adevăraţii  filosofi  sau  atunci  când  conducătorii  statelor  vor 
deveni  cu  adevărat  filosofi. 

Filosofia  lui  Platon  a  avut  o  puternică  influenţă  asupra  multor 
concepţii  filosofice  idealiste  europene,  din  trecut  şi  până  în  zilele  noastre. 
După  moartea  învăţatului  atenian  ALEXANDROS,  survenită  în  anul 
1170,  eroul  povestirii  noastre  şi  totodată  antecesorul  tău  spiritual,  noi 
generaţii  de  filosofi  au  continuat  şi  îmbogăţit  tezaurul  scrierilor  lui 
Platon. 

Nina  Petre 
7  decembrie  2016 


COMENTARIUL  LUI  ACUM 

„Al  doilea  antecesor  grec,  hmm,  cred  că  ar  fi  bine  să  vizitez  Grecia! 

îmi  place  mult  ocupaţia  vieţii  antecesorului  meu,  mă  regăsesc  în 
multe  fragmente  ale  vieţii  pe  care  le-a  trăit. 

Sincer,  nu  găsesc  cuvinte  pentru  a  comenta  viaţa  lui  Alexandros.  Ce 
îmi  vine  în  minte  e  tăcerea,  liniştea,  absenţa  manifestării. 

Mulţumesc,  Nina,  pentru  frumoasele  analize  pe  care  mi  le-ai  oferit  şi 
o  perspectivă  a  vieţii  pe  care  cu  greu  reuşesc  să  o  conştientizez  la  nivel 
mental.  Dar  Spiritul  ce  sunt  ştie  tot.” 

ACUM 
14  decembrie  2016 
Italia 

ALEXANDRA 


Prezentare 

ALEXANDRA  lucrează  în  domeniul  medical.  Preocupată  intens  de 
evoluţia  spirituală,  citeşte  mult,  reflectează  deseori  la  manifestările  lumii 
contemporane,  se  străduieşte  să  fie  cât  mai  folositoare  la  locul  de 
muncă.  Are  o  căsnicie  deosebită,  soţul  ei  fiind  un  tânăr  arab  cumsecade, 
generos  şi  iubitor  de  oameni.  Familia  ALEXANDREI  este  o  oază  de 
linişte  şi  armonie  în  această  Europă  chinuită  de  atentate,  ură  de  rasă, 
răzbunări  adesea  inutile. 


Nina  Petre 
9  octombrie  2016,  Bucureşti 


EPISOADE  SPIRITUALE  COMENTATE 
®  Akiria  Sefaistou  (1888-1939) 

®  Sibena  Raudis  (1810-1859) 

O  Ranold  Thierry  (1709-1755) 

®  Alir  (1614-1680) 

O  Artigad  (1503-1570) 

®  Regine  Karensky  (1408-1480) 

O  Runodo  (1300-1362) 

®  Arethia  (1210-1264) 

®  Rjeke  (1111-1170) 

O  Tsen  (1024-1069) 

®  Virdi  (913-958) 

®  Inge  Reisen  (810-867) 

Episodul  1  -  AKIRIA 


Episodul  spiritual  nr.i  o  are  ca  eroină  pe  grecoaica  AKIRIA 
SEFAISTOU,  care  a  trăit  între  anii  1888-1939.  S-a  născut  în  localitatea 
portuară  Elefsina,  situată  pe  malul  Golfului  Saronic,  la  vest  de  Atena. 

Tatăl  ei,  avocatul  Niarkos,  om  bogat  şi  influent  în  toată  zona,  chiar  şi 
în  Atena,  făcea  şi  munca  de  notar,  ocupându-se  în  mod  deosebit  cu 
tranzacţiile  imobiliare.  Soţia  lui,  Eligia,  lucra  ca  soră  medicală  în  micul 
spital  din  Elefsina.  Soţii  Sefaistos  aveau  două  fete:  AKIRIA  era  cu  5  ani 
mai  mare  decât  Martika.  Foarte  apropiate  sufleteşte,  cele  două  surori  au 
avut  drumuri  diferite  în  viaţa  de  oameni  adulţi. 

în  perioada  vieţii  eroinei  noastre,  Grecia  a  cunoscut  numeroase 
evenimente  politice,  crize  sociale  şi  economice.  La  data  naşterii  AKIRIEI, 
Grecia  era  un  regat  condus  de  monarhul  George  (Giorgios)  I,  ce  aparţinea 
dinastiei  Gliicksburg.  în  1913,  i-a  urmat  la  tron  regele  Constantin 
(Konstantinos)  I.  în  1917,  conducerea  ţării  a  fost  preluată  de  regele 
Alexandru  (Alexandros).  în  timpul  Primului  Război  Mondial,  Grecia  s-a 
alăturat  forţelor  Antantei,  începând  cu  anul  1917.  în  1920,  a  revenit  pe 
tron  regele  Constantin,  urmat  de  regele  George  II.  în  1923,  regele  George 
II  a  fost  obligat  să  părăsească  ţara,  sub  presiunea  unei  junte  militare.  La 
data  de  25  martie  1924,  Grecia  s-a  proclamat  republică.  în  3  noiembrie 
1935,  a  fost  reinstaurata  monarhia,  iar  la  24  noiembrie  1935,  regele 
George  II  s-a  reîntors  din  Marea  Britanie.  El  a  condus  Grecia  până  în 
1947.  La  acea  dată,  AKIRIA  Sefaistou  nu  se  mai  afla  printre  cei  vii.  Ea  nu 
a  mai  apucat  să  îşi  vadă  ţara  ocupată  de  trupele  Italiei  fasciste  şi  ale 
Germaniei  hitleriste,  în  anul  1941. 

Fetele  soţilor  Niarkos  şi  Eligia  au  învăţat  bine  la  şcoala  generală. 
Ambele  dorind  să  urmeze  studii  superioare  în  Atena,  părinţii  le-au 
susţinut  financiar  şi  le-au  încurajat  în  momentele  grele.  Martika, 
absolventa  a  facultăţii  de  Drept,  s-a  căsătorit  cu  un  italian,  comerciant 
din  Verona,  stabilindu-se  în  oraşul  lui  după  căsătorie.  Au  fost  fericiţi 
împreună  şi  au  avut  patru  copii. 

AKIRIA,  devenită  medic  la  24  de  ani,  s-a  căsătorit  în  1912  cu  medicul 
Kiril  Kiriakos,  un  bărbat  de  28  de  ani,  originar  din  Macedonia.  Cu 
ajutorul  soţului,  AKIRIA  a  primit  un  post  de  medic  stagiar  în  spitalul 
atenian  unde  el  lucra  ca  medic  internist.  Din  iubirea  lor  au  rezultat  trei 
copii.  Pe  Arkadia,  unica  fata,  mama  ei  a  născut-o  la  26  de  ani,  în  1914, 
după  debutul  Primului  Război  Mondial.  Alexandros,  fiul  cel  mare,  a  sosit 

după  3  ani,  tot  pe  vreme  de  război.  Al  doilea  băiat,  Mirkos,  a  fost  născut 
de  mama  lui  în  vreme  de  pace,  la  33  de  ani. 

Până  în  1939,  când  s-a  prăbuşit  fericirea  familiei  prin  moartea 
AKIRIEI,  tuturor  le-a  mers  foarte  bine.  Kiril  şi  AKIRIA  lucrau  intens  la 
spital,  fiind  consideraţi  medici  foarte  buni.  Arkadia,  fata  lor  cea  dragă,  şi- 
a  găsit  fericirea  şi  împlinirea  familială  în  Pelopones.  Fiind  studentă  la 
Universitatea  din  Atena,  s-a  căsătorit  cu  un  coleg  originar  din  Patras, 
mutându-se  în  casa  părinţilor  lui.  Angajaţi  ca  profesori  în  Patras,  el  de 
fizică,  ea  de  limbile  greacă  şi  latină,  au  dus  o  viaţă  confortabilă,  împreună 
cu  cei  patru  copii  ai  lor.  Amândoi  au  avut  un  rol  esenţial  în  salvarea  vieţii 
celor  doi  fraţi,  Mirkos  şi  Alexandros. 

La  începutul  anului  1939,  un  vapor  a  „debarcat”  şobolani  infestaţi  cu 
virusul  ciumei.  Epidemia  izbucnită  în  Atena  a  făcut  sute  de  victime 
umane.  Spitalul  în  care  lucrau  soţii  Kiriakos  era  arhiplin.  Medicii  şi 
personalul  auxiliar  trudeau  zi  şi  noapte,  punându-şi  viaţa  în  pericol.  Unii 
au  contactat  cumplita  boală,  alţii  nu.  Unii  au  supravieţuit,  alţii  nu. 
Printre  aceştia  din  urmă  s-a  aflat  şi  eroina  noastră,  AKIRIA.  Kiril,  soţul 
iubitor  şi  mereu  atent  la  tot  ce  se  întâmpla  cu  ea,  a  îngrijit-o  cu  un 
devotament  absolut,  pe  care  numai  disperarea  mai  putea  să  i-1  stimuleze. 
Extenuat  fizic  şi  torturat  psihic  de  ameninţarea  morţii,  a  îngrijit-o  pe 
AKIRIA  atât  cât  i-a  stat  în  puteri.  Plângea  lângă  patul  ei,  din  cauza 
neputinţei  de  a  o  salva. 

Dacă  spitalul  ar  fi  avut  cele  mai  bune  medicamente,  care  se  găseau  în 
alte  ţări,  poate  că  viaţa  sărmanei  AKIRIA  ar  fi  fost  salvată.  în  lipsa  lor, 
femeia  s-a  stins  la  51  de  ani,  spre  disperarea  doctorului  Kiril  şi  a  colegilor 
lui.  Fiii  lor,  Alexandros  şi  Mirkos,  chemaţi  de  sora  lor  la  Patras  după 
debutul  epidemiei,  au  rămas  în  viaţă. 

Amintirea  lăsată  de  doctoriţa  AKIRIA  a  dăinuit  multă  vreme  printre 
angajaţii  spitalului  şi  ceilalţi  oameni  care  o  cunoscuseră.  Salvase  mii  de 
vieţi  în  frumoasa  carieră  desfăşurată  timp  de  26  de  ani,  dar  viaţa  ei  nu 
putuse  fi  salvată,  din  cauza  lipsei  unor  medicamente  cu  adevărat 
eficiente. 

Nina  Petre,  8  aprilie  2016 


COMENTARIUL  ALEXANDREI 

„Am  citit  scrisoarea  cu  lacrimi  care  îmi  curgeau  şiroaie  pe  obraji,  un 
zâmbet  larg  până  la  urechi  şi  un  sentiment  de  bucurie.  Ce  bine  că  v-am 
întâlnit,  aveam  nevoie  să  înţeleg  unele  lucruri,  de  unde  vin  anumite  fobii, 
de  ce  simt  să  fac  ceva  şi  uite  câte  am  păstrat  din  ultima  încarnare. 

Vă  răspund  punctual  cum  aţi  făcut-o  şi  dvs.,  să  fie  mai  uşor  de 

urmărit.  Vă  prezint  asemănările/deosebirile,  nu  reuşesc  să  le  separ, 

deoarece  am  impresia  că  micile  deosebiri  sunt  o  consecinţă  a 

evenimentelor  din  ultima  viaţă: 

•  tatăl  meu  este  un  om  cunoscut  atât  în  oraşul  unde  m-am  născut  şi  am 
copilărit,  cât  şi  în  capitală  (în  anumite  cercuri); 

•  am  şi  în  viaţa  aceasta  o  soră,  dar  mai  mare  decât  mine.  Cu  toate 
acestea,  de  când  eram  copil,  oamenii  îmi  spuneau  că  judec  matur  şi 
"parcă  am  mai  trăit  o  dată”,  la  fel  şi  mama  susţine  că,  dintre  noi  două, 
eu  sunt  mai  realistă  decât  ea; 

•  am  învăţat  bine  amândouă  la  şcoală,  ne-au  susţinut  părinţii  să  venim 
în  capitală  să  continuăm  studiile; 

•  la  fel  ca  şi  Akiria,  la  24  de  ani  am  terminat  facultatea; 

•  logodnicul  meu  este  născut  în  altă  ţară  decât  ţara  mea  natală  (la  fel  ca 
şi  Kiril); 

•  vreau  pe  cineva  atent  la  sentimentele  mele,  iubitor,  toate  astea  le 
găsesc  la  el,  care  mă  răsfaţă  mereu; 

•  mereu  am  avut  fobie  de  şoareci  şi  şobolani,  acum  înţeleg  de  ce...  în 
facultate  am  avut  2  ani  laboratoare  cu  rozătoare  şi  eram  terifiată,  mă 
salva  prietena  mea  să  facă  ea  partea  practică; 

•  nu  sunt  adepta  medicamentelor,  ştiu  cât  de  nocive  sunt  (şi  poate 
faptul  că  nu  le-am  avut  la  momentul  potrivit  în  viaţa  anterioară  mă 
face  să  le  refuz  şi,  pe  cât  posibil,  să  încerc  metode  alternative); 

•  îmi  fac  munca  cu  plăcere  şi  sunt  devotată,  îmi  place  să  lucrez  cu 
oamenii; 

•  se  întâmplă  să  ajut  persoane  necunoscute  pe  stradă  şi  de  fiecare  dată 
mă  emoţionam  şi  nu  înţelegeam  cum  un  gest  aşa  de  simplu  îmi  dă  o 
trăire  aşa  intensă; 

•  în  cazul  în  care  voi  avea  o  fetiţă,  mă  gândisem  să  o  cheme  Armina  (şi 
văd  că  pe  fata  Akiriei  o  chema  Arkadia;  pentru  băiat  nu  am  un  nume, 
dar  vreau  ceva  care  să  înceapă  cu  A,  dar  să  vedem  la  momentul 
potrivit); 

•  cred  că  sufletul  meu  a  rămas  cu  sentimentul  acela  plăcut  când  te 
cunosc  oamenii  şi  te  apreciază  că  le-ai  făcut  un  bine,  aşa  reuşesc  să 
îmi  explic  tendinţa  mea  actuală  de  a  mă  remarca  în  vreun  domeniu  şi 
a  găsi  o  posibilitate  să  ajut  oamenii,  să  le  fiu  utilă  (politica  era  o 
variantă,  dar  la  modul  cum  se  face  în  România,  nu  este  pentru  mine); 

•  partea  cu  familia  soţului  mi  se  potriveşte  ca  o  mănuşă,  întotdeauna 
am  vrut  să  am  socrii  cu  care  să  mă  înţeleg  (aşa  cum  a  avut  sufletul 

meu  în  ultima  încarnare),  să  fie  părinţi  şi  pentru  mine.  Sunt  o  fire 
diplomată,  căreia  nu  îi  plac  certurile  şi  o  să  încerc  să  ţin  echilibrul. 

•  faptul  că  Akiria  a  lucrat  cu  oameni  mă  ajută  acum  să  pot  citi  foarte 
repede  persoanele,  să  îmi  dau  seama  ce  gen  de  oameni  sunt; 

•  suma  cifrelor  corespunzătoare  anilor  în  care  Akiria  s-a  născut/s-a 
căsătorit  este  7,  iar  la  mine  este  9  ; 

•  nu  sunt  mamă  la  26  de  ani  (deşi  mereu  mi-am  dorit  să  fiu  mamă 
tânără);  îmi  doresc  2  copii,  dar  poate  o  să  fie  3  în  situaţia  în  care  o  să 
am  şi  gemeni; 

•  când  văd  o  rană  deschisă  sau  mi  se  ia  sânge  nu  mă  simt  tocmai  bine; 
mirosul  din  spitale,  faptul  că  văd  oameni  în  suferinţă  mă  face  să  mă 
simt  foarte  rău  (cred  că  AKIRIA  a  văzut  prea  multe  în  ultima  perioadă 
din  viaţă). 

Găsesc  asemănări  şi  între  cei  doi  soţi,  de  aceea  vi  le  prezint. 

întrebarea  mea  este  legată  fix  de  acest  aspect,  dacă  ne-am  mai  întâlnit 

într-o  altă  viaţă  şi  de  asta  avem  o  compatibilitate  aşa  bună? 

•  deşi  în  buletin  soţul  meu  este  mai  tânăr  decât  mine,  el  mereu  zice  că 
se  simte  de  altă  vârstă,  apropiaţii  la  fel,  îl  văd  mult  mai  matur  şi 
responsabil; 

•  are  grijă  de  mine  când  sunt  răcită,  nu  mă  simt  bine,  fiind  foarte 
atent; 

•  sfârşitul  meu  din  altă  viaţă  a  fost  un  motiv  de  întristare  pentru  Kiril, 
în  viaţa  aceasta  soţul  se  roagă  ca  noi  să  plecăm  în  aceeaşi  zi  din  trup, 
susţine  că  nu  ar  putea  suporta  despărţirea  de  mine  şi  ar  suferi  enorm; 

•  de  multe  ori,  chiar  dacă  suntem  în  locuri  diferite,  el  mă  simte  când 
sunt  tristă  şi  mă  sună  să  vadă  dacă  am  ceva,  pentru  că  aşa  simte  că 
sunt  tristă;  la  fel,  şi  eu  îmi  dau  seama  dacă  ceva  nu  este  în  regulă  cu 
el,  chiar  dacă  zice  că  totul  e  bine.” 

ALEXANDRA 
10  aprilie  2016, 
Bucureşti 


Episodul  2  -  SIBENA 

Episodul  spiritual  nr.2  o  are  ca  eroină  pe  argentinianca  SIBENA 
RAUDIS,  care  a  trăit  între  anii  1810-1859  (secolul  19). 

Tatăl  ei,  Eudacio,  provenit  din  părinţi  emigranţi  spanioli,  era  un 
notar  vestit  în  oraş.  Veniturile  sale  erau  completate  de  modestele 

câştiguri  băneşti  ale  soţiei  lui,  Hegude.  La  origine  indiană  de  etnie 
calchaqui,  Hegude  învăţase  meseria  de  cosmeticiană  şi  lucra  într-un 
cabinet  de  întreţinere  pentru  femei.  Mamă  a  doi  copii  frumoşi,  era  foarte 
mândră  de  SIBENA  şi  Augusto,  pe  care  i-a  crescut  cu  ajutorul  bunicii 
Aspacia,  mama  lui  Eudacio. 

Augusto,  fire  energică  şi  ambiţioasă,  având  cu  4  ani  mai  puţin  decât 
SIBENA,  şi-a  ales  profesia  de  militar  în  armata  naţională.  Existenţa 
SIBENEI  a  fost  puternic  marcată  de  evenimentele  politice  din  ţara  ei  şi 
mai  ales  de  cele  desfăşurate  în  Buenos  Aires. 

în  anul  naşterii  sale,  1810,  Argentina  („ţara  argintului”)  era  parte  a 
Viceregatului  spaniol  Rio  de  la  Plata.  Oraşul  Buenos  Aires,  fondat  în  anul 
1536,  se  transformase  treptat  într-un  oraş  colonial  prosper.  în  1776  a 
devenit  capitala  Viceregatului  Rio  de  la  Plata  şi  s-a  dezvoltat  datorită 
libertăţii  de  a  face  comerţ  cu  Spania.  A  reprezentat  o  localitate 
importantă  în  cadrul  luptei  pentru  independenţă  din  anul  1810.  în  acest 
an,  în  care  SIBENA  văzuse  lumina  zilei,  s-a  înfiinţat  la  Buenos  Aires  o 
juntă  militară  revoluţionară  creolă  care,  profitând  de  ocuparea  Spaniei  de 
către  armata  lui  Napoleon,  l-a  detronat  pe  vicerege  şi  a  creat  un  guvern 
provizoriu  al  Provinciilor  Unite  din  Rio  de  la  Plata.  Trupele 
revoluţionare,  conduse  de  generalul  Jose  de  San  Martin,  i-au  învins  pe 
spanioli  în  anul  1812.  Independenţa  Provinciilor  Unite  din  Rio  de  la  Plata 
s-a  proclamat  în  1816. 

în  1819  a  început  perioada  luptelor  civile  dintre  federalişti, 
reprezentanţii  oligarhiei  agrare,  şi  unitarieni,  reprezentaţi  de  burghezia 
negustorească  din  Buenos  Aires,  ce  contribuise  la  formarea  guvernului 
centralizat.  Luptele  civile  din  ţară  au  durat  până  la  jumătatea  secolului 
19. 

Eudacio,  tatăl  SIBENEI,  om  bogat  şi  influent  în  oraş,  era  nevoit,  prin 
munca  sa  de  notar,  să  îşi  servească  toţi  clienţii  cu  multă  promptitudine, 
fără  a  ţine  seama  de  orientarea  lor  politică.  în  adâncul  sufletului,  Eudacio 
ascundea  un  puternic  ideal  patriotic  şi  dorinţa  aprigă  ca  Argentina  să 
ajungă  un  stat  independent  de  patria-mamă,  Regatul  Spaniei.  Acelaşi 
ideal  patriotic  îi  anima  pe  membrii  familiei  lui,  soţia  şi  cei  doi  copii. 

SIBENA,  fată  superbă,  delicată  la  trup  ca  o  trestie,  avea  înclinaţie 
spre  ştiinţele  umaniste.  A  urmat  cursurile  unui  liceu  cu  profil  de  limbi 
străine,  învăţând  foarte  bine  limbile  engleză  şi  franceză.  Absolventă  a 
liceului,  la  19  ani  a  fost  angajată  de  tatăl  ei  ca  secretară  şi  traducătoare  în 
cabinetul  notarial. 


NINA  PETRE  -  Vieţile  anterioare  ale  spiritului  Voi. 4 


pag.  36 


S-a  căsătorit  la  22  de  ani  cu  inginerul  Casimiro  Astreni.  Acesta,  un 
bărbat  de  27  ani,  provenea  din  părinţi  italieni.  Cu  ajutorul  tatălui  său, 
tâmplar  de  meserie,  şi  al  notarului  Eudacio,  de  la  care  obţinuse  un  mare 
împrumut  de  bani,  şi-a  deschis  o  fabrică  de  mobilă.  Avea  25  de  ani  când 
şi-a  început  activitatea  în  fabrica  lui.  Producţia  creştea  luna  de  lună, 
astfel  încât  tânărul  patron  se  bucura  la  27  de  ani  de  o  avere 
satisfăcătoare. 

Căsătoria  cu  SIBENA  s-a  dovedit  a  fi  plină  de  înţelegere,  compasiune 
reciprocă  şi  iubire  sinceră.  A  durat  doar  27  de  ani,  fiind  întreruptă  de 
moartea  SIBENEI,  la  doar  49  de  ani.  Au  avut  un  singur  copil,  pe  fiica  lor, 
Arnalda,  născută  de  mama  ei  la  24  ani.  Fetiţa  împlinise  4  ani  când 
părinţii  i-au  adus  un  frăţior  în  vârstă  de  2  ani.  Fiind  mică,  nu  a  înţeles 
tristeţea  părinţilor  şi  motivul  aducerii  micuţului  Nareno  în  casa  lor. 
Neştiind  ce  păţise  unchiul  Augusto  şi  nevasta  lui,  întreba  mereu  de  ei, 
neprimind  alt  răspuns  decât  că  Augusto  plecase  undeva  departe,  pe  apa 
cea  mare  a  oceanului.  Nareno  a  plâns  câteva  luni  după  tatăl  său,  apoi  s-a 
resemnat,  bucurându-se  de  îngrijirea  deosebită  din  noua  familie. 

Băiatul  rămăsese  orfan  de  tată.  Era  în  anul  1838  când  ofiţerul 
Augusto,  fratele  SIBENEI,  fusese  ucis  într-o  luptă  de  stradă  între  două 
grupări  rivale.  Soţia  lui,  Odette,  îşi  pierduse  minţile,  nemaifiind  în  stare 
să  îşi  crească  singură  băiatul.  Soţii  Astreni,  SIBENA  şi  Casimiro,  i-au 
adus  pe  amândoi  în  casa  lor.  Pe  Nareno  l-au  crescut  alături  de  fiica  lor,  1- 
au  trecut  prin  şcoli  şi  l-au  înscris  la  facultatea  de  Medicină,  pe  care  o 
urma  şi  Arnalda.  Odette  şi-a  revenit  cu  greu  din  depresia  puternică 
provocată  de  moartea  lui  Augusto.  Rămăsese  o  femeie  firavă,  temătoare, 
nereuşind  să  facă  altceva  decât  să  supravegheze  servitoarele  creole  din 
casă. 

Arnalda  lucra  deja  ca  medic  în  spitalul  din  oraş,  iar  Nareno  era  încă 
student  când  nenorocirea  s-a  abătut  asupra  întregii  familii.  Ştiau  cu  toţii 
că  SIBENA  se  lupta  de  câţiva  ani  cu  frecventele  crize  de  malarie,  boală  pe 
care  o  contactase  pe  plantaţia  lor  de  portocali,  aflată  la  100  km  distanţă 
de  oraş.  Femeia  se  bucurase  de  îngrijiri  medicale  deosebite,  medicii 
administrându-i  tratamente  costisitoare  cu  medicamente  importate  din 
Spania  şi  Franţa.  Nici  aceste  medicamente,  nici  obişnuita  chinină  şi  nici 
remediile  tradiţionale  aplicate  de  tămăduitoarele  indiene  aduse  de 
Casimiro  din  sate  îndepărtate  nu  au  reuşit  să  o  vindece  pe  SIBENA  de 
cumplita  boală.  S-a  stins  din  viaţă  cu  două  luni  înainte  de  a  împlini  50  de 
ani. 

Nareno,  nepotul  care  îi  datora  succesul  său  în  viaţă,  a  terminat 
facultatea  de  Medicină  cu  specializarea  în  boli  tropicale.  Amintindu-şi 
deseori  de  draga  mătuşă  SIBENA,  binefăcătoarea  lui,  a  studiat  toată  viaţa 
bolile  specifice  ţării  lui,  reuşind  să  prelungească  vieţile  a  mii  de  oameni. 

Nina  Petre 
11  mai  2016 


COMENTARIUL  ALEXANDREI 

„Să  fie  tot  aşa  şi  în  viaţa  aceasta,  să  am  parte  de  un  soţ  bun,  iubitor 
ca  şi  în  ultimele  vieţi! 

Vreau  să  îmi  cunosc  răutăţile  acumulate  în  vieţile  prezentate,  pentru 
că  e  posibil,  dacă  le  repet,  să  fie  un  sfârşit  asemănător  şi  în  viaţa  aceasta. 

Este  o  asemănare  interesantă:  Sibena  s-a  născut  în  „ţara  argintului”, 
tatăl  meu  când  eram  mică  îmi  spunea  că  sunt  „argint  viu”,  am  atât 
energie.” 

ALEXANDRA 
12  mai  2016 
Bucureşti 


Episodul  3  -  RANOLD 

Episodul  spiritual  nr.3  îl  are  ca  erou  pe  francezul  RANOLD 
THIERRY,  care  a  trăit  între  anii  1709-1755  (secolul  18).  S-a  născut  în 
oraşul  Bordeaux  şi  tot  acolo  şi-a  pierdut  viaţa,  la  doar  46  de  ani. 

Tatăl  lui,  notarul  Michel,  era  un  om  bogat  şi  influent.  în  cabinetul 
său  erau  întocmite  toate  actele  necesare  locuitorilor  oraşului.  Soţia  lui, 
Adelaide,  absolventă  de  pension,  şi-a  crescut  cei  doi  băieţi  cu  multă 
exigenţă,  completând  în  mod  discret  aspra  educaţie  primită  în  şcoala  de 
băieţi.  Henric,  fiul  cel  mic,  a  optat  pentru  meseria  de  notar,  învăţată  de  la 
tatăl  său,  fiind  succesorul  acestuia  la  cabinetul  notarial. 

RANOLD,  cu  3  ani  mai  în  vârstă  decât  Henric,  avea  înclinaţii 
milităreşti  încă  de  mic.  După  studiile  generale,  s-a  înscris  la  liceul  militar, 
absolvindu-1  la  18  ani,  în  1717.  în  acelaşi  an  şi-a  început  cariera  militară, 
fiind  înrolat  în  armată  regală. 

în  perioada  vieţii  lui,  pe  tronul  Franţei  s-au  aflat  doi  regi  ce 
aparţineau  dinastiei  de  Bourbon:  Ludovic  XIV  cel  Mare  (1643-1715); 

Ludovic  XV  cel  Iubit  (1715-1774).  Domnia  lui  Ludovic  XIV  a  marcat 
apogeul  absolutismului  francez.  Regele  obişnuia  să  spună:  „Statul  sunt 
eu”.  Sub  domnia  sa,  Franţa  a  devenit  prima  putere  europeană. 
Frecventele  războaie  din  timpul  domniei  regilor  Ludovic  XIV  şi  Ludovic 
XV  au  agravat  tensiunile  sociale.  Franţa  şi-a  pierdut  posesiunile  din  India 
şi  Canada.  S-au  accentuat  criza  economică  şi  cea  de  credibilitate  a 
absolutismului  Bourbonilor. 

Cariera  militară  a  eroului  nostru,  RANOLD,  s-a  desfăşurat  în  timpul 
domniei  lui  Ludovic  XV.  Ca  ofiţer  în  armata  regală,  a  participat  la 
războiul  de  succesiune  pentru  tronul  Poloniei  (1733-1735).  în  războiul  de 
succesiune  la  tronul  Austriei  (1740-1748),  trupele  franceze,  aliate  cu  cele 
ale  Prusiei,  au  luptat  împotriva  Austriei  şi  Angliei.  La  11  mai  1745,  în 
bătălia  de  la  Fontenoy,  militarii  francezi,  conduşi  de  Mauriciu  de  Saxa,  au 
obţinut  o  victorie  importantă  asupra  forţelor  coalizate  ale  Angliei, 
Austriei  şi  Olandei. 

Revenit  acasă  într-un  binemeritat  concediu,  RANOLD  a  conceput-o 
pe  fiica  lui,  unicul  său  copil,  rezultat  din  căsnicia  cu  Annemarie  Serdal. 
Nunta  avusese  loc  cu  4  ani  în  urmă,  el  având  32  de  ani,  iar  mireasa  doar 
17  ani.  Mignonette  a  sosit  în  familie  ca  o  rază  de  soare,  luminând  şi 
încălzind  sufletele  celor  doi  părinţi,  traumatizate  de  prea  multe  despărţiri 
dureroase.  La  fiecare  plecare  a  soţului,  Annemarie  se  întreba  dacă  îl  va 
mai  revedea  vreodată  viu. 

Lungile  despărţiri,  cauzate  de  obligaţiile  militare  ale  lui  RANOLD,  1- 
au  determinat  să  aibă  de-a  face  cu  femei  uşoare,  la  fel  ca  toţi  camarazii 
lui.  împlinind  45  de  ani,  a  cunoscut-o  pe  Isabelle,  fiica  unuia  dintre 
militarii  aflaţi  în  subordinea  lui.  Timp  de  un  an  şi-au  trimis  scrisori 
înfocate  şi  s-au  întâlnit  sporadic,  în  cele  câteva  permisii  obţinute  de 
RANOLD.  în  1755,  Isabelle  împlinise  19  ani  şi  nu  voia  deloc  să  se  mărite, 
spre  disperarea  părinţilor  şi  a  rudelor  care  îi  făcuseră  cunoştinţă  cu  cinci 
tineri  dornici  de  a  o  lua  de  soţie.  Tatălui  ei  nu  i-a  fost  greu  să  afle  de 
iubirea  lui  Isabelle  pentru  muieraticul  RANOLD.  L-a  provocat  la  duel  şi  1- 
a  ucis  cu  propriul  pistol.  La  46  de  ani,  viaţa  şi  cariera  militară  a  trufaşului 
ofiţer  RANOLD  Thierry  au  luat  sfârşit. 

Annemarie,  soţia  înşelată,  l-a  înmormântat  cu  toată  cinstea  meritată 
de  curajosul  militar.  Ţinând  capul  sus,  cu  multă  demnitate,  văduva  lui 
RANOLD  şi-a  crescut  mai  departe  fiica,  rămasă  orfană  de  tată  la  doar  10 
ani.  După  încheierea  anului  de  doliu,  Annemarie  a  acceptat  cererea  în 
căsătorie  a  contelui  Marcel  Duval,  un  bărbat  cu  10  ani  mai  în  vârstă  decât 
ea.  Mignonette  a  primit  o  educaţie  corespunzătoare  tinerelor  din  înalta 

societate.  S-a  căsătorit  la  16  ani  cu  un  tânăr  militar,  trecând  în  primii  ani 
de  căsătorie  prin  aceleaşi  aşteptări  dureroase  ca  propria  mamă. 

Annemarie  s-a  străduit  până  la  moarte  să  păstreze  o  frumoasă 
amintire  fostului  soţ,  repetând  fiicei  sale  că  tatăl  ei  a  fost  un  ofiţer  viteaz, 
neînfricat,  profund  devotat  cauzei  pentru  care  se  sacrificau  militarii  din 
trupele  regelui.  Amintirea  duelului  fatal  a  fost  ascunsă  în  cugetele  tuturor 
celor  care  l-au  iubit  şi  respectat  pe  fostul  ofiţer  RANOLD.  Au  rămas 
nemuritoare  doar  faptele  lui  de  vitejie  şi  frumuseţea  comportamentului 
său  faţă  de  soţie,  copil  şi  toţi  ceilalţi  care  i-au  fost  aproape  de  suflet. 

Nina  Petre 
24  mai  2016 


COMENTARIUL  ALEXANDREI 

„Până  la  vârsta  de  16-17  ani,  temperamentul  cuceritor  lăsat 
moştenire  s-a  manifestat  puternic  şi  la  mine.  Chiar  dacă  nu  eram  eu  cea 
mai  frumoasă,  simţeam  că,  dacă  vreau  să  fiu  cu  cineva,  pot,  indiferent 
dacă  are  obligaţii  sau  nu,  şi  făceam  asta  (cu  menţiunea  că  noţiunea  de  „a 
avea  iubit”  nu  era  în  sensul  de  azi,  când  fetele  la  12-14  ani  fac  tot  ce  se 
poate  în  planul  erotic).  Ştiu,  nu  sunt  mândră  de  apucăturile  mele,  pe  care 
-  după  ce  am  renunţat  să  consum  carne,  am  început  să  studiez  mai  mult 
partea  spirituală,  să  descopăr  care  e  rostul  meu  pe  lume  -  le-am  adus  la 
minim.  Mă  străduiesc  şi  vreau  să  îi  ofer  soţului  meu  toată  încrederea  de 
când  suntem  împreună;  aşa  cum  bine  aţi  menţionat  că  este  posibil,  chiar 
dacă  am  fost  abordată  de  sexul  masculin,  mă  gândeam  ce  mult  ne  iubim 
şi  nu  merită  „să  dau  pasărea  din  mână  pe  cioara  de  pe  gard”  (cum  e  vorba 
în  popor). 

Sunt  o  persoană  căreia  nu  îi  plac  conflictele  şi  mereu  încerc,  prin 
diplomaţie,  să  le  aplanez.  Am  şi  eu  zile  mai  puţin  bune,  dar  mă  voi 
strădui  să  mă  controlez  şi  nu  voi  scoate  sabia. 

Am  un  defect  mărturisit  tuturor  celor  care  mă  cunosc  şi  devin 
apropiaţi.  îţi  ofer  încredere,  vreau  acelaşi  lucru,  dacă  simţi  că  vrei  să 
experimentezi  ceva,  mai  bine  spune-mi,  prin  comunicare  se  rezolvă  orice. 
O  să  îmi  cadă  greu  situaţia,  dar  o  să  îmi  treacă;  spre  deosebire  de 
varianta  când  descopăr  eu  şi  atunci  sunt  total  dezamăgită  şi  nu  mai  vreau 
să  ştiu  nimic  de  tine.  Să  ştiţi  că,  fără  excepţie,  când  eu  am  fost  cinstită  cu 
partenerul,  de  fiecare  dată  Dumnezeu  mi-a  arătat  prin  vis  sau  altceva,  cu 
o  exactitate  care  depăşeşte  categoric  mintea  omului,  ce  face  iubitul  meu. 

Sunt  sigură  că  orice  e  posibil  atât  timp  cât  ai  credinţă,  şi  nu  se  poate 
ascunde  omul  trădător  de  ochiul  Divin,  chiar  dacă  şterge  toate  urmele 
posibile,  ceva  îi  scapă  mereu.  în  acest  context,  nu  ştiu  cum  aş  reuşi  să  am 
o  discuţie  paşnică  după  ce  am  descoperit  eu  ceva;  dacă  mi  s-a  comunicat 
în  prealabil,  situaţia  este  cu  totul  alta. 

Apreciez  ce  soţie  am  avut  în  viaţa  prezentată,  un  mare  caracter,  să 
poţi  să  respecţi  un  om  care  nu  a  dat  doi  bani  pe  tine.” 

ALEXANDRA 
24  mai  2016 
Bucureşti 


Episodul  4  -  ALIR 

Episodul  spiritual  nr.4  o  are  ca  eroină  pe  ALIR,  care  a  trăit  între  anii 
1614-1680  (secolul  17).  S-a  născut  pe  teritoriul  Turciei  otomane,  în  oraşul 
Izmir,  port  la  Marea  Egee. 

Părinţii  ei,  Ardan  (tatăl)  şi  Serii  (mama),  erau  armeni  creştini.  Aveau 
trei  fete:  ALIR,  cu  4  ani  mai  mare  decât  Behar  şi  cu  9  ani  mai  în  vârstă 
decât  Leryd.  Ardan  îşi  întreţinea  familia  din  comerţul  cu  ţesături  scumpe 
achiziţionate  de  la  negustorii  care  le  aduceau  cu  mari  sacrificii  din  Siria  şi 
Mesopotamia.  O  mare  parte  din  marfă  era  luată  pe  corăbiile  sultanului, 
iar  odată  ajunse  în  Istanbul,  erau  achiziţionate  de  slujbaşii  acestuia 
pentru  femeile  de  la  Curtea  Otomană. 

Radin,  marinar  pe  o  navă  militară  din  flota  sultanului  Murad  IV,  a 
cunoscut-o  pe  frumoasa  ALIR  fiind  invitat  de  Ardan  să  îi  cunoască 
familia.  Ajuns  la  26  de  ani  fără  a  fi  căsătorit,  Radin  s-a  cununat  repede  cu 
ALIR,  grăbindu-se  să  o  ducă  în  casa  părinţilor  lui  din  Istanbul.  Fata  avea 
doar  15  ani  când  s-a  despărţit  de  familia  din  Izmir,  urmând  să  înceapă  o 
viaţă  nouă  în  Capitala  Imperiului  Otoman.  Era  în  anul  1629.  în  anul 
următor  l-a  născut  pe  micuţul  Osman,  a  cărui  copilărie  va  fi  la  fel  de 
zbuciumată  ca  viaţa  propriei  mame. 

Osman  abia  împlinise  un  an,  în  1631,  când  oameni  de  încredere  ai 
sultanului  au  răpit-o  pe  ALIR  din  faţa  casei,  ducând-o  cu  forţa  la  palat. 
Cumplitul  sultan  Murad  IV,  care  abia  împlinise  19  ani,  auzise  despre 
frumuseţea  nevestei  marinarului  Radin,  voind  să  şi-o  aducă  în  propriul 
harem.  Bărbatul  lui  ALIR  fiind  plecat  pe  mare,  socrii  ei  nu  s-au  putut 
împotrivi  răpirii. 

După  câteva  luni  de  şedere  în  harem,  ALIR  a  fost  ridicată  la  rangul 
de  nevastă  a  sultanului,  interzicându-i-se  să  îşi  vadă  fostul  soţ,  socrii  şi 
copilul.  Era  în  anul  1632,  ea  având  18  ani.  La  20  de  ani  l-a  născut  pe 
Ismail,  o  frumuseţe  de  băiat,  de  care  tatăl  lui,  sultanul,  era  foarte 
mândru.  Au  urmat  cele  două  fetiţe.  Pe  Heruh  a  născut-o  la  23  de  ani,  iar 
pe  Mirdal,  la  26  ani. 

Sultanul  Murad  IV,  fiul  sultanului  Ahmed  I,  se  născuse  în  27  iulie 
1612.  Domnia  lui  a  început  în  10  septembrie  1623  şi  a  luat  sfârşit  în  9 
februarie  1640,  din  cauza  morţii  lui,  provocată  de  o  boală  a  ficatului.  Anii 
de  domnie  au  fost  zbuciumaţi,  plini  de  războaie  şi  mişcări  de  revoltă  ale 
populaţiei  turce.  Societatea  otomană  era  dominată  de  grave  tulburări 
interne,  cum  au  fost  răscoalele  djelalilor  (celalî),  trupele  administraţiilor 
locale,  pe  care  trupele  sultanului  i-au  masacrat  în  mai  multe  expediţii  de 
pedeapsă.  Dezorganizarea  administrativă  şi  socială  provoca  şi  conflicte 
ideologice.  Murad  IV  purtase  o  campanie  militară  împotriva  Erevanului, 
în  1635,  plus  una  împotriva  Bagdadului,  în  1638. 

Pentru  ALIR  şi  copiii  ei,  sultanul  reprezenta  un  stăpân  sever, 
musafir  ocazional  în  Palatul  din  Istanbul.  Iubirea  sinceră  a  marinarului 
Radin  fusese  înlocuită  cu  indiferenţa  şi  despotismul  lui  Murad  IV.  în 
februarie  1640,  când  sultanul  s-a  stins  în  chinuri  mari  de  ciroza  hepatică, 
boală  provocată  de  consumul  exagerat  de  alcool  şi  siropuri  halucinogene, 
ALIR  avea  26  de  ani.  Rămăsese  văduvă,  într-o  Curta  ostilă,  asistând 
neputincioasă  la  înmormântarea  soţului  şi  apoi  la  înscăunarea  ca  sultan  a 
cumnatului  Ibrahim,  fratele  defunctului  Murad  IV. 

Alungată  de  la  Palat,  cu  porunca  de  a  dispărea  din  Capitală,  ALIR  l-a 
căutat  pe  fostul  soţ,  Radin,  implorându-1  să  o  ducă  înapoi  în  Izmir,  la 
părinţii  ei.  Având  un  pic  de  noroc,  Radin  a  luat-o  de  urgenţă  pe  o  corabie, 
transportând-o  până  la  Izmir  împreună  cu  cei  trei  copii  minori  al  căror 
tată,  fostul  sultan,  nu  apucase  să  îşi  facă  testamentul.  Ismail,  la  6  ani, 
Heruh,  la  3  ani,  şi  Mirdal,  la  doar  4  luni,  şi-au  întâlnit  fratele  mai  mare, 
pe  Osman,  care  împlinise  10  ani.  Băiatul  locuia  la  părinţii  lui  ALIR,  în 
Izmir,  unde  tatăl  său,  Radin,  sosea  deseori,  fiindcă  trecuse  de  pe  corabia 
militară  pe  una  comercială,  după  moartea  lui  Murad  IV. 

Temându-se  de  răzbunarea  noului  sultan,  Ibrahim,  care  urmărea  să- 
i  ucidă  pe  copiii  fratelui  defunct,  Radin,  recăsătorit  cu  ALIR,  şi-a  luat 
nevasta,  cei  patru  copii  şi  socrii,  după  doar  un  an  de  la  reîntregirea 
familiei,  fugind  cu  toţii  spre  Munţii  Boz,  aflaţi  la  est  de  Izmir.  Acolo  a 
cumpărat  o  casă  mare  şi  animale  domestice:  cai,  oi,  păsări.  Surplusul  de 

produse  animaliere  era  vândut  negustorilor  ambulanţi,  familia  reuşind 
astfel  să  supravieţuiască. 

După  40  de  ani  de  viaţă  liniştită  la  ferma  din  munţi,  ALIR  a  trecut  la 
cele  veşnice,  din  cauza  unei  boli  de  inimă.  Avea  66  de  ani,  îşi  măritase 
fetele  cu  negustori  cumsecade  din  Izmir,  iar  cei  doi  fii,  Osman  şi  Ismail, 
trecuţi  de  40  de  ani,  locuiau  tot  în  Izmir  cu  familiile  lor,  trăind  din 
negustorie.  Niciunul  dintre  ei  nu  dorise  să  ajungă  marinar  sau  militar  de 
carieră. 

Radin,  bărbatul  căsătorit  de  două  ori  cu  femeia  pe  care  o  iubise  ca  pe 
nimeni  alta,  avea  77  de  ani  când  a  îngropat-o  pe  ALIR.  Trăiseră  timp  de 
40  de  ani  în  deplină  armonie,  iubirea  lor  puternică  fiindu-le  un  bun 
exemplu  celor  din  jur.  Copiii  sultanului  Murad  IV  au  fost  educaţi  în 
spiritul  omeniei,  nonviolenţei,  al  cinstei  duse  până  la  cele  mai  înalte  cote. 
ALIR  a  murit  fericită,  înconjurată  de  cele  mai  dragi  fiinţe:  soţul,  copiii  şi 
numeroşii  nepoţi.  După  ce  suflul  vieţii  a  părăsit-o,  spiritul  său  a  pornit 
spre  alte  zări,  în  căutarea  celor  doi  părinţi,  Ardan  şi  Serii,  plecaţi  din  acea 
lume  în  urmă  cu  mulţi  ani. 

Nina  Petre 
21  iunie  2016 


COMENTARIUL  ALEXANDREI 

„Trăiesc  fiecare  scrisoare  de  la  dvs.  cu  aceeaşi  bucurie,  iar  după 
fiecare  înţeleg  de  ce  am  anumite  sensibilităţi,  de  ce  îmi  place  ceva  şi 
altele.  Vă  mulţumesc  şi  de  această  dată  pentru  tot  efortul  depus  de  dvs.! 

Mă  bucur  că  am  avut  parte  de  un  soţ  iubitor,  asta  e  nevoia  mea, 
armonie  şi  iubire  după  partea  materială  (nu  m-ar  încălzi  cu  nimic  să  fiu 
poleită  cu  aur,  dar  lângă  un  soţ  cu  inima  de  gheaţă).  Am  găsit  asemănări 
cu  multe  din  atitudinile  mele  actuale;  spre  exemplu,  şi  în  viaţa  aceasta  m- 
am  mobilizat  repede  şi  nu  am  căzut  în  depresie  când  am  trecut  printr-o 
situaţie  neplăcută  mai  ales  pe  plan  sentimental.  Am  mers  mai  departe, 
gândindu-mă  că  nimeni  nu  este  de  neînlocuit  şi  o  să  fie  mai  bine  în  viitor; 
fără  regrete,  am  lăsat  trecutul  în  urmă  şi  am  continuat  (spre  deosebire  de 
alte  persoane  din  jurul  meu  care  se  agaţă  de  trecut,  nu  pot  „rupe  pisica 
odată”,  cum  se  zice).  Voi  ţine  cont  de  sfaturile  date,  iar  dacă  se  poate, 
doresc  să  ştiu  şi  alte  concluzii  ce  îmi  pot  fi  de  folos. 

Vreau  să  vă  întreb  la  ce  vă  referiţi  când  spuneţi  „să  nu  fii  categorică 
cu  religia  preferată  de  copii”,  adică  vă  referiţi  la  situaţia  în  care  ei  îşi 
doresc  să  practice  religia  islamică? 

Din  fericire,  nici  acum  soţul  nu  mă  obligă  să  trec  la  religia  lui,  deşi 
cred  că  s-ar  bucura  dacă  aş  simţi  să  fac  asta.  Din  păcate,  nu  simt,  am  citit 
cărţile  islamice  şi,  dacă  mă  credeţi,  mai  mult  am  zis  că  nu  vreau  să  am 
de-a  face  cu  aşa  ceva. 

îmi  iubesc  viitorul  soţ  şi  la  fel  voi  face  şi  cu  copii  noştri,  sper  să  mă 
binecuvânteze  Dumnezeu  cu  doi  şi  să  fiu  ferită  de  sarcini  pierdute.” 

ALEXANDRA 
22  iunie  2016 
Bucureşti 


Episodul  5  -  ARTIGAD 

Episodul  spiritual  nr.5  îl  are  ca  erou  pe  egipteanul  ARTIGAD.  Viaţa 
lui  s-a  desfăşurat  între  anii  1503-1570  (secolul  16).  S-a  născut  în 
localitatea  Mallawi,  situată  pe  malul  Nilului,  la  sud  de  Cairo.  La  data 
naşterii  lui  ARTIGAD  şi  încă  14  ani  după  aceea,  Egiptul  s-a  aflat  sub 
stăpânirea  Statului  Mamelucilor. 

Ca  parte  a  Imperiului  Bizantin,  Egiptul  fusese  cucerit  în  secolul  7  de 
arabi,  care  au  impus  o  nouă  religie,  islamul,  şi  limba  arabă.  Copţii, 
urmaşii  egiptenilor  creştini,  alcătuiesc  astăzi  10%  din  populaţia  ţării.  în 
anul  969,  Egiptul  a  devenit  centrul  Califatului  Fatimid  independent,  apoi 
al  dinastiei  Ayyubizilor  (1171-1250)  şi  al  Statului  Mamelucilor  (1250- 
1517).  în  1517,  a  fost  transformat  într-o  provincie  a  Imperiului  Otoman. 

Mamelucii  erau  trupe  de  luptători  turci  şi  kârghâzi  recrutate  din 
rândurile  sclavilor,  constituind  forţa  militară  a  dinastiei  Ayyubizilor.  în 
1250,  i-au  răsturnat  pe  Ayyubizi  şi  au  guvernat  Egiptul  până  în  1517.  Au 
reuşit  să  îşi  menţină  influenţa  şi  după  cucerirea  otomană,  impunând 
condiţii  guvernanţilor  numiţi  de  Poarta  Otomană. 

Numele  de  „mameluc”  vine  de  la  termenul  arab  „mamluc”,  care 
înseamnă  „rob”.  Majoritatea  sultanilor  Ayyubizi  au  avut  în  serviciul  lor 
astfel  de  robi,  capturaţi  în  stepele  din  nordul  Mării  Negre  şi  aduşi  de 
negustori  în  Egipt.  Sultanul  al-Malik  as-Salih  Nadjm  ad-Din  Ayyub, 
apreciind  calităţile  militare  ale  mamelucilor,  a  recrutat  un  mare  număr 
dintre  ei,  constituind  un  regiment  de  elită  numit  „al-Bahryya”.  După 
moartea  sultanului  al-Malik  al-Muazzam  Turan-shah  IV,  văduva  lui  l-a 
luat  de  bărbat  pe  comandantul  militar  mameluc  Aibeg  (Aibak),  acesta 
devenind  astfel  primul  sultan  mameluc  al  Egiptului.  Eroul  nostru, 
ARTIGAD,  a  trăit  sub  domnia  ultimilor  doi  sultani  mameluci  din  istoria 

Egiptului:  al-Ashraf  Kansuh  al-Ghauri  (1501-1516);  al-Ashraf  Tumanbai 
(1516-1517).  La  13  aprilie  1517,  Tumanbai  a  fost  executat  prin  spânzurare 
de  către  sultanul  otoman  Selim  I,  Egiptul  intrând  astfel  sub  dominaţia 
Imperiului  Otoman. 

Transformarea  Egiptului  într-o  provincie  a  Imperiului  Otoman  a 
adus  cu  sine  decăderea  economică  şi  culturală  a  ţării.  în  perioada  vieţii 
lui  ARTIGAD,  pe  tronul  Imperiului  Otoman  s-au  aflat  următorii  sultani: 
Selim  I  cel  Aspru  (Yavuz)  (1512-1520);  Suleiman  Legiuitorul  (Kanuni), 
Magnificul  (Muhteshem)  (1520-1566);  Selim  II  (1566-1574). 

Părinţii  lui  ARTIGAD,  Nigedur  (tatăl)  şi  Lemye  (mama),  au  avut 
cinci  copii,  rămânând  doar  cu  el  în  urma  deceselor  a  două  fetiţe  şi  doi 
băieţi.  Localitatea  lor  era  bântuită  anual  de  boli  infecţioase  provocate  de 
insecte,  şobolani  şi  lipsa  de  curăţenie  a  unor  oameni.  ARTIGAD,  puternic 
ataşat  de  tatăl  său,  a  stat  mai  mult  lângă  cămilele  acestuia  decât  acasă 
după  ce  împlinise  12  ani.  Până  atunci,  mama  Lemye  îl  crescuse  cu  multă 
iubire,  având  grijă  să  îl  ducă  şi  la  şcoala  din  Moschee,  unde  băiatul  a 
învăţat  timp  de  5  ani. 

La  13  ani,  unchiul  Andah,  fratele  lui  Nigedur,  l-a  luat  pe  mica  lui 
corabie  într-o  călătorie  de  lungă  durată  pe  apa  Nilului,  spre  izvoarele  lui, 
dorind  să  cunoască  ţinuturile  din  amonte  şi  să  aducă  mărfuri  deosebite, 
bune  de  vândut  în  capitala  Cairo.  După  ce  au  intrat  în  Etiopia,  a  început 
calea  de  întoarcere.  ARTIGAD  avea  15  ani  când  a  revenit  în  casa 
părinţilor  din  Mallawi.  Era  bolnav,  dar  mulţumit  de  călătoria  lui.  Mama 
Lemye  l-a  tratat  cum  s-a  priceput  mai  bine,  iar  în  anul  următor  a  plecat 
cu  caravana  tatălui  său  spre  ţărmul  Mării  Roşii,  de  unde  se  puteau 
achiziţiona  ţesături,  bijuterii  şi  mirodenii  aduse  de  marinari  din  Orient. 
Banii  necesari  cumpărării  mărfurilor  fuseseră  obţinuţi  de  Nigedur  în 
Cairo,  unde  vânduse  ţesăturile  şi  obiectele  tradiţionale  aduse  de 
ARTIGAD  cu  un  an  în  urmă. 

Pasionat  de  comerţul  pe  uscat,  folosind  propria  caravana  formată 
din  10  cămile  şi  6  catâri,  plus  cei  7  servitori,  ARTIGAD  a  făcut  numeroase 
drumuri  de-a  lungul  celor  două  maluri  ale  Nilului,  reuşind  să  ajungă  un 
negustor  bogat. 

La  23  de  ani,  şi-a  luat-o  de  nevastă  pe  Melyd,  o  fetiţă  de  15  ani, 
puternic  impresionată  de  statura  lui  uriaşă  şi  curajul  său  renumit  în  tot 
oraşul.  Au  avut  împreună  patru  fete  şi  doi  băieţi.  Fetele  au  murit  în 
primii  ani  de  viaţă,  nereuşind  să  reziste  la  suferinţele  provocate  de 
malarie.  Cei  doi  supravieţuitori,  Ergud  şi  Kider,  erau  băieţi  voinici  şi 
rezistenţi  la  boli,  asemenea  tatălui  lor.  Predestinaţi  pentru  a  deveni  şi  ei 

negustori,  au  fost  ajutaţi  de  ARTIGAD  cu  tot  ce  aveau  nevoie:  călătorii  cu 
scop  comercial,  sfaturi  binevenite  în  momente  grele,  învăţarea  folosirii 
armelor  de  luptă.  ARTIGAD  le-a  călit  nu  numai  trupul,  ci  şi  mintea, 
dorind  să  îi  semene  întru  totul.  I-a  lăsat  să  înveţe  câţiva  ani  la  Moschee, 
ca  un  bun  musulman  ce  era. 

împlinise  50  de  ani  când  fericirea  i-a  fugit  din  casă  şi  din  suflet. 
Tocmai  îşi  căsătorise  fiul  cel  mic,  crezând  că  îşi  va  trăi  bătrâneţea  liniştit 
cu  draga  lui  Melyd,  când  femeia  s-a  stins  din  viaţă  pe  neaşteptate,  într-o 
noapte  liniştită  şi  înstelată.  Trezindu-se  dimineaţa,  Melyd  nu  i-a  mai  dat 
binecuvântarea  obişnuită.  La  ţipetele  lui,  au  apărut  toţi  servitorii, 
îngroziţi  la  vederea  stăpânei  fără  viaţă.  Inima  credincioasei  Melyd  nu  mai 
rezistase  puternicelor  suferinţe  ale  sufletului,  înăbuşite  şi  nerostite, 
fiindcă  nimeni  nu  i  le-ar  fi  înţeles. 

Cu  3  ani  în  urmă,  în  timp  ce  ARTIGAD  era  plecat  într-o  lungă 
călătorie,  rudele  lui  Melyd  au  convins-o  să  revină  la  religia  coptă,  la  care 
renunţase  pentru  a  deveni  musulmană,  în  vederea  căsătoriei  cu 
ARTIGAD.  Mama  ei,  înainte  de  a  muri,  o  rugase  să  redevină  creştină, 
asemenea  tuturor  femeilor  din  neamul  lor.  ARTIGAD  a  auzit  la 
întoarcere  mărturisirea  lui  Melyd,  însoţită  de  rugăminţile  ei  pentru 
iertare.  A  iertat-o  uşor,  nefiind  preocupat  de  problemele  religioase  şi 
considerând  că  iubirea  lui  pentru  propria  nevasta  era  mai  puternică  decât 
orice  religie.  Rudele  lui  ARTIGAD  însă  nu  au  iertat-o  pe  Melyd,  femeia 
simţind  puternic  ura  lor. 

ARTIGAD  nu  şi-a  luat  o  altă  nevastă  după  pierderea  lui  Melyd.  Mai 
mult  chiar,  i-a  cinstit  memoria,  fiind  de  acord  cu  fiul  cel  mare,  Kider,  care 
voia  să  se  însoare  cu  o  fată  de  religie  coptă.  ARTIGAD  le-a  demonstrat 
tuturor,  până  în  ultima  zi  a  vieţii,  că  iubirea  dintre  bărbat  şi  femeie  poate 
învinge  prejudecăţile  religioase.  Omul  s-a  stins  la  67  de  ani,  în  urma  unei 
crize  puternice  de  malarie. 

Nina  Petre 
20  iulie  2016 


COMENTARIUL  ALEXANDREI 

„în  acest  episod  văd  o  inversare  a  rolurilor  din  această  viaţă.  Eu 
(bărbatul  musulman  din  altă  viaţă)  sunt  femeia  creştină  şi  soţul  meu  este 
musulman.  Din  fericire,  am  reuşit  să  facem  ambele  binecuvântări  fără  să 
fiu  nevoită  să  mă  convertesc,  aşa  cum  a  făcut  soţia  din  episodul 
prezentat.  Mulţumesc  lui  Dumnezeu  că  soţul  meu  este  înţelegător,  mă 

iubeşte  şi  asta  a  ajutat  să  nu  se  opună  socrii  mei  la  ideea  de  Biserică.  Sper 
să  meargă  lucrurile  în  bună  armonie  în  continuare,  să  nu  fiu  nevoită  să 
aleg.  Cu  copiii  poate  voi  avea  o  strângere  de  inimă,  dar  până  atunci  vom 
vedea  cum  decurg  lucrurile. 

Cert  e  că  nu  mi-a  plăcut  niciodată  vălul  la  femei,  să  fie  îmbrobodite 
până  în  cap,  cum  sunt  musulmancele,  mereu  îmi  dădeau  sentimentul  de 
milă.  Am  citit  Coranul  şi  o  carte  „Pe  urmele  profetului”,  dar  vă  spun 
sincer,  nu  regăsesc  nimic  care  să  se  potrivească  cu  evoluţia  mea  de  acum, 
din  contră,  găsesc  lucruri  care  nu  sunt  în  regulă  şi,  când  i  le  spun 
imamului,  îmi  zice  că  aşa  e,  trebuie  reeditat  Coranul  ca  să  fie  potrivit 
vremurilor  actuale.  Biblia  este  pentru  orice  timp  şi  an,  nu  pentru  că  este 
perfectă  sau  nici  pe  departe  completă,  ci  pentru  că  promovează  ce  este  cel 
mai  important  lucru:  IUBIREA. 

Am  păstrat  spiritul  muncitoresc  de  la  Artigad,  mă  dedic  muncii  pe 
care  o  fac.  în  domeniul  afacerilor  nu  mă  descurc  şi  nu  mă  atrage,  soţul 
meu  este  cu  partea  aceasta.  în  privinţa  copiilor,  îmi  doresc  la  fel,  să  îi 
instruiesc  şi  să  aibă  o  educaţie.  Am  fost  un  tată  şi  un  soţ  bun  din  ceea  ce 
văd  în  cele  povestite,  asta  mă  bucură. 

DAR,  aşa  cum  am  constatat  în  multe  din  episoade,  mereu  mi-a 
plăcut  să  fiu  în  centrul  atenţiei,  am  căutat  aprecierea  celor  din  jur,  la  fel 
simt  şi  acum:  îmi  place  să  fiu  într-o  poziţie  bună,  ca  de  acolo  să  pot  face 
bine  celor  din  jur.  Nu  ştiu  dacă  e  tocmai  bine,  dar  văd  că  spre  asta  tind  şi 
aşa  am  fost  de  când  eram  mică.  Un  pic  mă  îngrijora  uneori,  pentru  că 
ambiţia  şi  mândria  nu  sunt  nişte  virtuţi  pe  care  să  le  cultivi,  din  contră, 
trebuie  diminuate.” 

ALEXANDRA 
20  iulie  2016 
Bucureşti 


Episodul  6  -  REGINE 

Eroina  povestirii  este  REGINE  KARENSKY,  a  cărei  viaţa  s-a 
desfăşurat  între  anii  1408-1480  (secolul  15).  REGINE  s-a  născut  în  casa 
părinţilor  de  pe  moşia  lor  din  satul  Ulvenhout,  situat  la  mică  distanţă  de 
oraşul  Breda,  spre  sud.  Astăzi,  localităţile  se  afla  în  sudul  Olandei, 
aproape  de  graniţa  cu  Belgia,  în  regiunea  Noord  Brabant. 

Wrotislaw,  tatăl  lui  REGINE,  provenea  din  părinţi  evrei  născuţi  în 
Polonia,  ajunşi  la  vremea  tinereţii  în  ospitaliera  Olandă.  Nevasta  lui, 

olandeza  Kydelle,  îi  dăruise  un  singur  copil,  pe  superba  REGINE,  fetiţa 
semănând  foarte  mult  la  frumuseţe  şi  inteligenţă  cu  mama  lui  Wrotislaw, 
poloneza  Martha. 

La  data  naşterii  REGINEI,  Olanda  făcea  parte  din  Ţările  de  Jos. 
Cucerită  în  secolul  8  de  Imperiul  Carolingian,  Olanda  a  fost  cedata  în  843 
Lotharingiei,  iar  în  secolul  10  a  ajuns  sub  stăpânirea  Imperiului  Romano- 
German.  în  secolele  10-16,  teritoriul  Olandei  a  făcut  parte,  împreună  cu 
Belgia,  Luxemburg  şi  nord-estul  Franţei,  din  entitatea  istorică  desemnată 
cu  numele  generic  de  Ţările  de  Jos,  una  dintre  cele  mai  urbanizate  şi 
bogate  regiuni  ale  Europei  din  acea  vreme.  Devenit  parte  a  Burgundiei  în 
1433,  teritoriul  Olandei  a  intrat,  în  1477,  sub  stăpânirea  dinastiei  de 
Habsburg,  iar  prin  aceasta,  în  stăpânirea  Spaniei  (în  1516).  La  acea 
vreme,  REGINE  nu  se  mai  afla  în  viaţă. 

Wrotislaw,  tatăl  ei,  câştiga  bine  cu  meseria  de  bijutier,  transmisă  din 
tată  în  fiu,  de-a  lungul  neamului  său  evreiesc.  în  timpul  săptămânii, 
locuia  în  casa  lui  din  Breda,  unde  îşi  avea  apartamentul  la  etaj.  Parterul 
clădirii  era  ocupat  de  încăperile  destinate  afacerilor  lui:  atelierul  unde 
confecţiona  bijuterii,  un  mic  anticariat  plin  cu  manuscrise  preţioase  şi 
obiecte  vechi  din  aur  şi  argint,  un  birou  în  care  îşi  primea  prietenii  şi 
partenerii  de  afaceri.  Kydelle  sosea  rar  în  casa  din  Breda,  având  interese 
financiare  cu  soţul  ei  şi  pentru  a  certa  servitoarele  că  nu  făceau  destulă 
curăţenie. 

REGINE  a  avut  o  copilărie  frumoasă,  lipsită  de  griji  majore, 
bucurându-se  de  confortul  din  casă,  de  pitorescul  naturii,  de  joaca 
împreună  cu  animalele  domestice.  A  învăţat  să  scrie,  să  citească  şi  să 
socotească  banii  împreună  cu  Frâu  Hende,  o  domnişoară  bătrână  de 
origine  nobilă,  sosită  din  Germania. 

La  15  ani,  copilăria  a  încetat  brusc,  intr-un  mod  pe  care  fata  nu  şi  1- 
ar  fi  închipuit  vreodată.  Wrotislaw,  bunul  ei  tată,  în  care  credea  ca  în 
Dumnezeu,  a  folosit-o  drept  monedă  de  schimb,  achitându-şi  prin 
intermediul  ei  o  mare  datorie  de  bani  pe  care  nu  reuşise  să  o  restituie  la 
termen.  Dorind  să  îşi  mărească  averea  prin  cămătărie,  împrumutase  o 
sumă  de  bani  uriaşă  de  la  baronul  Hans  van  Kleider  din  Breda.  Acesta  o 
văzuse  pe  REGINE  de  două  ori  în  casa  din  Breda,  unde  fata  venise  cu 
mama  ei  în  vizită  la  Wrotislaw. 

Hans  împlinise  28  de  ani  şi  voia  să  îşi  ia  de  nevastă  o  fată  bine 
educată,  lipsită  de  ifosele  fetelor  din  familiile  aristocratice.  REGINE  i  s-a 
părut  a  fi  cuminte,  necunoscătoare  intr-ale  iubirii,  modestă,  politicoasă  şi 
disciplinată.  Bărbat  cu  multă  experienţă  în  privinţa  femeilor,  Hans  nu  a 

regretat  nicio  clipă,  după  căsătorie,  alegerea  făcută.  Au  trăit  împreună  34 
de  ani,  până  când  moartea  lui  Hans  i-a  despărţit  definitiv. 

Nunta  a  avut  loc  în  vila  imensă  locuită  de  Hans  în  Breda,  casă  în  care 
soţia  lui,  REGINE,  a  trăit  până  la  sfârşitul  zilelor.  Acolo  au  conceput  şi  au 
crescut  fiicele  lor,  Urrike  şi  Naderka.  Pe  Urrike,  mama  ei  a  născut-o  la  18 
ani,  iar  pe  Naderka,  la  21  ani.  Fetele,  crescute  în  armonie  şi  belşug,  s-au 
bucurat  din  plin  de  buna  înţelegere  dintre  părinţi  şi  ordinea  care  domnea 
în  casă.  Au  primit  ştiinţă  de  carte  câtă  le-a  trebuit  pentru  a  fi  acceptate  în 
lumea  domnişoarelor  pregătite  pentru  a  ajunge  neveste  de  oameni 
bogaţi.  Pe  Urrike  au  căsătorit-o  cu  un  tânăr  moşier  bogat  şi  cumsecade, 
care  a  făcut-o  soţie  fericită  şi  mamă  a  patru  copii.  Naderka,  mai 
norocoasă  decât  sora  ei,  a  fost  dusă  la  Paris  de  un  nobil  preocupat  de 
alchimie,  bărbatul  câştigând  enorm  cu  reţele  lui  bizare  oferite  nobilimii  şi 
negustorimii  bogate.  Naderka  a  avut  cinci  copii,  rămânând  toată  viaţa  în 
Paris. 

REGINE  a  trăit  fericită  până  la  49  de  ani,  când  i-a  murit  bărbatul  pe 
neaşteptate.  Hans,  ajuns  la  62  de  ani,  primea  tratamente  pentru  durerile 
de  inimă  de  aproape  5  ani.  Având  o  fire  energică,  nu  putea  să  stea  la 
odihnă  nici  măcar  o  săptămână.  Făcea  dese  drumuri  la  moşie,  de  unde 
aducea  piei  de  oaie,  brânzeturi,  legume  şi  fructe,  bine  apreciate  de 
populaţia  din  Breda.  De  când  se  căsătorise  cu  REGINE,  avea  în  ea  un 
ajutor  preţios,  un  consilier  de  mare  taină,  care  nu  îi  trăda  niciodată 
interesele. 

Moartea  l-a  surprins  într-o  noapte  în  conacul  de  la  moşie,  valetul 
găsindu-1  în  zori  fără  suflare.  I  l-a  adus  REGINEI  de  urgenţă,  în  caleaşca 
lui  Hans,  binecunoscută  de  toată  lumea.  Urrike  a  ajuns  la  înmormântare, 
dar  Naderka  a  sosit  abia  peste  două  săptămâni.  L-au  plâns  pe  Hans  cu 
disperare  alături  de  mama  lor,  simţind  că  se  prăbuşea  totul  în  jurul  lor. 
Şi-au  revenit  greu,  cu  ajutorul  prietenelor  şi  propriilor  familii, 
întorcându-se  fiecare  la  treburile  ei. 

REGINE,  la  49  de  ani,  s-a  simţit  în  stare  să  conducă  treburile  de  la 
moşie  după  pierderea  soţului.  A  mai  trăi  23  de  ani,  purtând  mereu  doliu 
în  memoria  bărbatului  care  o  cumpărase  de  la  părinţi  pentru  a  o 
transforma  într-o  doamnă  bogată,  cu  titlul  de  baroană,  lăsând-o  să  îşi 
îndeplinească  toate  atribuţiile  din  cadrul  familiei  fără  constrângeri  şi  fără 
a-i  impune  nimic  cu  forţa. 

Nina  Petre 
29  iulie  2016 

COMENTARIUL  ALEXANDREI 


„Un  cadou  frumos,  să  primesc  episodul  nr  6  mai  repede,  şi  la  fel  de 
plăcut  a  fost  să  citesc  viaţa  mea  sub  numele  de  Regine. 

încă  de  la  început  am  găsit  asemănări  cu  reîncarnarea  prezentă: 

-  s-ar  zice  că  mama  ar  avea  origini  evreieşti  din  partea  bunicii,  dar 
neclar  definite,  sincer  nu  mă  simt  ca  fiind  altă  naţie  decât  româncă,  poate 
din  această  cauză  nu  aş  vrea  să  îmi  părăsesc  ţara. 

-  bunica  din  partea  tatălui  zicea  că  îi  seamăn  şi  mă  îndrăgea  mult, 
tatăl  meu  la  fel  crede  că  seamăn  la  temperament  cu  el.  De  la  bunica  şi 
tata,  deopotrivă,  aş  dori  să  iau  doar  părţile  bune,  acelea  de  bun  strategi  şi 
foarte  calculaţi  cu  banii,  nu  şi  aspectele  mai  puţin  plăcute,  pe  care  oricum 
le  am  moştenire  de  la  antecesorul  meu  Ranold. 

-  îmi  plac  bijuteriile,  lucrurile  elegante  (toate  acestea  datorită 
faptului  că  am  avut  un  trai  frumos  în  casa  părinţilor  şi  în  casa  soţului  -  ca 
Regine) 

-  datorită  răsfăţului  din  reîncarnarea  nr.6,  în  viaţa  aceasta  pot  să 
spun  că  eram  uneori  cu  un  „of’  că  nu  am  toate  lucrurile  pe  care  mi  le 
doresc.  Am  fost  o  familie  cu  un  trai  bun,  am  avut  parte  de  vacanţe, 
cadouri  de  sărbători,  posibilitatea  de  facultate  în  capitală,  dar  erau 
momente  când  aş  fi  vrut  şi  eu  să  am  lucruri  pe  care  le  aveau  unele  colege, 
chiar  dacă  părinţii  lor  nu  aveau  funcţiile  părinţilor  mei.  Aici  era 
nelămurirea  mea,  cum  de  ele  pot  şi  eu  nu?  Dar  mama  şi  tata  au  vrut  să 
construiască  ceva  şi  pentru  noi,  să  ne  lase  ceva,  încât  eu  şi  sora  mea  să  nu 
fim  nevoite  să  ne  căsătorim  cu  cineva  doar  pentru  avere,  aşa  că  efortul  lor 
era  îndreptat  în  direcţia  aceasta. 

-  din  nou,  am  avut  parte  de  un  soţ  iubitor  -  până  şi  în  episodul  în 
care  Ranold  este  erou  principal  am  avut  o  soţie  iubitoare  şi  devotată.  Asta 
mă  face  să  fiu  optimistă  să  cred  că  şi  acum  lucrurile  au  mers  în  aceeaşi 
direcţie  şi  sper  să  am  o  familie  fericită.  Poate  alţii  sunt  fericiţi  şi  împliniţi 
de  partea  materială  şi  confortul  le  aduce  armonie,  pentru  mine  liniştea 
sufletească  înseamnă  armonie,  restul  le  facem  cu  ajutor  de  Sus. 

Aici  mă  văd  nevoită  să  dezvolt  un  pic,  să  vă  spun  de  ce  am  folosit 
„sper  să  am”:  acum  un  an  mi-a  zis  cineva  care  comunica  cu  îngeri  că  nu 
ne  vede  să  ne  căsătorim,  un  maestru  spiritual  mi-a  zis  la  fel,  ca  să  îl  las  cu 
drumul  lui  şi  să  îmi  văd  de  al  meu,  că  el  se  va  uita  şi  după  altele,  voi  fi 
singură  mereu  şi  că  nu  este  pentru  mine.  Au  fost  şi  persoane  care  ne-au 
încurajat,  dar  cu  toate  astea,  eu  m-am  rugat  să  fie  voia  lui  Dumnezeu. 
Trebuie  să  muncesc  la  a-mi  scoate  îndoiala  din  minte  şi  neîncrederea  :( 

-ma  văd  şi  în  viaţa  aceasta  mamă  de  fete,  cine  ştie,  poate  măcar  una 
o  să  am.  Vreau  să  mă  ocup  de  educaţia  copiilor. 

-  am  avut  o  viaţă  îmbelşugată,  acum  soţul  meu,  la  fel,  se  străduie  să 
îmi  ofere,  mă  răsfaţă,  este  atent  cu  ce  mă  relaxează  şi  îmi  place. 

Băiatului  sau  fetei,  indiferent  ce  voi  avea,  le  voi  spune  la  fel  cum  mi¬ 
au  spus  părinţii  mei:  să  îşi  aleagă  partenerul  pe  care  îl  iubesc  şi  care  îi 
iubeşte,  să  nu  cate  avere,  pentru  că  o  să  aibă  tot  ce  le  trebuie.  Din  tot  ce 
am  văzut  în  jurul  meu,  mamele  care  se  bagă  în  viaţa  fiului  -  încercând  să 
îl  controleze,  să  fie  împotriva  alegerilor,  considerând  că  nimeni  nu  este 
suficient  de  bună  pentru  fiul  lor  -  au,  de  fapt,  probleme  în  cuplu  şi  de  asta 
fac  aşa.  în  loc  să  rezolve  situaţia  cu  soţul  lor,  îşi  canalizează  toată  atenţia 
pe  băiat  şi  fac  din  acesta  sluga  lor.” 

ALEXANDRA 
30  iulie  2016 
Bucureşti 


Episodul  7  -  RUNODO 

Episodul  spiritual  nr.7  îl  are  ca  erou  pe  RUNODO,  a  cărui  viaţă  s-a 
desfăşurat  între  anii  1300-1362  (secolul  14).  S-a  născut  pe  cea  mai  mare 
insulă  din  arhipelagul  Antilelor,  poreclită  „Crocodilul  verde”,  primind 
mai  târziu  numele  de  Cuba.  Zona  în  care  a  trăit  RUNODO,  populată  de 
urmaşii  amerindienilor  imigraţi  din  Florida  în  mileniul  4  î.Hr.,  se  afla 
între  actualul  oraş  Havana  şi  zona  mlăştinoasă  de  pe  ţărm,  care  ajunge 
până  la  Golful  Broa  (denumire  actuală).  Prin  defrişarea  pădurii  de 
palmieri  unde  locuia  tribul  lui  RUNODO,  ocupanţii  spanioli  au  eliberat 
terenul,  construind  pe  el  oraşul  Alquizar.  în  perioada  vieţii  eroului 
nostru,  insula  „Crocodilul  verde”  încă  nu  fusese  descoperită  de 
navigatorul  Cristofor  Columb. 

Uanugdu,  vraciul  satului,  era  căsătorit  cu  harnica  Nurike,  femeia 
dăruindu-i  unsprezece  copii.  Opt  dintre  ei  au  murit  înţepaţi  sau  muşcaţi 
de  vietăţi  ucigaşe,  tatăl  lor  nereuşind  să  le  salveze  viaţa.  Au  trăit  mai 
departe,  scăpând  de  infecţiile  nocive,  trei  băieţi.  Cel  mai  în  vârstă  era 
Redau,  fiind  urmat  de  RUNODO  şi  Arnec.  Singurul  dintre  ei  care  dădea 
semne  că  ar  fi  moştenit  darul  de  vindecător  al  tatălui  a  fost  RUNODO, 
fiind  desemnat  de  obştea  satului  drept  urmaşul  vraciului  Uanugdu  în 
munca  grea  şi  periculoasă  dusă  în  folosul  comunităţii. 

De  la  8  ani,  RUNODO  şi-a  dedicat  activitatea  zilnică  pentru  a-şi 
ajuta  tatăl,  învăţând  treptat  tot  ce  îi  era  necesar  pentru  a  ajunge  ca  el. 
Abia  împlinise  13  ani  când  Uanugdu  a  fost  muşcat  de  un  şarpe  pe  când 
încerca  să  îi  extragă  veninul,  foarte  eficient  în  anumite  boli. 

După  decesul  tatălui,  RUNODO  s-a  pregătit  câteva  luni  pentru  a  se 
muta  în  coliba  vraciului,  lăsată  liberă  de  regretatul  Uanugdu.  La  14  ani, 
şi-a  început  munca  de  vraci,  ajutat  de  mama  lui,  Nurike,  şi  de  fratele  mai 
mare,  Redau.  Le-a  fost  greu  la  început,  fiind  solicitaţi  zilnic  de  săteni. 
Nurike  şi  Redau  ştiau  să  aplice  leacurile  tradiţionale,  dar  ştiinţa  scoaterii 
duhurilor  cauzatoare  de  boli  din  trupul  bolnavilor  o  avea  numai 
RUNODO.  Curajos  din  fire  şi  dornic  să  mulţumească  spiritul  tatălui  său, 
care  îi  dădea  sfaturi  terapeutice  în  timpul  somnului  de  noapte  şi  în 
momentele  de  transă  provocată  de  substanţele  halucinogene,  RUNODO 
s-a  descurcat  din  ce  în  ce  mai  bine,  salvând  viaţa  unor  bolnavi. 

La  19  ani,  şi-a  luat-o  de  nevastă  pe  micuţa  Uari,  o  fetiţă  de  12  ani, 
nelipsită  de  la  şedinţele  lui  de  tratamente.  Pasionată  de  vindecări,  Uari 
şi-a  ajutat  bărbatul  în  munca  lui  şi  după  naşterea  celor  patru  copii.  Pe 
Melede  a  născut-o  la  15  ani,  pe  Noriki,  la  17  ani.  A  urmat  primul  băiat, 
Rinkuno,  sosit  când  sora  cea  mică  avea  3  ani.  Al  doilea  băiat,  Agarkid,  a 
sosit  la  7  ani  după  fratele  mai  mare. 

Protejaţi  de  zeii  la  care  se  rugau  zilnic,  cei  doi  soţi  şi-au  îngrijit  foarte 
bine  copiii,  ajunşi  cu  toţii  oameni  maturi.  Pe  fete  le-au  măritat  înainte  de 
a  împlini  15  ani  cu  tineri  din  comunitatea  lor.  Rinkuno,  fiul  cel  mare, 
posesor  al  harului  părinţilor,  a  fost  desemnat  ca  posibil  urmaş  în 
activitatea  de  vraci.  Agarkid  le-a  dat  şi  el  o  mână  de  ajutor,  de-a  lungul 
vieţii  culegând  plante  de  leac,  preparând  rachiul  necesar  ritualurilor  de 
vindecare,  culegând  frunze  de  tutun,  uscându-le  şi  măcinându-le  pentru 
a  fi  introduse  în  pipele  rudimentare  făcute  din  lemn  de  palmier. 

Toţi  sătenii  maturi  fumau  din  pipă,  femei  şi  bărbaţi,  considerând 
frunzele  aromate  şi  fumul  provocat  prin  arderea  lor  drept  un  miracol  care 
alungă  duhurile  necurate  ale  bolilor.  Tot  cu  efect  vindecător  erau 
considerate  şi  frunzele  gustoase  ce  creşteau  pretutindeni  în  zona  lor  de 
câmpie:  ananasul,  guayaba,  mango,  mamey,  nuca  de  cocos  cu  laptele  ei 
răcoritor,  lămâile,  bananele.  Din  lemnul  greu  şi  dur  al  abanosului, 
nevasta  şi  copiii  lui  RUNODO  ciopleau  statuete  şi  obiecte  de  podoabă  cu 
rol  totemic,  aducătoare  de  noroc  din  partea  zeilor  şi  a  animalelor 
venerate  de  întregul  trib. 

Clima  caldă  şi  umedă  favoriza  înmulţirea  insectelor  periculoase  şi  a 
vietăţilor  de  la  sol,  unele  mai  agresive  ca  altele.  în  fiecare  an,  câţiva  săteni 

erau  ucişi  de  insecte  şi  reptile  veninoase.  Nici  RUNODO  nu  a  scăpat  de 
atacurile  lor.  La  62  de  ani,  era  deja  un  bătrân  gârbovit,  uscat  la  faţă  şi  la 
trup,  doar  piele  şi  os,  suferind  dese  crize  de  malarie.  A  fost  răpus  de  o 
boală  cauzată  de  lipsa  de  igienă,  numită  astăzi  dizenterie.  După 
îngroparea  lui,  Rinkuno,  fiul  său,  în  vârstă  de  35  ani,  i-a  luat  locul  în 
sinistra  colibă  a  vraciului. 

Nina  Petre 
24  august  2016 


COMENTARIUL  ALEXANDREI 

„Vă  mulţumesc  pentru  suportul  dvs  şi  că  de  fiecare  dată  mă 
încurajaţi.  Doamne  ajută  să  fim  feriţi  de  evenimente  neplăcute! 

Legat  de  episodul  nr  7: 

-  sunt  de  acord  cu  dvs.,  mereu  am  fost  fericită  să  pot  ajuta  oamenii, 
să  îi  fac  să  plece  mai  fericiţi  după  întâlnirea  cu  mine,  moştenire  şi  de  la 
antecesorul  meu  vraci. 

-  încă  un  aspect  comun  îl  regăsesc  la  partea  cu  visatul  -  şi  eu  am 
uneori  vise  premonitorii  sau  cu  bunica  mea,  care  a  decedat  acum  5  ani. 

-  acum  înţeleg  de  ce  refuz  să  iau  medicamente,  nu  iau  decât  în 
situaţii  extreme,  şi  ce  pot  tratez  cu  plante  şi  medicamente  homeopate  :) 

-  nu  am  văzut  Cuba,  dar  mărturisesc  că  mă  atrage.” 

ALEXANDRA 
9  septembrie  2016 
Bucureşti 


Episodul  8  -  ARETHIA 

Episodul  spiritual  nr.8  o  are  ca  eroină  pe  spaniola  ARETHIA,  care  a 
trăit  între  anii  1210-1264  (secolul  13).  S-a  născut  în  oraşul  Benavente, 
situat  pe  râul  Esla,  afluent  al  fluviului  Duero.  Acest  fluviu,  denumit  în 
Portugalia  Douro,  se  varsă  în  Oceanul  Atlantic. 

Oraşul  Benavente  se  afla  în  acele  vremuri  pe  teritoriul  vastei  regiuni 
Castillia,  „Ţara  castelelor”.  Această  regiune  ocupa  zona  centrală  şi 
central-nordică  a  Peninsulei  Iberice.  Era  formată  din  două  provincii.  La 
nord,  Vechea  Castilie,  Castilia  la  Vieja,  avea  centrul  politic  în  oraşul 
Burgos.  La  sud,  Noua  Castilie,  Castilia  la  Nueva,  avea  centrul  politic  în 

oraşul  Toledo.  Oraşul  Benavente  şi  oraşul  Zamora,  cel  în  care  a  locuit 
ARETHIA  după  căsătorie,  se  aflau  în  provincia  Castilia  la  Vieja. 

în  secolul  9,  pe  teritoriul  Vechii  Castilii  s-a  întemeiat  comitatul 
Castiliei,  unit  în  1029  cu  Navarra.  Ajuns  Regat  feudal  independent, 
acesta  s-a  unit  cu  Regatul  Leonului  în  1157.  în  perioada  vieţii  ARETHIEI 
(1210-1264),  pe  tronul  Castiliei  au  domnit  următorii  regi: 

1)  Alfonso  VIII  (1158-1214).  La  16  iulie  1212,  sub  comanda  sa,  forţele 
unite  ale  Castiliei,  Leonului,  Navarrei  şi  Aragonului  au  obţinut  o 
remarcabilă  victorie  în  lupta  de  la  Las  Navas  de  Tolosa  împotriva 
Califatului  arab  al  Almohazilor,  care  încă  mai  exista  în  sudul  Peninsulei 
Iberice. 

2)  Henric  (Enrique)  I  (1210-1217). 

3)  Ferdinand  III  cel  Sfânt  (1217-1252),  rege  al  Castiliei  şi  Leonului,  a 
unit  definitiv  cele  două  formaţiuni  statale  intr-un  singur  regat. 

4)  Alfonso  X  cel  înţelept  (1252-1284),  ales  rege  al  Germaniei  în  1257. 

în  anul  1031,  Califatul  arab  se  destrămase  în  mici  principate  maure, 

fapt  ce  a  favorizat  recucerirea  de  către  creştini  a  teritoriilor  ocupate  de 
musulmani.  Până  la  căderea  definitivă  a  regatului  musulman  al  Granadei 
(în  1492),  s-a  remarcat  acţiunea  celor  două  regate  creştine  Aragon  şi 
Castilia. 

Părinţii  ARETHIEI,  Chedondo  şi  Keria,  aveau  două  fete.  ARETHIA 
ea  cu  4  ani  mai  tânără  decât  Octavia.  întreaga  familie  trăia  din  comerţul 
cu  lumânările  fabricate  de  Chedondo  în  atelierul  său.  Keria,  catolică 
practicantă,  vindea  lumânări  cât  era  ziua  de  mare  în  holul  unei  biserici 
din  oraş.  Fiicele  ei  au  învăţat  puţină  carte  de  la  sora  preotului,  femeie 
cultă.  Cei  doi  fraţi,  preotul  şi  sora  lui,  proveneau  dintr-o  familie  de  nobili 
bogaţi. 

Octavia,  căsătorită  la  17  ani  cu  un  ofiţer  din  armata  regală,  i-a  găsit 
ARETHIEI  un  soţ  care  activa  în  acelaşi  regiment  cu  soţul  ei.  Căsătorită  la 
16  ani  cu  militarul  Arteno,  un  bărbat  cu  9  ani  mai  în  vârstă  decât  ea, 
ARETHIA  s-a  văzut  nevoită  să  îşi  părăsească  oraşul  natal  pentru  a  se 
muta  în  vila  soţului  ei,  situată  spre  sud,  în  oraşul  Zamora.  Localitate 
pitorească,  încărcată  de  istorie,  Zamora  era  aşezată  pe  fluviul  Duero. 

Părinţii  lui  Arteno,  Vicenzo  şi  Amira,  locuiau  în  apropiere,  spre 
norocul  tinerei  perechi.  Mai  ales  ARETHIA  avea  nevoie  de  ajutor,  fiindcă 
singurătatea  o  copleşea  în  lungile  perioade  când  soţul  era  plecat  în 
misiuni  de  luptă. 

Pe  Nauro,  unicul  lor  copil,  l-a  născut  la  21  de  ani,  micuţul 
supravieţuind  ca  prin  minune  după  naşterea  dificilă  care  pusese  în 

pericol  viaţa  ARETHIEI.  Bunica  Amira,  femeie  cumsecade,  s-a  ocupat 
mult  de  el,  având  experienţa  creşterii  lui  Arteno,  singurul  ei  copil. 

Arteno  sosea  acasă  de  câteva  ori  pe  an,  dar  uneori  se  întâmpla  să 
lipsească  şi  un  an.  Luptele  de  apărare  a  hotarului  sudic  al  Castiliei 
împotriva  tendinţelor  Califatului  arab  de  a-şi  recuceri  vechile  teritorii 
erau  dese  şi  făceau  victime  în  ambele  tabere. 

După  plecarea  lui  Nauro,  la  19  ani,  cu  regimentul  tatălui  său  pentru 
satisfacerea  stagiului  militar,  ARETHIA  s-a  ocupat  timp  de  câteva  luni  de 
renovarea  bătrânului  castel  moştenit  de  Arteno  de  la  bunicii  lui. 
Somptuoasa  şi  bătrâna  clădire  se  afla  într-o  zonă  împădurită  din  munţii 
Cantabrici,  în  nordul  Castiliei.  Clădirea  friguroasă  şi  austeră  i-a  plăcut 
ARETHIEI.  îşi  petrecea  acolo  mai  ales  zilele  de  vară.  în  concediile  lui 
Arteno,  castelul  răsuna  de  veselia  gazdelor  şi  a  invitaţilor.  Chiar  şi  iarna 
se  simţeau  bine,  bucurându-se  de  natura  superbă. 

Nauro  s-a  retras  din  armata  la  30  de  ani,  s-a  căsătorit  cu  iubita  lui, 
Vitoria,  devenind  părinţi  la  un  an  după  nuntă.  Nedorind  să  se  desprindă 
cu  totul  de  armată,  s-a  lansat  în  comerţul  cu  armament,  fiind  susţinut  de 
tatăl  său.  Retras  şi  el  din  armata  activă,  Arteno  primise  un  post 
important  în  administraţia  militară  a  oraşului  Zamora. 

ARETHIA  scăpase  de  marile  griji  şi  suferinţe  provocate  de  lipsa 
îndelungată  a  soţului  şi  fiului,  cât  luptaseră  pe  frontul  din  sud.  O  ajuta  pe 
nora  ei  să  îşi  crească  băiatul,  citea  până  după  miezul  nopţii  poezii  şi 
jurnalele  unor  exploratori  ai  vremii,  broda  cantităţi  mari  de  lenjerie, 
necesară  mai  ales  în  casa  lui  Nauro.  Petrecea  ore  întregi  privind  apa 
fluviului,  visând  la  anii  copilăriei  din  Benavente. 

în  anul  1260,  împlinise  50  de  ani.  Petrecerea  aniversară  a  avut  loc  în 
castelul  din  munţi.  Era  vreme  răcoroasă  şi  umedă.  ARETHIA  şi  zecile  de 
musafiri  călăreau  prin  păduri  ca  o  adevărată  armată.  S-a  întâmplat  că 
unii  dintre  petrecăreţi,  printre  care  şi  ARETHIA,  au  răcit  puternic, 
făcând  febră.  După  ameliorarea  stării  bolnavilor,  s-au  îndreptat  cu  toţii 
spre  Zamora.  în  oraş  apăruse  o  epidemie  de  tuberculoză,  boala 
nevindecabilă  în  acele  vremuri,  care  făcea  anual  zeci  de  victime. 
ARETHIA  s-a  molipsit  şi  ea  în  biserica  pe  care  o  frecventa  în  fiecare 
duminică.  Medicii  aduşi  în  casă  au  tratat-o  timp  de  3  ani. 

Tocmai  când  credeau  că  pacienta  s-a  vindecat,  o  febră  puternică  i-a 
curmat  viaţa.  ARETHIA  s-a  stins  la  doar  54  de  ani.  Ajunsese  îngrozitor 
de  slabă,  nemaiavând  poftă  de  mâncare  de  multe  săptămâni.  La 
înmormântare,  preotul  parohiei  a  ţinut  un  discurs  impresionant  în  care  i- 
a  lăudat  meritele  din  timpul  vieţii. 

ARETHIA  fusese  o  bună  catolică,  sprijinind  Biserica  parohiei  cu 
mari  sume  de  bani.  Avusese  în  grija  ei  o  casă  de  bătrâni,  unde  cei  rămaşi 
fără  familie  îşi  găseau  obştescul  sfârşit  în  condiţii  omeneşti.  Mai  mult 
chiar,  preotul  le  ducea  din  partea  ei  înaintea  marilor  sărbători  religioase 
cadouri  în  bani  şi  alimente  tuturor  familiilor  foarte  sărace  din  oraş. 
Calificând-o  drept  o  „sfântă”  coborâtă  printre  oameni  pentru  a-i  ajuta  la 
necaz,  bătrânul  preot  i-a  influenţat  apariţia  poreclei  de  „Sfânta”. 

Nina  Petre 
13  septembrie  2016 


COMENTARIUL  ALEXANDREI 

„Mulţumesc  pentru  episodul  spiritual  nr.8  -  ca  de  fiecare  dată,  sunt 
plăcut  surprinsă.  în  cele  ce  urmează  vă  prezint  constatările  mele: 

-  atâta  timp  cât  sunt  cu  cineva  (acum  soţ,  înainte  era  vorba  de  iubit), 
doresc  să  am  parte  de  prezenţa  lui,  sufăr  să  fiu  singură  în  doi,  cum  se 
zice.  Din  acest  motiv,  şi  soţului  îi  spun  mereu  că  nu  trebuie  să  alergăm  zi- 
lumină  după  bani,  ci  mai  degrabă  să  fim  mulţumiţi  cu  puţin,  dar  să  fim 
împreună  fericiţi.  Din  punctul  meu  de  vedere,  nici  o  tehnologie  avansată 
(vezi  crearea  de  SIRI  şi  alte  voci  pe  telefoane  şi  Pc-uri,  cu  care  poţi 
interacţiona  )  nu  poate  substitui  prezenţa  umană.  Acum  văd  de  unde  mi 
se  trage,  am  avut  două  reîncarnări  unde  am  fost  în  situaţia  de  a  sta  o 
perioadă  departe  de  partener  (episodul  nr  4  şi  acest  episod); 

-  de  când  eram  mică,  visam  să  am  o  relaţie  bună  cu  socrii,  acest 
laitmotiv  se  repetă  şi  în  episodul  acesta  (l-am  regăsit  în  multe  din  cele 
prezentate  de  dvs.).  Cred  că  asta  e  şi  cauza  pentru  care  pun  la  suflet 
aspectele  din  viaţa  asta;  ştiu,  greşesc,  nu  trebuie  să  fie  oamenii  aşa  cum 
îmi  doresc  eu,  pentru  că  am  încălca  liberul  arbitru  (sunt  într-o  continuă 
muncă  cu  mine); 

-  acum  nu  îmi  place  munca  migăloasă,  detaliile,  cred  că  mi-am  luat  o 
pauză.  Exact  cum  îmi  ziceaţi,  am  brodat  cantităţi  mari  de  lenjerie  în 
episodul  nr  8; 

-  îmi  place  căldura  şi  soarele,  nu  îmi  place  vremea  răcoroasă,  ploile 
mă  deprimă  şi  nu  funcţionez  la  parametrii.  Acum  mi-aţi  dezvăluit  de  ce 
am  astfel  de  preferinţe; 

-  încă  de  la  primul  episod,  v-am  mărturisit  că  îmi  place  să  ajut 
oamenii,  să  le  fac  bucurii  şi  în  special  interacţiunea  cu  bătrânii  mă 
emoţionează  până  la  lacrimi.  Se  pare  că  am  avut  grijă  de  bătrâni  şi  m-am 

implicat  profund  în  această  activitate,  încât  s-au  transmis  trăirile  peste 
atâtea  reîncarnări; 

-  un  aspect  important,  l-am  lăsat  mai  spre  final:  am  fost  creştină 
într-o  ţară  dominată  o  perioadă  de  musulmani  (acest  episod  şi  episodul 
nr  4);  am  fost  de  religie  musulmană  cu  partener  creştin  (în  episodul  nr  5 
şi  o  parte  din  nr  4;  în  spirit  de  glumă,  aş  zice  şi  în  episodul  nr  3,  când 
practicam  una  din  permisiunile  lor  cu  mai  multe  neveste);  acum  sunt 
creştină  cu  soţ  musulman.  Peste  tot  se  repetă  aceste  roluri  în  care  trebuie 
să  existe  iubire  sinceră  ca  să  poţi  menţine  echilibru,  să  ai  parte  de 
înţelegere  şi  să  înţelegi. 

Reîncarnarea  în  diverse  perioade  aş  asemăna-o  cu  şcoala,  fiecare 
episod  este  o  clasă  pe  care  o  promovezi  cu  brio,  cu  o  notă  minimă  sau 
rămâi  repetent.  Drept  urmare,  din  cele  prezentate  până  în  momentul 
actual,  au  existat  anumite  episoade  care  şi-au  pus  amprenta  asupra 
evoluţiei  spiritului  meu,  le-am  identificat  ca  verigi  cheie,  şi  altele  care  mi¬ 
au  adus  o  stare  de  bucurie,  dar  fără  a  avea  un  impact  aşa  puternic  (au  fost 
de  trecere).” 

ALEXANDRA 
15  septembrie  2016 
Bucureşti 


Episodul  9  -  RJEKE 

Episodul  spiritual  nr.9  o  are  ca  eroină  pe  irlandeza  RJEKE.  Viaţa  ei 
s-a  desfăşurat  între  anii  1111-1170  (secolul  12).  RJEKE  s-a  născut  în 
modesta  casă  a  părinţilor  situată  pe  teritoriul  unui  mic  regat  independent 
din  sudul  Irlandei.  Localitatea  în  care  locuia  familia  agricultorului 
Gardik,  tatăl  lui  RJEKE,  se  numea  Macroom.  Tot  aşa  se  numeşte  şi 
astăzi. 

Irlanda,  numită  şi  „Insula  verde”  a  fost  ocupată  în  mileniul  I  î.Hr.  de 
triburile  celtice  ale  gaellilor,  sosite  din  Britannia  şi  Gallia.  în  secolul  5 
d.Hr.,  gaelli  au  adoptat  creştinismul.  Poziţia  izolată  a  Irlandei,  ca  insulă 
situată  în  extremitatea  occidentală  a  Europei,  a  favorizat  menţinerea 
structurilor  gentilice  arhaice,  clanurile  având  un  rol  predominant  în  viaţa 
societăţii.  Izolarea  irlandezilor  i-a  ferit  de  cucerirea  romană  şi  de 
distrugerile  popoarelor  migratoare.  La  începutul  Evului  Mediu,  Irlanda  a 
avut  un  rol  important  în  păstrarea  şi  transmiterea  moştenirii  antice 
greco-romane  datorită  activităţii  laborioase  din  mănăstiri.  Micile  state 

feudale  irlandeze  au  respins,  în  secolele  8-11,  încercările  vikingilor  de  a  se 
stabili  durabil  pe  insulă. 

Gardik,  tatăl  eroinei  noastre,  era  căsătorit  cu  Rodyle,  femeie  harnică 
şi  cumsecade,  care  dăduse  viaţă  la  şapte  copii.  Două  fetiţe  şi  doi  băieţi  au 
decedat  la  doar  câteva  luni,  din  cauza  unor  răceli  grave.  Au  supravieţuit 
RJEKE  şi  cei  doi  fraţi  mai  mici,  Luthar  şi  Mangord.  Luthar  avea  cu  4  ani 
mai  puţin  decât  sora  lui.  Mangord  era  cu  2  ani  mai  mic  decât  Luthar. 

întreaga  familie  trăia  din  agricultură  şi  creşterea  oilor,  la  care  se 
adăugau  animalele  din  gospodărie.  Tributul  pe  care  îl  datorau  anual 
slujbaşilor  regelui  era  suportabil,  astfel  încât  fiecare  familie  din  Macroom 
putea  trăi  omeneşte.  Nimeni  din  familia  lui  Gardik  nu  învăţase  carte.  în 
schimb,  cu  toţii  erau  foarte  prietenoşi,  vorbăreţi,  iar  Rodyle,  mare 
povestitoare. 

Pe  RJEKE  au  căsătorit-o  la  14  ani  cu  un  tânăr  care  şi-a  dorit-o  foarte 
mult  de  nevastă.  Mondarr  avea  22  de  ani  când  a  făcut  nunta  cu  aleasa 
inimii.  De  meserie  era  fierar,  având  un  mic  atelier  lângă  casă,  unde  făcea 
topoare,  suliţe  şi  diverse  unelte  necesare  în  gospodăriile  sătenilor.  Pentru 
cumpărarea  fierului  şi  aramei  făcea  anual  drumuri  lungi  până  la  Golful 
Eoghain  Mhoir,  a  cărui  apă  se  varsă  în  Marea  Celtică.  La  malul  golfului 
poposeau  corăbiile  unor  negustori  vikingi,  care  primeau  carne  uscată  şi 
blană  de  oaie  în  schimbul  unor  cantităţi  de  fier  şi  aramă,  aduse  din 
Britannia.  Datorită  intereselor  de  schimb  comercial,  satele  din  sud-estul 
Irlandei  nu  erau  atacate  de  războinicii  vikingi. 

RJEKE  şi  Mondarr  au  avut  doi  copii,  ambii  fete.  Pe  Adyrl,  mama  ei  a 
născut-o  la  17  ani,  iar  pe  Nodkel,  la  24  ani.  Frumoase,  simpatice  şi 
harnice,  au  fost  luate  în  căsătorie  înainte  de  a  împlini  15  ani,  bărbaţii  lor 
fiind  buni  gospodari.  Adyrl  a  născut  şase  copii,  iar  Nodkel,  şapte.  Au 
supravieţuit  cu  toţii.  Bunica  RJEKE  i-a  iubit  pe  toţi  în  egală  măsură, 
având  grijă  să  îşi  ajute  fiicele  la  creşterea  lor. 

Darul  ei  de  mare  povestitoare,  moştenit  de  la  mama  Rodyle,  una 
dintre  calităţile  care  îl  convinseseră  pe  Mondarr  să  o  ia  de  nevastă,  i  s-a 
transmis  uneia  dintre  fetiţele  lui  Adyrl.  Când  se  adunau  toate  generaţiile 
cu  diverse  ocazii,  întreaga  localitate  răsuna  de  exclamaţiile  laudative  şi 
râsetele  petrecăreţilor.  Mai  mult  chiar,  povestirile  născocite  de  RJEKE  se 
răspândeau  şi  la  alte  comunităţi  de  pe  teritoriul  regatului.  Femeia 
povestea  cu  mult  umor  situaţiile  comice  prin  care  treceau  oamenii  din 
jurul  ei.  Uneori  le  istorisea  în  versuri,  iar  sătenii  le  transformau  în 
cântecele  care  îi  înveseleau  pe  toţi  la  petreceri.  RJEKE  ştia  să  povestească 
şi  balade  triste,  auzite  de  la  mama  şi  bunicile  ei,  în  care  slăvea  faptele  de 

vitejie  ale  strămoşilor  celţi,  apărători  îndârjiţi  ai  pământurilor  şi  vieţii 
tuturor. 

întreaga  comunitate  o  iubea  şi  o  admira  pe  RJEKE  pentru  felul  ei  de 
a  fi,  mereu  amabilă,  săritoare  la  necazul  altora,  gata  să  ajute  pe  toată 
lumea.  Fetele  ei  au  crescut  şi  s-au  maturizat  sub  influenţa  sa 
binefăcătoare. 

Cu  un  singur  om  nu  se  putea  înţelege  nici  cu  binele,  nici  cu  cearta. 
Era  vorba  despre  fratele  mai  mic,  Mangord.  Antipatia  lor  reciprocă 
rezulta  din  firile  lor  opuse.  Mangord  era  mândru,  peste  măsură  de 
orgolios,  din  cauza  staturii  înalte,  a  trupului  voinic,  a  părului  blond, 
ondulat,  lung  până  la  brâu.  Firea  lui  războinică  neavând  cu  cine  să  se 
înfrunte,  l-a  determinat  să  plece  de  acasă  la  20  de  ani,  după  o  ceartă 
mare  cu  tatăl  său.  Gardik  îl  tot  îndemna  să  se  căsătorească.  A  locuit  în 
câteva  sate  din  nordul  insulei,  mutându-se  dintr-un  loc  în  altul,  din  cauza 
iubirii  fetelor,  el  nedorind  să  se  însoare  cu  niciuna  dintre  ele.  Tot 
necăsătorit  era  la  28  de  ani,  când  a  fost  ucis  într-o  încăierare  cu  câţiva 
războinici  vikingi,  ajunşi  cu  o  corabie  pe  ţărmul  nordic  al  Irlandei. 

Nina  Petre 
26  septembrie  2016 


COMENTARIUL  ALEXANDREI 

„Am  căutat  imagini  cu  oraşul  natal  din  reîncarnarea  prezentată  de 
dvs.  şi  vreau  să  vă  spun  că  în  pozele  vechi  seamănă  cu  oraşul  meu  natal 
din  această  viaţă. 

Legat  de  informaţiile  furnizate  de  dvs.,  vă  prezint  alte  aspecte  care 
au  rădăcini  comune: 

-  părinţii  din  partea  tatălui  au  avut  oi,  când  eram  mică  am  prins 
etapa  cu  un  număr  mic  de  care  trebuia  să  am  grijă  în  vacanţa  de  vară,  dar 
pot  să  mărturisesc  că  mi  se  par  cele  mai  tâmpite  animale,  nu  întâmplător 
există  vorba:  „ai  făcut-o  de  oaie”.  Prin  urmare,  în  viaţa  asta  nu  le-am 
îndrăgit  aşa  mult  ca  şi  Rjeke. 

-  comunicarea  reprezintă  şi  acum  un  element  important  pentru  mine 
şi  mă  caracterizez  ca  fiind  o  fire  sociabilă.  Arta  povestitului  se  manifestă 
şi  acum,  mi-a  plăcut  mereu  să  vorbesc  cu  oamenii,  să  fac  atmosferă  când 
ne  întâlneam  mai  mulţi  (tatăl  meu  este  la  fel).  Sper  să  fie  molipsitoare 
veselia  şi  sinceritatea  mea  peste  tot  pe  unde  merg  :)  Asemănarea  cu 
antecesoarea  mea  este  evidentă,  ea  fiind  aşa,  cum  mi-aţi  spus,  îndrăgită 
de  toţi.  Totodată,  am  ajuns  într-o  etapă  în  care  am  realizat  că  trebuie  să 

îmi  temperez  tendinţa  aceasta  de  a  fi  prietena  tuturor;  să  mulţumeşti  pe 
toată  lumea  este  imposibil,  cel  mai  important  rămâne  să  fii  tu  mulţumit 
cu  orice  faci  şi  cei  care  ţin  la  tine  îţi  vor  rămâne  alături,  restul  se  vor 
cerne  singuri  şi  lucrurile  se  aşează  cum  e  mai  bine. 

-  familia,  copiii  sunt  şi  acum  o  prioritate  pentru  mine  (chiar  dacă  vă 
mărturisesc  sincer  că  am  porniri  să  apuc  pe  calea  carierei,  îmi  ţin  în  frâu 
aceste  tendinţe).  Vreau  să  am  şi  eu  o  influenţă  bună  asupra  copiilor  mei, 
aşa  cum  a  avut  Rjeke. 

-  nu  îmi  place  frigul,  am  mereu  mâinile  şi  picioarele  reci,  având  o 

circulaţie  periferică  deficitară.  Mai  nou,  la  piciorul  drept  mă  doare  în 
partea  laterală  şi  am  zis  că  după  vacanţa  care  se  apropie  merg  la  un 
ortoped,  să  nu  mi  se  facă  mont  (deşi  am  citit  că  nu  prea  se  poate  evita  :(, 
sunt  multe  teorii:  ba  că  este  acid  uric,  ba  că  este  genetic,  toate  prezintă  o 
situaţie  nefavorabilă).  Dacă  Rjeke  a  avut  oasele  deformate,  e  un  pic 
delicată  problema  şi  pentru  mine . 

-  trăsăturile  de  caracter  prezentate  la  fratele  Rjekei  există  într-o 
oarecare  măsură  şi  la  soţul  meu  (astea  sunt  aspectele  care  mă  supără 
uneori  şi  sunt  singurele  care  creează  discuţii  între  noi).  Da,  are  momente 
de  mândrie  şi  orgoliu  pe  care  le  identific  foarte  clar  şi  mereu  îi  spun  că  nu 
e  bine  să  fie  aşa.  La  fel,  partea  cu  stilul  cuceritor  a  avut-o  până  să  fim 
împreună,  era  o  albină  în  căutare  permanentă  de  polenizare,  de 
asta  uneori  îmi  trece  un  gând  că  şi-ar  putea  relua  obiceiurile.  Părţile 
frumoase,  sensibile  sunt  de  la  încarnarea  în  care  era  nepotul  meu.  în 
viaţa  aceasta  încearcă  să  îşi  plătească  datoria  karmică  faţă  de  mătuşa  lui, 
fiind  foarte  atent  cu  mine.  Este  o  certitudine  că  avem  fiecare  de  învăţat, 
de  asta  ne-am  întâlnit  şi  suntem  soţ  şi  soţie,  avem  de  încheiat  socoteli  din 
viaţa  când  eram  fraţi  şi  nu  ne  înţelegeam,  sau  nepot-mătuşă  şi  am  fost 
despărţiţi  de  soartă,  sau  cine  ştie  ce  alte  episoade  spirituale  în  care  am 
fost  împreună.” 

ALEXANDRA 
8  octombrie  2016,  Bucureşti 


Episodul  10-TSEN 

Eroul  episodului  spiritual  nr.10  este  chinezul  TSEN,  a  cărui  viaţă  s-a 
desfăşurat  între  anii  1024-1069  (secolul  11).  TSEN  s-a  născut  în 
localitatea  Macao  (Haojing,  Jinghai),  situată  la  vărsarea  fluviului  Xun 
Jiang  (Xi  Jiang)  în  Marea  Chinei  de  Sud. 

Marinarul  Dag  a  avut  şapte  copii  împreună  cu  nevasta  lui,  Maun, 
rămânând  în  final  doar  cu  un  băiat,  TSEN.  Patru  fetiţe  şi  doi  băieţi  s-au 
stins  din  viaţă,  având  boli  grave.  TSEN  a  fost  înscris  în  prima  clasă  a 
şcolii  de  băieţi  după  ce  împlinise  7  ani,  terminând  ultima  clasă  la  16  ani. 
Conform  dorinţei  sale,  părinţii  i-au  dat  voie  să  urmeze  timp  de  4  ani 
cursurile  unei  şcoli  private  conduse  de  doi  învăţaţi  sosiţi  din  Taiwan, 
specializaţi  în  predarea  confucianismului  şi  a  istoriei  Chinei.  La  22  de 
ani,  absolventul  TSEN  a  fost  angajat  la  şcoala  ale  cărei  cursuri  le 
terminase  în  urmă  cu  un  an. 

S-a  căsătorit  la  24  de  ani  cu  Lyan,  o  fată  de  17  ani,  bine  pregătită  în 
familie  pentru  a  deveni  o  soţie  excepţională.  După  2  ani  de  la  nuntă,  Lyan 
a  născut-o  pe  delicata  Adig,  unicul  lor  copil.  Salariul  lui  TSEN  era 
modest,  familia  lui  fiind  ajutată  de  cei  doi  taţi,  Dag  şi  Jindeng.  în  anii 
care  au  urmat  începerii  carierei  de  profesor,  TSEN  s-a  dedicat  unor 
cercetări  deosebite  în  domeniul  confucianismului. 

în  perioada  vieţii  lui,  Imperiul  Chinez  s-a  aflat  sub  domnia 
împăraţilor  ce  aparţineau  dinastiei  Sung  de  Nord  (Beisong),  având  drept 
capitală  oraşul  Pien-liang  (Kaifeng).  în  perioada  1024-1069  au  domnit 
împăraţii:  Renzong  (1023-1063);  Yingzong  (1064-1067);  Shenzong 
(1068-1085).  Dinastia  Sung  de  Nord  a  reuşit  să  restabilească  unitatea 
statală  şi  să  consolideze  autoritatea  centrală,  folosind  un  aparat 
birocratic  educat  în  spirit  confucianist.  Au  fost  inventate  praful  de  puşcă 
şi  busola,  s-a  trecut  la  perfecţionarea  tiparului  şi  la  introducerea  banilor 
de  hârtie. 

învăţaţii  dinastiei  Sung  au  îmbogăţit  confucianismul  cu  tematici 
metafizice,  fiind  influenţaţi  de  taoism  şi  budism.  Se  ajunsese  astfel  la  un 
neoconfucianism,  păstrându-se  fundamentul  etic  al  ştiinţei  confucianiste, 
al  cărei  fondator  era  învăţatul  Confucius  (551-479  î.Hr.).  Unul  dintre 
principiile  sale  didactice  era  acela  că  transmiterea  înţelepciunii  ar  fi  fost 
primul  pas  spre  renaşterea  chineză. 

El  însuşi  profesor,  asemenea  idolului  său,  Confucius,  eroul  nostru, 
TSEN,  era  adeptul  studiului  aprofundat  al  textelor  antice  (Ching),  al 
practicii  altruismului  şi  a  omeniei.  Cercetătorii  confucianismului  căutau 
cheia  vieţii  omeneşti  în  adaptarea  omului  la  împrejurări.  Confucius  se 
considerase  reformatorul  unei  înţelepciuni  străvechi  ce  avea  drept  scop 
buna  funcţionare  a  societăţii.  Curtea  imperială  a  dinastiei  Han  (care  a 
durat  din  secolul  3  î.Hr.  până  în  secolul  3  d.Hr.)  ridicase  confucianismul 
la  rang  de  cult  religios. 

Profesorul  TSEN  era  preocupat  de  păstrarea  confucianismului  ca 
sistem  filosofico-religios  cât  mai  fidel  ideilor  fondatorului  său,  Confucius. 
în  cercetările  sale,  TSEN  studia  conştiincios  teorii  budiste  şi  taoiste, 
bazându-se,  în  principal,  pe  numeroasele  manuscrise  procurate  de  tatăl 
său  din  oraşele  chineze  şi  indiene  pe  unde  reuşea  să  ajungă. 

Ca  soţ  şi  tată  nu  i  se  putea  reproşa  mai  mult  decât  preocuparea 
intensă  pentru  cercetarea  preţioaselor  scrieri  filosofice,  care  îl  determina 
să  se  joace  prea  puţin  cu  Adig  şi  să  doarmă  doar  spre  ziuă  lângă  Lyan. 
Blândeţea  lui  era  evidentă,  atât  la  şcoală  cât  şi  acasă.  Niciodată  nu  fusese 
auzit  strigând  la  cineva  sau  protestând  că  salariul  era  prea  mic. 

îşi  iubea  familia  cu  disperare,  temându-se  de  boli,  de  hoţi  şi  de 
neglijenţa  negustorilor  care  le  vindeau  alimentele.  Frica  lui  de  bolile 
contagioase  ajunsese  o  obsesie  de  care  nu  scăpa  nici  noaptea  în  somn. 
Visele  de  coşmar  se  înmulţiseră  pe  măsură  ce  se  apropia  de  împlinirea 
vârstei  de  45  ani.  Fără  să  îşi  dea  seama  că  visele  cumplite  îl  vizau  pe  el, 
TSEN  cădea  în  disperare  la  fiecare  simptom  de  boală  al  soţiei  şi  copilului. 

în  vara  anului  1069,  în  Macao  izbucnise  o  epidemie  de  ciumă, 
răspândită  de  şobolani  infectaţi  fugiţi  de  pe  câteva  corăbii.  Aflând  de 
primele  victime,  TSEN  a  trimis-o  pe  Lyan  la  ţară,  departe  de  oraş,  unde 
părinţii  lui  aveau  o  mică  fermă.  Adig,  la  19  ani,  era  căsătorită  şi  avea  un 
băieţel  de  un  an.  Soţul  ei  i-a  urcat  într-una  dintre  corăbiile  lui,  ajungând 
cu  toţii  în  Taiwan,  unde  au  scăpat  cu  viaţă.  Singurul  din  familie  sacrificat 
de  cumplita  ciuma  a  fost  TSEN.  Prea  ocupat  cu  cercetările  şi  elevii  lui,  a 
aşteptat  închiderea  şcolii,  ca  după  aceea  să  se  retragă  şi  el  la  ţară.  Din 
nefericire,  suspendarea  cursurilor  şcolare  l-a  găsit  deja  bolnav. 

Trupul  său,  ars  la  grămadă,  nu  a  putut  fi  îngropat.  Resturile  lui  după 
ardere  nu  au  fost  separate  de  cele  ale  altor  victime.  După  un  an  de  la 
stingerea  molimei,  Lyan  şi-a  reluat  traiul  în  casa  din  Macao, 
transformând  una  dintre  camere  într-un  sanctuar  plin  cu  flori,  lumânări 
şi  beţişoare  parfumate,  toate  aşezate  în  faţa  tabloului  care  îl  înfăţişa  pe 
TSEN  la  scurtă  vreme  după  căsătoria  lor. 

Nina  Petre 
18  octombrie  2016 


COMENTARIUL  ALEXANDREI 

„Mulţumesc  pentru  episodul  nr.X,  ca  şi  până  acum  sunt  bucuroasă 
de  fiecare  antecesor  pe  care  îl  descoperim  împreună. 

Vă  prezint  aspectele  identificate  de  mine,  care  şi-au  lăsat  amprenta 
până  în  reîncarnarea  aceasta: 

-  locul  natal:  îmi  place  muzica  indiană,  unele  feluri  din  bucătăria  lor, 
cultura  lor  şi  mi-ar  plăcea  să  ajung  acolo; 

-  profesia:  aşa  cum  v-am  spus  când  am  început  colaborarea,  din 
clasa  a  7-a  am  zis  că  vreau  să  fiu  profesoară  de  chimie  şi  aşa  am  ţinut-o 
până  în  clasa  a  11-a  când  tata  a  zis  că  nu  pot  să  mor  de  foame; 

-  căsătoria:  sesizez  o  diferenţă  de  7  ani  faţă  de  soţia  de  atunci,  acum 
se  păstrează  şi  tot  eu  sunt  cea  mai  mare  din  cuplu; 

-  cercetarea:  TSEN  mi-a  lăsat,  din  fericire,  pasiunea  pentru  istorie  şi 
capacitatea  să  învăţ  rapid  la  această  materie,  să  reţin  anii  şi  detaliile  unor 
evenimente,  lucru  care  m-a  ajutat  mereu  în  special  în  clasa  a  8-a,  când 
am  luat  10  la  admitere,  fiind  o  bucurie  pt.  părinţi  (în  special  pt.  tatăl 
meu); 

-  muncă  continuă:  aici  era  bine  dacă  aş  fi  păstrat  întru  totul 
devotamentul  antecesorului  meu;  din  păcate,  nu  pot  fi  cal  de  cursă  lungă 
decât  atunci  când  mă  motivează  suficient  obiectivul  final  şi  mă  mobilizez 
uneori  greu.  Din  fericire,  a  rămas  un  procent  mic  de  ambiţie  de  la  TSEN, 
şi  poate  alţii,  pentru  situaţia  când  vreau  ceva  şi  pot  (am  învăţat  în  clasa  a 
11-a  să  iau  un  examen  de  admitere  la  facultatea  de  chimie  şi  am  reuşit); 

-  grija  faţă  de  cei  din  jur:  mă  regăsesc  în  comportamentul 
antecesorului  meu,  să  văd  că  toţi  din  jur  sunt  bine  şi  atunci  sunt  şi  eu; 

-  omagiul  adus  de  soţia  de  atunci:  îmi  plac  beţişoarele  parfumate  şi 
aprind  mereu  în  casă,  îmi  plac  florile  şi  soţul  meu  mă  răsfaţă  mereu  cu 
câte  un  buchet  fără  să  fie  vreo  ocazie  specială; 

-  familie:  am  avut  o  familie  frumoasă  care  m-a  susţinut,  aşa  vreau  să 
construiesc  şi  acum  un  cămin  solid  şi  armonios; 

Adevărat  cu  sufletele  pereche,  poţi  avea  momente  să  fii  slab  şi  să  cazi 
în  capcană:  cu  el  trebuie  să  fiu,  chiar  dacă  realitatea  e  total  alta,  evoluând 
fiecare  în  mod  diferit.  Dacă  am  avut  încercări  şi  păreri  diverse  legate  de 
soţul  meu,  sunt  fericită  că  am  făcut  ce  am  simţit  şi  uite  că  legătura 
puternică  dintre  noi  e  păstrată  din  alte  reîncarnări.  Poate  ne  mai 
întâlnim  ;) 

Legat  de  religie,  am  citit  Coranul  şi  încă  o  carte,  „Pe  urmele 
profetului”,  şi  vă  mărturisesc  că  nu  m-a  convins  să  urmez  calea  asta,  mă 
simt  cu  idei  creştine  în  viaţa  asta.  Am  găsit  unele  aspecte  care  m-au  făcut 
să  mă  întreb  cum  un  trimis  a  lui  Dumnezeu  poate  să  facă  aşa  sau  să 
spună  aşa,  atâta  timp  cât  susţine  că  aduce  cuvântul  lui  Dumnezeu  pe 
pământ?...  La  întrebarea  aceasta,  imamul  mi- a  răspuns  că  am  dreptate, 

că  se  poate  interpreta  cum  zic  eu  şi  că  toate  astea  au  fost  pentru 
vremurile  respective,  când  musulmanii  erau  persecutaţi  de  evrei,  prin 

urmare  ar  trebui  reeditat  Coranul  să  fie  pt.  vremurile  actuale . NU  m-a 

convins,  nu  sunt  apărătoarea  creştinismului,  avem  şi  noi  destule 
probleme,  dar  nu  cred  că  Biblia  trebuie  reeditată,  ba  din  contră,  trebuie 
completată  cu  evangheliile  care  au  fost  scoase  la  un  moment  dat.  Copiilor 
le  voi  spune  să  îşi  asculte  inima  şi  partea  divină  din  ei,  eu  îi  încurajez  să 
se  roage,  că  există  un  Dumnezeu  şi  fără  şantaje  materiale.  Singurul  lucru 
greu  de  acceptat  va  fi  Ramadanul,  care  mi  se  pare  foarte  aspru  şi  pentru 
adulţi,  să  nu  mai  vorbesc  de  copii,  dar  fiecare  vine  cu  misiunea  lui.” 

ALEXANDRA 
19  octombrie  2016 
Bucureşti 


Episodul  11  -  VIRDI 

Eroina  episodului  spiriutal  nr.  11  este  VIRDI,  a  cărei  viaţă  s-a 
desfăşurat  între  anii  913-958  (secolul  10).  S-a  născut  intr-un  trib  de 
indieni  araucani  aşezat  în  apropierea  râului  Tapajos  (afluent  al  fluviului 
Amazon)  şi  a  cascadei  Chacorao.  Astăzi,  zona  respectivă  se  găseşte  la 
graniţa  dintre  regiunile  Amazonia  şi  Para,  situate  în  nordul  Braziliei. 

Părinţii  ei,  Auner  (tatăl)  şi  Oyom  (mama),  o  aveau  numai  pe  ea. 
înainte  de  a  o  naşte,  Oyom  pierduse  câteva  sarcini.  Părinţii  lui  VIRDI 
erau  agricultori,  cultivându-şi  legumele  destinate  hranei  pe  mica  bucată 
de  pământ  de  lângă  modesta  colibă.  Auner  se  mai  ocupa  şi  cu  vânătoarea 
în  pădurile  sălbatice  din  jurul  cascadei.  Oyom  ştia  să  împletească  scoarţe 
bune  de  pus  pe  jos  în  colibă  şi  pălării  de  soare,  purtate  mai  ales  de  către 
femei  când  mergeau  să  aducă  apa  de  la  izvoarele  de  lângă  cascadă. 
Fibrele  necesare  împletiturilor  proveneau  din  tulpinile  unor  plante 
recoltate  de  Auner  din  adâncul  pădurii.  Vasele  de  ceramică  folosite  la 
păstrarea  apei  şi  a  unor  alimente  erau  confecţionate  de  Auner. 

Oyom  se  pricepea  şi  la  folosirea  unor  tratamente,  ştiinţa  transmisă 
de  veacuri  din  generaţie  în  generaţie.  VIRDI,  fată  harnică  şi  foarte 
apropiată  de  părinţi,  a  învăţat  de  la  ei  tot  ce  i-a  fost  permis,  chiar  şi 
mersul  prin  pădure  după  vânat  şi  recoltarea  plantelor  tămăduitoare  sau  a 
celor  necesare  împletiturilor.  Până  la  9-10  ani,  semănase  cu  un  băiat,  bun 
la  toate  muncile,  pe  măsura  puterilor  sale. 

După  aceea,  pe  măsură  ce  creştea  şi  se  dezvolta,  căpătând 
feminitatea  firească,  a  devenit  extrem  de  frumoasă  şi  foarte  dorită  de 
tineri  să  le  devină  soţie.  La  12  ani,  părinţii  au  considerat-o  bună  de 
măritat.  I-au  dat-o  negustorului  Chirao,  un  tânăr  de  26  ani  care  făcea 
schimb  de  produse  cu  alte  triburi  din  zona  râului  Tapajos,  ajungând 
uneori  până  la  ţărmul  Amazonului. 

VIRDI  a  căpătat  o  frică  permanentă  de  bărbatul  ei  după  ce  o  plesnise 
peste  cap  la  câteva  zile  după  ceremonialul  de  nuntă.  O  văzuse  privind 
cerul  pe  înserate,  o  întrebase  ce  vede  acolo  sus,  iar  ea  îi  răspunsese  că  era 
secretul  ei.  Multe  bătăi  a  încasat  sărmana  VIRDI  din  cauza  deselor 
refuzuri  de  a-i  mărturisi  lui  Chirao  toate  secretele  ei. 

Şi-a  făcut  datoria  din  plin  faţă  de  soţ,  copii  şi  celelalte  rude  până  în 
ultimul  an  al  vieţii.  A  născut  doi  băieţi:  pe  Lunuku,  la  16  ani,  iar  pe 
Urumdu,  la  20  de  ani.  Amândoi  au  rezistat  asaltului  numeroaselor 
infecţii  provocate  de  igiena  precară,  de  zgârieturile  şi  muşcăturile  unor 
animale,  dar  mai  ales  de  înţepăturile  extrem  de  dureroase  şi  periculoase 
ale  numeroaselor  insecte.  VIRDI,  cu  ştiinţa  tămăduirii  învăţată  de  la 
mama  ei,  şi-a  tratat  copiii  cum  s-a  priceput  mai  bine,  salvându-le  viaţa  de 
nenumărate  ori. 

Seara,  stând  liniştită  lângă  colibă,  privea  cerul  înstelat, 
concentrându-se  puternic  în  timp  ce  se  străduia  să  descifreze 
semnificaţia  poziţiilor  corpurilor  cereşti. 

în  tratarea  copiilor  şi  rudelor  ei,  VIRDI  folosea  argila,  pietricele  de 
apă,  descântece  şi  diverse  practici  de  masaj.  Obişnuia  să  discute  mult  cu 
bolnavii  despre  simptomele  lor.  După  fiecare  discuţie,  îşi  punea  seara  în 
gând,  înainte  de  culcare,  să  i  se  arate  în  vis  calea  cea  mai  bună  de  tratare 
a  fiecărui  bolnav.  Dimineaţa,  când  avea  în  minte  cheia  vindecării,  ieşea 
din  colibă,  îngenunchea  cu  ochii  la  cer  şi  le  mulţumea  zeilor  pentru  că  o 
ajutaseră  să  înţeleagă  ceea  ce  avea  de  făcut. 

Băieţii  s-au  apropiat  fiecare  de  câte  unul  dintre  părinţi.  Urumdu,  fiul 
cel  mic,  s-a  simţit  atras  de  preocupările  terapeutice  ale  mamei,  reuşind  să 
o  ajute  în  practicile  ei  şi  să  îi  uşureze  chinurile  trupului  până  în  clipa 
morţii.  Fiul  cel  mare,  Lunuku,  şi-a  început  peregrinările  comerciale  de  la 
7-8  ani,  plecând  cu  tatăl  său  pe  apa  râului  pe  modesta  plută  făcută  din 
trunchiuri  de  copaci.  Lunuku  era  foarte  ager  la  minte,  calitate  foarte 
apreciată  de  Chirao,  care  vedea  în  el  copia  sa  fidelă. 

Totuşi,  niciunul  dintre  băieţii  lui  nu  îi  moştenise  firea  violentă, 
irascibilă  şi  geloasă.  Chirao  suferea  de  o  gelozie  sora  cu  nebunia.  Nu 
suporta  să  vadă  vreo  privire  admirativă  îndreptată  spre  VIRDI  din  partea 

altor  bărbaţi.  A  tot  bătut-o,  din  motive  inventate  de  el,  până  i-a  distrus 
rinichii  şi  coloana  vertebrală.  în  zadar  s-a  străduit,  zi  şi  noapte,  devotatul 
fiu  Urumdu  să  îşi  salveze  mama  de  la  moarte.  La  45  de  ani,  inima 
sărmanei  VIRDI  s-a  oprit,  femeia  nemairezistând  durerilor  atroce  din 
zona  spatelui. 

După  moartea  ei,  soţul  nedemn,  Chirao,  rămas  văduv  la  59  de  ani,  a 
regretat-o  îndelung,  nemaiputând  să  mănânce  nimic.  Timp  de  câteva  zile 
după  îngroparea  soţiei  în  adâncul  pădurii,  a  reuşit  să  mestece  doar 
frunzele  unor  plante  halucinogene,  pe  care  le  scuipa  înainte  de  a  înghiţi 
repetate  porţii  de  rachiu  foarte  tare.  S-a  stins  de  foame  şi  toxicitate  în 
organism  la  mai  puţin  de  două  săptămâni  după  pierderea  lui  VIRDI. 

Nina  Petre 
2  noiembrie  2016 


COMENTARIUL  ALEXANDREI 

„Mulţumesc  pentru  acest  episod  spiritual.  Vă  prezint  în  continuare 
elementele  sesizate  de  mine. 

-  Deşi  nu  am  ajuns  în  Brazilia,  îmi  plac  elementele  din  acest  colţ  de 
lume,  muzica,  dansul  ,voia  bună,  pentru  care  sunt  recunoscuţi. 

-  Părinţii  mei  au  fost  toată  viaţa  şi  sunt  buni  gospodari,  aşa  cum  erau 
părinţii  lui  Virdi. 

-  în  viaţa  aceasta  am  tendinţa  să  păstrez  unele  lucruri  pentru  mine, 
să  nu  spun  chiar  tot  ce  gândesc.  Şi  când  eram  acasă  la  părinţi,  preferam 
să  vobesc  cu  mine  şi  cu  Dumnezeu  decât  să  mărturisesc  mamei  ce  îmi 
trecea  prin  minte.  Acum,  soţul  mă  cunoaşte  şi  mă  simte  dacă  mă  gândesc 
la  ceva,  chiar  şi  dacă  suntem  la  distanţă  unul  de  celălalt,  ştie  că  sunt 
tristă,  fără  să  îi  spun. 

-  Aşa  cum  mi-aţi  zis  şi  dvs,  Doamne  fereşte  să  ajungem  la  violenţă 
fizică  sau  verbală.  Nu  mi-a  plăcut  violenţa  niciodată,  mereu  încerc  să  am 
un  comportament  pacifist. 

-  îmi  place  să  stau  în  natură,  aşa  cum  făcea  şi  Virdi,  privind  cerul. 
Când  mă  apasă  problemele,  mă  plimb  în  parc  şi  încerc  să  găsesc  o 
rezolvare.  Se  întâmplă  să  visez  ce  urmează  să  se  întâmple,  uneori  fără  să 
mă  concentrez  în  direcţia  asta,  alteori  ca  răspuns  la  unele  nelămuriri. 

-  Un  aspect  interesant  legat  de  moartea  lui  Virdi  e  faptul  că  şi  în 
această  viaţă  cred  că,  la  o  eventuală  despărţire,  partenerul  mă  va  regreta 
(senzaţia  asta  o  aveam  de  când  eram  adolescentă). 


NINA  PETRE  -  Vieţile  anterioare  ale  spiritului  Voi. 4 


pag.  66 


-  Mă  bucur  că  am  avut  copii  şi  i-am  iubit,  îmi  doresc  şi  în  această 
viaţa  să  am  : ) 

Mulţumesc  pentru  sfaturile  date,  voi  încerca  să  nu  îi  dau  motive 
soţului  de  gelozie,  deşi  mărturisesc  că  este  gelos  şi  uneori  are  înclinaţii 
spre  mentalitatea  de  arab  care  nu  vrea  ca  soţia  lui  să  fie  văzută  de  cineva 
că  ia  contactul  cu  bărbaţi,  oricare  ar  fi  motivul.  Din  fericire,  nici  eu,  nici 
soţul  meu  nu  consumăm  alcool,  tutun  sau  alte  plante  cu  efecte 
psihotrope.” 

ALEXANDRA 
9  noiembrie  2016 
Bucureşti 


Episodul  12-  INGE 

Eroina  episodului  spiritual  nr.12  este  INGE  REISEN,  a  cărei  viaţă  s-a 
desfăşurat  între  anii  810-867  (secolul  9).  S-a  născut  în  localitatea 
Luenzina,  aflată  pe  teritoriul  Ducatului  de  Carintia,  acesta  aparţinând 
Statului  Franc.  Astăzi,  vechea  localitate  germanică  Luenzina  se  numeşte 
Lienz,  se  află  pe  teritoriul  Austriei,  în  regiunea  Tirol,  în  vecinătatea  râului 
Isel,  aproape  de  graniţa  cu  Italia. 

INGE  s-a  născut  în  timpul  domniei  lui  Carol  cel  Mare  (Carolus 
Magnus,  Charlemagne),  membru  al  dinastiei  carolingiene,  încoronat  ca 
împărat  al  Occidentului  la  25  decembrie  800  de  către  Papa  Leon  III. 
Carol  cel  Mare  a  domnit  între  anii  768-814.  I-a  urmat  la  tron  Ludovic 
(Ludwig)  I  cel  Pios  (814-840).  După  moartea  acestuia,  Regatul  Franc  a 
fost  împărţit  între  moştenitorii  săi. 

Părinţii  lui  INGE,  Reinhard  şi  Maure,  o  aveau  numai  pe  ea.  Deşi 
trăiau  modest,  din  negustoria  cu  lemne  practicată  de  Reinhard,  s-au 
preocupat  de  educarea  fiicei  lor,  aducându-i  o  profesoară  de  limba  latină, 
ajutând-o  astfel  să  se  arate  lumii  din  jur  nu  numai  ca  o  domnişoară  foarte 
frumoasă,  ci  şi  cultă,  prin  citirea  unor  cărţi  bisericeşti  şi  jurnale  de 
călătorie  ale  unor  aventurieri  renumiţi. 

Reinhard  avea  voie  să  taie  lemne  în  uriaşa  pădure  a  nobilului 
Ludwig  Sieder,  un  bărbat  de  26  ani,  bun  luptător  şi  mare  amator  de 
călătorii.  Părinţii  lui  muriseră  cu  ani  în  urmă,  unul  după  altul,  din  cauza 
unor  boli  pulmonare.  El  locuise  în  vasta  casă  din  Luenzina,  doar  cu 
menajera  şi  servitorii,  de  la  vârsta  de  19  ani. 

în  anul  826,  a  cunoscut-o  pe  INGE  în  pădurea  lui,  fata  însoţindu-şi 
tatăl,  dornică  de  foşnetul  brazilor  şi  de  energia  lor  binefăcătoare.  Ludwig, 
obişnuit  să  nu  stea  mult  pe  gânduri  atunci  când  îşi  dorea  să  obţină  ceva,  a 
cerut  fata  în  căsătorie,  nunta  având  loc  în  luna  următoare. 

La  16  ani,  INGE  devenise  nevasta  unui  tânăr  foarte  bogat.  Plăcut 
surprins  de  cultura  fetei,  rar  întâlnită  în  familiile  de  condiţie  modestă, 
Ludwig  a  decis  să  o  plimbe  prin  Peninsula  Italică,  în  Republica  Veneţiei, 
în  Statul  Papal,  iar  apoi,  traversând  Mediterana,  să  ajungă  în  Maghreb 
(nordul  Africii). 

După  un  an,  corabia  pe  puntea  căreia  se  aflau  i-a  debarcat  pe  ţărmul 
nord-african.  Timp  de  5  ani,  au  călătorit  pe  teritoriile  ocupate  astăzi  de 
ţările  numite  Algeria  şi  Maroc,  fără  să  se  aventureze  prea  mult  spre  sud, 
unde  puteau  fi  răpiţi  de  negustorii  de  sclavi.  Ludwig  era  pasionat  de 
obiecte  vechi,  dovezi  ale  culturilor  nord-africane,  unele  păstrate  în  casele 
negustorilor  de  artefacte,  urmând  să  fie  vândute  la  preţuri  exorbitante. 
Au  cumpărat  obiecte  de  cult  şi  podoabă,  unul  mai  ciudat  ca  altul, 
majoritatea  aparţinând  civilizaţiei  berbere  (maure):  statuete,  pandantive, 
şiraguri  cu  mărgele  din  scoici  sau  chihlimbar,  brăţări  din  argint,  cercei 
din  aur,  buni  de  pus  în  nas  şi  în  urechi. 

în  anul  832,  când  INGE  împlinise  22  de  ani,  s-au  îmbarcat  pe  o 
corabie,  făcând  cale  întoarsă  spre  Europa.  După  câteva  luni,  au  ajuns  în 
draga  lor  vilă  din  Luenzina,  de  care  le  fusese  foarte  dor. 

La  24  de  ani,  INGE  a  devenit,  în  sfârşit,  mamă,  dându-i  viaţă  fiului 
lor,  Christian.  Băiatul,  crescut  în  lux,  la  vila  din  oraş  şi  în  cea  de  pe  moşie, 
din  zona  montană,  a  avut  doi  profesori  bătrâni,  care  l-au  transformat 
intr-un  tânăr  cult  şi  bine  educat.  Ştiinţa  mânuirii  armelor  de  luptă  a 
primit-o  de  la  tatăl  său,  Ludwig,  spadasin  vestit  în  tot  ţinutul.  Băiatul 
moştenise  firea  paşnică  a  tatălui  şi  toate  plăcerile  acestuia:  lectura, 
plimbările  pe  moşie,  călătoriile  în  ţinuturi  îndepărtate,  ca  şi  satisfacţia 
conducerii  propriei  moşii,  dăruite  de  părinţi. 

Christian  împlinise  33  de  ani  când  şi-a  pierdut  mama.  Era  căsătorit 
cu  frumoasa  Gisella,  care  îi  dăruise  patru  copii.  INGE,  ajunsă  la  vârsta  de 
57  ani,  nu  îşi  mai  putea  stăpâni  boala  de  plămâni.  Suferinţele  i  se  agravau 
pe  măsură  ce  treceau  zilele  de  toamnă  ale  anului  867.  Bolile  de  plămâni 
făceau  ravagii  în  rândul  populaţiei,  fără  a  deosebi  oamenii  bogaţi  de  cei 
săraci.  Leacurile  aduse  de  medici  şi  de  tămăduitoarele  din  satele 
învecinate  nu  i-au  fost  de  folos.  S-a  stins  într-o  noapte  rece  de  toamnă, 
privind  pe  geam  cerul  înnorat,  pregătit  să  aducă  prima  zăpadă.  Nu  a  mai 
apucat  să  vadă  zăpadă  pe  care  o  aşteptase  cu  emoţie  în  fiecare  an. 

Ludwig,  soţul  iubitor,  care  o  venerase  în  cei  41  de  ani  de  căsătorie,  a 
plâns  zi  şi  noapte  timp  de  câteva  săptămâni,  până  când  moartea  s-a 
îndurat  şi  de  el,  la  cei  67  de  ani  cât  reuşise  să  trăiască. 

Nina  Petre 
18  noiembrie  2016 


COMENTARIUL  ALEXANDREI 

„Mulţumesc  pentru  acest  episod  spiritual,  când  l-am  citit  a  fost  ca  şi 
cum  aş  fi  lecturat  un  basm:  o  iubire  frumoasă,  o  viaţă  frumoasă,  totul 
pace  şi  armonie. 

Asemănarea  cu  eroina  acestui  episod  o  regăsesc  în  plăcerea  de  a  citi, 
de  a  explora  ţinuturi  noi  prin  diverse  călători  şi  dorinţa  de  a  avea  o 
familie  frumoasă.  Aşa  cum  şi  dvs.  aţi  spus,  am  alături  un  bărbat  care 
seamănă  foarte  mult  cu  soţul  eroinei  acestui  episod,  la  fel  de  iubitor  şi 
atent  cu  mine. 

Din  fericire  nu  mă  atrag  antichităţile,  am  senzaţia  că  au  prea  multe 
energii  înmagazinate  şi  nu  îmi  doresc  să  le  am  în  preajmă. 

în  legătură  cu  vacanţele,  exact  aşa  simt:  să  merg  în  insule  unde  e 
linişte  şi  căldură  sau  în  destinaţii  cu  mult  soare.  Mulţumesc  pentru  toate 
sfaturile!” 

ALEXANDRA 
10  decembrie  2016 
Bucureşti 

CORBEC 


Prezentare 

CORBEC  este  un  domn  în  vârstă,  plin  de  inteligenţă  şi  înţelepciune. 
A  ales  să  meargă  pe  calea  spirituală  înainte  de  1990,  dorind  să  se 
vindece  de  câteva  boli  grave.  în  jurul  anului  2000  s-a  folosit  de  spiritism 
pentru  a-şi  completa  cunoaşterea  în  domeniul  viselor.  S-a  bazat  şi  pe 
cunoaşterea  obţinută  prin  trezirea  lui  Kundalini.  A  interpretat  peste  o  mie 
de  vise.  A  scris  numeroase  poezii  şi  un  roman.  De  câţiva  ani  se  simte 
sănătos,  mai  sănătos  decât  majoritatea  bărbaţilor  de  vârsta  sa.  Se 
energizează  cu  Reiki,  are  o  alimentaţie  mai  mult  vegetală.  în  momentele 
de  relaxare  îşi  aminteşte  aspecte  din  vieţile  anterioare  ale  spiritului  său. 

Nina  Petre 
1  noiembrie  2014 


EPISOADE  SPIRITUALE  COMENTATE  în  volumul  2 
O  Krindt  Rikvin  (1894-1940) 

O  Raudek  (1802-1876) 

®  Silvan  na  (1726-1784) 

O  Timuk  (1614-1680) 

O  Roland  Slewig  (1542-1591) 

®  Nakti  (1416-1495) 

EPISOADE  SPIRITUALE  COMENTATE  în  volumul  3 
O  Tiberius  Vidacello  (1338-1375) 

O  Kenoch  (1241-1296) 

®  Chen  Dai  (1116-1177) 

O  Dagdir  (1036-1094) 

O  Yssarem  (916-947) 

EPISOADE  SPIRITUALE  COMENTATE  în  continuare 
®  Keunha  (801-869) 

O  Rikeno  (713-766) 

O  Teud  (600-649) 

®  Kikedo  (512-580) 

O  Aurelis  (429-481) 


Episodul  12  -  KEUNHA 

Episodul  spiritual  nr.12  o  are  ca  eroină  pe  olandeza  KEUNHA.  Viaţa 
ei  s-a  desfăşurat  între  anii  801-869  (secolul  9).  KEUNHA  s-a  născut  în 
casa  părinţilor,  Rieldor  (tatăl)  şi  Kigde  (mama),  aflată  pe  moşia  lor,  în 
apropierea  localităţii  Oss.  Hotarul  nordic  al  vastei  moşii  era  malul  râului 
Maas.  Astăzi,  regiunea  respectivă  se  numeşte  Maasland  şi  aparţine 
Olandei  (Regatul  Ţărilor  de  Jos). 

Militarul  cavaler  Rieldor  era  vestit  prin  vitejia  sa  în  lupte,  slujindu-1 
cu  devotament  pe  împăratul  Carol  cel  Mare.  Teritoriul  olandez  intrase  în 
secolul  8  ca  parte  componentă  a  Imperiului  Carolingian.  în  timpul 
domniei  sale,  Carol  cel  Mare  fusese  preocupat  de  a  face  din  aristocraţia 
militară  baza  sistemului  său  politic.  Recompensându-i  pentru  contribuţia 
lor  la  expansiunea  imperiului,  le-a  acordat  militarilor  de  elită  pământuri 
spre  folosinţă  pe  viaţă.  Curtea  lui  Carol  cel  Mare  se  afla  în  Aachen  (Aix- 
la-Chapelle).  Acolo  s-a  conceput  „renaşterea  carolingiană”.  Una  dintre 
importantele  măsuri  luate  la  Curte  a  fost  înfiinţarea  unui  număr  mare  de 
şcoli  pe  tot  cuprinsul  imperiului,  cu  ajutorul  episcopilor. 

Kigde,  soţia  cavalerului  Rieldor,  născuse  trei  băieţi  şi  două  fete. 
Băieţii,  veniţi  pe  lume  cu  boli  ereditare  moştenite  din  neamul  mamei,  au 
decedat  în  primii  ani  de  viaţă.  Fetele,  KEUNHA  şi  Nivere,  au 
supravieţuit,  s-au  maturizat,  au  ajuns  soţii  şi  mame.  Nivere  era  cu  doi  ani 
mai  tânără  decât  sora  ei. 

Moartea  lui  Carol  cel  Mare,  în  anul  814,  a  provocat  panică  în  rândul 
cavalerilor,  cu  toţii  temându-se  că  noul  domnitor,  Lothar,  le  va  lua 
privilegiile  obţinute  de  la  regretatul  său  tată.  Rieldor,  sub  pretextul  unor 
răni  vechi  nevindecate  în  mod  corespunzător,  s-a  retras  din  armata 
activă,  rămânând  un  nobil  moşier  preocupat  de  averea  şi  familia  sa. 

Fata  cea  mare,  KEUNHA,  împlinise  13  ani.  Grija  părinţilor  de  a-i 
găsi  un  soţ  corespunzător  era  maximă.  în  acelaşi  timp  cu  Rieldor  se 
retrăsese  din  armată  şi  fiul  unuia  dintre  vecini,  tânărul  cavaler  Hendrik. 
în  anul  următor,  815,  s-a  celebrat  cununia  lui  cu  frumoasa  KEUNHA. 
Mireasa  avea  14  ani,  iar  mirele,  27.  Bun  prieten  cu  socrul  său,  Hendrik  a 
luat  în  serios  administrarea  moşiei  părinţilor,  la  care  se  adăugase  bucata 
de  teren  primită  ca  recompensă  pentru  participarea  la  războaiele 
câştigate  de  Carol  cel  Mare. 

KEUNHA  a  devenit  mamă  la  17  ani,  născând-o  pe  Nimde.  Au  urmat 
doi  băieţi:  Rurrok,  cu  trei  ani  mai  mic  decât  Nimde,  şi  Dennar,  ultimul 
născut,  la  patru  ani  diferenţă  de  fratele  său.  Copiii  au  supravieţuit 
sănătoşi.  KEUNHA,  femeie  înzestrată  cu  o  profundă  credinţă  în 
Dumnezeu,  se  ruga  zi  şi  noapte  ca  bolile  din  neamul  mamei  Kigde  să  nu-i 
ucidă  copiii. 

Fiind  puternic  protejată  de  soţul  ei,  nobila  KEUNHA  s-a  ocupat  doar 
de  familie  cât  timp  copiii  au  fost  mici.  După  ce  ultimul  băiat,  Dennar,  a 
ajuns  la  vârsta  adolescenţei,  soţia  lui  Hendrik  a  primit  încuviinţarea 
bărbatului  şi  stăpânului  ei  să  îl  ajute  în  misiunea  creştină  a  patronării 
celor  două  şcoli  înfiinţate  de  clerul  din  Oss.  Una  dintre  şcoli  se  afla  în 
Oss,  iar  cealaltă  chiar  pe  moşia  lui  Hendrik.  KEUNHA  s-a  ocupat  mult  de 
mica  şcoala  ce  funcţiona  într-o  clădire  de  lângă  biserică.  Ea  şi  soţia 
preotului  erau  singurele  profesoare,  învăţându-i  să  scrie,  să  citească  şi  să 
cânte  pe  cei  câţiva  sărmani  copii  ai  ţăranilor  de  pe  moşie. 

KEUNHA  şi-a  exercitat  frumoasa  meserie  până  la  vârsta  de  50  ani. 
După  aceea  s-a  mutat  în  Oss,  unde  locuiau  toţi  copiii  ei.  Practica 
educaţională  în  micuţa  şcoală  de  la  ţară  a  ajutat-o  pe  onorabila  KEUNHA 
să  îşi  educe  nepoţii  de  cum  împlineau  doi  anişori.  Nimde,  căsătorită  cu 
un  medic,  născuse  cinci  copii.  Rurrok  avea  şi  el  patru  copii.  Dennar  era 
tatăl  a  doi  copii.  Pentru  KEUNHA,  cea  mai  mare  satisfacţie  însemna 
conştiinţa  de  a  fi  utilă  celor  din  jur. 

împlinise  68  de  ani.  Se  simţea  la  fel  de  puternică  şi  optimistă  ca  în 
tinereţe.  Poate  că  ar  fi  trăit  100  de  ani  dacă  moartea  cumplită  a  fiului  cel 
mic,  Dennar,  nu  i-ar  fi  provocat  o  criză  gravă  de  inimă.  Dennar  fusese 
ucis  cu  sălbăticie  de  patru  hoţi  pe  unul  din  drumurile  care  uneau  moşia 

lui  cu  oraşul.  Vederea  trupului  ciopârţit  al  fiului  iubit  a  stins  viaţa  din 
fiinţa  mamei.  Prăbuşită  fără  suflare  lângă  sărmanul  cadavru,  a  fost 
îngropată  odată  cu  el. 

Nina  Petre 
12  noiembrie  2015 


COMENTARIUL  LUI  CORBEC 

„Am  descoperit  câteva  asemănări  între  trecut  şi  prezent  şi  o  emoţie 
specială  despre  moartea  fiului  ei  cel  mic.  La  părinţi  am  fost  patru  copii, 
trei  băieţi  şi  o  fată.  Toţi  am  moştenit  o  boală  genetică,  doi  dintre  fraţi  au 
murit  la  vârsta  maturităţii,  rămânând  în  viaţă  doar  eu  şi  sora.  Amândoi 
am  învins  în  mare  parte  boala,  ţinând-o  sub  control. 

Al  doilea  lucru  care  mă  aseamănă  cu  Keunha  este  că  m-am  născut  şi 
trăit  la  ţară  până  m-am  căsătorit,  apoi  în  partea  a  doua  a  vieţii  am  revenit 
de  câţiva  ani  la  casa  şi  locul  unde  m-am  născut.  Moartea  fratelui  mai  mic, 
avea  32  ani,  mi-a  provocat  cea  mai  mare  durere,  iar  consecinţele 
suferinţei  au  fost  devastatoare  pentru  mine.  Cu  mult  efort  şi 
conştientizare  a  sfatului  primit  chiar  de  la  spiritul  fratelui  meu,  mi-am 
revenit  psihic  în  câteva  luni.  Poate  şocul  durerii  morţii  fratelui  meu  mai 
mic  să  fie  o  ardere  a  karmei  eroinei  Keunha.  Spiritul  fratelui  meu  m-a 
ajutat  să  mă  vindec  emoţional  şi  să-l  eliberez  din  legătura  cu  mine.  A 
apărut  de  câteva  ori  în  visele  mele  sănătos,  îndeplinind  misiuni  celeste. 
Prin  această  trăire  simt  că  am  asimilat  karma  bolii  genetice  şi  a  morţii 
unui  copil  sau  frate  mai  mic.” 

Corbec 
4  decembrie  2015 
Piatra  Neamţ 


Episodul  13  -  RIKENO 

Episodul  spiritual  nr.13  îl  are  ca  erou  pe  eschimosul  RIKENO.  Viaţa 
lui  s-a  desfăşurat  în  perioada  713-766  (secolul  8).  S-a  născut  intr-un  trib 
aşezat  în  apropierea  zonei  de  vărsare  a  fluviului  Yukon  în  Marea  Bering. 
Astăzi,  acel  teritoriu  aparţine  SUA,  cu  denumirea  de  Alaska. 

Părinţii  lui  RIKENO,  Garendok  (tatăl)  şi  Megassu  (mama),  au  avut 
şase  copii,  rămânând  doar  cu  un  băiat:  RIKENO.  Le-au  murit  de  frig  şi 
diverse  infecţii  doi  băieţi  şi  trei  fete. 

Locuitorii  tribului  se  numeau  „poporul  pământului”,  adică 
„nunamiut”.  Erau  oameni  curajoşi,  veseli,  foarte  preocupaţi  de  unitatea 
fiecărei  familii.  Iarna,  când  gheaţa  mării  era  compactă,  bărbaţii  plecau  la 
vânătoare  de  foci.  Vara  vânau  din  caiace  balene  şi  foci.  Toamna  pescuiau 
şi  vânau  reni.  Unitatea  lor  socială  era  familia.  Totalitatea  familiilor  forma 
gospodăria  şi  comunitatea  de  vânătoare.  Şeful  comunităţii  era  cel  mai 
capabil  bărbat,  având  o  experienţă  îndelungată  de  viaţă.  Sfaturile  lui  erau 
urmate  de  toţi  membrii  tribului. 

Toate  casele  erau  construite  din  piei  de  caribu  fixate  pe  schelete  de 
lemn.  La  sfârşitul  iernii,  oamenii  ieşeau  din  colibe  şi  strigau:  Salut  ţie, 
Soare!  Bărbaţii  porneau  în  caiacele  lor  să  vâneze  animale  marine:  foci, 
morse,  uneori  balene. 

Garendok,  tatăl  lui  RIKENO,  era  un  bun  vânător  şi  pescar, 
îndeplinind  şi  rolul  de  vrăjitor.  în  tribul  lor  exista  credinţa  că  lumea  era 
condusă  de  duhuri.  Zeitatea  supremă  se  numea  „Marele  corb”.  Zeiţa 
Sedna  stăpânea  lumea  animalelor.  Ea  semăna  cu  o  sirenă.  Spiritul  Lunii 
se  numea  Aningat,  iar  cel  al  Soarelui,  Mălină  („Cel  ce  aduce  timpul 
frumos”).  Existau  în  credinţa  oamenilor  giganţii  subpământeni,  chiar  şi 
micuţii  spiriduşi.  Şeful  spiriduşilor  avea  un  bot  de  câine  şi  râdea  mereu. 
Fiecare  animal,  obiect  sau  idee  era  purtătorul  unui  suflet. 

Vrăjitorul  Garendok  invoca  în  ritualurile  sale  o  zeitate  divină,  un 
spirit  numit  Tornarsuk,  subordonat  zeiţei  Sedna.  Marele  spirit  Sila 
guverna  lumea,  timpul  şi  întreaga  viaţă  de  pe  Pământ.  El  se  manifesta  în 
mijlocul  furtunilor,  al  zăpezilor,  al  ploilor  şi  al  furiei  mării.  Sila  se 
exprima  şi  prin  strălucirea  Soarelui,  prin  calmul  mării  şi  prin  copiii  mici 
care  se  jucau  cu  naivitate. 

Garendok  îşi  îndemna  supuşii  să  creadă  în  reîncarnare.  Toţi  copiii 
trebuiau  să  primească  la  naştere  numele  unor  rude  moarte.  RIKENO,  fiul 
său  cel  norocos,  salvat  de  duhurile  bune  din  ghearele  morţii,  a  primit 
numele  străbunicului  din  partea  tatălui,  care  fusese  şi  el  vrăjitor, 
înclinaţia  spre  vrăjitorie,  moştenită  de  băiat,  era  un  dar  al  zeilor,  care  îl 
desemna  drept  urmaşul  tatălui  său  la  importanta  funcţie  de  şef  spiritual. 

Abia  se  căsătorise  la  19  ani  cu  draga  lui  Kydek,  o  fetiţă  de  13  ani, 
când  i-a  murit  tatăl,  ucis  într-o  vânătoare  de  balene.  După  îngroparea 
defunctului  Garendok,  sfatul  comunităţii  l-a  ales  pe  RIKENO  drept  noul 
vrăjitor,  cu  drepturi  depline  de  îndrumător  spiritual.  Creşterea  copiilor  şi 
treburile  gospodăreşti  au  rămas  în  grija  delicatei  Kydek. 

Cei  trei  copii  născuţi  de  ea  au  supravieţuit,  fiind  voinici  şi  rezistenţi 
la  boli,  ca  tatăl  lor.  Fetiţa,  născută  la  16  ani,  a  primit  numele  de  Uahhu,  ce 

fusese  purtat  de  bunica  din  partea  mamei.  Băiatul  cel  mare,  născut  la  19 
ani,  se  numea  Radurrnok,  asemenea  unui  unchi  decedat.  Fiul  cel  mic, 
născut  la  24  de  ani,  purta  numele  de  Kidnemdok,  al  unui  strămoş  din 
partea  tatălui. 

Radurrnok  purta  semnele  recunoscute  de  tatăl  său  ca  posibil  urmaş 
în  funcţia  sa.  Băiatului  îi  plăcea  să  confecţioneze  statuete  din  oase  ce 
urmau  să  primească  numele  unor  oameni  decedaţi.  Cu  ajutorul  lor, 
membrii  tribului  cinsteau  sufletele  celor  dragi  dispăruţi  dintre  cei  vii.  Cu 
toţii  credeau  că  sufletul  şi  numele  unui  om  erau  legate  pentru  totdeauna. 

Vrăjitorul  RIKENO  avea  puterea  de  a  îmbuna  cele  mai  puternice 
spirite  (duhuri),  invocându-le  pentru  a  se  sfătui  cu  ele.  Se  iveau  deseori 
cazuri  de  îmbolnăviri  grave  sau  rezultate  slabe  la  vânătoare. 
Neînţelegerile  şi  rivalităţile  dintre  vânători  trebuiau  soluţionate, 
evitându-se  astfel  furia  şi  pedeapsa  venite  din  partea  unor  zei.  RIKENO 
avea  puterea  de  a  invoca  spiritele  cauzatoare  de  boli,  implorându-le  să 
plece  din  trupul  celor  suferinzi.  în  această  practică  dificilă  şi  obositoare 
folosea  amulete  care  îndepărtau  răul  şi  anumite  formule  magice. 
Cuvintele  formulelor  magice  le  aflase  de  la  tatăl  său  şi  le  păstra  în  mare 
secret,  urmând  să  i  le  dezvăluie  fiului  cel  mare,  Radurrnok,  la  vârsta 
majoratului. 

RIKENO  a  trăit  doar  53  de  ani,  depăşind  totuşi  vârsta  medie  de  50 
de  ani  a  eschimoşilor  din  comunitatea  lui.  Duhurile  rele  alungate  timp  de 
33  de  ani  din  trupurile  bolnavilor  l-au  împresurat,  slăbindu-i  puterea  de 
a  trăi.  Simţind  că  sfârşitul  i  se  apropie,  s-a  retras  singur  într-un  adăpost 
îndepărtat,  unde  a  murit  de  foame  şi  frig.  Găsit  fără  suflare,  fiii  săi  l-au 
adus  la  marginea  satului,  unde  l-au  îngropat  înfăşurat  în  piei  de  caribu. 

Nina  Petre 
10  decembrie  2015 


COMENTARIUL  LUI  CORBEC 

„în  seara  când  am  primit  acest  studiu  despre  viaţa  vrăjitorului 
eschimos  Rikeno,  citeam  cartea  „Şamanul,  fizicianul  şi  misticul”  de 
Patrick  Drouot.  Lectura  cărţii  m-a  transpus  în  viaţa  indienilor  înainte  de 
venirea  şi  ocupaţia  europeană.  M-a  impresionat  asemenea  coincidenţă, 
pe  care  nu  o  consider  întâmplătoare,  ci  una  telepatică,  de  parcă  ar  fi 
chemarea  sângelui  către  străbunii  mei  nativi.  Prin  asta  se  dovedeşte  că  o 
rană  nevindecată  în  sălbăticie,  la  bătrâneţe,  se  vindecă  acum  prin  lectura 

studiului  karmei  eroului  Rikeno,  cât  şi  a  cărţii  lui  Patrick  Drouot.  Lectura 
cărţii  „Şaman,  Vindecător,  înţelept”  de  Alberto  Villoldo  mi-a  readus  în 
minte  mărturii  despre  practica  şamanică,  vindecarea  şi  înţelepciunea 
civilizaţiei  amerindiene,  de  care  nu  am  fost  străin  în  încarnările  avute  în 
Peru  şi  Alaska.  Cu  o  săptămână  în  urmă  m-am  visat  că  străbăteam  jungla 
amazoniană.  Eram  în  căutarea  plantelor  de  leac.  Am  descoperit  un  copac 
ce  avea  frunzişul  asemănător  plantei  rozmarin,  părea  un  fel  de  brad  cu 
frunze  mici  şi  subţiri.  Planta  era  înaltă  ca  un  copac,  cu  tulpina  lemnificată 
şi  părea  a  fi  rozmarin.  Este  planta  iubirii,  fiindcă  are  efect  terapeutic 
puternic  asupra  creierului,  prin  vasodilataţie,  îmbunătăţind  considerabil 
memoria,  dar  şi  visatul.  Visul  poate  fi  o  amintire  din  viaţa  şamanului, 
vrăjitorului  eschimos  Rikeno,  pentru  că  şi  în  Alaska  sunt  păduri  cu  plante 
vindecătoare.  învăţătura  şi  experienţa  nu  se  pierde,  ele  revin  în  amintirea 
noastră  când  avem  nevoie  de  ajutor.  Din  cauza  gerului,  eram  în  căutarea 
unui  remediu  fito  pentru  a-mi  menţine  calde  mâinile  şi  picioarele  fără  a 
purta  încălţăminte  groasă  sau  mănuşi.  Deci  prin  vis,  ori  o  amintire  de 
când  am  fost  vrăjitor,  am  descoperit  că  rozmarinul  îl  pot  folosi  pentru 
vasodilataţia  extremităţilor,  apărându-mă  de  frig.  Karma  se  vindecă  în 
felurite  moduri,  eu  am  beneficiat  de  accesul  la  o  informaţie  din 
experienţa  vrăjitorului  Rikeno.” 

Corbec 
3  ianuarie  2016 
Piatra  Neamţ 


Episodul  14-TEUD 

Episodul  spiritual  nr.14  îl  are  ca  erou  pe  khmerul  TEUD.  Viaţa  lui  s-a 
desfăşurat  între  anii  600-649  (secolul  7).  TEUD  s-a  născut  în  locuinţa 
părinţilor,  aflată  pe  moşia  tatălui  său,  Aldurrag,  aceasta  aparţinând 
micului  regat  khmer  condus  de  regele  Dharradur.  Aldurrag  şi  Dharradur 
erau  fraţi.  După  mulţi  ani,  pe  teritoriul  fostului  regat  al  lui  Dharradur  s-a 
construit  oraşul  Chiang  Rai,  situat  astăzi  în  nordul  regatului  Thailandei, 
aproape  de  graniţa  cu  Myanmar. 

Merkih,  soţia  nobilului  Aldurrag,  născuse  şapte  copii.  Cinci  dintre  ei 
au  decedat,  având  boli  grave  încă  de  la  naştere.  TEUD  şi  Kharran,  fratele 
mai  tânăr  cu  7  ani,  au  reuşit  să  ajungă  la  vârsta  maturităţii.  Aldurrag  i-a 
instruit  devreme  în  tehnicile  de  luptă  obligatorii  tuturor  descendenţilor 
bărbaţi  ai  familiilor  bogate.  Kharran  şi-a  ales  cariera  de  militar, 

formându-şi  propria  oaste,  pusă  în  slujba  intereselor  de  cucerire  ale 
regelui  khmer. 

După  instruirea  primită  în  casa  părinţilor,  TEUD  şi-a  urmat  stagiul 
militar  între  17  şi  25  ani,  renunţând  la  armată  din  cauza  prea 
numeroaselor  crime  pe  care  fusese  nevoit  să  le  comită.  La  26  de  ani  s-a 
căsătorit  cu  Rillenne,  o  fată  cu  10  ani  mai  tânără,  care  i-a  dăruit  cinci 
copii.  Doi  băieţi  s-au  îmbolnăvit  grav  şi  au  murit  înainte  de  a  împlini  5 
ani.  Au  rămas  în  viaţă  unica  fată  Mimbah  şi  fraţii  mai  mici  Uruguad  şi 
Madurgon.  Rillenne  o  născuse  pe  fată  la  20  de  ani.  După  2  ani  apăruse 
Uruguad,  iar  după  încă  4  ani,  băiatul  cel  mic,  Madurgon. 

Familia  a  trăit  în  linişte  şi  belşug  până  în  anul  640.  Nobilul  TEUD 
împlinise  40  de  ani,  când  dorul  de  călătorii  l-a  cuprins  pe  neaşteptate.  La 
curtea  regelui  apăruse  un  misionar  budist  sosit  din  estul  Indiei,  omul 
având  drept  poruncă  de  la  conducătorii  templului  unde  slujise  să 
răspândească  religia  budistă  cât  mai  departe,  spre  răsărit.  Cucerit  de 
cuvintele  înţelepte  ale  misionarului,  TEUD  a  simţit  nevoia  aprigă  de  a 
ajunge  la  templul  indian,  pentru  a  deveni  şi  el  misionar  budist. 

Drumul  până  la  vestitul  templu  a  durat  doi  ani.  Timp  de  trei  ani  şi-a 
primit  iniţierea  dorită,  apoi  a  pornit  pe  drumul  întoarcerii  spre  casă.  A 
călătorit  din  nou,  timp  de  doi  ani,  ajungând  în  sfârşit  la  familia  lui,  care 
îşi  pierduse  speranţa  de  a-1  mai  vedea  vreodată.  Avea  47  de  ani,  era 
bucuros  de  a-şi  revedea  nevasta  şi  copiii,  dar  mai  ales  plin  de  dorinţa 
răspândirii  învăţăturii  budiste. 

Primii  săi  discipoli  au  fost  membrii  propriei  familii  şi  nepotul 
Khodidur,  fiul  regelui  Dharradur.  Pe  Mimbah  a  măritat-o  repede  cu  un 
nobil  serios,  fata  având  17  ani.  Uruguad,  la  15  ani,  şi  Madurgon,  la  11  ani, 
şi-au  început  ucenicia  în  studierea  învăţăturilor  budiste,  dorind  să  ajungă 
misionari  alături  de  tatăl  lor. 

Timp  de  câteva  luni,  TEUD  le-a  transmis  discipolilor  săi  învăţătura 
(dharma)  lui  Buddha,  sprijinindu-se  pe  doctrina  reîncarnărilor  şi  pe  cea  a 
legii  recompensării  meritelor  (karma).  Pentru  eliberarea  de  şirul  vieţilor 
pline  de  suferinţe,  înţeleptul  Buddha  propunea  „cele  patru  adevăruri 
nobile”:  1)  Tot  ceea  ce  există  este  durere,  mizerie,  vremelnicie;  2)  Starea 
de  nefericire  este  cauzată  de  dorinţă  şi  neştiinţă;  3)  Este  posibilă 
depăşirea  acestei  stări,  aşa  cum  este  posibilă  şi  salvarea;  4)  Calea  ce  duce 
spre  o  asemenea  eliberare  este  „cărarea  cu  opt  răspântii”:  părerea 
dreaptă,  ţinta  dreaptă,  vorba  dreaptă,  fapta  dreaptă,  meseria  dreaptă, 
truda  dreaptă,  atenţia  dreaptă,  concentrarea  dreaptă. 

TEUD  le-a  explicat  celor  ce  voiau  să  îl  asculte  că  îşi  urmase 
chemarea  spre  ştiinţă,  părăsindu-şi  familia,  asemenea  mentorului  său, 
înţeleptul  Buddha.  Provenind  şi  el  dintr-o  familie  aristocratică,  Buddha 
şi-a  ales  o  viaţă  dedicată  meditaţiei  şi  unor  practici  ascetice  deosebit  de 
aspre,  ajungând  astfel  la  cunoaşterea  adevărului  pe  care  şi-l  dorea. 

La  scurtă  vreme  după  revenirea  în  familie,  TEUD  l-a  convins  pe 
regele  Dharradur  de  necesitatea  construirii  unui  templu  de  rugăciune 
pentru  credincioşii  budişti.  Primind  acceptul  regelui  şi  ajutaţi  de  banii 
oferiţi  de  acesta,  TEUD  şi  Khodidur  au  început  construcţia  măreţului 
templu.  După  doi  ani,  lucrările  încă  nu  erau  terminate.  Starea  sănătăţii 
lui  TEUD  se  înrăutăţea  de  la  o  zi  la  alta.  Slăbise  mult,  din  cauza 
posturilor  prelungite  şi  a  muncii  asidue.  Ziua  trudea  la  construcţia 
templului,  iar  noaptea  medita,  se  ruga  şi  le  ţinea  prelegeri  celor  dornici  să 
devină  credincioşi  budişti.  Avea  49  de  ani  când  trupul  vlăguit  şi-a  pierdut 
suflul  vieţii.  Incinerarea  i-a  fost  măreaţă,  spiritul  său  plecând  satisfăcut 
în  nemărginire. 

Nina  Petre 
6  ianuarie  2016 


COMENTARIUL  LUI  CORBEC 

„Din  încarnările  mai  îndepărtate  în  timp,  regăsesc  în  vieţile  imediat 
ce  au  urmat  elemente  de  karmă  într-o  dinamică  de  şlefuire,  cizelare  a 
personalităţii.  în  prezenta  viaţă  se  conştientizează  vindecarea  deplină  a 
karmei  privind  acceptarea  învăţăturii  fiecărei  religii,  iau  ce-i  folositor 
pentru  personalitatea  mea  din  această  viaţă,  fără  a  face  discriminare 
între  ele.  în  tinereţe  ironizam  persoanele  ce  afirmau  că  o  anume  religie  e 
mai  bună  ca  alta,  ori  că  numai  una  este  cea  dreaptă,  sau  alta  este  toxică,  îi 
categoriseam  bisericoşi  ori  îndoctrinaţi,  însă  în  prezent  nu  mai  intru  în 
polemici,  afirm  că  religiile  au  rolul  lor  în  definirea  noastră,  însă  în  timp, 
cu  siguranţă,  vor  intra  în  istorie,  devenind  mituri,  după  ce  ne  vom 
descoperi  identitatea  spirituală.  Am  pentru  toate  religiile  lumii  un 
respect,  o  atitudine  ce  vine  din  propria  trăire  în  precedentele  încarnări. 
Citind  studiul  karmei  khmerului  Teud,  misionar  buddhist,  gândul  meu  s- 
a  dus  către  poporul  cambodgian,  pentru  care  am  simţit  durere,  iertare  şi 
speranţă  în  urma  genocidului  făcut  de  khmerii  roşii  la  sfârşitul  secolului 
al  20-lea,  atunci  când  a  fost  război,  cât  şi  acum.  O  legătură  emoţională 
încă  mai  străbate  până  în  prezent.  Faptul  că  am  fost  misionar  religios 

important,  şi  nu  un  discipol  ori  supus,  atestă  familia  spirituală  din  care 
mă  trag.” 

Corbec 
30  ianuarie  2016 
Piatra  Neamţ 


Episodul  15  -  KIKEDO 

Episodul  spiritual  nr.15  o  are  ca  eroină  pe  KIKEDO.  Viaţa  ei  s-a 
desfăşurat  între  anii  512-580  (secolul  6).  KIKEDO  s-a  născut  într-un  sat 
de  munte,  situat  în  zona  central-estică  a  ţării  numite  astăzi  Mexic.  Putem 
localiza  vechea  aşezare  pe  malul  râului  Tuia,  în  regiunea  Hidalgo,  la  mică 
distanţă  de  oraşul  Tasquillo.  Spre  sud,  se  află  marele  oraş  Ciudad  de 
Mexico. 

Satul  în  care  KIKEDO  a  văzut  lumina  zilei  pentru  prima  oară  era 
locuit  de  tolteci.  Aceştia  aparţineau  unui  popor  războinic,  înzestrat  cu 
evidente  calităţi  arhitectonice  şi  artistice.  Toltecii  au  întemeiat  multe 
oraşe.  Societatea  lor  avea  o  structură  patriarhală,  ierarhizată  şi 
teocratică,  fiind  concentrată  în  jurul  unor  şefi  puternici  şi  al  preoţilor. 
Toltecii  practicau  monogamia  şi  sacrificiile  umane. 

Tatăl  lui  KIKEDO,  Ndarem,  se  ocupa  cu  vânătoarea.  Nevasta  lui, 
Xadi,  născuse  paisprezece  copii.  Dintre  aceştia,  zece  au  fost  sacrificaţi 
pentru  îmbunarea  zeilor,  un  băiat  a  murit  la  câteva  luni  după  naştere, 
rămânând  în  viaţă  trei  fete.  KIKEDO,  cea  mai  în  vârstă,  avea  cu  3  ani  mai 
mult  decât  Arruke,  iar  aceasta  era  cu  6  ani  mai  mare  decât  Akke. 

Ndarem  lipsea  de  acasă  zile  întregi,  fiind  mereu  plecat  prin  păduri, 
în  căutare  de  vânat.  Când  prada  era  bogată,  o  parte  din  ea  o  dădea  altor 
familii,  în  schimbul  altor  produse.  Xadi,  foarte  pricepută  la 
confecţionarea  hainelor,  reuşea  să  îşi  completeze  cu  unele  dintre  ele 
necesarul  de  hrană  în  numeroasa  familie,  dându-le  la  schimb  pentru 
alimente.  Fetele  ei  au  învăţat  să  o  ajute  la  treburile  casei,  preparând 
hrana  zilnică,  îngrijind  copiii  mai  mici  şi  confecţionând  îmbrăcămintea 
necesară  tuturor. 

KIKEDO  avea  10  ani  când  un  cutremur  puternic  a  zguduit  întreaga 
zonă,  ucigând  jumătate  din  locuitorii  satului  şi  distrugând  majoritatea 
caselor.  Preotul  satului,  Raldan,  a  rămas  doar  cu  patru  copii,  ceilalţi  şapte 
pierind  în  adâncile  crăpături  provocate  de  cataclism.  Supravieţuitorii  îl 
implorau  să  îmbuneze  trufaşii  zei,  temându-se  de  noi  zguduiri  ale 

munţilor  din  jur.  Disperat,  Raldin  a  luat  o  decizie  extrem  de  dureroasă 
pentru  el  şi  copiii  rămaşi  în  viaţă:  şi-a  înjunghiat  nevasta  şi  a  aruncat-o 
într-o  râpă,  rugând  zeii  Cerului  să  îi  primească  sacrificiul.  în  următoarele 
luni,  supravieţuitorii  adulţi  şi-au  reconstruit  casele,  iar  viaţa  lor  a  reintrat 
în  normal. 

Copiii  lui  Raldan,  orfani  de  mamă,  erau  prea  mici  pentru  a  se  îngriji 
singuri.  Fetele,  Mikdi  şi  Rannu,  aveau  7,  respectiv  3  ani.  Agrukek,  băiatul 
cel  mare,  împlinise  9  ani,  iar  cel  mic,  Maken,  avea  6  ani.  în  gospodărie  se 
simţea  lipsa  unei  femei  mature,  pricepută  la  toate  treburile.  Raldan  avea 
34  de  ani  şi  îşi  dorea  o  nevastă  cât  mai  tânără.  A  pus  ochii  pe  biata 
KIKEDO,  fetiţa  de  11  ani,  obişnuită  cu  munca  grea,  nu  cu  jocurile 
copilăriei.  A  luat-o  cu  forţa  din  familia  ei,  părinţii  neavând  curajul  de  a-1 
înfrunta  pe  temutul  şef  spiritual. 

KIKEDO  i-a  îngrijit  cu  mult  devotament  pe  cei  patru  copii  ai  lui 
Raldan,  simţindu-se  aproape  de  sufletele  lor  şi  înţelegându-le  durerea 
pierderii  mamei.  A  devenit  şi  ea  mamă,  născând  doisprezece  copii.  Primii 
doi  au  murit  de  mici,  fiind  grav  bolnavi,  iar  şapte  au  fost  sacrificaţi  de 
obştea  satului  pentru  îmbunarea  zeilor.  Au  rămas  în  viaţă  doar  trei:  fata, 
Merrun,  (născută  de  mama  ei  la  14  ani)  şi  doi  băieţi.  Durk  fusese  născut 
de  KIKEDO  la  20  de  ani,  iar  Terru,  la  26  ani. 

Raldan  a  fost  ucis  de  doi  hoţi  la  64  de  ani,  singurul  obiect  furat  fiind 
talismanul  cu  piatra  făcătoare  de  minuni,  purtat  de  victimă  atârnat  de  gât 
cu  un  şnur.  Văduvă  la  41  de  ani,  KIKEDO  şi-a  continuat  viaţa,  ajutându- 
şi  copiii  cu  viziunile  ei. 

încă  din  primii  ani  de  viaţă  reuşise  să  prevestească  morţile 
consătenilor,  bolile  grave,  înrăutăţirea  vremii,  atacurile  unor  războinici 
puşi  pe  jaf.  Tot  ea  îi  spunea  preotului  când  zeii  erau  supăraţi,  cerând  noi 
sacrificii  umane  şi  animale.  Pe  bărbatul  ei  îl  avertizase  că  doi  bărbaţi  din 
alt  sat  voiau  să  îi  ia  piatra  fermecată,  pentru  a  afla  mai  uşor  voinţa  zeilor. 
Raldan  se  temea  numai  de  răzbunarea  zeilor,  crezând  că  talismanul 
purtat  pe  piept  zi  şi  noapte  îi  îndepărta  duşmanii.  A  fost  ucis  pe  o  cărare 
de  munte,  în  timp  ce  însoţea  bărbaţii  la  vânătoare. 

Rămaşi  fără  piatra  protectoare,  sătenii  s-au  apropiat  de  KIKEDO, 
cerându-i  să  le  prevestească  nenorocirile  ce  vor  urma.  Până  la  66  de  ani, 
când  a  plecat  la  odihnă  veşnică,  femeia  şi-a  avertizat  consătenii,  ferindu-i 
de  multe  nenorociri.  Pe  cei  şapte  copii,  crescuţi  cu  adevărata  grijă 
maternă,  i-a  înconjurat  cu  rugăciuni  şi  incantaţii  prin  care  implora 
îndurarea  şi  protecţia  zeilor.  I-a  văzut  pe  toţi  aşezaţi  la  casele  lor,  părinţi 

devotaţi,  aşa  cum  îi  învăţase  pe  toţi.  Când  i  se  arăta  pericolul  unor  boli,  îi 
avertiza  şi  le  spunea  ce  leacuri  să  îşi  pregătească. 

Boala  gravă  de  stomac,  cea  care  i-a  provocat  moartea,  o  presimţise 
cu  aproape  un  an  înainte  de  apariţia  primelor  dureri.  Deşi  se  tratase  cu 
multe  leacuri,  ştia  că  sfârşitul  era  pe  aproape.  Când  durerile  au  devenit 
insuportabile,  a  fiert  nişte  ierburi  otrăvitoare.  După  câteva  ore  de  agonie, 
sufletul  i-a  părăsit  trupul  firav. 

Nina  Petre 
2  februarie  2016 


COMENTARIILE  LUI  CORBEC 

„Am  deschis  calculatorul  în  seara  asta  în  urma  unei  percepţii 
senzoriale.  Simt  o  senzaţie  de  electrocutare  în  vârful  degetelor  de  la 
piciorul  stâng.  Mi-am  zis  că  am  un  mesaj  pe  e-mail  de  la  o  prietenă.  Când 
deschid  adresa,  văd  scrisoarea  dv.  Ce  bucurie!  Deci  suntem  conectaţi 
energetic!  Apoi  m-am  bucurat  de  viaţa  eroinei,  că  nu  a  practicat  sacrificii 
pentru  a  îmbuna  zeii.  Percepţia  viitorului  prin  abilităţi  extrasenzoriale 
era  folosită  de  eroină  pentru  salvarea  vieţilor  oamenilor  din  comunitate. 
Deşi  îşi  aflase  sfârşitul  vieţii,  eroina  a  ales  să  se  otrăvească. 

în  ultima  lună,  am  avut  o  sumedenie  de  vise,  câteva  din  ele 
anunţându-mi  sfârşitul  vieţii.  Mai  este  mult  până  atunci,  însă  am  început 
să-mi  organizez  mai  strict  prezentul  şi,  în  mod  sigur,  nu  mă  voi  otrăvi. 
Curios  este  de  ce  am  aflat  acum  când  voi  muri,  când  urma  să  vină 
scrisoarea  cu  studiul  karmei  acestei  eroine?  Cred  că  se  leagă!  Sfârşitul  nu 
mă  sperie,  în  mod  sigur.” 

2  februarie  2016 

„M-am  bucurat  de  viaţa  eroinei,  că  nu  a  practicat  sacrificii  pentru  a 
îmbuna  zeii.  îşi  folosea  abilităţile  extrasenzoriale  în  percepţia  viitorului 
pentru  salvarea  vieţilor  oamenilor  din  comunitate.  Nu  numai 
sentimentul  profund  matern,  ci  principiul  de  a  nu  ucide  fiinţe  umane 
pentru  sacrificii  a  fost  pasul  de  înălţare  a  sufletului  său  frumos.  Această 
eroină  mă  uimeşte  prin  puterea  de  a  da  şi  proteja  viaţa  împotriva  voinţei 
comunităţii,  nu  numai  a  duşmanilor.  Deşi  îşi  aflase  sfârşitul  vieţii,  eroina 
a  ales  să  se  otrăvească. 

în  ultima  lună  am  avut  o  sumedenie  de  vise,  câteva  din  ele 
anunţându-mi  sfârşitul  vieţii.  Curios  este  de  ce  am  aflat  acum  când  voi 
muri,  când  urma  să  vină  scrisoarea  cu  studiul  karmei  acestei  eroine.  Cred 

că  se  leagă!  Sfârşitul  nu  mă  sperie,  în  mod  sigur.  Teama  de  suferinţă  a 
fost  vindecată  şi  în  mod  categoric  nu  voi  alege  otrăvirea  în  apropierea 
morţii.  Din  nou  respect  pentru  eroină.” 

Corbec 
13  martie  2016 
Piatra  Neamţ 


Episodul  16- AURELIS 

Episodul  spiritual  nr.16  îl  are  ca  erou  pe  grecul  AURELIS,  care  a  trăit 
între  anii  429-481  (secolul  5).  S-a  născut  în  Pireu,  port  al  Atenei,  situat  la 
câţiva  kilometri  distanţă  de  marele  oraş. 

Părinţii  lui,  Nikos  şi  Didona,  au  avut  cinci  copii.  Unicul 
supravieţuitor  a  fost  AURELIS,  ceilalţi  patru  copii  (două  fetiţe  şi  doi 
băieţi)  decedând  la  scurtă  vreme  după  naştere.  Nikos  era  marinar, 
trudind  pe  diverse  corăbii  care  transportau  mărfuri.  Didona,  ajutată  de 
negustorul  Arakis,  fratele  lui  Nikos,  şi  de  nevasta  acestuia,  Kira,  l-a 
crescut  pe  AURELIS  cum  s-a  priceput  mai  bine.  Băiatul  a  învăţat  puţină 
carte  împreună  cu  unchiul  Arakis,  acesta  ajutându-1  să  îşi  dezvolte  şi 
calităţile  vocale. 

Avea  10  ani  când  a  rămas  orfan  de  tată.  Nikos,  ucis  într-o  luptă  cu 
piraţii  care  îi  atacaseră  corabia,  nu  a  mai  revenit  niciodată  lângă  familia 
din  Pireu.  Unchiul  Arakis,  persoană  bine  cunoscută  în  Atena  pentru 
multiplele  sale  relaţii  comerciale,  a  pus  o  vorbă  bună  pentru  intrarea  lui 
AURELIS  la  curtea  nobilului  atenian  Gedris.  La  nici  11  ani,  AURELIS  a 
fost  primit  ca  ucenic  în  armata  proprie  a  nobilului,  urmând  să  devină  un 
luptător  devotat  cauzei  tuturor  atenienilor,  care  îşi  apărau  oraşul  cu 
înverşunare,  răspunzând  atacurilor  repetate  ale  unor  barbari  sosiţi  pe 
mare  sau  pe  uscat. 

Atena  era  dominată  de  o  puternică  aristocraţie  a  marilor  proprietari 
de  pământ  şi  corăbii,  dar  şi  de  negustorii  îmbogăţiţi  prin  comerţ.  La 
apărarea  oraşului  contribuiau  atât  cetăţenii  modeşti,  ca  infanterişti,  cât  şi 
cei  bogaţi,  cu  propriile  trupe  militare.  în  secolul  5,  cel  în  care  a  trăit  eroul 
nostru,  Atena  îşi  păstrase  calitatea  de  centru  artistic  şi  intelectual 
important. 

Ajuns  la  curtea  aristocratului  Gedris,  tânărul  AURELIS  a  aflat  că 
unchiul  Arakis  îl  lăudase  pentru  frumoasa  lui  voce  şi  talentul 
interpretativ,  dovedite  în  cadrul  unor  petreceri  între  rude.  Mare  amator 

de  muzică  tradiţională,  Gedris  l-a  chemat  de  multe  ori  la  chefurile  din 
palatul  său  şi  ale  prietenilor,  unde  AURELIS  îi  fermeca  pe  toţi  cu 
melodiile  sale,  mai  mult  triste  decât  vesele.  Deseori  cânta  cu  lacrimile 
şiroindu-i  pe  obraji,  fiindcă  îşi  amintea  de  petrecerile  de  acasă,  la  care  era 
prezent  şi  tatăl  său. 

Anii  au  trecut,  cu  bune  şi  cu  rele,  AURELIS  devenind  un  militar  bine 
pregătit  şi  un  trubadur  mult  apreciat  de  nobilimea  petrecăreaţă.  Ca 
militar  ar  fi  avut  voie  să  se  însoare,  dar  ca  artist,  nu.  A  ales  calea 
celibatului  din  două  motive: 

-  Participând  deseori  la  luptele  de  apărare  a  Atenei,  ar  fi  putut  muri 
oricând,  lăsându-şi  familia  fără  ajutor,  aşa  cum  i  se  întâmplase  tatălui 
său. 

-  Fiind  pasionat  de  muzică  şi  îndrăgostit  de  propria  voce,  nu  a  vrut 
să  renunţe  la  plăcerea  de  a-i  îmbuna  cu  glasul  său  pe  nobilii  capricioşi 
care  îl  ascultau. 

A  rămas  la  curtea  lui  Gedris  până  la  uciderea  acestuia  într-o  luptă  cu 
un  grup  de  piraţi.  Până  la  52  de  ani  a  trecut  de  la  un  stăpân  la  altul, 
slujindu-i  pe  toţi  cu  multă  credinţă.  A  scăpat  cu  viaţă  din  încăierările 
dure,  şi-a  vindecat  rănile,  şi-a  iubit  numeroasele  amante,  iar  la  cântat  nu 
a  renunţat  nici  în  pragul  morţii. 

în  anul  481,  o  flotă  cu  nave  de  piraţi  africani  a  adus  în  apropierea 
Atenei  o  oaste  mare  şi  sălbatică.  întreaga  populaţie  bărbătească  a 
oraşului  a  luptat  cu  arma  în  mână,  mulţi  pierzându-şi  viaţa.  Sacrificiul 
suprem  nu  le-a  fost  în  zadar  atenienilor.  Cei  rămaşi  în  viaţă  s-au  bucurat 
de  pacea  restabilită  în  oraşul  lor.  Printre  victime  s-a  aflat  şi  militarul 
muzicant  AURELIS. 

Luat  ostatic  pe  o  corabie  ce  fugise  din  port,  le-a  spus  piraţilor  că  le  va 
cânta  frumos,  spre  plăcerea  lor,  dacă  îi  vor  cruţa  viaţa  împreună  cu  cea  a 
câtorva  tovarăşi  de  luptă,  capturaţi  odată  cu  el.  Cântecele  lui  triste  i-au 
enervat  pe  răpitori,  care  nu  înţelegeau  niciun  cuvânt  din  cântecele  sale. 
La  comanda  piratului  şef,  AURELIS  şi  colegii  lui  de  arme  au  fost 
decapitaţi.  Cu  un  singur  gest  s-a  răzbunat  pe  sălbaticii  furioşi:  a  cântat 
până  când  sângele  i-a  ţâşnit  din  gât.  înaintea  morţii,  AURELIS  şi-a 
amintit  de  Nikos,  văzând  cu  ochiul  minţii  cum  fusese  decapitat  curajosul 
său  tată.  Amândoi  au  murit  în  acelaşi  mod,  reuşind  să  se  revadă  în  lumea 
Cerurilor,  după  un  dor  imens,  îndurat  peste  40  de  ani. 

Nina  Petre 
1  martie  2016 

COMENTARIUL  LUI  CORBEC 


„De  cate  ori  vine  în  discuţie  subiectul  Grecia  ori  Atena,  trăiesc  un 
sentiment  de  respect  şi  pioşenie  faţă  de  cultura  şi  istoria  lor  antică.  Dacă 
fac  o  raportare  la  talentul  de  cântăreţ  al  eroului  Aurelis,  în  această  viaţă 
am  cântat  până  la  vârsta  de  şaisprezece  ani  în  familie,  între  prieteni,  ori 
pentru  mine  însumi.  Nu  am  înţeles  de  ce  după  această  vârstă  nu  am  mai 
cântat  pentru  alţii,  ci  destul  de  rar  şi  numai  când  mă  aflam  singur. 
Moartea  lui  Aurelis,  survenită  prin  decapitare  de  către  piraţi,  mi-a 
provocat  în  această  viaţă  sufocare,  boala  de  plămâni  şi  astm  bronşic.  în 
această  viaţă  m-am  îmbolnăvit  de  astm,  am  încercat  diferite  remedii  în 
tinereţe,  dar  s-a  vindecat  de  la  sine,  spre  surprinderea  mea,  chiar  dacă 
eram  fumător.  Faptul  că  a  fost  luat  ostatic  de  piraţi  a  făcut  ca  în  unele  din 
următoarele  încarnări  să  devină  un  militar  de  profesie,  capabil  să-şi 
apere  stăpânul  ori  familia.  Astfel  vindecându-şi  resentimentele.  încă  o 
încarnare  care  m-a  impresionat  prin  personalitatea  eroului.” 

Corbec 
13  martie  2016 
Piatra  Neamţ 

DORINA 


Prezentare 

Dorina  şi-a  desăvârşit  studiile  universitare  în  România,  urmate  de 
un  maşter  şi  un  doctorat.  De  câţiva  ani  locuieşte  în  Grecia,  unde  îşi  dă 
cel  de-al  doilea  doctorat.  Este  îndrăgostită  de  această  ţară  şi  de  istoria  ei 
zbuciumată.  Căutările  spirituale  o  preocupă  de  multă  vreme.  în  afară  de 
activitatea  universitară,  Dorina  cercetează  neobosită  istoria  religiilor  şi  a 
civilizaţiilor  omenirii.  Pe  lângă  atâtea  preocupări  deosebite,  ea  găseşte 
timp  disponibil  şi  pentru  acţiuni  umanitare. 


Nina  Petre 
1 7  decembrie  2013 


EPISOADE  SPIRITUALE  COMENTATE  în  volumul  1 
®  Sinerre  Varely  (1898-1950) 

®  RinekYakudi  (1803-1859) 

O  Yuruk  Terdish  (1721-1760) 

EPISOADE  SPIRITUALE  COMENTATE  în  volumul  2 
®  Taune  (1628-1683) 

O  Ladur  (1533-1594) 

®  Raski  (1451-1512) 

O  Lucian  Darove  (1319-1401) 

®  Yuja  Sirdeli  (1215-1284) 

O  Tihedec  (1127-1172) 

®  Lunky  (1040-1099) 

EPISOADE  SPIRITUALE  COMENTATE  în  volumul  3 
O  Nurduku  (929-981) 

®  Urkha  (840-885) 

®  Nanuki  (725-798) 

O  Teodorius  (603-684) 

®  Raukha  (512-583) 

O  Dorrk  (434-490) 

O  Norral  (316-382) 

®  Khume  (224-269) 

®  Narna  (116-182) 

O  Ruad  (22-96) 

®  Mide  (79-23  î.e.n.) 

O  Xad  (188-119  î.e.n.) 

O  Modruh  (270-212  î.e.n  ) 

®  Noghide  (398-329  î.e.n.) 

EPISOADE  SPIRITUALE  COMENTATE  în  continuare 
®  Zugdale  (472-425  î.e.n.) 

O  Ruhdu  (566-502  î.e.n.) 

®  Krun  (681-610  î.e.n.) 


Episodul  25  -  ZUGDALE 

Episodul  spiritual  nr.25  o  are  ca  eroină  pe  ZUGDALE.  Viaţa  ei  s-a 
desfăşurat  între  anii  472-425  (secolul  5  î.e.n.). 

ZUGDALE  s-a  născut  în  palatul  nobilului  khmer  Nurmad, 
vistiernicul  regelui  local  Naygadi,  care  stăpânea  o  zonă  de  câmpie  întinsă 
până  la  malul  estic  al  fluviului  Mekong.  Reşedinţa  regelui  khmer  Naygadi 

se  afla  în  oraşul  Ban  Nakala,  aşezat  în  apropierea  albiei  Mekongului. 
Astăzi,  oraşul  Ban  Nakala  se  află  pe  teritoriul  Republicii  Democratice 
Populare  Laos. 

Soţia  nobilului  Nurmad  se  numea  Tiehe.  Ea  dăduse  naştere  la  16 
copii,  rămânând  doar  cu  o  fetiţă:  ZUGDALE.  Toţi  ceilalţi  muriseră 
imediat  după  naştere  sau  la  câteva  luni  după  ce  văzuseră  lumina  zilei.  Se 
spunea  printre  rudele  lor  că  blestemul  neamului  de  luptători  căzuse  şi  pe 
curajosul  Nurmad.  La  fel  ca  toţi  strămoşii  lui,  Nurmad  lupta  cu  îndârjire 
pentru  a-şi  apăra  moşia  de  aventurierii  care  o  atacau  din  toate  părţile. 

La  fel  ca  tatăl  şi  bunicul  său,  Nurmad  era  şi  el  singur  la  părinţi. 
Văzând  că  zeii  i-au  lăsat-o  pe  ZUGDALE  în  viaţă,  le  era  profund 
recunoscător.  în  fiecare  an  când  îi  sărbătorea  ziua  de  naştere,  Nurmad 
organiza  o  mare  petrecere,  la  sfârşitul  căreia  sacrifica  animale  şi  câte  doi 
sclavi,  prizonieri  luaţi  în  diverse  lupte.  Nurmad  nu  înţelegea  că 
obiceiurile  lui  sângeroase  puteau  să  provoace  decese  violente  printre 
rudele  lui  sau  chiar  în  interiorul  familiei  sale. 

Strămoşii  lui  Nurmad  erau  de  rasă  indoneziană.  Conducerea 
despotică  a  regatului  stăpânit  de  regele  Naygadi  devenise  o  necesitate  în 
acele  vremuri.  Pentru  bunul  mers  al  lucrărilor  agricole,  irigaţiile, 
defrişările  şi  desecările  trebuiau  să  fie  bine  organizate  şi  conduse  de 
slujbaşii  regelui.  Frecventele  ameninţări  externe  impuneau  menţinerea 
unei  armate  puternice,  luptătorii  fiind  bine  recompensaţi  pentru  curajul 
lor. 

Nurmad  făcuse  şi  el  parte  din  armata  regelui  până  la  30  de  ani,  când 
stăpânul  său  l-a  numit  vistiernic,  bazându-se  pe  cinstea  şi  devotamentul 
său  absolut. 

Tiehe  şi-a  educat  fata  în  aşa  fel  încât  ZUGDALE  să  creadă  orbeşte  în 
steaua  ei  norocoasă.  Tiehe,  care  moştenise  darul  citirii  în  stele  de  la 
mama  ei,  îşi  îndemna  deseori  fiica  să  privească  noaptea  o  anumită  stea, 
spunându-i  că  viitorul  ei  va  fi  luminos  şi  înalt,  deasupra  norocului 
celorlalte  fete  de  la  curtea  regelui.  Naygadi  o  vizitase  pe  fetiţă  la  scurtă 
vreme  după  naştere  şi  îi  aşezase  lângă  cap  o  pungă  cu  bijuterii  scumpe,  ca 
să  atragă  darul  bogăţiei  asupra  ei.  Văzând-o  crescând  alături  de  ceilalţi 
copii  ai  slujitorilor  bogaţi,  regele  se  mira  deseori  de  frumuseţea  şi 
distinsa  ei  comportare. 

ZUGDALE  împlinise  14  ani  când  prinţul  Yadarne,  fiul  cel  mic  al 
regelui,  şi-a  anunţat  tatăl  că  o  voia  pe  ZUGDALE  ca  nevastă.  Nimeni  nu 
s-a  împotrivit  dorinţei  prinţului,  iar  căsătoria  s-a  sărbătorit  după  câteva 

săptămâni.  Yadarne  avea  28  de  ani,  toată  lumea  considerând  că  era 
foarte  potrivit  ca  bărbat  pentru  copila  ZUGDALE. 

Ajunsă  în  palatul  soţului,  ea  s-a  purtat  cu  el  şi  cu  toţi  ceilalţi  aşa  cum 
o  învăţase  mama  ei,  neuitând  niciunul  dintre  sfaturile  ei.  Prinţesa 
ZUGDALE  s-a  dovedit  a  fi  până  la  sfârşitul  vieţii  o  mare  doamnă.  A 
născut  trei  copii.  Ca  printr-o  serie  de  miracole,  cu  toţii  au  supravieţuit,  au 
crescut  mari  şi  s-au  maturizat.  Pe  Lugde,  mama  ei  a  născut-o  la  17  ani. 
Băiatul  cel  mare,  Zadnur,  a  apărut  după  3  ani  de  la  naşterea  surorii  lui. 
Urrugdin  avea  cu  7  ani  mai  puţin  decât  fratele  Zadnur. 

ZUGDALE  şi-a  crescut  fata  aşa  cum  văzuse  în  casa  părinţilor, 
rugându-se  la  zei  să-i  dea  noroc  de  un  bărbat  bun.  La  13  ani,  Lugde  a  fost 
luată  cu  forţa  din  palat,  răpitorul  fiind  Yarugdar,  un  nepot  al  tatălui  ei. 
Războinic  vestit,  aflat  în  solda  prinţului  Yadarne,  şi-a  luat  de  la  unchiul 
său  cea  mai  preţioasă  recompensă:  pe  Lugde. 

Băieţii  lui  ZUGDALE,  Zadnur  şi  Urrugdin,  erau  şi  ei  războinici 
puternici,  neînfricaţi  şi  cruzi  în  luptele  cu  triburile  invadatoare  pe  care 
erau  nevoiţi  să  le  înfrunte.  Totuşi,  în  adâncul  sufletului  ascundeau 
bunătatea  şi  generozitatea  mamei  lor. 

ZUGDALE,  asemenea  tuturor  fetelor  din  ţara  prinţului  Yadarne, 
fusese  învăţată  de  tatăl  ei  să  lupte  cu  armele  şi  agilitatea  bărbaţilor. 
Conform  tradiţiei  strămoşeşti,  fiica  ei,  Lugde,  primise  o  instruire  militară 
asemănătoare. 

Spre  deosebire  de  ZUGDALE,  Lugde  nu  îşi  cunoştea  foarte  bine 
soţul.  Yarugdar  avea  o  fire  închisă,  orgolioasă  şi  impulsivă.  Lugde  afla  de 
la  el  numai  ce  voia  să  îi  spună,  păstrând  pentru  sine  marile  secrete  şi 
aspiraţii.  Lugde  a  reuşit  să  afle  despre  intenţia  lui  Yarugdar  de  a  răpi 
toată  averea  părinţilor  ei  când  a  fost  prea  târziu  pentru  a-i  mai  putea 
salva. 

într-o  noapte,  un  grup  de  luptători  din  armata  lui  Yarugdar  au  spart 
intrările  în  palat,  năvălind  cu  intenţia  de  a-i  ucide  pe  locatari.  în  zadar  au 
luptat  Yadarne  şi  servitorii,  ajutaţi  de  ZUGDALE  şi  cei  doi  fii  ai  lor. 
Primul  căzut  a  fost  tatăl,  urmat  de  fiul  cel  mic,  Urrugdin.  Fiul  cel  mare, 
Zadnur,  a  luptat  apărându-şi  mama,  până  când  au  fost  şi  ei  ucişi.  Palatul 
a  ajuns  în  stăpânirea  lui  Yarugdar. 

Aflând  de  la  soţul  ei  despre  crimele  comise,  nefericita  Lugde  i-a  tăiat 
gâtul  cu  un  pumnal  curbat  în  noaptea  următoare  măcelului.  Dovedindu- 
se  cea  mai  puternică,  Lugde  a  recuperat  averea  părinţilor,  a  păstrat-o  şi 
pe  cea  a  soţului,  având  grijă  până  la  sfârşitul  vieţii  de  nepoţii  orfani 

rămaşi  de  la  Zadnur  şi  de  proprii  copii.  A  murit  la  47  de  ani,  în  urma  unui 
atac  de  cord. 

Nina  Petre 
2  octombrie  2015 


COMENTARIUL  DORINEI 

„Episodul  vieţii  lui  Zugdale  a  fost  foarte  interesant,  la  fel  ca  şi  cele 
precedente.  Mi-a  atras  atenţia  în  primul  rând  numele  regiunii  din  care 
provenea  familia  lui  Zugdale.. .”Laos”.  Laos  înseamnă  în  limba  greacă 
„popor”.  De  acolo  şi  lambda-ul  de  pe  scutul  spartanilor,  care  provenea  de 
la  „laos”  şi  indica  faptul  că  alegerea  trebuie  să  se  facă  întotdeauna  după 
placul  poporului.  Trebuie  să  fie  adevărat  cum  că  toate  limbile  şi  religiile 
provin  dintr-una  comună... 

Povestea  lui  Zugdale  a  început  frumos  şi  s-a  terminat  trist.  în  ultima 
vreme  m-am  gândit  că  poveştile  de  viaţă  încep  frumos  şi  se  termină  urât 
sau  invers,  deci  nici  unul  dintre  noi  nu  este  scutit  de  „şcoala  vieţii”  şi 
probabil  că  cele  mai  importate  arme  sunt  răbdarea  şi  credinţa.” 

Dorina 
18  octombrie  2015 
Grecia 


Episodul  26  -  RUHDU 

Eroul  episodului  spiritual  nr.26  este  eschimosul  RUHDU.  Viaţa  lui 
s-a  desfăşurat  între  anii  566-502  (secolul  6  î.Hr.).  RUHDU  s-a  născut 
într-o  comunitate  de  vânători  aşezată  pe  coasta  Labrador,  teritoriu  ce 
aparţine  astăzi  Canadei.  în  zona  unde  a  locuit  RUHDU  s-a  dezvoltat  mai 
târziu  oraşul  Makkovik,  port  la  Oceanul  Atlantic. 

Tatăl  băiatului  se  numea  Nhud,  iar  mama  lui,  Mneke.  Cele  două 
fetiţe  născute  de  Mneke  înaintea  lui  RUHDU  muriseră  la  doar  câteva 
luni,  fiind  foarte  plăpânde.  Băiatul  a  crescut  voinic  şi  curajos,  asemenea 
tatălui  său. 

Membrii  comunităţii,  câteva  zeci  de  oameni,  îşi  spuneau  inuit  (la 
singular  inuk).  Se  considerau  fiinţe  superioare,  deosebite  de  animalele  în 
mijlocul  cărora  trăiau.  Credeau  că  sunt  singurii  oameni  ai  regiunii  în  care 
îşi  duceau  viaţa.  Strămoşii  lor  proveneau  din  marea  rasă  mongoloidă  de 
tip  arctic.  Asemenea  mongolilor  asiatici,  aveau  părul  negru,  fruntea 
îngustă,  pomeţii  obrajilor  proeminenţi,  nasul  îngust,  sprâncenele 

stufoase,  pielea  de  culoare  gălbuie.  Statura  lor  era  mică.  Braţele  erau 
scurte,  iar  picioarele  zvelte  şi  puternice.  Bărbaţii  se  ocupau  iarna  cu 
vânătoarea  de  foci.  Vara  plecau  cu  modestele  caiace  să  vâneze  balene  şi 
foci.  Toamna  pescuiau  şi  plecau  departe,  la  vânătoarea  de  reni. 

Vânătorul  Nhud,  tatăl  eroului  nostru,  avea  o  experienţă  îndelungată 
la  vânătoare  şi  pescuit.  Se  pricepea  să  le  dea  adulţilor  sfaturi,  pe  care  toţi 
le  urmau  cu  seriozitate.  Prietenos  şi  bun  la  suflet,  Nhud  lupta  ca 
neînţelegerile  şi  conflictele  dintre  vânători  să  fie  extrem  de  rare. 
Aplanarea  lor  se  făcea  în  prezenţa  tuturor  sătenilor,  de  obicei  cu  prilejul 
unor  sărbători. 

RUHDU,  unicul  fiu  al  vânătorului  Nhud,  semăna  cu  tatăl  său  atât  la 
înfăţişare,  cât  şi  la  comportament.  încă  de  mic,  RUHDU  îşi  imitase  tatăl, 
aflându-se  mereu  în  preajma  lui.  încerca  să-i  fie  mereu  de  folos.  Dacă 
greşea  uneori  în  graba  de  a-1  ajuta,  Nhud  nu  îl  certa  niciodată.  De 
pedepse  nici  nu  putea  fi  vorba.  Comportamentul  paşnic  şi  răbdător  al 
tatălui  i  s-a  transmis  cu  succes  fiului  său. 

împlinind  15  ani,  lui  RUHDU  i-a  fost  îngăduit  să  participe  la 
adunările  bărbaţilor  din  coliba  mare,  construită  în  mod  special  pentru 
astfel  de  ocazii.  Datorită  darului  său  de  a-i  linişti  pe  cei  nervoşi, 
conflictele  dintre  adulţi  au  devenit  din  ce  în  ce  mai  rare. 

Cunoştinţele  de  astronomie,  primite  de  la  Nhud,  l-au  preocupat  pe 
RUHDU  până  la  sfârşitul  zilelor.  Seara,  când  cerul  era  senin,  privea  bolta 
cerească,  admirând  puzderia  de  stele,  care  îl  fascina.  Vedea  o  haită  de 
lupi  care  urmăreau  un  urs  (Cloşca  şi  puii),  dar  şi  o  turmă  de  reni  (Carul 
mare). 

La  20  de  ani  i  s-a  permis  să  îşi  ia  o  nevastă  în  coliba  recent 
construită  prin  forţele  proprii.  Folosise  drept  materiale  pietre,  oase  şi 
lemne  aruncate  pe  ţărm  de  apa  oceanului.  Era  considerat  un  vânător 
suficient  de  priceput  pentru  a  fi  în  stare  să  îşi  întreţină  familia.  A 
cumpărat-o  pe  Rinke  la  24  de  ani,  oferindu-le  părinţilor  ei  multe  daruri: 
piei  de  focă,  blănuri,  unelte  de  vânătoare. 

Fata,  la  doar  14  ani,  se  pricepea  să  coasă  haine  din  piele  şi  la  toate 
celelalte  treburi  gospodăreşti.  Devenindu-i  nevastă  în  urma  petrecerii 
tradiţionale,  Rinke  s-a  mutat  în  casa  lui,  aducându-şi  ca  zestre  opaiţul, 
oalele  de  piatră  şi  uneltele  de  cusut.  RUHDU  a  iubit-o  foarte  mult, 
renunţând  la  ideea  de  a-şi  lua  încă  o  nevastă. 

Le-au  murit  doi  băieţi  şi  o  fetiţă,  rămânând  în  viaţă  alţi  doi  băieţi.  Pe 
Drinok,  mama  lui  îl  născuse  la  18  ani.  Grrakir  era  cu  5  ani  mai  mic  decât 
el.  în  comunitatea  lor,  pruncul  primea  imediat  după  naştere  numele  unei 

rude  moarte  de  curând.  Drinok  purta  numele  unui  frate  al  tatălui,  iar 
Grrakir,  pe  cel  al  bunicului  din  partea  mamei.  Localnicii  aveau  credinţa 
că  noul  născut  va  moşteni  caracterul  celui  dispărut.  Astfel  se  asigura 
pacea  deplină  în  sufletul  mortului. 

La  eschimoşi,  numele  este  suflet,  iar  sufletul  este  nume.  Numele  este 
spiritul  vieţii,  fiind  dat  atâta  timp  cât  există  viaţă.  Fără  viaţă  nu  există 
nume,  deci  fără  nume  nu  există  om.  Numele  este  un  prieten  reîncarnat, 
reprezentând  sufletul  celui  care  a  decedat  de  curând.  Numele  ajuta  la 
deosebirea  unui  om  de  altul. 

RUHDU  şi-a  învăţat  băieţii  să  mânuiască  harponul,  să-şi  menţină 
echilibrul  în  caiac,  să  se  strecoare  printre  sloiurile  de  gheaţă,  să 
pregătească  pieile  de  animale  pentru  a  fi  folosite  la  îmbrăcăminte, 
încălţăminte,  curele  şi  bice.  RUHDU  şi-a  iniţiat  fiii  în  arta  confecţionării 
amuletelor  şi  a  altor  obiecte  din  oase.  De  la  tatăl  lor,  Drinok  şi  Grrakir  au 
mai  învăţat  să  cânte  frumos  şi  să  povestească  legendele  străvechi  ale 
neamului  de  inuiţi.  Cel  mai  mult  le  plăcea  povestea  uriaşului 
Narmikinak,  o  fiinţă  intermediară  între  oameni  şi  divinităţi,  care  omora 
balenele  cu  o  singură  lovitură  de  harpon  şi  îi  salva  pe  copii  de  la  înec. 

La  50  de  ani,  RUHDU  începuse  să  simtă  povara  bătrâneţii.  A 
renunţat  să  meargă  la  vânătoare,  preferând  să  trăiască  mai  departe 
liniştit  în  coliba  lui.  Următorii  14  ani  şi  i-a  petrecut  bucurându-se  de 
familia  sa  numeroasă.  Rinke,  bunică  iubitoare  şi  grijulie,  îşi  ajută 
nurorile  la  creşterea  celor  12  copii.  Moartea  l-a  surprins  la  RUHDU  într-o 
noapte  friguroasă,  după  ce  privise  îndelung  cerul  înstelat.  Fiii  lui  l-au 
învelit  într-o  piele  de  ren.  I-au  aşezat  în  groapă  uneltele  de  vânătoare  şi  1- 
au  acoperit  cu  multe  pietre. 

Nina  Petre 
3  noiembrie  2015 


COMENTARIUL  DORINEI 

„Voi  scrie  despre  Ruhdu.  Povestea  lui  a  fost  minunată,  precum  şi 
tradiţiile  comunităţii  în  care  trăia.  Când  am  citit  despre  înfăţişarea  lui, 
m-am  amuzat  nespus,  gândindu-mă  la  obrajii  roşii  şi  dolofani.  Cea  mai 
vizibilă  asemănare  între  mine  şi  Ruhdu  este  legată  de  contemplarea 
cerului.  Tocmai  am  intrat  în  posesia  unui  telescop;  aveam  de  gând  să 
studiez  mai  atent  cerul  de  multă  vreme.  O  făceam  fără  unelte  şi 
tehnologie,  dar  în  ultima  vreme  mă  tot  gândeam  să  cumpăr  un  telescop 
şi,  în  cele  din  urmă,  mi-a  fost  dăruit  unul.  într-adevăr,  mă  fascinează,  ca 
pe  mulţi  alţii,  stelele.  Apoi,  am  simţit  în  această  poveste  o  legătură 

extrem  de  strânsă  al  lui  Ruhdu  cu  tatăl  său.  Trebuie  ca  cei  doi  să  fi  ţinut 
foarte  mult  unul  la  celălalt. 

Acum  legat  de  evenimentele  din  ţară...  mă  gândesc  cu  groază  cum  că 
puterea  de  a  vedea  dincolo  şi  clarviziunea  trebuie  să  fie  un  dar 
şi  totodată  un  blestem.  E  groaznic  numai  să  auzim  că  aşa  ceva  s-a 
întâmplat  şi  nu  pot  să-mi  imaginez  cum  ar  fi  dacă  toţi  am  simţi  ceea  ce 
simţiţi  dumneavoastră,  cu  luni  de  zile  înainte. 

Eu  una  mi-am  dat  programul  peste  cap,  din  lipsă  de  concentrare  la 
locul  de  muncă.  Este  a  doua  oară  în  viaţă  când  mă  rog  pentru  moartea 
victimelor  în  stare  gravă...  şi  cu  fiecare  zi  ce  trece  şi  aud  de  alte  2-3-5 
decese,  îmi  fac  cruce  şi  zic  „mulţumesc  Doamne  că  ţi  s-a  făcut  milă  de  ei”. 
Prima  oară  când  m-am  rugat  pentru  moartea  unor  oameni  a  fost  după 
atentatul  cu  arme  chimice  asupra  populaţiei  siriene.  Şi  aceia  erau 
nevinovaţi...  iar  inhalarea  substanţelor  chimice  înseamnă  o  viaţă 
condamnată  la  suferinţă.” 

Dorina 
8  noiembrie  2015 
Grecia 


Episodul  27  -  KRUN 

Episodul  spiritual  nr.27  o  are  ca  eroină  pe  KRUN.  Viaţa  ei  s-a 
desfăşurat  între  anii  681-610  (secolul  7  î.Hr.).  KRUN  s-a  născut  în 
localitatea  portuară  denumită  mai  târziu  Benghazi,  situată  astăzi  pe 
teritoriul  Libiei.  Regiunea  în  care  se  afla  această  localitate  se  numea 
Cirenaica  şi  era  populată  de  libieni  încă  din  secolul  12  î.Hr.. 

Părinţii  lui  KRUN,  Nekke  (tatăl)  şi  Ahere  (mama),  au  avut  şase  copii. 
Au  dispărut  la  vârste  mici  patru  băieţi  şi  o  fetiţă,  răpiţi  de  piraţii  care 
atacau  zona  ţărmului.  KRUN  a  reuşit  să  scape  în  primii  ani  de  soarta 
celorlalţi  copii,  având  o  fire  timidă,  dornică  de  a  sta  mereu  lângă  mama 
ei. 

Nekke  îşi  întreţinea  familia  din  piraterie.  Adunase  şi  o  mică  avere  în 
aur,  argint  şi  pietre  preţioase,  toate  fiind  bine  ascunse  sub  casă.  KRUN 
nu  s-a  bucurat  de  averea  părinţilor,  fiind  şi  ea  răpită,  la  doar  11  ani.  Cei 
doi  bărbaţi  care  au  luat-o  cu  forţa  de  lângă  casă  erau  mercenarii 
negustorului  Aughe,  el  însuşi  îmbogăţit  prin  piraterie.  Cu  doi  ani  în 
urmă,  avusese  o  altercaţie  cu  tatăl  fetei,  corăbiile  lor  fiind  concurente  pe 
mare,  până  în  apropierea  insulelor  greceşti.  Pentru  a  nu-i  fi  distrusă 

corabia,  Nekke  primise  somaţia  din  partea  lui  Aughe  de  a-i  preda  unica 
fată  pentru  haremul  său.  Nekke  a  refuzat  cererea  rivalului,  pedeapsa 
venindu-i  când  era  plecat  pe  mare.  Aliere  a  fost  ucisă  în  faţa  propriului 
copil,  iar  KRUN  a  ajuns  în  palatul  lui  Aughe. 

Acesta,  la  34  de  ani,  avea  3  neveste  şi  câteva  sclave  domestice.  Plin 
de  ură  împotriva  lui  Nekke,  s-a  răzbunat  pe  sărmana  KRUN, 
transformând-o  în  sclavă  domestică.  Pusă  la  treburi  grele  în  gospodărie, 
fata  s-a  străduit  să  le  îndeplinească  pe  toate  cum  s-a  priceput  mai  bine. 
Ani  de  zile  a  trăit  cu  speranţa  că  tatăl  ei  o  va  răscumpăra  şi  va  fi  eliberată 
de  trufaşul  stăpân.  Nu  a  fost  aşa,  deoarece  luptătorii  lui  Aughe  l-au  ucis 
pe  Nekke  la  un  an  după  răpirea  lui  KRUN.  Având  dovada  morţii  tatălui, 
Aughe  a  violat-o  pe  fată,  după  ce  o  izolase  în  haremul  său. 

După  3  ani,  KRUN  a  născut-o  pe  Mimbal,  fiica  ei  şi  a  stăpânului. 
Deşi  bucuros  de  naşterea  copilei,  Aughe  a  lăsat-o  pe  KRUN  în  clădirea 
haremului,  aflată  la  mare  distanţă  de  palat,  unde  locuiau  nevestele  lui 
împreună  cu  copiii  lor.  La  19  ani,  KRUN  l-a  născut  pe  Urrumdu,  iar  la  23 
de  ani,  i-a  dat  viaţă  băiatului  cel  mic,  Oagur.  în  perioadele  când  şi-a 
alăptat  copiii,  KRUN  locuia  în  palat,  ca  doică  a  nou-născuţilor  ale  căror 
mame  nu  puteau  să-i  alăpteze.  La  rugămintea  celor  3  neveste,  KRUN  a 
rămas  în  palat,  servindu-le  ca  menajeră. 

Avea  29  de  ani  când  stăpânul  Aughe,  la  52  de  ani,  a  fost  ucis  pe  mare 
de  o  corabie  de  război  grecească.  Fiul  cel  mare  al  defunctului,  având  21 
de  ani,  a  continuat  afacerea  cu  pirateria,  înlocuindu-şi  tatăl  în  toate 
treburile  palatului.  Cu  toate  că  moştenise  firea  dură  de  la  Aughe,  Nogral 
le-a  respectat  pe  toate  nevestele  şi  sclavele  acestuia  care  îi  dăruiseră 
copii.  KRUN  a  fost  tolerată  şi  ea,  rămânând  la  palat  ca  servitoare 
devotată  şi  mamă  a  trei  copii  minori. 

Mimbal  avea  14  ani.  Fratele  ei,  Nogral,  i-a  dat-o  de  nevastă  unui 
prieten  şi  coleg  de  afaceri.  Urrumdu,  la  14  ani,  şi  Oagur,  la  10  ani,  erau 
pregătiţi  ca  luptători  pe  uscat.  Nogral  i-a  luat  pe  una  dintre  corăbiile  lui, 
obligându-i  să  devină  piraţi.  Respectându-i  ca  fraţi,  Nogral  i-a  ajutat  să 
facă  avere  din  comerţ  şi  jaf  pe  mare  şi  pe  uscat.  KRUN  s-a  considerat 
norocoasă  măcar  la  bătrâneţe,  ştiindu-şi  copiii  ajunşi  oameni  cu  avere. 

Avea  71  de  ani  când  a  închis  ochii  pentru  totdeauna,  depăşind  cea 
mai  înaintata  vârstă  avută  vreodată  de  femeile  din  acel  palat.  Niciuna  nu 
trăise  mai  mult  de  60  de  ani.  Fiica  ei,  Mimbal,  decedase  înaintea  ei,  din 
cauza  unei  boli  de  stomac.  Băieţii  muriseră  şi  ei  în  lupte  pe  mare,  fiind 
ucişi  de  marinarii  de  pe  nave  greceşti. 

KRUN,  devenită  femeie  liberă  la  50  de  ani,  continuase  să  locuiască 
în  palat  şi  avea  dreptul  să  îşi  viziteze  nepoţii,  cu  toţii  rămaşi  orfani.  Ca 
fiinţă  modestă,  temându-se  mereu  de  furia  zeilor,  KRUN  se  străduise 
toată  viaţa  să  nu  supere  pe  nimeni,  să  fie  supusă  părinţilor  şi  stăpânilor, 
să  le  ofere  mângâiere  copiilor  şi  nepoţilor  ei.  Firea  sinceră  şi  mereu  calmă 
a  ajutat-o  să  supravieţuiască  în  grelele  condiţii  ale  sclaviei  domestice.  Nu 
l-a  urât  şi  nu  l-a  blestemat  niciodată  pe  Aughe  pentru  că  îi  omorâse 
părinţii  şi  o  transformase  în  sclavă.  S-a  resemnat  în  durerea  ei  şi  a 
păstrat  în  adâncul  sufletului  amintirea  luminoasă  a  părinţilor  care  i-au 
oferit  o  copilărie  frumoasă. 

Nina  Petre 
23  decembrie  2015 


COMENTARIUL  DORINEI 

„Personajul  Krun  a  avut  o  viaţă  foarte  tristă.  Spiritul  sărbătorilor  m- 
a  ferit  de  la  a  mă  încărca  cu  sentimente  de  melancolie.  Mai  am  nevoie  de 
puţin  timp  ca  să  reflectez  asupra  acestei  vieţi.  Nu  numai  sclavia 
domestică,  dar  pierderea  celor  trei  copii  mi  se  pare  de  neconceput  pentru 
o  singură  mamă.  Probabil  de  aceea,  până  în  ziua  de  astăzi,  mă  tem  să  am 
copii  pentru  a  nu-i  pierde.  „ 

Dorina 
1  ianuarie  2016 
Grecia 

ELENA 


Prezentare 

Anul  trecut  am  început,  la  solicitarea  ELENEI,  studiul  vieţilor 
anterioare  ale  spiritului  său.  Comentând  ulterior  informaţiile  primite  de  la 
mine,  ELENA  mi-a  dovedit  faptul  că  posedă  capacitatea  de  a  putea 
vizualiza  mental  ceea  ce  s-a  întâmplat  cu  antecesorii  săi  spirituali,  dar  şi 
de  a  face  conexiuni  interesante  între  acei  oameni  şi  fiinţa  sa,  obţinând 
astfel  concluzii  folositoare  vieţii  pe  care  o  duce  acum. 

Nina  Petre 
18  aprilie  2012 


EPISOADE  SPIRITUALE  COMENTATE  în  volumul  1 
®  Esther  Merrick  ( 1 889- 1 943 ) 

®  Alikia  Dakis  (1803-1869) 

O  Tirik  Hamdu  (1724-1785) 

®  Oxana  Siderova  (1636-1712) 

®  Suni  Rah  Mantu  (1582-1620) 

O  Runk  (1513-1572) 

®  ALid  Sardih  (1427-1498) 

O  Mihai  Graur  (1316-1389) 

®  Ranuja  Vidis  (1225-1288) 

O  Duhran  Sakal  (1 164-1213) 

®  Ruhad  Raihidr  (1102-1139) 

O  IdinMahral  (1020-1076) 

®  Ulaher  Ranukid  (936-998) 

EPISOADE  SPIRITUALE  COMENTATE  în  volumul  2 


®  Lanisa  Ridici  (884-916) 

O  Kurt  Dristen  (803-869) 

EPISOADE  SPIRITUALE  COMENTATE  în  volumul  3 
®  Dahi  Ardan  (726-788) 

O  Nori  Kaze  (638-699) 

®  Urne  Saweg  (476-523) 

®  Rulle  Sarkizer  (549-612) 

O  Masdalir  Ahribi  (406-450) 

®  Ranka  Sveni  (301-366) 

O  Rassen  Kerin  (225-279) 

®  Mbarke  (154-211) 

EPISOADE  SPIRITUALE  COMENTATE  în  continuare 
®  Laruni  (98-140) 

O  Rohdirk  (66-93) 

®  Dikena  (18  î.e.n.  -  40  e.n.) 

O  Radudhah  (190-112  î.e.n.) 

O  Grikhord  (283-21 1  î.e.n.) 

®  Riell  (349-314  î.Hr.) 

®  Nimde  (481  -  423  î.Hr.) 

O  Darrul  (588-525  î.Hr.) 

®  Dindo  (691-633  î.Hr.) 

®  Kiu  (782-745  î.Hr.) 

O  Hrud  (866-814 î.Hr.) 

®  Nirr  (935-900  î.Hr.) 

®  Tenbe  (1062-1010 î.Hr.) 

O  Gudarh  (1190-1131  î.Hr.) 
O  Ziengde  (1270-1215  î.Hr.) 
®  Nyard  (1384-1336  î.Hr.) 


Episodul  24  -  LARUNI 

Episodul  spiritual  nr.24  o  are  ca  eroină  pe  prinţesa  indiană  LARUNI. 
Viaţa  ei  s-a  desfăşurat  între  anii  98-140  (secolele  1  şi  2).  LARUNI  s-a 
născut  în  oraşul  Bengaluru  (denumirea  modernă:  Bangalore),  situat  în 
India  de  Sud,  pe  teritoriul  regatului  Chola.  Acest  regat  aparţinea  statului 
tamil.  în  proprietatea  statului  tamil  se  aflau  3  regate:  Pandya,  Chera  şi 
Chola,  între  ele  existând  o  stare  de  război  permanentă.  Raporturile  lor  cu 
restul  Indiei  erau  slabe,  dar  întreţineau  schimburi  active  cu  Occidentul. 
Suveranii  celor  3  regate  purtau  lupte  violente  şi  lungi,  provocând 
adevărate  masacre. 

Părinţii  lui  LARUNI,  Kidhar  (tatăl)  şi  Lumide  (mama),  au  avut 
unsprezece  copii,  rămânând  doar  cu  trei  fete.  Ceilalţi  opt  au  decedat 
înainte  de  a  împlini  2  ani.  LARUNI,  cea  mai  în  vârstă,  avea  cu  3  ani  mai 
mult  decât  sora  ei,  Oneme.  Akri,  fata  cea  mică,  era  cu  5  ani  mai  tânără 
decât  Oneme. 

Familia  lor  era  una  dintre  cele  mai  bogate  din  oraş.  Nobilul  Kidhar 
aparţinea  castei  războinicilor,  având  drept  sarcini  principale  să  studieze 
Veda,  să  îşi  apere  poporul,  să  lupte  la  chemarea  regelui  şi  să  comande 
corpul  de  armată  aflat  în  subordinea  sa.  în  schimbul  numeroaselor 
servicii  aduse  suveranului,  Kidhar  se  bucura  de  multe  privilegii. 

Casa  lui  era  solid  construită.  Avea  două  etaje,  faţada  tencuită  şi 
văruită,  o  curte  cu  clădiri  anexe.  Acoperişul  servea  drept  terasă  în  nopţile 
de  vară.  Parterul  era  construit  din  piatră,  iar  etajele,  din  lemn  iîncrustat 
cu  pietre  colorate.  Scările  interioare  duceau  până  la  ultimul  etaj,  unde  se 

aflau  dormitoarele.  Primul  etaj  avea  o  verandă  cu  coloane,  tavanele 
pictate  şi  ferestre  prevăzute  cu  perdele  decorate,  lângă  care  erau  atârnate 
coliviile  cu  papagali.  Camera  secretă  a  familiei,  ascunsă  la  primul  etaj,  în 
spatele  unei  uşi  camuflate  cu  o  draperie,  avea  în  interior  banii,  bijuteriile 
şi  obiectele  cele  mai  preţioase. 

Mobilierul  din  casă  era  costisitor  şi  rafinat:  paturi  cu  perne  pentru 
cap  şi  picioare,  baldachine  decorate,  divane,  scaune  sculptate,  măsuţe  de 
toaletă,  etajere  pentru  cărţi  (scrise  pe  frunze  de  palmier),  coşuri  pentru 
flori,  covoare,  perne  colorate  aranjate  pe  jos. 

în  curte  se  aflau  grajdurile,  pivniţa,  magazia  de  alimente,  pavilionul 
pentru  jocuri,  pavilionul  pentru  musafiri,  o  colivie  mare  pentru  păsări 
exotice,  sala  de  baie  (prevăzută  cu  duş),  o  piscină. 

îmbrăcămintea  membrilor  familiei  reflecta  poziţia  lor  economică  şi 
socială.  Lunide  şi  fetele  ei  purtau  tradiţionalul  sari  din  mătase  fină  trecut 
peste  umeri,  înfăşurând  bustul  şi  şoldurile,  lung  până  la  glezne.  Aveau 
părul  uns  cu  uleiuri  fine,  pieptănat  cu  o  cărare  la  mijloc.  Lunide  purta  un 
inel  prins  în  nara  stângă,  ca  semn  că  era  căsătorită.  Semnul  rotund  din 
mijlocul  frunţii  avea  culoarea  reprezentativă  a  femeilor  din  casta  ei.  Atât 
ea,  cât  şi  fetele  purtau  bijuterii  de  mare  valoare:  lănţişoare  de  aur,  coliere 
de  perle  în  mai  multe  şiraguri,  un  şirag  de  perle  purtat  strâns  în  jurul 
gâtului,  o  broşă  prinsă  la  şold,  brăţări  pe  braţ,  pe  antebraţ,  la  încheietura 
mâinii  şi  la  glezne. 

La  bogatele  lor  mese  consumau  brânzeturi,  felii  subţiri  din  nucă  de 
cocos,  perişoare  de  orez  cu  zahăr  prăjite  în  unt,  banane  fierte  în  lapte 
dulce,  prăjituri  pregătite  cu  unt  şi  melasă,  iar  la  urmă,  orez  cu  sare  şi  un 
pahar  cu  zer.  Mai  obişnuiau  să  consume  la  masă  apă,  lapte  bătut,  sucuri 
fermentate  din  fructe.  Bărbaţii,  când  se  întâlneau  cu  diverse  ocazii, 
preferau  băuturile  tari,  extrase  din  flori  foarte  parfumate  sau  vin 
preparat  din  trestie  de  zahăr. 

Fetele  lui  Kidhar  au  învăţat  acasă,  cu  profesoare  aduse  în  mod 
special  pentru  a  le  completa  educaţia.  Prima  căreia  îi  sosise  vremea  de 
căsătorie  a  fost  LARUNI.  La  15  ani,  i-a  fost  dată  prinţului  războinic 
Arruman.  Acesta,  la  fel  de  bogat  ca  tatăl  fetei,  aparţinând  aceleiaşi  caste, 
avea  27  de  ani  şi  o  avere  imensă.  Casa  în  care  şi-a  dus  nevasta  semăna  în 
multe  privinţe  cu  cea  din  care  tocmai  plecase  LARUNI.  Părinţii  lui, 
Dogdur  şi  Myade,  locuiau  într-o  casă  din  apropiere.  Arruman  era 
singurul  copil,  moştenitorul  întregii  averi. 

LARUNI  şi-a  păstrat  zestrea  ca  proprietate  personală.  Ea  conducea 
toate  treburile  casei,  participa  alături  de  Arruman  la  sărbători  şi 

festivităţi,  fiind  foarte  respectată  ca  mamă  a  copiilor  ei.  Dăduse  viaţă  la 
cinci  copilaşi:  patru  fete  şi  un  băiat.  Norrome,  prima  sosită  în  familie, 
fusese  născută  de  LARUNI  la  16  ani.  Următoarea  ca  vârstă,  Gadire,  era  cu 
4  ani  mai  mică  decât  Norrome.  O  fată  a  murit  la  naştere.  Jamih  a  sosit 
după  5  ani  de  la  naşterea  lui  Gadire.  Fratele  lor,  Ussudhal,  a  încheiat 
seria  copiilor,  fiind  născut  de  LARUNI  la  31  de  ani.  Fericirea  celor  doi 
soţi  şi  părinţi  era  imensă.  Şi-au  căsătorit  fetele  cu  tineri  bogaţi  ce 
aparţineau  castei  lor. 

Pe  Ussudhal  l-au  trimis,  când  a  împlinit  8  ani,  la  o  mănăstire 
budistă,  urmând  să  fie  îndrumat  de  un  maestru  în  studiu  intens,  timp  de 
10  ani,  cu  un  regim  de  disciplină  riguroasă.  Băiatul  abia  împlinise  11  ani 
când  soţul  surorii  mai  mari  l-a  luat  din  mănăstire,  fiind  nevoie  să  îşi  ia 
rămas  bun  pentru  totdeauna  de  la  părinţi.  Ajungând  acasă,  rudele  i-au 
relatat  drama  prin  care  trecuseră  LARUNI  şi  Arruman. 

Unul  dintre  prietenii  acestuia,  om  bogat,  cu  familie,  se  îndrăgostise 
nebuneşte  de  LARUNI,  devenind  prea  insistent  în  vizitele  lui  când 
Arruman  lipsea  de  acasă.  LARUNI  ştia  că  adulterul  era  strict  interzis  unei 
doamne  din  casta  ei.  Disperată,  i-a  povestit  soţului  despre  insistenţele 
neruşinate  ale  amicului  său.  Provocat  la  duel,  bărbatul  s-a  prezentat  la 
luptă,  ucigându-1  pe  Arruman. 

Drept  răzbunare,  LARUNI  i-a  trimis  a  doua  zi  un  vas  cu  vin  otrăvit  şi 
o  înştiinţare  că  va  accepta  iubirea  şi  onorurile  oferite  de  el.  După  încă  o 
zi,  în  oraş  s-au  ridicat  două  ruguri,  pe  care  urmau  să  fie  arşi  cei  doi 
bărbaţi  rivali.  în  timp  ce  se  desfăşura  ceremonia  arderii  cadavrului 
soţului  ei,  LARUNI  s-a  aruncat  în  flăcări,  lăsându-se  să  ardă  de  vie. 
Copilul  de  11  ani,  Ussudhal,  a  privit  cu  groază  cum  îi  ardeau  părinţii  pe 
rugul  necruţător.  Cu  lacrimile  curgându-i  pe  faţă,  a  jurat  că  niciodată  nu 
se  va  îndrăgosti  de  femeia  altui  bărbat. 

Nina  Petre 
22  aprilie  2015 


COMENTARIILE  ELENEI 

„Vă  mulţumesc  frumos  şi  pentru  acest  episod  karmic,  care  pot  spune 
că  este  şocant  şi  incredibil.  Nu  pot  să  nu  mă  minunez  cu  mintea  mea  de 
secol  XX-XXI,  atâta  câtă  este.  Se  pare  că  banii  şi  bunăstarea  de  multe  ori 
sau  de  cele  mai  multe  ori  ne  iau  minţile.  Oare  dacă  Laruni  nu  ar  fi  fost  o 
prinţesă,  plină  de  bani,  s-ar  mai  fi  uitat  cineva  la  ea?! 

Nu  mi-aş  fi  închipuit  că  aş  putea  avea  o  antecesoare  spirituală  şi 
prinţesă,  şi-n  India.  întotdeauna  i-am  privit  pe  locuitorii  Indiei  ca  fiind 

oameni  pedepsiţi  de  soartă,  care  trebuie  să  înveţe  lecţii  dure  de  viaţă.  Am 
văzut  India  la  televizor  şi,  când  vedeam  mizeria  şi  sărăcia  de  acolo,  mi  se 
părea  cumplit.  Cred  că,  dacă  m-aş  duce  acolo,  m-aş  îmbolnăvi  de  nervi, 
mi  se  pare  o  ţară  în  care  este  destul  de  greu  de  trăit,  cu  toată  agitaţia, 
mizeria  şi  sărăcia  de  acolo.  împărţirea  în  caste  mi  se  pare  atât  de 
nedreaptă  şi  diferenţiatoare,  căci  toţi  suntem  fiinţe  umane  şi  nu  ar  trebui 
să  ne  punem  etichete. 

îmi  plac  casele,  în  special  cele  cu  scara  interioară,  terase  cu  coloane, 
absolut  tot  luxul  de  care  a  beneficiat  Laruni  mi  se  pare  atât  de  cunoscut  şi 
familiar.  Casa  în  care  m-am  născut  era  practic  o  vilă  cu  subsol,  parter  şi 
etaj,  construită  de  un  arhitect  împreună  cu  fratele  lui,  inginer 
constructor,  prin  anii  40  şi  ceva.  Din  păcate,  casa  a  fost  naţionalizată  de 
comunişti  -  dar  doar  apartamentul  de  la  etaj,  unde  au  cumpărat  ai  mei  în 
1974,  având  o  scară  între  parter  şi  etaj.  Proprietarul  a  trăit  o  dramă  destul 
de  mare,  fiindcă  statul  i-a  luat  apartamentul  şi  a  mai  şi  adus  străini  să 
locuiască  în  acel  apartament  cu  el.  Drept  urmare,  nu  i-a  suportat 
niciodată  pe  ai  mei  şi,  până  nu  i-a  evacuat  de  acolo,  nu  s-a  lăsat,  deşi  a 
murit  cu  o  lună  înainte  de  revoluţie,  iar  ai  mei  au  fost  evacuaţi  în  iunie 
2008. 

Nu  suport  apartamentele  de  bloc  (dar  se  pare  că  aşa  am  nimerit), 
nu-mi  place  să  mă  intersectez  cu  tot  felul  de  oameni  şi  nici  nu  am  chef  de 
socializare  cu  nimeni.  într-o  casă,  nu  te  loveşti  de  o  grămadă  de  oameni 
ca  la  bloc,  nu-ţi  trebuie  lift,  care  când  funcţionează,  când  nu  (iar  dacă  stai 
la  etajul  9  este  sănătate  curată,  mai  ales  dacă  eşti  rupt  de  oboseală),  unde 
auzi  pe  cel  de  sub  tine  în  momentele  lui  intime  sau  la  budă,  auzi  vero  de 
vero  muzica  când  se  fac  petreceri  la  11  noaptea  şi  tu  vrei  să  dormi  etc. 
Detest  blocurile  şi-mi  plac  casele  foarte  mult,  iar  dacă  mai  ai  şi  o  grădină 
cu  flori  şi  pomi  de  care  să  te  bucuri,  este  sănătate  curată.  Dar,  din  păcate, 
nu  ştim  să  apreciem  aceste  lucruri  când  le  avem  şi  plângem  după  ele  când 
nu  le  mai  avem. 

Nu  ştiu,  oare  e  doar  apanajul  acestui  secol,  gândindu-mă  că  Laruni 
putea  să  nu-i  spună  soţului  de  insistenţele  acelui  „prieten”  şi  să 
gestioneze  singura  acea  situaţie?  Sunt  prea  dură  sau  nu  înţeleg  filosofia 
acelor  vremuri  dacă  spun  că  nu  era  cazul  să-şi  implice  soţul  în  această 
situaţie?  Ţi  s-a  pus  pata,  înduri,  taci  şi  laşi  timpul  să  vindece,  iar  dacă  nu 
ai  sentimente  pentru  bietul  îndrăgostit,  oricât  ar  fi  de  dur,  spune-i  că  nu 
se  poate  şi  nu  doreşti  nimic  de  la  el,  iar  dacă  nu  se  potoleşte,  ia  măsuri 
discret.  La  ce  a  trebuit  să-şi  bage  soţul  în  toată  porcăria  asta?  Normal  că 
l-a  avut  pe  conştiinţă  şi,  colac  peste  pupăză,  de  parcă  ar  fi  fost  alfa  şi 

omega  şi  i  se  cuvenea  dragostea  cuiva,  nu  a  dat  2  bani  pe  ce  nutrea  acel 
om  pentru  ea  şi,  după  ce  şi-a  trimis  soţul  pe  lumea  cealaltă,  îi  mai  trimite 
şi  vin  otrăvit  îndrăgostitului,  promiţându-i  marea  cu  sarea?  Trebuie  să  fi 
cam  dus  cu  pluta  să  gândeşti  astfel.  Laruni  a  greşit  şi  tot  ea  se  răzbună? 
Minunat!  Halal  prinţesă!  Mai  bine  se  lipsea  spiritul  meu  de  o  astfel  de 
existenţă... 

Sincer,  niciodată  nu  am  avut  o  părere  bună  despre  regalitate, 
monarhie  şi  toate  paiaţele  astea  nobile,  susţinute  din  munca  poporului. 
Se  pare  că  şi  „marea  prinţesă”  Laruni  nu  se  dezminte.  îmi  pare  rău  că 
trebuie  să  o  spun,  dar  a  fost  o  proastă  făcută  grămadă.  Doamne,  câtă 
prostie!!! 

Mi  s-a  întâmplat  să  acţionez  prosteşte  şi  apoi  să  mă  întreb  de  ce  am 
acţionat  în  acel  fel,  deşi  se  putea  altfel  şi  mult  mai  bine.  Ce  înseamnă  să 
acţionezi  sub  imperiul  furiei  şi  a  nervilor,  fără  să  gândeşti  prea  mult!  în 
aceeaşi  categorie  intră  şi  Lirne,  ce  să  mai  zic  de  Lanisa,  care  a  acţionat  la 
fel  de  prosteşte,  oricâtă  dreptate  ar  fi  avut  sau  nu  a  avut,  la  fel  şi  Ruhad  şi 
Mihai.  Furia,  supărarea,  durerea  le-a  întunecat  minţile  şi  au  acţionat  toţi 
la  fel  de  greşit,  condamnând  anumiţi  urmaşi  spirituali  ai  acestui  spirit 
care  mă  posedă.  Se  pare  că  am  avut  ceva  antecesori  spirituali  care  l-au 
mâniat  de  Dumnezeu,  dar  Dumnezeu  nu  se  lăsă,  şi-n  marea  Lui  dragoste 
pentru  creaţia  lui,  îi  tot  dă  şanse  peste  şanse  spiritului  meu,  pe  care,  eu 
cel  puţin,  nu  ştiu  dacă  o  să  le  pot  fructifica. 

Simt  uneori  că  nu  mă  gândesc  la  soluţiile  cele  mai  bune,  că  sunt  mai 
ciudată,  că  fac  lucrurile  aiurea,  complicat,  când,  practic,  soluţiile  sunt 
simple.  Şi  mai  este  ceva, vechea  problemă:  las  societatea, regulile, 
procedurile  să-mi  facă  rău.  Dacă  am  vreo  lepră  sau  şarpe  prin  jur,  tare  în 
gură  şi  cu  multă  putere  de  convingere,  o/îl  las  să  mă  influenţeze,  chiar  să- 
mi  facă  rău.  Mă  simt  slabă  şi  mi-e  ciudă,  dar  nu  mă  miră,  având  astfel  de 
antecesori  spirituali. 

E  curaj  sau  mai  degrabă  nebunie:  să-ţi  bagi  cuţite  în  tine,  să-ţi  pui 
ştreangul  de  gât,  să  te  arunci  în  foc?  îmi  scapă  mie  sau  mai  urmează 
ceva?  Să  mă  arunc  de  la  etaj  sau  în  faţa  metroului,  o  mică  electrocutare, 
astea  nu  au  fost  bifate,  că,  deh,sunt  apanajele  secolului  modern.  :) 
Cumplit!  Doamne, ce  existenţe!  Câtă  nebunie,  lipsă  de  control  şi,  mai  ales, 
de  înţelepciune.  Ultima  lipseşte  cu  desăvârşire  din  foarte  multe  existenţe 
ale  spiritului  meu. 

în  fine,  toate  s-au  strâns  şi,  la  momentul  oportun,  chiar  şi  după 
aproape  2000  de  ani,  ies  la  iveală  când  ţi-e  lumea  mai  dragă.  Nimic  nu  se 
pierde,  totul  se  refoloseşte,  până  când  scapă  spiritul  meu  de  astfel  de 

comportamente  ale  oamenilor  în  care  se  încarnează,  cine  ştie  când  o  fi 
asta. 

Ştiţi,  chiar  dacă-ţi  dai  seama  că  meriţi  anumite  răutăţi  şi  nedreptăţi 
şi  încerci  să  te  convingi  că  pe  drept  ţi  se  întâmplă,  că  nimic  nu-i  la  voia 
întâmplării,  ci  doar  de  dragul  de  a  te  necăji  spiritele  superioare,  e  greu  să 
le  accepţi  şi  tot  te  revolţi.  E  greu,  vrei  să  rezişti,  dar  ajungi  în  punctul  în 
care  simţi  că  nu  mai  poţi,  că  mai  ai  puţin  şi  cedezi. 

Dacă  tot  existăm,  trebuie  să  avem  şi  nişte  păcate  să  le  ispăşim,  că 
doar  nu  ne  naştem  ca  să  ne  aflăm  în  treabă.  Cred  că  a  fost  de  ajuns  să 
greşească  unul  la  nervi  şi  furie,  că  apoi  apare  brusc  şi  dintr-o  dată  aceasta 
setare  şi  acţionează.  Cred  că  trebuie,  în  primul  rând,  CONŞTIENTIZARE, 
multă  putere,  tărie  de  caracter,  control  şi  tone  de  înţelepciune  ca  să  poţi 
trece  peste  un  astfel  de  demon,  când  te  ispiteşte  cu  viclenie.  Pe  de  altă 
parte,  mă  gândesc:  o  fi  un  blestem  care  se  tot  propagă  şi  nu  mai  scapă 
spiritul  meu  de  el,  şi  din  când  în  când  acţionează  unde  găseşte  un  teren 
instabil? 

în  fine,  ce  a  fost,  a  fost  şi  rămâne  înscris  în  dosarele  akashice  ale 
spiritului  meu,  e  crucea  mea  şi  a  urmaşilor  mei  spirituali.  Ce-mi  doresc: 
ca  şi  urmaşii  mei  spirituali  să  ştie  de  toate  aceste  existenţe  şi  să  ştie  ce  au 
de  făcut.  Oare  au  acest  drept?  Mie  mi  se  pare  normal  să-l  aibă,  să  ştie 
cine  sunt,  de  unde  vin,  ce  au  de  ispăşit  şi  de  îndreptat  şi  unde  trebuie  să 
ajungă.  Să  fie  obiectivi  cu  ei  înşişi  şi  să  se  înţeleagă  cât  mai  bine,  să 
cunoască  direcţia  în  care  trebuie  să  o  ia  şi  punctul  în  care  trebuie  să 
ajungă  spiritul  care-i  posedă.  MI-AŞ  DORI  ENORM  (ca  un  TESTAMENT 
SPIRITUAL-fiindcă  pentru  mine  doar  asta  contează)  PENTRU  URMAŞII 
MEI  SPIRITUALI  (câţi  vor  mai  fi  ei)  SĂ-ŞI  CUNOASCĂ  TRECUTUL 
SPIRITUAL  (să  ştie  de  antecesorii  lor  spirituali,  de  la  primul  până  la 
ultimul).  Practic,  le  doresc  să  cunoască  ADEVĂRUL  şi  CALEA,  şi  să  nu 
rătăcească  în  întuneric,  prostie,  neştiinţă,  egoism,  nepăsare,  dar  mai  ales 
SLĂBICIUNE  UMANĂ.” 

ELENA 
23  aprilie  2015 
Bucureşti 

„Tot  gândindu-mă  la  episodul  karmic  a  lui  Laruni,  îmi  amintesc  că 
am  văzut  atât  la  televizor,  cât  am  şi  citit  în  cărţi  de  toţi  nenorociţii 
„justiţiari”,  gen  Inchiziţia,  care  ardeau  femei  pe  rug,  sub  acuzaţia  de 
vrăjitorie.  Deţinea  femeia  capacităţi  paranormale  sau  arăta  mai  multe 
minte  decât  ei  sau  cine  ştie  cu  ce  îi  călca  pe  bătături,  o  acuzau  de 

vrăjitorie  şi  o  ardeau.  Simţeam  o  revoltă  cumplită,  în  primul  rând  din 
cauza  nedreptăţii,  dar  parcă  şi  altceva  mă  lovea,  simţeam  ca  o  arsură  în 
suflet,  ceva  care  parcă  îmi  arăta  că-i  personal,  dar  nu  înţelegeam  acest 
lucru.  La  fel  am  simţit,  aşa  cum  v-am  mai  spus  într-o  comunicare 
anterioară,  de  tatăl  prietenului  fratelui  meu  din  copilărie,  care  s-a 
spânzurat.  A  fost  un  şoc  pentru  mine  şi  parcă  cineva  mi-a  dat  un  pumn 
energetic  când  am  aflat.  Bine,  mă  gândeam,  cum  se  poate,  un  om  atât  de 
bun  şi  blând  -  care  a  fost  cu  noi  în  casă,  care  cu  puţin  timp  în  urmă  a  stat 
cu  noi  la  masă,  cu  o  familie  frumoasă  şi  reuşită  -  face  acest  gest?  Dar, 
practic,  era  un  mesaj  şi  pentru  mine,  de  cât  de  inutile  şi  fără  sens  sunt 
aceste  gesturi,  dar  de  unde  să  înţeleg  aceste  lucruri  dacă  nu-mi 
cunoşteam  trecutul  spiritual?!  De  unde  să  înţeleagă  miliarde  de  oameni 
ce  li  se  întâmplă  dacă  nu-şi  cunosc  trecutul  spiritual?!  Dacă  farisei 
precum  preoţii  de  pe  vremea  lui  Isus,  Inchiziţia,  impostorii  care  zic  că  fac 
voia  lui  Dumnezeu,  dar  care-s  doritori  de  bani  mulţi  şi  putere,  ţin 
oamenii  care  ar  vrea  să  ştie  ADEVĂRUL,  ŞI  AU  DREPTUL  SĂ-L  ŞTIE,  îi 
ţin  în  întuneric  şi  neştiinţă?! 

Mă  gândeam  că,  atunci  când  eram  mică  şi  vreun  băiat  îmi  spunea  că 
mă  place,  începeam  să  fac  pe  nebuna,  îl  tratam  de  sus.  Odată  chiar  am 
râs  de  un  băiat  care  mi-a  făcut  o  declaraţie  de  dragoste:  îmi  scrisese  un 
bileţel  de  amor,  iar  eu  am  râs  de  el,  am  mai  şi  urlat  în  gura  mare,  în 
derâdere,  către  ceilalţi  copii  care  erau  cu  noi,  de  parcă  mi  s-ar  fi  cuvenit 
şi,  mamă,  uite  cine  eram  eu  şi  uite  cine  îmi  face  mie  declaraţii  de 
dragoste  (provenea  dintr-o  familie  de  rromi  şi  erau  mai  săraci).  Mi-a 
părut  rău  mai  târziu  că  am  reacţionat  astfel,  dar  faptul  era  consumat.  Ca 
dovadă  că  mi-a  părut  rău,  am  ţinut  minte.  Mai  târziu,  cei  care  mă  plăceau 
nu-mi  plăcea  mie  de  ei,  iar  cei  de  care  îmi  plăcea  mie  nu  se  uitau  la  mine, 
de  parcă  eram  ultima  ciumată.  Bine,  nu  mai  contează  acum,  mai  bine  că 
lucrurile  s-au  derulat  astfel,  nu  am  pierdut  nimic.  Ideea  este  că  am 
tendinţa  de  a  nu  aprecia  oamenii  care  ţin  la  mine  şi-s  drăguţi  cu  mine  şi 
plâng  după  ei  când  nu  mai  sunt.  Tendinţa  aceasta  absurdă  de  a  constata 
ce  ai  pierdut  atunci  când  nu  mai  ai  şi  apoi  plângi  şi-ţi  pare  rău.  Dar 
trecutul  nu-1  mai  poţi  întoarce  şi  schimba, doar  viitorul  îl  poţi  trăi  altfel 
dacă  ai  înţelepciune  şi  putere  să-l  trăieşti  altfel,  nu  după  setările 
energetice  ale  antecesorilor  spirituali.  Cât  de  îndepărtată  este  cauza  unui 
comportament  arogant  şi  deficitar  şi  habar  nu  avem.” 

ELENA 

24  aprilie  2015,  Bucureşti 

Episodul  25  -  ROHDIRK 


Eroul  episodului  nr.25  este  un  tânăr  din  sudul  Peninsulei 
Scandinavia  numit  ROHDIRK.  Viaţa  lui  s-a  desfăşurat  între  anii  66-93 
(secolul  1,  era  noastră).  ROHDIRK  s-a  născut  într-un  trib  germanic 
aşezat  în  regiunea  numită  astăzi  Vest-Agder,  aparţinând  Norvegiei.  După 
sute  de  ani,  în  zona  unde  se  afla  vechiul  sat,  s-a  construit  oraşul  Şira,  în 
sudul  ţării,  în  apropierea  ţărmului  Mării  Nordului. 

Părinţii  lui  ROHDIRK,  gospodari  modeşti,  se  numeau  Krod  (tatăl)  şi 
Nurre  (mama).  Dintre  cei  şase  copii  născuţi  de  Nurre,  patru  au  murit,  din 
cauza  condiţiilor  grele  de  viaţă.  Au  supravieţuit  doi  băieţi,  ROHDIRK  şi 
fratele  său  mai  tânăr  cu  6  ani,  Roduart. 

Strămoşii  locuitorilor  satului  veniseră  din  sudul  Mării  Baltice. 
Pământul  pe  care  s-au  aşezat  era  neprimitor,  aflându-se  între  munţii 
mereu  înzăpeziţi  şi  furtunile  din  largul  mării.  Pe  culmile  de  piatră, 
creşteau  mesteceni  pitici  şi  ienuperi,  licheni  şi  flori  de  munte.  în  desimea 
pădurilor  de  brad  şi  pin,  doar  vântul  putea  răzbate.  Oamenii  credeau  că 
în  adâncul  pădurilor  trăiau  uriaşi  rămaşi  din  alte  vremuri,  zâne  gingaşe, 
pitici  care  stăpâneau  comori  şi  fiare  cu  înfăţişare  cumplită. 

Sătenii  erau  oameni  puternici,  cu  statura  înaltă,  ochii  albaştri  şi 
părul  blond.  Erau  căliţi  în  lupta  grea  cu  viaţa,  iar  înfăţişarea  lor  dovedea 
curaj  şi  tenacitate.  Trăsăturile  chipului  erau  armonioase  şi  aspre.  în 
privire  li  se  citea  încordarea  omului  nevoit  să  se  bazeze  numai  pe 
inteligenta  şi  forţele  sale.  Bărbaţii  purtau  barba  şi  părul  lung,  haine  de 
pânză,  lână  şi  blănuri  de  animale.  Creşterea  vitelor  şi  vânătoarea  erau 
principalele  ocupaţii.  Deseori  făceau  expediţii  de  jaf  în  zonele  populate  de 
alte  triburi. 

întregul  sat  reprezenta  o  obşte.  Puţinul  pământ  bun  pentru 
agricultură  era  proprietatea  comună  a  obştei.  Anual,  era  împărţit  între 
familii  pentru  a  fi  lucrat.  Pădurile,  păşunile  şi  apele  se  foloseau  în  comun. 
Nici  şeful  de  trib  nu  era  mai  bogat  decât  ceilalţi  locuitori.  Obişnuia  totuşi 
să  primească  unele  daruri  de  la  membrii  comunităţii.  Fiecare  cetăţean 
era  preţuit  după  hărnicia  sa.  Femeile  se  bucurau  de  respectul  tuturor, 
considerându-se  că  puteau  să  comunice  cu  zeii  protectori  ai  tribului. 

Bărbaţii  cunoşteau  metalurgia  bronzului,  practica  olăritului,  erau 
buni  păstori.  Comunitatea  satului  folosea  un  plug  rudimentar  tras  de  cai 
sau  boi,  grapa,  secera  şi  coasa.  Dacă  într-un  an  se  cultiva  un  teren,  în 
anul  următor  se  folosea  pentru  păşune.  Cereala  tipic  scandinavă  era 
orzul.  Se  mai  cultivau  secara,  ovăzul,  fasolea,  mazărea,  sfecla,  varza  şi 

usturoiul.  Bărbaţii  confecţionau  din  metal  arme,  articole  de  podoabă, 
piese  de  harnaşament. 

Băieţii  lui  Krod  au  învăţat  de  la  el  tot  ce  trebuia  transmis  de  la  o 
generaţie  la  alta  pe  linie  bărbătească.  ROHDIRK  îşi  îndeplinea  obligaţiile 
familiale  şi  obşteşti  cu  multă  greutate  în  comparaţie  cu  fratele  său.  Se 
născuse  cu  piciorul  stâng  mai  scurt  decât  dreptul,  mergea  greu,  se  ruşina 
de  infirmitatea  lui,  iar  la  expediţiile  războinice  nu  era  acceptat  de  grupul 
bărbaţilor.  La  20  de  ani,  a  suferit  în  tăcere,  după  ce  fata  pe  care  o  iubea  s- 
a  măritat  cu  un  tânăr  sănătos  şi  mai  voinic  decât  el.  O  ceruse  de  nevastă, 
dar  întâmpinase  opoziţia  părinţilor  ei.  I-au  explicat  cu  sinceritate  că  un 
bărbat  infirm  nu  îşi  va  putea  îndeplini  toate  îndatoririle  faţă  de  nevastă  şi 
copii. 

Treptat,  starea  sănătăţii  lu  ROHDIRK  s-a  deteriorat.  Eforturile 
depuse  la  îngrijirea  animalelor  şi  în  lucrările  agricole  îi  provocau  dureri 
mari.  Oasele  piciorului  stâng  au  început  să  se  deformeze.  La  27  de  ani, 
ROHDIRK  nu  mai  putea  să  meargă,  din  cauza  inflamaţiei  de  la  picior.  Nu 
l-au  putut  salva  din  suferinţă  nici  vraciul  satului  şi  nici  femeile  cu 
descântecele  lor.  Doar  moartea  l-a  ajutat  să  scape  de  chinurile  trupului. 

Pentru  părinţi,  pierderea  băiatului  a  însemnat  o  grea  cumpănă  a 
vieţii.  Se  întrebau  de  ce  zeii  s-au  supărat  pe  ei,  răpindu-le  sufletele  a  cinci 
copii.  Roduart,  alături  de  părinţii  lui,  le-a  dat  multe  ofrande  zeilor, 
sacrificând  păsări  şi  animale,  an  de  an,  până  când  vrăjitoarele  i-au  spus 
să  se  oprească. 

Sărmanul  ROHDIRK  a  avut  un  suflet  curat,  plin  de  compasiune 
pentru  toate  suferinţele  din  jur.  Durerile  fizice,  complexele  de 
inferioritate,  decepţiile  sentimentale  nu  l-au  înrăit.  Dimpotrivă,  s-a 
resemnat  în  suferinţa  lui,  fără  a  da  vina  pe  mama  care  îl  născuse  infirm. 
Credea  în  puterea  zeilor  de  a-i  pedepsi  pe  oamenii  care  se  ucideau  între 
ei.  Sărmanul  tânăr  ştia  că  şi  tatăl  său  ucisese  oameni  din  alte  triburi,  fiind 
un  foarte  bun  războinic.  Cu  toate  acestea,  pe  Krod  nu  l-a  învinuit 
vreodată  pentru  faptele  pline  de  cruzime. 

ROHDIRK  nu  voia  să  omoare  nici  animale  şi  nici  oameni.  Presimţea 
că  va  muri  de  tânăr,  fără  a  avea  o  nevastă  şi  copii,  ca  toţi  bărbaţii  din  sat. 
L-au  îngropat  la  marginea  unei  păduri,  aşa  cum  le  ceruse  în  ultimele  clipe 
de  viaţă. 

Nina  Petre 
5  mai  2015 

COMENTARIUL  ELENEI 


„Vă  mulţumesc  frumos  şi  pentru  acest  nou  episod  spiritual  şi  nu  pot 
decât  să  mă  bucur  de  un  astfel  de  om  deosebit  şi  plin  de  calităţi.  încă  o 
încarnare  a  spiritului  meu  pe  teritoriul  Norvegiei,  pe  lângă  navigatorul 
Duhran  Sakal. 

Un  om  deosebit,  care  şi-a  dus  suferinţele  şi  chinurile  sufleteşti  în 
tăcere,  fără  prea  multe  văicăreli  şi  răutăţi.  Mă  bucur  că  nu  a  omorât  şi  nu 
a  făcut  rău  nimănui,  deşi  putea  fi  furios  pe  tot  şi  pe  toate  şi  să  omoare 
măcar  animale,  ca  să  se  descarce  nervos,  dar  se  pare  că  a  ales  să  nu  o 
facă.  Nici  eu  nu  aş  putea  face  asta,  oricât  de  furioasă  aş  fi,  mai  degrabă 
mi-aş  face  mie  rău  decât  altora  (normal,  ca  urmare  a  faptelor  atâtor 
antecesori  sinucigaşi  !).  Mă  gândesc  că  ce  nu  a  făcut  Rohdirk,  a  făcut 
libanezul  Masdalir  Ahribi,  nevoit  de  condiţia  socială  precară  şi  din 
dragoste  pentru  familie. 

Săracul,  ce  antecesor  spiritual  o  fi  greşit  atât  de  tare,  încât  Rohdirk 
s-a  născut  cu  această  infirmitate?  Şi  eu  manifest  cu  vârf  şi  îndesat,  resimt 
puternic  complexul  de  inferioritate,  decepţiile  sentimentale  şi  durerile 
fizice.  Sunt  atât  de  prezente  în  mine  şi  atât  de  copleşitoare.  îl  simt  foarte 
puternic  pe  Rohdirk  în  mine,  cât  şi  pe  Laruni,  cu  felul  ei  necugetat  şi 
arogant. 

Chiar  vroiam  să  spun  şi  la  episodul  karmic  cu  prinţesa  Laruni  că  nu 
suport  soarele  puternic,  canicula  mă  termină,  mă  face  să  mă  simt 
îngrozitor,  simt  că  soarele  mă  arde  şi  mă  chinuie.  Pe  de  altă  parte,  când 
eram  mică,  îmi  plăcea  să  ard  hârtie  sau  alte  lucruri  şi  le  ardeam  cu  o 
foarte  mare  plăcere,  şi  nu  mi-e  frică  de  foc,  parcă  m-aş  băga  în  foc,  fără  să 
simt  că-mi  face  rău.  Bine,  nu  aş  repeta  experienţa,  dar  parcă-mi  simt 
focul  prieten,  spre  deosebire  de  apă,  mai  exact  marea,  care,  atunci  când  e 
furioasă  şi  cu  valuri,  mă  sperie  îngrozitor. 

Tot  mă  gândeam:  oare  faptele  prinţesei  Laruni  reprezintă  cauza 
principală  a  suicidurilor  celorlalţi  antecesori:  Lirne  Saweg,  Lanisa  Ridici, 
Ruhad  Rahidir  şi  boierul  Mihai  Graur?  Mă  gândesc  că  tăcerea  libanezului 
Masdalir  Ahribi  -  care  nu  a  spus  familiei  lui  cu  ce  se  ocupă  pentru 
asigurarea  existenţei  lor  -  şi  nebunia  şi  confuzia  lui  Laruni  -  creată  de  o 
situaţie  percepută  a  fi  stresantă  pentru  ea  -  s-au  manifestat  peste  nişte 
sute  de  ani  la  croata  Lanisa  Ridici  -  prin  tăcerea  lui  Gregorio,  care  nu  i-a 
spus  că  mai  este  însurat  şi  cu  evidenţierea  acestui  lucru  de  către  ţigancă, 
(neam  care  provine  din  India).  O  pedeapsă  divină  la  gestul  necugetat  a 
prinţesei  Laruni,  gest  rezultat  din  sentimentul  de  vină  (fiindcă  nu  a  tăcut, 

iar  soţul  ei  s-a  duelat  şi  a  fost  omorât)  şi  furie  (fiindcă  şi-a  pierdut  soţul  şi 
nu  poate  trăi  fără  el),  pe  lângă  cinstea  pe  care  ea  o  considera  pătată  (că  i- 
a  promis  cai  verzi  pe  pereţi  îndrăgostitului  şi  l-a  mai  şi  omorât  cu  vin 
otrăvit). 

Dacă  mă  gândesc  la  mine  când  eram  copil,  cam  aşa  simţeam 
realitatea  înconjurătoare,  precum  Rohdirk  şi  Laruni:  multă  suferinţă, 
complex  de  inferioritate,  confuzie.  De  aceea  mă  lăsam  manipulată  şi 
influenţată  de  unii  şi  de  alţii,  mai  persuasivi  de  fel,  şi,  cum  v-am  mai 
spus,  mă  gândeam  în  mod  frecvent  la  suicid.  Nu  detestam  pe  nimeni,  nu 
eram  rea,  o  singură  dată  -  şi  îmi  fac  şi  acum  procese  de  conştiinţă  -  am 
omorât  un  arici  şi-mi  pare  tare  rău.  L-am  lovit  cu  bota  de  atâtea  ori,  până 
l-am  trimis  pe  lumea  cealaltă.  Nu  pot  să  uit  şi-mi  părea  rău  că  am  făcut 
acest  lucru,  am  mai  omorât  câţiva  gândaci,  dar,  în  rest,  nu-mi  place  să 
omor  absolut  nimic.  Filosofia  budhistă,  care  m-a  prins  foarte  repede  de 
cum  am  aflat  de  ea,  se  pare  că  lucrează  în  mine  şi  mi  se  pare  corectă,  aşa 
ar  trebui  să  fim  toţi. 

Dacă  sunt  furioasă,  prefer  să  arunc  cu  obiecte  mici  în  perete,  să  stric 
lucruri  neînsemnate,  dar  nu  vreau  să  fac  rău  vietăţilor,  deşi  cu  vorba  le 
mai  doresc  unora  şi  altora,  care  sunt  răutăcioşi  cu  mine  sau  sar  calul,  să 
şi  le  primească  înzecit  înapoi. 

Revenind  la  Rohdirk,  a  fost  destul  de  frustrant  pentru  el  să  nu  se 
poată  bucura  de  viaţă  şi  destul  de  cumplit  să  fie  refuzat  de  părinţii  alesei 
inimii  lui.  Cred  că  a  suferit  groaznic,  dar  a  compensat  prin  indianca 
Laruni,  care  nu  a  ştiut  să  aprecieze  ceea  ce  are,  dar  cam  aşa  se  întâmplă 
în  viaţă.  Au  beneficiat  acei  antecesori  spirituali  care  au  avut  parte  de 
partenerii  pe  care  i-au  iubit,  în  special  camerista  din  Macedonia,  Ranka 
Sweni. 

Săracul  Rohdirk,  şi-a  ostoit  amarul  cu  munca  câmpului  (faţă  de 
Duhran,  care  a  simţit  nevoia  să  scape  de  suferinţă  navigând  pe  alte 
meleaguri)  şi  probabil  că  ne-am  făcut  plinul  în  ce  priveşte  agricultura,  că 
nu  prea  s-au  mai  ocupat  urmaşii  spirituali  a  lui  Rohdirk  de  munca  la 
câmp.  Nici  eu  nu  prea  am  avut  parte,  decât  puţin,  în  vacanţe,  când  mă 
duceam  la  ţară,  dar  mai  mult  mă  prosteam  cu  strânsul  fânului  în  căpiţe 
sau  culesul  fructelor  din  copaci.  în  comunism,  mai  eram  duşi  pe  la  ferme 
să  sortăm  cartofi,  să  culegem  caise,  să  aducem  castane,  sticle  sau  hârtie  la 
şcoală,  dar  acum  nu  se  mai  face  aşa.  în  orice  caz,  urme  fine,  pe  lângă  ce 
înseamnă  adevărata  muncă  la  câmp.  Acum,  că  trăiesc  printre  betoane, 
parcă  nu  m-ar  deranja  să  mai  dau  cu  sapa,  să  mai  strâng  un  fruct,  practic, 
să  vin  în  contact  cu  natura.  Dar  probabil  că  dacă  trăiam  la  ţară  şi  la 

munca  câmpului,  aş  fi  vrut  foarte  mult  să  ştiu  cum  este  la  oraş.  Aşa  este 
omul,  veşnic  vrea  ce  nu  are  şi  veşnic  este  nemulţumit.  De  ce  aş  fi  eu 
altfel?! 

Mă  tot  gândesc  la  antecesorii  mei  spirituali  şi  mă  bucur  că  am 
insistat  să-mi  relevaţi  cât  mai  mulţi  din  ei,  fiindcă  se  pare  că  doar 
anumiţi  antecesori  mă  influenţează  sau  îi  resimt  mai  puternic,  ceilalţi 
mai  puţin.  Unii  au  acumulat  karma  pozitivă,  care  reprezintă  un  suport 
pentru  cei  care  au  acumulat  karma  negativă  şi  care  sunt  pedepsiţi  şi 
trebuie  să-şi  ispăşească  pedeapsa.  Exemple: 

Eu,  fiind  pedepsită  acum,  e  bine  că  am  avut  un  antecesor  spiritual 
japonez,  fiindcă  acum  beneficiez  de  pe  urma  lui,  lucrând  la  compania  de 
care  v-am  spus.  Poate  dacă  lucram  prin  alte  părţi,  oricât  de  corectă  aş  fi 
fost  şi  mi-aş  fi  văzut  de  treaba  mea,  cine  ştie  câte  servicii  aş  fi  schimbat 
până  acum  şi,  cum  mie  nu-mi  place  să  zbor  din  floare  în  floare  în  niciun 
domeniu  de  viaţă,  ar  fi  fost  cumplit.  De  altfel,  nici  cu  felul  meu  de  a  fi  nu 
aş  fi  fost  prea  plăcută,  că,  deh,  nu  prea  linguşesc,  sunt  introvertă  şi  prea 
corectă  pentru  cei  care  calcă  pe  cadavre  şi,  prin  falsitate  şi  minciună,  vor 
să  obţină  ceva.  Nu-mi  plac  bârfa  şi  critica  răutăcioasă,  iar  în  multe  firme 
şi  la  noi,  bineînţeles,  abundă. 

Mama  a  avut  un  partener  din  Norvegia  cu  care  a  lucrat  după  ce  s-a 
privatizat  şi  de  pe  urma  căruia  îi  venea  venitul  lunar  şi  a  putut  să  ne  ofere 
multe,  deşi  tata  aducea  grosul  de  bani  în  casă.  Acel  norvegian  m-a  plăcut, 
dar  era  în  vârstă  şi  alcoolic,  devenit  astfel  după  ce  îl  părăsise  nevasta, 
normal  că  nu  am  vrut  să  mă  leg  la  cap. 

Am  terminat  un  liceu  german,  deci,  oricât  de  complexată  m-am 
simţit,  faptul  că  am  avut  un  antecesor  spiritual  neamţ,  pe  Kurt  Dristen  - 
care  a  ajutat  o  grămadă  de  oameni  atât  cât  a  putut,  cu  frustrările  de 
rigoare  (nu  şi-a  putut  salva  nevasta)  -  presupun  că  m-a  ajutat  să  nu  fiu 
zburată  din  acea  şcoală  (nu  era  cazul)  sau  să  renunţ  la  acea  şcoală,  fiindcă 
nu  prea  m-am  aruncat  în  cap  după  această  limbă,  deşi  o  simt  foarte 
familiară.  Ba,  din  contră,  uşor-uşor,  după  revoluţie,  am  început  să  ne 
românizăm  şi  nu  mai  făceam  istoria,  biologia,  geografia  etc.  în  limba 
germană,  ci  doar  germana  şi  atât. 

Tata  a  lucrat  4  ani  în  Maroc  şi  mai  aducea  diverşi  colegi  din  Maroc  la 
noi  când  venea  în  ţară;  erau  atât  de  drăguţi  şi  de  respectuoşi  acei  oameni, 
atât  de  calzi  şi  buni,  că  mă  impresionau  profund.  Tata  a  câştigat  bani 
frumoşi  acolo,  cu  care  ne-a  ajutat  foarte  mult,  cu  mult  mai  mult  decât  a 
câştigat  muncind  în  România  -  asta  ca  urmare  a  imensului  ajutor  oferit 
de  antecesorul  Tirik  familiei  lui.  Păcat  că  nu  a  reuşit,  în  4  ani,  să  ne  ia  şi 

pe  noi  o  dată  acolo,  măcar  o  zi,  două,  să  vedem  Casablanca.  Ce  păcat!  Nu 
a  vrut  să  cheltuie  bani  şi  pentru  asta. 

în  2013,  când  am  fost  în  Israel,  ne-am  dus  şi  2  zile  în  Egipt. 
Bineînţeles  că  am  stat  intr-un  complex  cu  hotel  pe  malul  mării  şi  vedeam 
marea  de  pe  balconul  apartamentului  în  care  stăteam  cu  copilul.  Mă 
gândeam  numai  la  Ruhad  şi  la  cum  se  uita  în  zare  după  Harrun  al  Daih. 
Nu  am  vrut  să  bag  piciorul  în  apă,  deşi  alţii  de  abia  aşteptau  să  se  scalde 
în  Marea  Roşie.  Eu  nu-mi  găseam  locul  şi  am  plecat  de  acolo  cu  o  stare 
proastă,  îmi  era  rău.  Cum  am  trecut  graniţa,  înapoi  la  evrei,  mi-am 
revenit  instantaneu.  Copilul  nu  a  avut  nici  o  problemă,  s-a  simţit  foarte 
bine. 

Am  fost  şi  în  Turcia,  unde  m-am  simţit  foarte  bine,  ţinând  cont  de 
antecesoarea  mea  spirituală  Alid  Sardih,  care  a  fost  atât  de  bună  şi 
drăguţă.  Dar  în  ultima  zi  în  Edirne,  am  încercat  să  negociez  un  preţ  mai 
bun  la  nişte  bomboane  amărâte  cu  un  negustor  şi  ăla  s-a  supărat  foarte 
tare  şi  nu  a  vrut  să-mi  mai  vândă  nimic  -  asta  apropo  de  urmaşii  ei,  care 
s-au  certat  pe  averea  lăsată  de  ea  după  moarte. 

M-am  născut  în  aceeaşi  zonă  a  României  în  care  s-a  născut  şi  boierul 
Mihai,  cu  o  situaţie  materială  bună,  ca  şi  a  familiei  lui  Mihai,  dar  el  a  avut 
o  nevastă  pe  care  s-a  putut  baza,  eu  nu  am  un  soţ  pe  care  să  mă  pot 
baza, din  păcate.  :(  Probabil  că  spiritele  vor  să  vadă  cum  reacţionez  şi, 
dacă  am  un  partener,  rece,  egoist  şi  nepăsător,  să  fie  reacţia  inversă  decât 
a  lui  Mihai  Graur. 

Am  fost  şi-n  Grecia  în  pelerinaj,  unde  m-am  simţit  extraordinar,  mai 
puţin  la  Atena,  unde  mi-a  fost  foarte  rău  şi  alergam  pe  la  9  seara  cu 
mama  după  o  portocală  la  care  pofteam,  deşi  eu  nu-s  pofticioasă  de 
obicei  şi  nici  fană  a  portocalelor.  Nu  mai  era  niciun  magazin  deschis  la 
acea  oră,  aşa  că  am  găsit  o  portocală  pe  gratis,  într-un  bar. 

Stilul  englezesc  îmi  place  foarte  mult,  ţinând  cont  că  am  avut-o  pe 
Esther  ca  antecesoare. 

Sunt  semne,  sunt  indicii,  dar  dacă  nu  ne  cunoaştem  predecesorii 
spirituali,  nu  avem  cum  să  înţelegem  nici  lucrurile  bune  care  ni  se 
întâmplă,  nici  răutăţile  sau  pedepsele,  şi  ne  întrebăm  „Dar  de  ce  eu, 
Doamne?”,  ne  revoltăm,  greşim  şi  ne  facem  păcate  după  păcate  şi  ne 
osândim  spiritul  la  acea  Samsara,  de  care  ne  dorim  să  scape  cât  mai 
repede.” 

ELENA 
7  mai  2015,  Bucureşti 

Episodul  26  -  DIKENA 


Episodul  spiritual  nr.26  o  are  drept  eroină  pe  grecoaica  DIKENA. 
Viaţa  ei  s-a  desfăşurat  între  anii  18  î.e.n  (î.Hr)  -  40  e.n.  (d.Hr).  DIKENA 
s-a  născut  intr-un  sat  din  Peninsula  Pelopones  aparţinând  provinciei 
Arcadia.  După  sute  de  ani,  în  zona  respectivă  s-a  construit  oraşul  Tripoli. 

în  perioada  vieţii  DIKENEI,  Peloponesul  se  afla  sub  dominaţia 
Imperiului  Roman.  Mare  peninsulă  muntoasă  aflată  în  sudul  Greciei  şi 
legată  de  continent  prin  istmul  Corint,  Peloponesul  a  devenit  o  provincie 
romană  începând  cu  anul  146  î.e.n.  La  data  naşterii  DIKENEI  şi  încă  32 
de  ani  după  aceea,  Imperiul  Roman  a  fost  condus  de  împăratul  August 
(Caius  Iulius  Caesar  Octavianus  Augustus)  (27  î.e.n.  -  14  e.n.),  urmat  la 
tron  de  împăratul  Tiberiu  (Tiberius  Iulius  Caesar)  (14  -  37  e.n.)  şi 
Caligula  (Caius  Iulius  Caesar  Germanicus)  (37  -  41  e.n.). 

Părinţii  DIKENEI,  Ardikus  (tatăl)  şi  Aneea  (mama),  aveau  trei  copii. 
Fetele,  DIKENA  şi  Diria,  erau  mai  în  vârstă  decât  fratele  lor  Akile.  Diria 
avea  cu  4  ani  mai  mult  decât  DIKENA.  Akile  se  născuse  când  DIKENA 
avea  5  ani. 

Cei  doi  părinţi  cultivau  viţă-de-vie,  măslini  şi  creşteau  albine,  ale 
căror  produse  le  aduceau  veniturile  principale  necesare  traiului  zilnic. 
Negustorii  sosiţi  din  oraşul  Argos,  aflat  pe  ţărmul  Golfului  Argolikos, 
cumpărau  de  la  Ardikus  vinuri,  ulei  de  măsline  şi  miere  de  albine.  Copiii, 
crescuţi  în  condiţiile  vieţii  grele,  pline  de  muncă  a  părinţilor,  au  devenit 
şi  ei  buni  gospodari. 

DIKENA  s-a  dovedit  a  fi  de  pe  la  3  anişori  un  copil  foarte  ciudat.  Zi 
de  zi,  le  povestea  celor  din  familie  ce  visase  noaptea,  înflorindu-şi  visele 
cu  noi  povestiri,  unele  mai  şocante  decât  altele.  Majoritatea  situaţiilor 
relatate  se  adevereau  după  o  vreme.  Ştiinţă  de  carte  nu  a  primit  nici  ea  şi 
nici  ceilalţi  doi  copii  ai  familiei.  Treptat,  pe  măsură  ce  creştea,  DIKENA 
devenea  din  ce  în  ce  mai  utilă  celor  din  sat.  Femeile  soseau  la  ea  în  taină, 
temându-se  de  supărarea  bărbaţilor,  care  nu  credeau  în  prevestirile  fetei 
lui  Ardikus.  Aflaseră  despre  harul  DIKENEI  şi  locuitorii  din  Argos,  prin 
intermediul  negustorilor. 

Fata  împlinise  14  ani  când  un  meşteşugar  armurier  din  Argos  şi-a 
adus  fiul,  cerându-o  pe  DIKENA  de  nevastă  în  numele  lui.  Kidos  avea  26 
de  ani  şi  auzise  multe  cuvinte  de  laudă  la  adresa  DIKENEI.  Văzând-o  cât 
era  de  frumoasă  şi  aflând  despre  hărnicia  ei  la  treabă,  şi-a  încurajat  tatăl 
să  o  ceară  de  nevastă.  înţelegerea  s-a  făcut  în  decurs  de  câteva  ore, 
Ardikus  primind  de  la  peţitori  câteva  oale  făcute  din  aramă. 

Au  pornit  cu  toţii  la  drum  a  doua  zi,  DIKENA  bucurându-se  că  va 
ajunge  la  oraş,  în  apropierea  Mării  Mirtos,  fără  a  regreta  peisajul  muntos 
în  care  crescuse.  în  Argos,  părinţii  lui  Kidos  aveau  o  casă  mare,  unde 
încăpeau  cu  toţii.  Era  singurul  lor  copil,  crescut  cu  multă  grijă,  tatăl 
având  drept  obiectiv  principal  să  îi  dea  băiatului  o  meserie  bună,  cea  pe 
care  o  practica  el  însuşi.  Ca  meşter  făurar  şi  armurier,  Sordakos 
confecţiona  în  propriul  atelier  săbii  de  bronz,  săgeţi  de  bronz  şi  piese 
componente  ale  echipamentului  corporal  folosit  de  militarii  romani. 
Folosea  4  muncitori  zilieri,  sclavi  aduşi  de  marinari  prin  acţiuni  de 
piraterie. 

DIKENA,  cunoscându-şi  soacra,  s-a  bucurat  văzând-o  cât  era  de 
frumoasă,  harnică  şi  cumsecade.  Karida  şi-a  iubit  mult  nora, 
considerând-o  pe  DIKENA  drept  perfecţiunea  întruchipată,  o  adevărată 
zeiţă  trimisă  din  Cer  pe  Pământ  pentru  a  face  oamenii  mai  buni  şi  mai 
deştepţi.  La  scurtă  vreme  după  sosire,  tânăra  soţie  şi-a  început  desele 
prevestiri,  care  soseau  când  cei  din  jur  nu  se  aşteptau  să  le  primească. 

Soţul  ei,  Kidos,  pleca  uneori  pe  mare,  dorind  să  îşi  vândă  produsele 
din  bronz  în  alte  localităţi.  înaintea  fiecărui  drum,  femeia  îşi  sfătuia 
bărbatul  ce  să  facă  şi  ce  nu,  spre  binele  lui.  Kidos  avea  34  de  ani  când 
DIKENA  visase  urât  înaintea  uneia  dintre  plecările  lui  pe  mare.  Văzând-o 
cât  de  tare  plânge,  s-a  îndurat  de  suferinţa  ei,  renunţând  la  drumul  din 
ziua  respectivă.  După  două  zile,  au  aflat  că  vasul  pe  care  urma  să 
călătorească  se  scufundase  în  mare,  din  cauza  unei  furtuni  puternice. 

La  scurtă  vreme  după  căsătorie,  DIKENA  a  visat  într-o  noapte  data 
la  care  îşi  va  naşte  fiica.  La  18  ani,  îi  dădu  naştere  micuţei  Midra,  unicul 
copilaş,  la  fel  de  ciudată  ca  mama  ei.  Plimbând-o  pe  malul  mării, 
DIKENA  afla  de  la  Midra  multe  dintre  cele  visate  de  ea  noaptea  cu  ceva 
vreme  înainte.  La  rugăminţile  repetate  ale  fetiţei,  părinţii  şi-au  construit 
o  casă  aproape  de  ţărmul  mării.  Midra  stătea  ore  în  şir  pe  terasă,  privind 
marea,  povestind  seara  ce  îi  spuseseră  sirenele  din  adâncul  apei. 
Aflându-se  repede  cât  de  talentată  era  fata  la  ghicit,  musafirii  le  asaltau 
casa,  dornici  să  afle  ce  le  prevestea  minunea  de  copilă.  Un  patron  de 
corăbii,  cetăţean  roman,  a  luat-o  de  nevastă  la  doar  15  ani,  dornic  de  a-şi 
salva  flota  de  furtuni  şi  de  loviturile  piraţilor. 

DIKENA  şi-a  ferit  soţul  de  multe  primejdii,  bazându-se  pe  darul  ei 
de  ghicitoare.  împlinind  55  de  ani,  începu  să  îşi  presimtă  moartea.  Pe 
măsură  ce  trecea  vremea,  devenea  din  ce  în  ce  mai  sigură  că  în  apa  mării 
îşi  va  găsi  sfârşitul.  Obişnuită  să  se  ferească  de  pericolele  pe  care  le  vedea 
noaptea  în  somn,  ziua  evita  să  se  apropie  de  apa  mării.  Aşa  au  trecut  3 

ani,  fără  să  i  se  întâmple  nimic  rău.  într-o  zi,  după  ce  visase  noaptea 
valuri  ameninţătoare,  Midra  i-a  lăsat  în  grijă  fiul  cel  mic,  ea  fiind  nevoită 
să  plece  cu  cei  mari  la  cumpărături.  Băieţelul  în  vârstă  de  8  ani  a  intrat  în 
apa  mării,  dorind  să  înoate.  DIKENA  l-a  zărit  când  se  lupta  cu  un  val 
periculos.  Disperată,  s-a  aruncat  în  ajutorul  copilului.  Amândoi  şi-au 
găsit  sfârşitul  în  adâncul  apei. 

Nina  Petre 
io  iunie  2015 


COMENTARIUL  ELENEI 

„Vă  mulţumesc  mult  şi  pentru  acest  episod  karmic  şi  nu-mi  vine  să 
cred  cât  de  prezentă  este  Dikena  în  mine,  ca  şi  când  ar  fi  existat  cu  câţiva 
ani  înaintea  existenţei  mele.  V-am  spus  că  marea  cu  valuri  puternice  mă 
înspăimântă  şi  era  de  2  ori  să  mă  înec  la  mal.  Dar  probabil  că,  dacă  s-a 
întâmplat  într-o  existenţă,  nu  se  mai  repetă  în  alta.  Când  sunt  în  apă,  fie 
şi  la  bazin,  nu  suport  să  se  ţină  cineva  de  mine,  mi-e  o  frică  paralizantă. 

Biata  Dikena,  a  salvat  atâtea  vieţi  cu  darul  ei,  dar  pe  a  ei  şi  a 
nepotului  ei  nu  le-a  putut  salva!  Şi  ironia  sorţii,  deşi  şi-a  presimţit 
sfârşitul,  nu  a  putut  face  nimic  să-l  evite!!!  Săraca  de  ea,  dar  mai  ales  cât 
o  fi  suferit  fata  ei,  că  şi-a  pierdut  mama  şi  copilul,  suferinţă  care  mult  mai 
târziu  a  plătit-o  Alikia  prin  pierderea  fetei.  Ce  a  salvat  Dikena  nu  au  putut 
salva  Ruhad  sau  Suni  Rah  Mantu. 

De  multe  ori,  când  cineva  apropiat  sau  cunoscut  trecea  printr-o 
dramă,  mă  gândeam:  cum  ar  fi  fost  dacă  aş  fi  putut  să-l  avertizez?  De  la 
Dikena  simt  astfel. 

Simt,  ca  pe  o  răzbunare  a  sorţii,  că  darul  Dikenei  a  deranjat  spirite 
inferioare  şi,  suprapuse  pe  karma  cumplită  creată  spiritului  meu  de 
prinţesa  Laruni,  au  determinat  nişte  situaţii  de  viaţă  dramatice  urmaşilor 
spirituali.  Suprapuse  pe  slăbiciunea  creată  de  Laruni,  au  determinat 
suicidurile  celor  patru,  ce  s-au  finalizat  cu  slăbiciunea  şi  depresia  din 
existenţa  mea. 

Slăbiciunile  antecesorilor  mei  sinucigaşi  există  în  mine  şi  zilnic  mă 
lupt  cu  ele.  Ceea  ce  pe  ei  i-a  făcut  să  renunţe  la  viaţă,  pe  mine  trebuie  să 
mă  lase  să  continui  să  exist  sau,  altfel  spus,  să  reuşesc  să  trec  peste  şi  să 
merg  mai  departe.  Trăiesc  în  incertitudinea  că  nu  ştiu  dacă  o  să  rezist. 

Simt  în  mine  existenţa  filozofiei  budiste  şi  nu-mi  place  să  omor  nici 
cea  mai  mică  vietate,  niciun  ţânţar  şi  nici  să  rup  o  floare,  mă  gândesc  că 
arată  mai  bine  acolo  unde  este  deja. 


NINA  PETRE  -  Vieţile  anterioare  ale  spiritului  Voi. 4 


pag. 112 


Mă  tot  gândesc  cât  de  prezente  sunt  în  mine  Dikena  şi  Laruni,  sau, 
mă  rog,  efectele  faptelor  lor.  Apropo  de  Laruni,  ca  şi  un  indiciu,  dar  pe 
care  cine  să-l  înţeleagă?  cele  întâmplate  lui  Laruni  mi  s-au  întâmplat  şi 
mie  cu  acel  coleg,  dar  spiritul  meu,  având  experienţa  din  viaţa  lui  Laruni, 
în  prezent  a  acţionat  aşa  cum  ar  fi  trebuit  să  facă  şi  Laruni:  discret  şi 
raţional.  Numai  că,  chiar  dacă  l-am  ţinut  la  distanţă,  am  suferit  cumplit, 
a  fost  o  durere  cumplită  şi,  dacă  mă  uit  bine  la  el,  seamănă  perfect  cu  un 
indian.  Oare  să  fie  urmaşul  spiritual  al  îndrăgostitului,  care  a  venit  peste 
secole  să-l  răzbune,  aşa  cum  Laruni  s-a  răzbunat  aiurea  pe  el?!  Mă  întreb 
de  ce  să  nu  aibă  un  om  atâta  creier  şi  bun  simţ,  ca  să  nu  se  supere  pe  un 
om  îndrăgostit?!  Săracul,  doar  iubea,  nu  a  furat  şi  nu  a  omorât. 
Convenţiile  sociale  create  de  oameni,  cât  rău  fac!!! 

Mă  doare  cumplit  acea  existenţă  şi  mă  gândesc  că  de  aici  a  rezultat  şi 
dependenţa  de  partener  a  lui  Lirne  Sadoul,  suferinţa  cumplită  a  lui 
Ruhad,  care  nu  şi-a  mai  putut  trăi  normal  viaţa  fără  Harun,  furia  Lanisei, 
care  i-a  întunecat  mintea  şi  a  îndemnat-o  să  se  spânzure  fără  sens,  şi,  nu 
în  ultimul  rând,  dependenţa  puternică  a  boierului  Mihai  de  Steluţa,  care 
l-a  îndemnat  la  gestul  necugetat.  Acea  dependenţă  trebuia  să  dispară  şi 
atunci  eu  a  trebuit  să  am  de  a  face  cu  o  lepră  şi  nu  un  om,  ca  să  nu  mă 
mai  ataşez  şi  să  nu  renunţ  la  viaţă  şi  eu,  precum  boierul  Mihai.  Dacă  aş  fi 
avut  lângă  mine  un  om  blând,  bun,  iubitor  şi  NORMAL,  m-aş  fi  ataşat  de 
el,  ca  şi  boierul  Mihai.  Dacă  soarta  repetă  istoria  şi  mi-o  fi  dat  să  moară 
înaintea  mea,  eu  trebuie  să  rezist  şi  să  îmi  continui  viaţa,  să  nu  mă  înec 
ca  ţiganul  la  mal. 

Suferinţa  cumplită  pe  care  a  creat-o  Laruni  pentru  puţin  timp 
soţului  ei  a  semnalizat  în  mine  şi  eu  nu  am  putut  să-l  fac  pe  soţul  meu  să 
sufere  (deşi  merită  cu  vârf  şi  îndesat),  divorţând  de  el,  în  acest  fel 
ratându-mi  destinul  pe  care  spiritul  meu  l-a  dorit  pentru  mine. 

Mă  bucur  foarte  mult  că  am  insistat  să-mi  cunosc  cât  mai  mulţi 
antecesori  spirituali,  fiindcă  se  pare  că  adevăratele  cauze  ale  suferinţelor 
mele  se  trag  de  acum  2000  de  ani.  Cine  ar  fi  zis? 

îmi  pare  rău  că  nu  am  darul  prevestirii,  al  clarviziunii,  cum  a  avut 
Dikena,  dar  pedeapsa  este  pedeapsă  şi  trebuie  să  o  duc  până  la  capăt. 

Apropo  de  semne  pe  corp,  am  o  gaură  mică  pe  frunte,  sigur  o  vedeţi 
în  poza,  aşa  cum  au  indiencele  căsătorite.  Iniţial,  i-am  dat  o  conotaţie 
pozitivă,  dar  acum  îmi  dau  seama  că  e  un  semn  care-mi  indică  de  unde 
mi  se  trage  chinul  acestei  existenţe,  după  zicala  „Ce  ţi-e  scris,  în  frunte  ţi- 
e  pus”.  Mi-e  scris  să  ispăşesc  imensa  greşeală  a  lui  Laruni!!! 

Chiar  şi  norvegianul  Rohdirk  există  în  mine  foarte  viu  şi  prezent  prin 
frustrări  şi  handicapul  psihologic  de  această  dată,  handicapul  creat  de 
deprimare  şi  de  dependenţa  de  partener,  cât  şi  de  complexul  de 
inferioritate  a  lui  Rohdirk,  care  mă  trage  în  jos  şi  mă  face  să  mă  simt  ca  o 
proastă  în  relaţiile  interumane.” 

ELENA 
20  iunie  2015 
Bucureşti 


Episodul  27  -  RADUDHAH 

Episodul  spiritual  nr.27  îl  are  ca  erou  pe  indianul  RADUDHAH. 
Viaţa  lui  s-a  desfăşurat  între  anii  190-112  (secolul  2  î.e.n.).  S-a  născut  în 
casa  părinţilor  lui,  aflată  pe  moşia  nobilului  Rakad,  situată  la  est  de 
Bangalore  (Bengaluru).  Pe  o  parte  din  teritoriul  fostei  moşii,  s-a  dezvoltat 
oraşul  Kolar. 

Părinţii  lui  RADUDHAH,  Kardish  (tatăl)  şi  Nomali  (mama),  aveau 
doi  băieţi.  RADUDHAH  era  cu  5  ani  mai  mare  decât  Igrid.  Kardish  era 
unul  dintre  oamenii  de  încredere  ai  stăpânului  Rakad,  având  grijă  de 
arhiva  şi  vistieria  lui.  în  plus,  făcea  şi  munca  de  prezicător.  Stăpânul  avea 
multă  încredere  în  prevestirile  lui,  aflându-se  în  frecvente  conflicte  cu 
nobilii  din  vecinătate.  Moşia  lui  se  găsea  pe  teritoriul  tamililor  din  sudul 
peninsulei,  divizat  în  regate  ce  se  aflau  într-o  permanentă  dispută.  După 
naşterea  lui  RADUDHAH,  moşia  nobilului  Rakad  a  fost  inclusă  în  regatul 
condus  de  dinastia  Chola. 

Băieţii  înţeleptului  Kardish  au  învăţat  să  citească  şi  să  socotească  de 
la  vârsta  de  5  ani  sub  îndrumarea  unui  profesor  brahman,  alături  de 
copiii  stăpânului  Rakad.  La  16  ani,  RADUDHAH  a  fost  primit  în  armata 
nobilului,  devenind  un  războinic  de  temut.  Principalele  lui  sarcini  erau: 
studiul  învăţăturilor  Veda,  să  lupte  pentru  a-şi  apăra  stăpânul,  să  îşi 
comande  cu  măiestrie  luptătorii  aflaţi  în  subordinea  lui. 

La  28  de  ani,  s-a  căsătorit  cu  nepoata  lui  Ragdur,  un  venerabil  nobil 
războinic,  îmbogăţit  şi  înnobilat  datorită  faptelor  de  vitejie  săvârşite  în 
tinereţe.  Ragdur  era  bun  prieten  cu  nobilul  Rakad,  amândoi  bucurându- 
se  de  importante  privilegii  obţinute  de  la  stăpânii  regatului.  Ydemi  avea 
doar  15  ani  când  părinţii  au  căsătorit-o  cu  viteazul  RADUDHAH.  Primise 
până  la  negocierea  căsătoriei  o  educaţie  morală  şi  ştiinţifică  de  la 

profesori  brahmani,  care  o  învăţaseră  gramatică,  literatură,  astronomie, 
matematică,  medicină. 

Din  tot  ce  studiase  cu  profesorii,  pe  Ydemi  o  atrăgea  cel  mai  mult 
astronomia.  Tatăl  ei,  înţeleptul  Shagun,  călătorise  de  două  ori  în  China 
înainte  de  a  se  căsători.  Acolo  prinsese  pasiunea  pentru  observarea 
mişcărilor  Soarelui  şi  Lunii,  prevestiri  bazate  pe  fenomenele 
astronomice.  Timp  de  câteva  luni  după  căsătorie,  Ydemi  şi  tatăl  ei  l-au 
instruit  pe  RADUDHAH  în  tot  ceea  ce  ştiau  mai  mult  decât  el,  ajutându-1 
să  facă  şi  prevestiri,  asemenea  bătrânului  său  tată,  Kardish.  După 
moartea  acestuia,  grupul  de  prezicători  compus  din  RADUDHAH,  Ydemi 
şi  Shagun  i-a  făcut  viaţa  mai  plăcută  nobilului  Tamughar,  fiul 
binefăcătorului  Rakad. 

Dintre  cei  trei  copii  născuţi  de  Ydemi,  doar  fata,  Narumi  a  moştenit 
pasiunea  pentru  astronomie  a  părinţilor.  Născută  de  mama  ei  la  17  ani,  se 
bucura  alături  de  părinţi,  an  de  an,  privind  mersul  corpurilor  cereşti  de 
pe  terasa  casei.  Fraţii  mai  mici,  Ashmadar  şi  Kermid,  moştenind  firea 
energică  a  tatălui,  au  luptat  pentru  interesele  stăpânilor,  până  când  au 
fost  admişi  în  casta  nobililor  războinici.  Narumi  i-a  fost  dată  de  nevastă 
la  16  ani  unui  judecător  din  Bangalore,  fiul  renumitului  medic  al  familiei 
unui  nobil  prieten  cu  RADUDHAH. 

Anii  trăiţi  de  RADUDHAH  ca  om  matur  s-au  desfăşurat  sub  semnul 
vitejiei,  onoarei,  iubirii  de  neam  şi  familie,  pasiunii  pentru  ştiinţa 
astronomiei.  Presimţindu-şi  sfârşitul  la  78  de  ani,  şi-a  chemat  întreaga 
familie  (nevastă,  copii  şi  nepoţi)  cu  o  zi  înainte  de  stingerea  vieţii, 
cerându-i  secretarului  să  le  anunţe  tuturor  împărţirea  averii.  Le-a  cerut 
cu  limbă  de  moarte  să  nu  se  certe,  să  nu  jinduiască  la  averea  celorlalţi  şi 
să  îl  pomenească  în  rugăciunile  lor.  Ydemi,  soţia  credincioasă,  pasionată 
de  astronomie,  a  devenit  văduvă  la  65  de  ani,  continuându-şi  cercetările 
până  când  moartea  a  surprins-o,  la  91  de  ani.  Noapte  de  noapte,  privise 
cerul  înstelat,  căutând  luminiţa  care  purta  spiritul  regretatului  soţ. 

Nina  Petre 
15  iulie  2015 


COMENTARIUL  ELENEI 

„Iniţial,  citind  acest  episod  karmic,  am  simţit  că  parcă  nu  am  nicio 
legătură  cu  acest  antecesor  spiritual.  Nu  ştiu  în  ce  a  constat  vitejia  lui  şi 
ce  anume  a  făcut,  sper  că  nu  a  omorât  sau  făcut  rău  altora,  dar  eu  nu  am 
nicio  legătură  cu  această  virtute,  onoare  şi  iubire  de  neam.  Mă  întristează 

mult  ce  se  întâmplă  în  ţărişoara  noastră  şi  nici  de  acestea  nu  ştiu  ce  să 
mai  zic,  când  avem  astfel  de  conducători  şi  politicieni  făţarnici  şi  lacomi, 
iar  iubirea  de  familie  îmi  este  pusă  zilnic  la  încercare. 

Radudhah  a  avut  oameni  de  calitate  în  familie,  parcă  pregătind  darul 
ce  urma  să-l  folosească  Dikena  în  viaţa  de  zi  cu  zi.  Cu  astronomia,  nu  am 
nici  o  legătură,  nu  mă  pasionează  deloc  şi  nu-s  în  stare  să  recunosc 
constelaţiile,  zodiile  pe  cer,  nu  am  ochiul  format.  Chiar  dacă  aş  vedea  de 
o  sută  de  ori  o  constelaţie  pe  cer,  nu  aş  recunoaşte-o,  de  altfel,  nici  la 
geometrie  nu  am  fost  bună  la  şcoală  şi  nu  mi-a  plăcut  deloc.  Stau  prost  cu 
formele  şi  cu  orientarea  în  spaţiu  de  orice  fel. 

Ce  m-a  atras  de  mică,  atunci  când  Bunica  mi-a  povestit  despre  ele, 
au  fost  zodiile  şi  teoria  reîncarnării.  Acestea  au  prins  imediat.  Am  studiat 
o  perioadă  caracteristicile  zodiilor  şi  compatibilităţile,  chiar  judecam  o 
grămadă  de  oameni  după  acest  lucru,  până  să  realizez  că  practic  contează 
familia  în  care  te  naşti,  moştenirea  genetică,  educaţia,  mediul  socio¬ 
cultural  în  care  te  dezvolţi,  modelele  pe  care  le  ai,  personalitatea  şi,  nu  în 
ultimul  rând,  karmele  moştenite  de  la  antecesorii  spirituali,  deci  lucrurile 
sunt  mult  mai  complexe  decât  câteva  caracteristici  ale  zodiilor.  Chiar  şi 
astrograma  (fiindcă  mi-am  făcut  una  în  2010),  calculată  în  funcţie  de 
data  şi  ora  naşterii,  nu  este  foarte  clară.  îmi  spune  anumite  lucruri  pe 
care  le  prezint,  caracteristici,  comportamente,  moduri  de  reacţie, 
încercări  şi  provocări  ale  vieţii,  dar  nu  am  detalii,  nu  înţeleg  cauzele 
situaţiilor  şi  întâmplărilor  din  viaţa  mea.  Pe  scurt,  nu  prea  răspunde  la 
întrebarea  simplă,  primară:  DE  CE?  îţi  spune  în  linii  mari  cum  eşti,  unele 
lucruri  se  potrivesc,  altele  nu,  ce  încercări  ai  putea  să  ai,  dar  dacă  le  ai  sau 
nu,  când  le  ai,  ce  ar  fi  mai  bine  să  faci,  care  soluţii  sunt  mai  bune,  nu  prea 
există  o  reţetă  pentru  aşa  ceva. 

Revenind  la  Radudhah,  se  pare  că  nu  a  fost  un  om  foarte  agresiv  şi 
mi-a  plăcut  că  le-a  cerut  urmaşilor  să  nu  se  certe  pe  avere  şi  a  fost 
impresionant  să  aflu  că  soţia  lui,  cât  a  mai  trăit,  îl  tot  cauta  printre  stele. 
Ce  frumos,  dar  şi  dureros  în  acelaşi  timp!  Ce  nu  înţeleg:  dacă  a  existat  un 
om  atât  de  deosebit  în  India,  de  ce  la  numai  2  încarnări  distanţă  a  trebuit 
să  se  încarneze  şi  o  femeie,  tot  în  India,  care  să  greşească  atât  de  grav  şi 
iraţional?  Dacă  lucrurile  sunt  bune,  de  ce  se  forţează  nota?  De  ce  trebuie 
să  existe  ispite  atât  de  mari,  care  să  osândească  spiritul  la  încarnări 
nesfârşite?  Nu  existau  destule  ţări  şi  locuri  unde  spiritul  lui  Radudhah  se 
putea  încarna  pentru  a  se  evita  experienţa  spiritului  cu  prinţesa  Laruni, 
care  a  dus  la  suicidurile  celorlalţi  şi  care  mă  pedepsesc  pe  mine  şi  mă  trag 
în  jos?  Cine  ştie  ce  îi  mai  aşteaptă  şi  pe  urmaşii  mei  spirituali?! 

Eu  mă  chinui,  trag  de  mine  să  nu  greşesc,  deşi  nu  ştiu  dacă  o  să-mi 
iasă,  trăiesc  cu  această  incertitudine,  vreau  să  fac  lucrurile  bine,  iar  dacă 
totul  o  să  fie  bine,  fără  greşeli  prea  mari:  crime,  suiciduri,  violenţe, 
agresivităţi.  Stau  să  mă  gândesc:  se  vor  încarna  alţi  oameni  din  spiritul 
meu  care  nu  vor  şti  nimic  despre  mine  şi  antecesorii  mei  spirituali  şi  vor 
trăi  ca  nişte  buruieni,  cu  riscul  de  a  osândi  spiritul  la  încarnări  nesfârşite 
-  ce  am  rezolvat?  Trec  prin  atâta  durere  şi  dezamăgire,  şi  mă  ajută  pe 
mine  şi  urmaşii  mei  spirituali  cu  ce?  Că  se  va  încarna  spiritul  meu  cine 
ştie  pe  unde  şi  acele  persoane  vor  fi  educate  să  ce:  să  înveţe,  să  câştige 
bani,  să-şi  dorească  o  casă,  o  maşină,  iar  în  rest  nu  mai  contează. 
Limitări,  limitări,  care  trag  în  jos  şi  îndobitocesc.  Sper  însă  la  un  înger 
păzitor,  spirit  superior  care  să  aibă  grijă  de  spiritul  meu  şi  de  încarnările 
lui  viitoare,  ca  prin  acestea  să-l  ajute  să  evolueze,  indiferent  ce  presupune 
acest  lucru,  şi  nu  să  involueze  prin  urmaşi  spirituali  suicidari,  agresivi, 
iraţionali,  furioşi  şi  fără  creier  şi  voinţă.  Sper  ca  toţi  să  găsească  calea  cea 
mai  potrivită,  cea  de  mijloc,  şi  să  ne  scape  spiritul  cât  mai  repede  de 
samsara  încarnărilor.” 

ELENA 
29  iulie  2015 
Bucureşti 


Episodul  28  -  GRIKHORD 

Episodul  spiritual  nr.28  îl  are  ca  erou  pe  GRIKHORD.  Viaţa  lui  s-a 
desfăşurat  între  anii  283-211  (secolul  3  î.e.n.).  GRIKHORD  s-a  născut 
într-un  trib  de  celţi  aşezat  într-o  zonă  bogată  în  câmpii  şi  păduri,  situată 
la  nord  de  marele  fluviu  denumit  mai  târziu  Sena.  în  apropierea 
vechiului  sat  celtic  s-a  construit  după  mulţi  ani  oraşul  francez  Mantes  la 
Jolie. 

Teritoriul  Franţei  a  fost  populat  încă  din  antichitate  de  triburi 
celtice,  ai  căror  membri  erau  denumiţi  gali  (galii)  de  către  romani.  Ţara 
lor  primise  de  la  romani  numele  de  Gallia  Celtica.  Aceasta  a  fost 
transformată  în  provincie  romană  în  secolul  1  î.e.n.,  prin  meritele 
războinice  ale  împăratului  Caesar.  La  acea  vreme,  eroul  nostru  nu  se  mai 
afla  printre  cei  vii. 

Tatăl  lui  GRIKHORD  se  numea  Rield  şi  îndeplinea  funcţia  de  şef  al 
tribului.  Nevasta  lui,  Knur,  născuse  şapte  copii.  Cinci  dintre  ei  au  murit 
în  primii  ani  de  viaţă,  din  cauza  unor  muşcături  de  animale. 

Supravieţuitorii,  GRIKHORD  şi  Nurdur,  au  trăit  până  la  bătrâneţe. 
Nurdur  era  cu  3  ani  mai  în  vârstă  decât  fratele  său.  Deveniseră  cei  mai 
curajoşi  vânători  printre  băieţi,  aşa  cum  tatăl  lor  era  cel  mai  valoros 
vânător  în  rândul  adulţilor. 

Datorită  simţului  său  neobişnuit  de  a  percepe  de  la  mare  distanţă 
mirosul  fiecărui  animal,  Rield  le  era  de  folos  tuturor  la  incursiunile  de 
vânătoare.  Ajuns  la  vârsta  maturităţii,  Rield  devenise  de  neînlocuit  la 
identificarea  prezenţei  vânatului.  Drept  recunoştinţă,  unii  dintre  săteni, 
mai  ales  cei  neputincioşi,  îl  răsplăteau  oferindu-i  cu  drept  de  folosinţă 
bucăţile  lor  de  pământ.  Fiii  lui  se  puteau  considera  oameni  bogaţi. 
Fiecare  dintre  ei  primise  ca  dar  de  nuntă  părţi  importante  din  pământul 
tatălui  lor. 

GRIKHORD  s-a  căsătorit  la  19  ani  cu  Lilhe,  o  fată  de  14  ani,  pe  care  o 
iubea  de  când  era  micuţă.  Au  avut  împreună  cinci  copii.  Două  fetiţe  au 
murit  din  cauza  unor  infecţii  respiratorii.  A  rămas  în  viaţă  frumoasă 
Grylle,  ce  fusese  născută  de  mama  ei  la  18  ani.  Fata  avea  doi  fraţi  mai 
mici.  Nugdun  sosise  pe  lume  când  Lilhe  avea  22  de  ani.  După  doi  ani,  s-a 
ivit  Nemdirr,  purtătorul  darului  mirosului,  moştenit  de  la  tatăl  şi  bunicul 
său. 

Rield  a  încetat  din  viaţa  când  GRIKHORD  avea  41  de  ani.  în  mod 
firesc,  fiul  său  i-a  luat  locul  ca  şef  al  comunităţii,  fiind  capabil,  asemenea 
tatălui,  să  se  orienteze  cu  multă  iscusinţa  în  natură  şi  să  simtă  de  la  mare 
distanţă  prezenţa  animalelor  bune  de  vânat.  GRIKHORD  mai  avea  un 
dar:  auzea  zgomotul  copitelor  cailor  cu  câteva  ore  înainte  de  a  fi  observaţi 
în  zare  călăreţii  ce  se  apropiau  de  sat  în  mare  grabă.  Fiul  cel  mic, 
Nemdirr,  auzea  şi  el  foarte  bine,  reuşind  să  îi  povestească  tatălui  său  cât 
de  mare  era  oştirea  ce  se  îndrepta  spre  ei  şi  dacă  luptătorii  erau  duşmani 
sau  prieteni. 

De-a  lungul  vieţii  de  adult,  GRIKHORD  luptase  de  nenumărate  ori 
alături  de  ceilalţi  săteni,  respingând  asalturile  unor  triburi  invadatoare. 
Toţi  bărbaţii  din  neamul  lui  semănau  la  trup,  fiind  înalţi,  voinici  şi  blonzi. 
La  fel  arătau  şi  fiii  săi.  Spre  deosebire  de  ceilalţi  luptători  ai  tribului, 
GRIKHORD  bea  mai  puţin  vin,  nu  sărea  la  ceartă  din  orice  motiv  şi  nu 
umbla  după  alte  femei.  Nu  îi  plăceau  jertfele  umane.  Pe  hoţi  îi  pedepsea 
cu  biciuirea,  iar  pe  prizonierii  capturaţi  în  lupte  îi  transforma  în  sclavi, 
dăruindu-i  familiilor  care  aveau  nevoie  de  ei  pentru  activităţi  casnice. 

întreaga  populaţie  a  satului  era  foarte  superstiţioasă.  Unii 
considerau  că  zeii  protectori  cereau  jertfe  umane  în  schimbul  vindecării 
unor  bolnavi  sau  al  victoriei  în  războaie.  GRIKHORD  permitea  doar 

sacrificarea  ucigaşilor  din  rândul  comunităţii,  cerând  moarte  pentru 
moarte.  Mai  mult  chiar,  le-a  interzis  războinicilor  săi  să  bea  sângele 
prizonierilor.  Avea  o  fire  mândră,  sinceră  şi  era  gata  oricând  să  pornească 
la  luptă  pentru  a-şi  apăra  familia,  averea  şi  satul.  îi  plăceau  podoabele, 
având  grijă  să  poarte  zilnic  lanţuri,  coliere  şi  brăţări. 

Ca  şef  de  trib,  GRIKHORD  avea  un  car  de  luptă  cu  două  roţi  tras  de 
doi  cai,  o  lance,  o  suliţă,  o  sabie  şi  un  scut,  la  care  se  adăuga  grupul  de 
luptători  care  îl  ajuta  în  lupte  şi  îl  apăra.  în  tinereţe,  luptase  şi  el  cu 
pieptul  gol,  asemenea  altor  războinici,  dorind  ca  zeii  să  îl  facă  mai 
puternic  decât  era. 

Fiii  săi  au  rămas  în  sat,  unde  s-au  căsătorit  şi  i-au  dăruit  16  nepoţi. 
Lilhe,  adevărată  fiică  a  neamului  de  celţi,  l-a  însoţit  în  multe  lupte,  i-a 
îngrijit  rănile,  aducându-1  de  fiecare  dată  acasă  viu.  GRIKHORD  şi-a 
iubit  familia  cu  tot  sufletul,  apărându-şi  nevasta,  copiii  şi  nepoţii  chiar  cu 
riscul  morţii. 

S-a  stins  la  72  de  ani,  bătrân  şi  bolnav,  arătând  ca  un  moşneag  de  90 
de  ani.  Fiul  cel  mic,  Nemdirr,  a  primit  funcţia  de  şef  în  locul  său,  datorită 
simţului  neobişnuit  al  mirosului,  moştenit  de  la  el. 


Nina  Petre, 
23  septembrie  2015 


COMENTARIUL  ELENEI 

„în  ceea  ce-1  priveşte  pe  Grikhord:  interesant  personaj  şi  caracter, 
adaptat  vremurilor  de  atunci.  A  fost  un  om  bun,  cu  suflet  şi  nu  atât  de 
însetat  de  sânge  ca  alţii.  Bineînţeles  că  există  în  mine  furie,  agresivitate, 
dar  nu  dorinţă  de  răzbunare  şi  nici  nu  mă  ghidez  după  perceptul  „ochi 
pentru  ochi,  dinte  pentru  dinte”.  Las  spiritele  superioare  şi  divinitatea  să 
le  aranjeze  pe  toate,  că  ele  ştiu  cel  mai  bine  când  să  întoarcă  un  serviciu 
sau  să  dea  lecţii  de  viaţă. 

A  fost  un  om  bun  pentru  sălbăticia  acelor  vremuri,  şi-a  iubit  familia 
şi  a  fost  iubit  şi  îngrijit.  Ce  frumos!  Vine  în  contrast:  el,  în  sălbăticie  a 
avut  parte  de  dragoste,  eu,  urmaşa  lui  spirituală,  în  modernism  şi  nu  am 
parte  de  aşa  ceva,  din  păcate. :( 

Nu-i  plăcea  vinul,  nici  mie,  nu-1  înţeleg.  Nu-i  plăcea  să  se  certe,  nici 
mie,  doar  dacă  se  sare  calul  foarte  tare.  Nu  umbla  după  femei,  nici  mie 

nu-mi  place  să  mă  uit  după  alţi  bărbaţi  dacă  am  deja  unul  acasă,  cât  o  fi 
el  de  rău  şi  bolnav,  pur  şi  simplu  nu  pot  şi  nici  nu  ţin  neapărat. 

Grikhord  a  murit  de  bătrâneţe  şi  Lirne  Sadoul/Saweg,  urmaşa  lui 
spirituală  de  pe  acelaşi  teritoriu,  s-a  sinucis  -  o  moarte  liniştită,  alta 
violentă.  La  fel  şi-n  India:  Radhuhah  a  murit  de  bătrâneţe,  iubit  de  soţie, 
care-1  căuta  pe  cer,  printre  stele;  Laruni,  marea  şi  „minunata”  prinţesă 
indiană,  s-a  sinucis,  lăsând  nedreptate  şi  răzbunare  în  urma  ei.  Din  nou  o 
moarte  liniştită,  alta  extrem  de  violentă  şi  şocantă.  în  Grecia,  Dikena 
moare  violent,  înecată  şi  împreună  cu  nepoţelul  ei;  Alikia  moare  de 
bătrâneţe  şi  de  dorul  soţului.  O  moarte  violentă,  altă  normală.  Să  mai  zic 
de  antecesorul  meu  român  Mihai  Graur  care  s-a  sinucis?! 

Eu...  nu  ştiu,  simt  multă  deprimare  de  mic  copil,  mă  apasă  gestul 
antecesorilor  mei  spirituali  suicidari  şi  mă  lupt  cu  această  cruce.  Deşi  am 
modelul  mai  sus  amintit,  una  caldă,  altă  rece,  oare  voi  rezista?!  Oare, 
dacă  o  viaţă  pe  un  teritoriu  e  liniştită  şi  frumoasă,  cea  de  a  doua  pe 
acelaşi  teritoriu  (aceeaşi  ţară)  trebuie  să  se  termine  violent,  tragic, 
dramatic,  ca  să  ne  osândim  spiritul  la  Samsara  încarnărilor  nesfârşite? 
Oare  trebuie  să  fim  experimentul  cui?  Se  întâmplă  tuturor  spiritelor  sau 
doar  spiritului  meu?  Şi,  dacă  este  doar  la  spiritul  meu,  de  ce? 

Să  vedem  Egiptul,  unde  deja  avem  o  moarte  violentă.  Ar  mai  fi 
Norvegia,  unde  aş  spune  că  a  fost  un  echilibru:  Rohdirk  a  murit  de  tânăr, 
din  cauza  bolii;  Duhran,  care  s-a  bucurat  de  viaţă  mai  lungă,  a  avut  o 
familie  (pe  care  bietul  Rohdirk  nu  a  putut-o  avea),  chiar  dacă  s-a  chinuit 
în  familia  în  care  s-a  născut.  Antecesorii  mei  spirituali  din  Norvegia  s-au 
chinuit:  unul,  din  cauza  problemelor  de  sănătate,  care  nu  i-au  permis  să- 
şi  întemeieze  o  familie  şi  l-au  omorât  când  alţii  începeau  un  nou  capitol 
în  viaţa  lor;  celălalt  a  suferit  din  cauza  lipsei  mamei  naturale  şi  a 
neînţelegerii  cu  cea  vitregă,  care  l-a  şi  făcut  să  plece  de  acasă,  să-şi  caute 
împlinirea  în  altă  parte,  deşi,  până  la  urmă,  s-a  întors  în  locul  de  baştină, 
unde  şi-a  întemeiat  o  familie.  Aici  nu  întâlnim  o  dramă  atât  de  mare  sau 
situaţii  de  viaţă  atât  de  şocante  ca  la  antecesorii  spirituali  enumeraţi  mai 
sus. 

în  ceea  ce-1  priveşte  pe  Grikhord,  spre  deosebire  de  el,  nu  sunt 
superstiţioasă,  le  consider  prostii  ale  unor  minţi  care  nu  au  cu  ce  să  se 
preocupe,  decât  cu  condiţionări  negative.  Nu  sunt  pentru  omorârea 
criminalilor,  consider  că  cea  mai  mare  pedeapsă  pentru  ei  e  viaţa  în 
închisoare.  Să  se  gândească  la  ce  au  făcut  şi  să  nu  aibă  parte  de  libertatea 
de  a  face  ce  vor. 

Sunt  mândră,  dar  şi  umilă  în  acelaşi  timp,  sunt  sinceră,  chiar  nu  pot 
minţi,  sunt  chiar  proastă  de  sinceră,  dar  în  ce  priveşte  podoabele,  nu  mă 
pasionează.  Port,  dar  aceleaşi  tot  timpul  şi  fiindcă  au  o  anumită 
semnificaţie  pentru  mine,  dar  probabil  că  la  fel  era  şi  pentru  Grikhord. 

în  ceea  ce  priveşte  agresivitatea,  cum  am  spus,  încă  există,  deşi  se 
interpun  atâţia  antecesori  spirituali  între  noi.  Ea  s-a  manifestat  în  diverse 
forme  ori  asupra  altora:  ca  la  Grikhord,  libanezul  Masdalir, 
groenlandezul  Runk  şi  marocanul  Tirik,  care  se  apăra  cu  cuţitul,  dar  şi 
asupra  propriei  persoane,  la  antecesorii  suicidari.  O  simt,  există  în  mine 
şi  de  multe  ori  fierbe  sângele  în  mine  (deşi,  de  fel  sunt  foarte  liniştită) 
când  văd  o  nedreptate  sau  grosolănie,  răutate  sau  egoism.  Trebuie  însă  să 
înţeleg  că  aşa  trebuie  să  se  întâmple  anumite  lucruri,  chiar  dacă  nu  sunt 
ok  dpdv  uman  şi  al  legilor  divine,  conforme  cu  cele  io  porunci  şi  cu 
regulile  morale. 

Caii  îmi  plac  foarte  mult,  deşi  nu  am  parte  de  ei,  chiar  nu  ştiu  de 
unde  mi  se  trage,  dar  îmi  place  foarte  mult  acest  animal.  Am  văzut  în 
filme  curse  cu  care  trase  de  cai,  dar  nu  m-aş  fi  gândit  niciodată  că  am 
avut  un  antecesor  spiritual  care  chiar  s-a  luptat  astfel.  A  omorât  pe 
câmpul  de  luptă  şi  se  pare  că  urmaşii  lui  spirituali  au  trebuit  să  plătească 
acele  morţi  prin  moartea  celor  dragi:  mortea  soţului  lui  Laruni,  de  unde  a 
urmat  cumplita  dramă  a  răzbunării  şi  a  suicidului;  moartea  violentă  a  lui 
M'Barke,  muşcată  de  şarpe;  la  fel  ca  la  cipriotul  Rassen  Kerin,  care  a 
murit  în  chinuri  de  o  boală  preluată  de  la  animalele  de  care  a  avut  grijă; 
moartea  violentă  a  Dikenei,  cu  urmări  şi-n  viaţa  mea;  moartea  violentă  a 
tâlharului  Masdalir  Ahribi,  cum  era  de  aşteptat  de  altfel,  cu  mari 
repercusiuni  în  viaţa  casnicei  croate,  de  care  soţul  s-a  ascuns,  nu  i-a  spus 
adevărul  şi  ea  a  ajuns  să  se  sinucidă  atât  de  brutal  şi  şocant,  gesturi  cu 
efecte  puternice  şi  în  viaţa  mea;  japonezul  Nori  Khazi  a  murit  în  stupidul 
accident,  în  urma  căderii  grinzii  în  cap,  şi  a  trebuit  să  suporte  toată  viaţa 
agresivitatea  naturii;  nu  mai  zic  de  partenerii  egiptencei  Ruhad  şi  a 
thailandezei  Suni  Rah  Mantu,  care  au  murit  pe  mare,  Ruhad  neputând  să 
îndure  şi  s-a  sinucis,  cealaltă  şi-a  dus  cu  stoicism  crucea,  dar  cu  urmări 
asupra  sănătăţii,  ce  au  trimis-o  de  timpuriu  dintre  cei  vii.  Ce  să  mai  zic  de 
rusoaica  Oxana,  care  a  rămas  la  jumătatea  vieţii  fără  soţ,  cazacul  Ahtur,  şi 
a  trebuit  să-şi  crească  singură  4  copii.  O  putem  aminti  şi  pe  turcoaica 
Alid  Sardih,  al  cărei  soţ  a  fost  omorât,  din  cauza  afacerilor  lui  dubioase, 
după  principiul  „Dacă  te  bagi  în  troacă,  te  mănâncă  porcii”.  Mongolul 
Idin  Mahral  a  fost  omorât  de  tâlhari,  la  fel  cum  Masdalir  Ahribi  a  făcut-o 
cu  alţii  înaintea  lui.  Esther,  al  cărui  băiat  a  murit  în  al  doilea  război 

mondial,  sau  Alikia,  care  a  rămas  fără  fetiţă.  Nu  mai  zic  de  moartea 
stupidă,  pe  fond  de  oboseală,  a  spanioloaicei  Ranuha  Vidis  şi  de  faptul  că 
eu  trebuie  să  rămân  fără  soţul  bolnav,  depresiv  şi  agresiv.  Nu  vreau  eu  să- 
1  resping,  dar  viaţa  mă  obligă,  de  parcă  n-ar  conta  voinţa  mea. 
Agresivitatea  dată  se  întoarce  şi  trebuie  achitată.  Din  păcate,  achită  cei 
fără  vină,  nu  cei  care  au  comis-o.  Eu  plătesc  şi  pentru  mine  şi  pentru 
antecesorii  mei  spirituali.  Bine,  şi  antecesorii  mei  spirituali  mai  sus 
amintiţi  au  plătit  pentru  greşelile  celor  de  dinaintea  lor,  dar  măcar  de  ar 
fi  înţeles  de  ce  li  se  întâmplă  ceea  ce  li  se  întâmplă,  dar  a  venit  necazul 
peste  ei  şi  fiecare  a  reacţionat  după  putinţă  şi  voinţă,  fiecare  după  cum  l-a 
dus  capul  şi  inima,  tăria  sau  slăbiciunea  sufletească  sau  trupească. 

Consider  că  în  viaţa  mea  prezentă  -  care-i  o  pedeapsă,  chiar  dacă  s- 
au  mai  strecurat  şi  lucruri  bune,  normal  sau  logic  (zic  eu,  poate  greşesc)  - 
dacă  ajung  să  divorţez  de  soţ,  ar  trebui  să  rămân  singură,  fiindcă  ceea  ce 
nu  a  putut  să  ducă  boierul  Mihai  (5, 10  sau  15  ani,  cât  ar  mai  fi  trebuit  să 
trăiască),  eu  va  trebui  să  duc  toată  viaţa.  Ceea  ce  nu  a  putut  duce  Laruni, 
Lirne  Sadoul/Saweg,  Ruhad,  Rahidir  şi  boierul  Mihai  Graur,  dar  care  au 
fost  duse  de  Suni  Rah  Mantu,  Oxana  şi  Rulle  Sarkizer,  trebuie  să  duc  şi 
eu,  nu?!  De  ce  s-ar  milostivi  viaţa  de  mine  să-mi  mai  trimită  pe  cineva  şi 
să-mi  refac  viaţa,  mai  ales  că  acest  lucru  i  s-a  întâmplat  deja  germanului 
Kurt  Dristen?!  Şi  Kurt  a  fost  iubit  de  a  doua  nevastă,  eu  probabil  că  nu  o 
să  fiu  iubită,  că  aşa-i  scenariul.  Sau  poate  găsesc  pe  altcineva  şi,  ca 
pedeapsa  să  fie  completă,  mă  lasă  baltă  şi  cu  un  copil!  Oare  asta  mă 
paşte?!  Nu  sunt  genul  cu  care  cineva  să-şi  dorească  o  relaţie  serioasă;  o 
aventură,  poate,  o  joacă  pentru  o  perioadă  scurtă  de  timp,  dar  ceva 
serios,  nu  prea  am  avut  parte.  Şi  ceea  ce  a  fost  cu  actualul  soţ  a  fost 
groaznic,  un  chin  cumplit,  cu  puţine  momente  frumoase,  dar  care  mă  fac 
să  regret  că  totul  s-a  terminat.  Oare  sunt  prea  pesimistă  sau  asta  mă 
paşte,  că  deh!  trebuie  să  trăiesc  până  la  80,  nu?!  Doar  am  timp  suficient 
să  continui  să  mă  chinui.  Chinurile  îndurate  de  victimele  celor  omorâţi 
de  antecesorii  mei  războinici  şi  cele  îndurate  de  cei  lăsaţi  în  urmă  de 
antecesorii  mei  spirituali  răzbunători  şi  sinucigaşi  trebuie  să  le  îndur 
înzecit  sau,  cum  se  mai  spune  frumos  la  noi  în  popor,  „cu  vârf  şi  îndesat”. 
E  cumplit!!!” 

ELENA 
24  septembrie  2015, 
Bucureşti 

Episodul  29  -  RIELL 


Eroina  episodului  spiritual  nr.29  este  RIELL,  care  a  trăit  între  anii 
349-314  (secolul  4  î.Hr.).  Ea  s-a  născut  intr-un  trib  celtic  aşezat  pe  malul 
Dunării,  zona  respectivă  fiind  cuprinsă  între  actualele  oraşe  Viena  şi 
Tulln. 

Strămoşii  lui  RIELL  îşi  cuceriseră  pământurile  prin  lupte  grele, 
alungând  alte  triburi  cu  aproape  un  secol  înainte  de  naşterea  ei.  Părinţii 
fetei  se  numeau  Assungd  şi  Mihell.  Dintre  cei  cinci  copii  născuţi  de 
Mihell,  trei  s-au  stins  în  primii  ani  de  viaţă,  din  cauza  unor  infecţii  ce  nu 
puteau  fi  tratate  de  vraciul  tribului.  Supravieţuitoarele,  RIELL  şi  sora  ei 
mai  mare  cu  6  ani,  Gnurr,  au  fost  crescute  ca  doi  băieţi,  pregătite  în  orice 
clipă  să  lupte  pentru  apărarea  teritoriului. 

Assungd,  tatăl  lor,  aparţinea  aristocraţiei  militare  a  tribului  său. 
Ocupaţia  sa  obişnuită  era  practica  războiului  alături  de  cei  mai  buni 
luptători  din  sat.  Cu  toţii  aveau  case  mai  mari  şi  mai  bogate  în 
comparaţie  cu  cele  în  care  locuiau  ceilalţi  săteni.  Terenul  agricol  aflat  în 
proprietatea  fiecărui  luptător  de  meserie  era  mai  vast  decât  al  celorlalţi 
bărbaţi.  Cu  toate  acestea,  la  războaie  participau  cu  toţii,  femei  şi  bărbaţi, 
ştiind  că  orice  dovadă  de  slăbiciune  în  faţa  năvălitorilor,  sosiţi  pe  apă  sau 
pe  uscat,  îi  putea  costa  viaţa  şi  averea.  Femeile  erau  voinice  ca  bărbaţii, 
ducându-şi  zilele  între  muncile  casnice,  creşterea  copiilor  şi  participarea 
la  lupte  când  hoardele  de  invadatori  se  zăreau  la  orizont.  în  aceeaşi 
situaţie  se  aflau  şi  celelalte  triburi  aşezate  pe  cele  două  maluri  ale 
fluviului.  Unele  se  duşmăneau,  stârnind  războaie  de  jaf  şi  ocupare  a  noi 
pământuri. 

Assungd  şi-a  învăţat  fetele  de  mici  să  lupte  ca  bărbaţii,  să  nu  aibă 
milă  de  duşmani,  să  ucidă  la  nevoie  pentru  a-şi  salva  viaţa,  familia  şi 
averea.  Obiceiul  băuturii  îl  aveau  cu  toţii,  mai  ales  bărbaţii.  Petrecerile 
tradiţionale,  unde  mâncarea  şi  băutura  se  consumau  din  abundenţă,  se 
sfârşeau  deseori  cu  încăierări,  decesele  fiind  cu  greu  evitate. 

Fetele  şi  femeile  se  bucurau  de  un  respect  aparte  din  partea 
bărbaţilor.  Rareori  se  încheiau  căsătorii  la  porunca  părinţilor.  De  obicei, 
fetele  aveau  deplină  libertate  de  căsătorie.  în  cazul  lui  RIELL  era  cât  pe 
ce  să  se  încalce  această  regulă  strămoşească.  Fata  abia  împlinise  13  ani 
când  luptătorul  Rammer,  un  tânăr  în  vârstă  de  22  ani,  i-a  cerut-o  lui 
Assungd,  cu  atenţionarea  că  nu  va  accepta  nicio  împotrivire.  Opoziţia 
tatălui  ar  fi  condus  la  o  răfuială  periculoasă.  RIELL  îşi  iubea  tatăl  enorm, 

mai  mult  decât  pe  sine.  Obişnuită  cu  situaţii  dificile,  l-a  acceptat  pe 
Rammer,  înfruntând  revolta  lui  Assungd. 

Decizia  fetei  a  fost  benefică  pentru  toată  lumea.  Rammer  s-a  arătat 
mulţumit  de  comportarea  ei,  iar  părinţii  s-au  liniştit  după  ce  simţiseră 
pericolul  morţii.  Cu  Gnurr,  fata  cea  mare,  căsătoria  se  făcuse  mult  mai 
uşor,  fiindcă  tinerii  se  iubeau  şi  li  s-a  îngăduit  să  îşi  decidă  singuri  soarta. 

RIELL,  maturizându-se  treptat  după  căsătorie,  s-a  îndrăgostit  de 
Rammer.  Din  iubirea  lor  au  rezultat  doi  băieţi  şi  două  fete.  Unicul 
supravieţuitor,  Merlid,  a  fost  născut  de  RIELL  la  26  de  ani.  Ceilalţi  trei 
copii  au  murit,  din  cauza  unor  boli  grave.  Merlid  a  intrat  de  la  4  ani  în 
pregătirea  militară,  sub  îndrumarea  lui  Rammer.  Meşterul  făurar  al 
satului  i-a  făcut  un  scut  pe  măsura  lui,  un  coif  mic,  un  pumnal  şi  o  suliţă. 
Ca  fiu  de  luptător,  avea  să  facă  parte  din  clasa  aristocraţiei  militare, 
lăsând  agricultura  pe  seama  altora.  RIELL  era  foarte  mândră  de  fiul  ei. 
La  9  ani,  băiatul,  înalt  şi  voinic,  se  putea  compara  cu  băieţii  de  15  ani.  Nu 
avusese  nicio  ocazie  de  a  participa  la  luptele  cu  duşmanii  din  alte 
ţinuturi. 

Prilejul  s-a  ivit  pe  neaşteptate  când  paznicii  de  la  hotar  au  dat 
alarma.  Era  spre  seară,  toate  familiile  pregătindu-se  de  masă  şi  culcare. 
Grupul  de  militari  s-a  mobilizat  primul,  fiind  urmaţi  de  femeile  şi  ceilalţi 
bărbaţi  capabili  de  luptă.  Oastea  duşmanilor  era  numeroasă  şi  bine 
echipată.  S-a  oprit  pentru  scurtă  vreme  în  faţa  valului  de  pământ  şi  a 
şanţului  adânc  ce  înconjura  satul.  Ploaia  de  bolovani  nu  i-a  făcut  pe 
asediatori  să  dea  înapoi.  Unul  câte  unul,  au  ieşit  din  şanţ,  iar  lupta  s-a 
dovedit  a  fi  cumplită.  RIELL  şi  fiul  ei  au  luptat  cât  le-a  stat  în  puteri, 
ajutându-1  astfel  de  Assungd. 

în  zori  de  zi,  aspectul  satului  devenise  de  nerecunoscut.  Toate  casele 
erau  făcute  scrum,  toţi  localnicii  erau  căzuţi  morţi  la  pământ,  iar 
năvălitorii  chefuiau  cu  băutura  salvată  de  la  incendiu.  RIELL,  Merlid  şi 
Assungd  luptaseră  aproape  unul  de  altul  şi  tot  aproape  le-a  fost  dat  să 
moară.  Sufletele  lor  au  plecat  împreună  în  lumea  zeilor. 

Nina  Petre 
5  noiembrie  2015 


COMENTARIUL  ELENEI 

„Interesantă  şi  scurtă  existenţa  lui  Riell  şi  pot  spune  că,  atunci  când 
eram  mică,  eram  foarte  bătăuşă  şi  simţeam  puternic  agresivitatea  în 
sufletul  meu.  Pe  lângă  faptul  că  părinţii  obişnuiau  să-mi  corecteze 

greşelile  cu  cureaua,  am  avut  deosebita  „plăcere”  să  am  un  frate  mai 
mare  deosebit  de  „minunat”,  care  mă  bătea  ori  de  câte  ori  avea  ocazia, 
din  gelozie,  bineînţeles,  că  nu  mai  era  el  buricul  pământului  şi  m-a  mai 
învăţat  şi  să  înjur  de  mama  focului. 

La  şcoală,  m-am  bătut  cu  câteva  personaje  în  clasele  primare,  dar 
apoi  m-am  mai  potolit.  Din  păcate,  însă,  răspunsurile  mele  la  probleme 
tindeau  să  fie  agresive,  în  loc  de  a  fi  asertive. 

Această  atitudine  de  protecţie  şi  evitare  a  conflictelor  pe  care  a 
manifestat-o  Riell,  de  a-şi  proteja  tatăl  şi  a  lua  în  căsătorie  un  bărbat  de 
care  nu  ştia  nimic,  pentru  a  evita  vreo  moarte  inutilă,  o  resimt  şi  eu  foarte 
puternic.  Deşi  trăim  într-o  societate  care-ţi  permite  să  alegi  ce  faci  cu 
viaţa  ta,  eu  nu  pot  face  acest  lucru. 

Aş  vrea  să  fiu  acum  la  munte  sau  oriunde  altundeva,  departe  de 
Bucureşti,  cu  un  bărbat  care  să  mă  iubească  şi  respecte,  să  stau  cu  un 
grătar  în  faţă  şi  să  mă  bucur  de  apusul  de  soare.  Dau  un  exemplu.  Credeţi 
că  fac  acest  lucru?  Se  pare  că  nu.  Stau  în  această  mizerie  de  oraş  -  cer 
scuze  oraşului,  nu  are  nici  o  vină  -,  închisă  în  casă,  uitându-mă  pe  pereţi 
sau,  mai  exact,  la  TV,  la  toate  porcăriile  de  emisiuni  care  doar  mă  ajută 
să-mi  treacă  timpul  inutil. 

De  multe  ori,  din  lipsă  de  bani  şi  timp  sau,  mai  bine  zis,  întotdeauna, 
nu  fac  nimic  din  ceea  ce  vreau  să  fac.  Sunt  doar  o  marionetă  a  sorţii,  care 
mă  manipulează  aşa  cum  doreşte  ca  să  se  distreze  un  pic,  că,  deh...  cu 
antecesorii  spirituali  pe  care-i  am,  îşi  permite  şi  a  găsit  teren  propice 
pentru  o  astfel  de  „distracţie”. 

Trăind  în  conflict  şi  agresivitate,  cum  se  spune  în  una  din  zicalele 
noastre  din  popor  „ulciorul  nu  merge  de  multe  ori  la  apă”,  era  de  aşteptat 
ca  Riell  să  moară  ucisă,  ca  şi  luptătorul  libanez  Masdalir  Ahribi,  ca  şi 
mongolul  Idin  Mahral,  ca  şi  băiatul  lui  Esther,  Iaroll,  ca  şi  soţul 
franţuzoaicei  Lirne  Sadoul  sau  Saweg.  Pe  câmpul  de  luptă,  e  un  risc  pe 
care  ţi-1  asumi  şi  la  care  trebuie  să  te  aştepţi. 

E  impresionantă  unitatea  familiei  în  luptă,  ca  şi  în  moarte,  Riell 
dându-şi  sufletul  alături  de  băieţelul  ei  minunat  şi  de  tatăl  pe  care-1 
iubea.  Nu  a  fost  singură  cât  a  trăit  şi  nici  când  a  murit,  plecând 
împreună.  Ceea  ce  nu  pot  spune  despre  mine.  Sunt  singură  de  când  mă 
ştiu,  nu  m-am  lovit  decât  de  răceală,  indiferenţă  şi  agresivitate.  Singurii 
mai  calzi  cu  mine,  cât  am  fost  copil,  au  fost  Bunica  şi  tata.Tata  însă  era 
foarte  mult  timp  plecat  cu  serviciul,  iar  Bunica  lucra  şi  ea,  iar  după  ce  s-a 
pensionat,  am  mai  stat  cu  ea,  era  foarte  bună  şi  generoasă  cu  mine,  dar 
nu  ne-am  înţeles  perfect,  am  mai  avut  şi  conflicte.  Tindea  să  fie  posesivă 

şi  acaparatoare,  dar  nu  m-ar  fi  abandonat  nicio  dată  sau  nu  şi-ar  fi  dorit 
să  plec  din  casa  ei. 

Mă  tot  gândesc  de  câteva  zile  că  nu  am  parte  de  oameni  calzi  în  jurul 
meu.  Cei  care  au  fost  astfel,  Bunica  şi  părintele  Vasilescu,  s-au  dus  şi  am 
rămas  cu  oameni  reci,  materialişti  şi  egoişti.  Cred  că  e  şi  răzbunarea  lui 
Bunica,  că  nu  am  ştiut  să  o  apreciez  în  totalitate  atunci  când  trăia.  Era 
singura  care  se  bucura  din  tot  sufletul  când  mă  vedea  şi  asta  e  şi  ultima 
imagine  cu  ea  la  75  de  ani:  frumoasă,  luminoasă  şi  veselă. 

Doare  cumplit  această  realitate  pe  care  o  trăiesc,  mi  se  pare  atât  de 
nedreaptă  faţă  de  mine  personal,  care  nu  am  greşit  cu  nimic,  dar  atât  de 
dreaptă  din  punctul  de  vedere  al  iubirii  şi  al  ispăşirii  din  plin  a  greşelilor 
preluate  pe  cale  spirituală  de  la  antecesorii  mei  spirituali.  Simt  revoltă  şi 
furie,  dar,  ce  pot  face?  continui  să  fac  pe  marioneta  sorţii,  marionetă  care 
nu  are  dreptul  să  aleagă,  nu  poate,  e  blocată  intr-un  prezent  frustrant  şi 
umilitor. 

Riell  a  fost  o  frumoasă  luptătoare  care  s-a  apărat,  oare  eu  voi  putea 
să-mi  apăr  viaţa  de  demonul  renunţării?  Voi  putea  lupta  cu 
materialismul  din  jur,  care  mă  omoară  încetul  cu  încetul,  cu  răceala, 
indiferenţa  şi  nepăsarea  oamenilor?” 

ELENA 
30  noiembrie  2015 
Bucureşti 


Episodul  30  -  NIMDE 

Episodul  spiritual  nr.30  o  are  ca  eroină  pe  NIMDE.  Viaţa  ei  s-a 
desfăşurat  între  anii  481-  423  (secolul  5  î.Hr.).  NIMDE  s-a  născut  în  mica 
localitate  Frusino,  situată  în  zona  centrală  a  Peninsulei  Italice,  la  sud-est 
de  Roma,  pe  teritoriul  volscilor.  Astăzi,  vechea  aşezare  Frusino  poartă 
denumirea  de  Frosinone  şi  este  un  oraş  important  al  Italiei. 

Volscii  erau  un  popor  antic,  înrudit  prin  limbă  cu  umbrii.  Atacaţi 
dinspre  sud  de  arurunci,  forţau  graniţa  sudică  a  teritoriului  latin  prin 
atacuri  puternice  şi  des  repetate.  Drept  pedeapsă,  volscii  au  fost  supuşi 
treptat  de  către  romani  în  cursul  secolului  4  î.Hr..  La  acea  vreme,  NIMDE 
nu  se  mai  afla  printre  cei  vii. 

Locuitorii  din  Frusino  se  ocupau  în  principal  cu  agricultura  şi 
comerţul.  în  plus,  apărarea  teritoriului  fiind  o  necesitate  permanentă, 
bărbaţii  apţi  de  luptă  plecau  la  război  ori  de  câte  ori  la  graniţă  se  iveau 

armate  puse  pe  jaf  şi  cucerire.  Tatăl  lui  NIMDE,  Norrec,  era  un  agricultor 
harnic,  robust,  bun  comerciant  când  avea  nevoie  să  îşi  vândă  produsele  şi 
aprig  luptător  pentru  apărarea  pământului  strămoşesc.  Erade,  nevasta 
lui,  născuse  şapte  copii.  Patru  dintre  ei  au  fost  răpiţi  în  incursiunile 
năvălitorilor  aurunci  şi  latini.  Cele  trei  fete  rămase  la  părinţi  au  fost 
crescute  cu  multă  grijă,  neavând  voie  să  iasă  din  locuinţă  când  tatăl  lor 
era  plecat  la  război  sau  cu  treburi  negustoreşti. 

Rihada,  fata  cea  mare,  avea  cu  5  ani  mai  mult  decât  NIMDE.  Nageya, 
sora  mai  mică,  era  cu  3  ani  mai  tânără  decât  NIMDE.  Toate  erau  foarte 
harnice,  semănând  cu  mama  lor.  Singura  lor  preocupare  o  constituiau 
treburile  gospodăreşti.  De  cum  s-au  putut  ţine  pe  picioare,  au  înţeles  că 
pentru  ele  şi  mama  lor  existau  doar  casa  şi  grădina  cu  zarzavaturi.  Nu  au 
primit  ştiinţă  de  carte,  aceasta  lipsindu-i  şi  harnicei  Erade. 

Tatăl  lor  se  pricepea  la  schimbul  de  produse  în  natură,  în  cadrul 
căruia  monezile  de  metal  nu  îşi  aveau  rostul.  Cea  mai  bună  ocupaţie  în 
care  NIMDE  se  dovedea  foarte  pricepută  era  ţesutul  stofelor,  a 
pânzeturilor  şi  al  carpetelor  bune  de  pus  pe  jos  şi  pe  pereţii  casei. 

La  13  ani,  a  fost  luată  de  nevastă,  mai  mult  cu  forţa,  de  către 
luptătorul  Anhades,  un  bărbat  de  25  ani,  dur  şi  orgolios.  Au  avut 
împreună  cinci  copii.  Trei  au  murit  la  doar  câteva  luni,  fiind  slabi  şi 
suferinzi.  Au  supravieţuit  doi  băieţi:  Areus,  născut  de  mama  lui  la  16  ani, 
şi  Reolus,  apărut  după  4  ani. 

NIMDE  avea  doar  22  de  ani  când  a  rămas  văduvă.  Anhades,  ucis 
într-o  luptă  cu  duşmanii  latini,  a  lăsat-o  cu  un  copil  de  6  ani  şi  unul  de  2 
ani.  Timp  de  4  ani,  văduva  NIMDE  şi-a  crescut  copiii  cu  ajutorul 
părinţilor  ei. 

Când  totul  părea  să  meargă  normal  în  viaţa  lor,  o  armată  de  latini  a 
năvălit  în  Frusino,  răpind  femei,  prădând  casele,  magaziile  cu  alimente  şi 
animalele.  NIMDE  a  fost  şi  ea  răpită,  având  doar  26  de  ani.  Copiii  au 
rămas  în  grija  părinţilor  ei,  iar  când  au  împlinit  14  ani,  fiecare  a  plecat  în 
lume  pentru  a-şi  face  un  rost.  Nu  şi-au  revăzut  mama  niciodată,  fiindcă 
nu  ştiau  unde  a  fost  dusă  de  hoarda  năvălitorilor. 

Războinicul  Simedes,  bărbat  în  vârstă  de  36  ani,  rămăsese  văduv,  cu 
patru  copii  în  casă,  nevasta  murind  la  naşterea  celui  de-al  cincilea  prunc. 
Copiii  fuseseră  luaţi  de  părinţii  lui  în  casa  lor  din  Roma.  Tot  în  Roma 
locuia  şi  Simedes  în  rarele  reveniri  din  incursiunile  de  luptă.  Pe  NIMDE  o 
zărise  în  casa  ei,  speriată,  incapabilă  să  lupte  cu  el.  Văzând-o  cât  era  de 
frumoasă,  a  urcat-o  lângă  el  pe  cal  şi  duşi  au  fost. 

Ajunsă  la  Roma,  femeia  nu  îşi  mai  dădea  seama  pe  ce  lume  se  afla. 
Temându-se  îngrozitor  de  răpitorul  ei,  l-a  lăsat  să  o  supună,  luându-şi 
apoi  în  serios  rolul  de  nevastă.  Aflând  despre  sosirea  lui  NIMDE,  părinţii 
lui  Simedes  s-au  mutat  la  ţară,  cu  nepoţi  cu  tot,  temându-se  să  îi  lase  în 
grija  mamei  vitrege.  NIMDE,  provenită  dintr-un  alt  popor,  nu  cunoştea 
limba  şi  nici  obiceiurile  locuitorilor  din  ţinutul  latinilor. 

S-a  bucurat  la  naşterea  micuţului  Antonius,  după  doi  ani  de  la 
sosirea  în  casa  lui  Simedus.  După  încă  trei  ani,  a  apărut  din  nou  un 
băieţel,  Riceno.  Acesta  avea  trei  anişori  când  familia  s-a  întregit  cu  încă 
unul:  Nerule.  Simedes,  ajuns  tată  a  şapte  copii,  dintre  care  patru  erau 
băieţi,  a  renunţat  la  războaie  după  naşterea  lui  Nerule.  în  Roma,  făcea 
comerţ  cu  ţesăturile  produse  de  NIMDE,  iar  la  ţară,  lucra  ogorul 
părinţilor,  unde  hrana  zilnică  provenea  din  munca  tuturor. 

După  ce  Nerule,  fiul  cel  mic  născut  de  NIMDE,  a  împlinit  5  ani, 
Simedes  i-a  dus  pe  toţi  să  îi  cunoască  părinţii  şi  copiii  de  la  ţară.  Socrii  au 
acceptat-o  pe  NIMDE,  văzând  că  le  cunoştea  limba  şi  nu  mai  arăta  ca  o 
sălbatică.  După  prima  vizită,  au  urmat  şi  altele,  când  la  oraş,  când  la  ţară. 

Copiii  lui  Simedes  concepuţi  cu  prima  nevastă  s-au  stabilit  în  Roma, 
ajutaţi  de  tatăl  lor  şi  de  bunici.  Băieţii  lui  NIMDE  au  urmat  destinul 
tatălui,  învăţând  şi  practicând  aceleaşi  ocupaţii  ca  Simedes:  negustorie, 
agricultură,  lupte  armate. 

NIMDE  a  trăit  doar  58  de  ani,  fiind  răpusă  de  îmbolnăvirea  inimii  şi 
a  ficatului.  Avea  trupul  îmbătrânit  înainte  de  vreme,  uzat  de  prea  multă 
muncă,  griji  permanente,  frică  de  bărbatul  ei,  om  aprig  la  mânie  şi 
răzbunător.  Simedes  avea  68  de  ani  când  şi-a  îngropat  nevasta.  Copiii  lui 
erau  bine  aşezaţi  la  casele  lor,  iar  părinţii  şi  socrii  nu  mai  trăiau. 
Rămăsese  fără  NIMDE  şi  se  simţea  singur.  Cât  trăise  femeia,  o 
considerase  un  obiect  de  muncă  şi  plăceri.  După  ce  a  pierdut-o,  a  mai 
trăit  cinci  ani,  purtând-o  mereu  în  gând  şi  fiindu-i  foarte  dor  de  ea. 

Nina  Petre 
7  ianuarie  2016 


COMENTARIUL  ELENEI 

„Interesant  personaj,  care  se  aseamănă  foarte  mult  cu  mine  prin 
umilinţa  pe  care  trebuia  să  o  manifeste  în  permanenţă  pentru  a  evita 
urlete,  ţipete  şi  chiar  bătăi.  Doar  vremurile  diferă.  Am  văzut  în  filme  cum 
erau  prădate  case,  omorâţi  oameni  şi  cum  se  fura  din  gospodarii  de  către 
năvălitori;  mă  gândesc  că  tot  aşa  era  şi  pe  vremea  lui  Nimde.  Săraca,  s-a 

măritat  de  tânără,  când  încă  era  un  copil  şi  avea  nevoie  să  se  bucure  de 
copilărie,  cu  un  puşti  cu  mari  aere  de  luptător,  dar  când  eşti  copil  şi  eşti 
ţinut  în  urlete  şi  ţipete,  de  unde  să  ştii  cum  să  te  aperi? 

Ce  groaznic  să  fi  luată  cu  japca,  nici  nu  cunoşti  omul,  dar  trebuie  să 
ajungi  în  pat  cu  el  şi  să  i  te  supui,  ca  să  nu  rişti  să  fii  omorât.  Ce  vremuri 
cumplite,  câtă  agresivitate,  nelinişti,  frici,  îngrijorări,  nu  mai  zic  de 
simplitate  şi  neştiinţă.  Să  nu  poţi  ieşi  din  casă  de  frică,  mă  gândesc  că 
acest  lucru  s-a  reîntâlnit  în  multe  epoci,  nu  numai  atunci.  De  multe  ori, 
simt  că  nu  vreau  să  ies  din  casă,  că  mi-e  silă  de  toţi  şi  de  toate,  în  special 
de  acest  oraş  plin  de  gropi,  ape,  noroi,  mizerie,  praf,  înghesuială,  beţivi, 
cerşetori,  mitocani,  altfel  de  năvălitori  şi  denigratori  ai  bunului  simţ  şi  ai 
respectului  intimităţii  personale  sau,  mai  bine  zis,  spaţiului  personal  al 
fiecărui  om,  în  maşinile  aglomerate,  biserici,  magazine,  la  coadă  la  orice 
etc. 

Să  fii  luat  cu  japca  şi  rupt  de  părinţi  şi  de  copii,  mi  se  pare  cumplit. 
Cum  o  fi  reuşit  să  treacă  peste  acest  lucru?  Cum  o  fi  reuşit  să-şi  continue 
viaţa,  să  aibă  alţi  copii?  E  de  admirat,  dar  probabil  că  frica  şi  dorinţa  de  a 
trăi,  probabil  că  ea  încă  nu  avea  antecesori  spirituali  sinucigaşi  şi 
ataşamentul  nu  era  atât  de  puternic,  cum  e  riscul  acum,  când  anumite 
energii  se  adună  de-a  lungul  încarnărilor  şi  te  copleşesc,  vrei,  nu  vrei. 
Oricum,  să  nu-ţi  mai  vezi  copii  deloc,  mi  se  pare  cumplit.  Biata  mamă  şi 
bieţii  băieţi!  Oare  de  ce  nu  o  fi  încercat  ea  să-i  caute?  Nu  mai  ştia  să  se 
întoarcă  de  unde  a  fost  furată  sau  de  frica  soţului?  Tind  să  cred  în 
varianta  a  2-a.  Ce  tâmpenie,  această  frică!  dar  există  în  noi  şi  ne 
paralizează  simţurile,  mai  ales  când  nu  avem  educaţie  şi  nu  dispunem  de 
informaţii  care  să  ne  confere  încredere  în  noi,  în  ceea  ce  gândim,  spunem 
sau  simţim. 

Săraca,  de  atâta  frică,  supunere,  nelinişti,  griji  şi  răutăţi,  în  timp,  s-a 
îmbolnăvit,  iar  eu  resimt  acum  puternic  sensibilitatea  ficatului  şi  a  inimii. 
Trec  prin  chinuri  cumplite  la  mirosurile  urâte  şi  nu  numai,  puternice  de 
la  parfum,  nu  suport  fumul  de  ţigară,  spaţiile  închise,  mirosul  de  mucegai 
şi  multe  altele,  mă  chinuie  cumplit.  Iar  inima  sau  muşchiul  inimii,  mai 
bine  zis,  mă  chinuie  de  multe  ori,  deşi  doctorii  spun  că  nu  am  nimic. 

Mânie  şi  răzbunare,  mă  lovesc  de  ele  în  mod  constant  la  tot  felul  de 
oameni  şi  mă  blochează,  prefer  să  tac,  ca  să  nu  escaladez  conflictul.  Iar 
răzbunarea,  a  avut  grijă  prinţesa  Laruni  să  mi-o  atragă,  ce  aş  mai  putea 
zice?  încerc  să-mi  închipui  acele  vremuri  şi,  cu  ceea  ce  am  văzut  în  filme, 
mi-ar  plăcea  să  le  văd  chipurile  antecesorilor  mei,  cât  şi  a  celor  dragi  lor, 
locurile  în  care  au  copilărit,  crescut,  şi-au  trăit  viaţa  şi  au  murit.  Probabil, 

adică  sigur  există  în  mine  toate  aceste  informaţii,  dar  nu  ştiu  cum  să 
ajung  la  ele.  Ar  fi  frumos,  dar  deocamdată  sunt  doar  în  stadiul  de  a-mi 
dori  să  le  aflu. 

în  orice  caz,  nu-s  departe  de  acele  vremuri,  doar  că  am  posibilitatea 
să  aleg  şi  să  decid,  între  anumite  limite,  dar  am  ceea  ce  Nimde,  săraca,  nu 
a  avut  deloc,  dacă  nu  şi-a  mai  putut  vedea  băieţii  din  prima  căsătorie. 
Cred  că  şi  acest  lucru  a  măcinat-o  şi  a  contribuit  la  slăbirea  inimii  şi 
moartea  timpurie,  pe  lângă  cele  relatate  de  dvs.  mai  sus.  Cumplite 
vremuri,  dar  de  ce  oare  îmi  vine  să  spun  că  nu  mai  rău  ca  acum?...” 

ELENA 
1  februarie  2016 
Bucureşti 


Episodul  31  -  DARRUL 

Episodul  spiritual  nr.31  îl  are  ca  erou  pe  egipteanul  DARRUL,  care  a 
trăit  între  anii  588-525  (secolul  6  î.Hr.).  El  s-a  născut  într-o  străveche 
localitate  portuară  de  pe  malul  Nilului,  denumită  astăzi  Al  Minya. 

Viaţa  lui  DARRUL  s-a  desfăşurat  în  ultima  perioadă  de  prosperitate 
şi  de  putere  faraonică  a  Egiptului,  dinastia  a  XXVI-a,  denumită  „saită”, 
de  la  numele  oraşului  Sais  din  Delta  Nilului.  Egiptul  nu  a  reuşit  să  reziste 
în  faţa  puterii  persane.  în  anul  525  î.Hr.  (ultimul  an  din  viaţa  lui 
DARRUL),  armata  faraonului  a  fost  înfrântă  de  persanul  Cambyses, 
Egiptul  ajungând  o  provincie  a  Imperiului  Persan,  condus  de  şahii 
dinastiei  Ahemenide.  în  perioada  vieţii  lui  DARRUL,  Egiptul  s-a  aflat  sub 
domnia  a  3  faraoni:  1)  Apries  (Uahibre,  Uaphris)  a  domnit  între  anii  588- 
566  î.Hr.;  2)  Amasis  (566-526  î.Hr.);  3)  Psametic  III  (526-525  î.Hr.). 

Părinţii  lui  DARRUL,  Lamarik  (tatăl)  şi  Orteke  (mama),  au  avut 
cincisprezece  copii.  Dintre  aceştia,  doisprezece  au  murit  după  naştere, 
din  cauza  unor  boli  grave.  Au  ajuns  la  vârsta  maturităţii  trei  băieţi. 
Mijlociul,  DARRUL,  avea  cu  5  ani  mai  puţin  decât  Gerrik  şi  cu  6  ani  mai 
mult  decât  Andakor.  Lamarik  era  un  nobil  aristocrat  ai  cărui  strămoşi 
făcuseră  parte  din  vechea  aristocraţie  tribală.  Faraonii  le-au  acordat,  de 
la  o  generaţie  la  alta,  moşii,  privilegii  şi  titluri  nobiliare  ereditare. 
Datorită  acestora,  au  devenit  mari  proprietari  funciari.  Condiţiile  de  viaţă 
ale  ţăranilor  care  trudeau  pe  moşiile  lor  erau  extrem  de  grele.  De  multe 
ori,  Orteke,  nevasta  lui  Lamarik,  îi  spunea  acestuia  să  nu  fie  prea  aspru 

cu  supuşii  lui.  Femeia  se  temea  de  blesteme,  crezând  că  din  cauza  urii 
sclavilor  îi  mureau  copiii  unul  după  altul. 

Fratele  lui  Lamarik,  înţeleptul  Negdad,  luase  calea  învăţăturii, 
devenind  scrib.  El  i-a  învăţat  carte  pe  nepoţii  săi.  în  copilărie,  DARRUL 
şi-a  dorit  să  ajungă  scrib,  asemenea  unchiului  său,  puternic  impresionat 
de  numeroasele  lui  cunoştinţe  despre  lume,  dar  şi  de  importanta  lui 
funcţie  din  cadrul  Administraţiei  provinciei  în  care  trăiau  cu  toţii.  De  la 
unchiul  Negdad,  DARRUL  a  învăţat  scrierea  şi  desenul,  artimetica  şi 
geometria,  istoria  şi  geografia,  elemente  de  mitologie  şi  morală.  Ca  scrib- 
maestru,  Negdad  avea  dreptul  de  a  forma  noi  scribi.  Văzând  că  DARRUL 
era  înzestrat  cu  o  memorie  uimitoare  şi  o  dorinţă  de  cunoaştere  greu  de 
potolit,  bătrânul  i-a  propus  să  continue  pregătirea  cu  noi  cunoştinţe, 
până  când  DARRUL  putea  fi  declarat  şi  el  scrib. 

Pe  băiat  nu  îl  interesau  cunoştinţele  tehnice  de  construcţie  a 
mormintelor  şi  piramidelor,  a  templelor  şi  palatelor,  nici  legile  statului  şi 
nici  lucrările  de  irigaţie,  asanare,  construcţie  şi  întreţinere  a  canalelor  şi 
digurilor,  de  achitare  a  dărilor  şi  impozitelor.  Refuzând  meseria  de  scrib, 
a  ales-o  pe  cea  de  militar  în  armata  faraonului.  Intrat  în  armată  la  16  ani, 
a  părăsit-o  doar  cu  preţul  vieţii.  în  primii  ani  de  armată,  a  participat  la 
munci  grele  în  cariere  de  piatră  şi  în  construcţii.  Ajungând  conducătorul 
unui  corp  de  armată,  a  organizat  expediţii  cu  scop  comercial  în  mai  multe 
ţări  îndepărtate. 

După  50  de  ani,  i  s-a  încredinţat  o  funcţie  în  cadrul  corpului  de 
poliţie  care  asigura  ordinea  în  oraşul  său.  Ca  militar  de  carieră,  DARRUL 
a  primit  din  partea  faraonilor  câteva  proprietăţi  funciare  şi  o  serie  de 
privilegii,  scutiri  de  impozite,  daruri  în  natură  (sclavi,  aur,  meşteşugari 
pentru  multele  moşii  pe  care  le  avea). 

DARRUL  s-a  căsătorit  la  24  de  ani  cu  frumoasa  Ellyre,  o  fată  de  15 
ani,  fiica  unei  familii  bogate.  Părinţii  ei  erau  buni  prieteni  cu  Lamarik  şi 
Orteke.  Ellyre  a  născut  unsprezece  copii,  dintre  care  nouă  s-au  stins  de 
mici,  din  cauza  deselor  epidemii  ce  bântuiau  oraşul  în  fiecare  an.  Au 
supravieţuit  două  fete:  Annur,  născută  de  mama  ei  la  27  de  ani,  era  cu  5 
ani  mai  mică  decât  Kedal.  DARRUL,  tată  grijuliu  şi  iubitor,  a  strâns  o 
avere  imensă,  gândindu-se  mereu  la  viitorul  fetelor.  Zestrea  şi 
frumuseţea  lor  au  atras  mulţi  pretendenţi.  Părinţii  le-au  măritat  cu 
militari  bogaţi,  asigurând  astfel  viitorul  celor  şaisprezece  nepoţi  dăruiţi 
de  ele. 

După  ce  a  scăpat  de  campaniile  militare  în  ţinuturile  îndepărtate, 
DARRUL  şi-a  găsit  timpul  necesar  îndeletnicirii  cititului  la  ore  târzii  din 

noapte.  Biblioteca  lui  imensă,  adăpostită  de  câteva  odăi  ale  palatului, 
conţinea  scrieri  literare,  morale,  mitologico-religioase.  în  anul  525, 
împlinind  63  de  ani,  se  putea  considera  o  adevărată  enciclopedie  umană, 
asemenea  regretatului  sau  mentor,  unchiul  Negdad. 

Ghinionul  i-a  curmat  liniştea  traiului  zilnic,  ba  chiar  şi  viaţa. 
Militarii  şahului  Persiei  au  ajuns  până  în  micul  oraş  comercial  de  pe 
malul  Nilului.  Ca  militar  de  profesie,  DARRUL  şi-a  apărat  ţinutul  natal, 
fiind  ucis  într-o  luptă  grea.  A  murit  ca  un  adevărat  erou,  vitejia  sa  fiind  de 
neuitat  pentru  puţinii  locuitori  care  scăpaseră  cu  viaţa  din  luptele 
necruţătoare.  Domnia  faraonului  Psametic  III  luase  sfârşit.  Suveranii 
Imperiului  Persan  ahemenid  deveniseră  faraoni  ai  Egiptului. 

Nina  Petre 
2  martie  2016 


COMENTARIUL  ELENEI 

„Interesant  acest  antecesor  spiritual  al  meu,  plin  de  viaţă,  ştiinţă  şi 
bogăţii.  întotdeauna  când  vedeam  faraoni,  mi  se  păreau  familiari,  nu  mă 
îngrozeau  sau  şocau.  Bineînţeles,  de  Egipt  am  aflat  odată  cu  Cleopatra, 
dar  nu  mi  se  părea  nimic  ieşit  din  comun,  de  parcă  aş  fi  ştiut  ceva  despre 
faraoni,  îmbrăcăminte,  port,  obiceiuri.  Şi  Darrul  provenea  dintr-o  familie 
cu  mulţi  copii,  din  care  o  grămadă  au  murit,  la  fel  i  s-a  întâmplat  şi  lui. 
Cred  că  a  fost  durere  pentru  pierderi  pe  de  o  parte,  că  vorbim  de  fraţi, 
surori  şi  copii,  dar  şi  în  mod  de  trai  uzual,  fiindcă  aşa  decurgeau  lucrurile 
în  acele  vremuri  în  care  medicina  nu  era  la  fel  de  dezvoltată  ca  în  zilele 
noastre.  Bine,  fiind  şi  războinic,  era  destul  de  călit,  iar  ca  bărbat,  nu  el 
ducea  greul,  ci  biata  femeie,  săraca.  Simt  ceva  milităresc  în  mine,  dar 
prea  puţin,  şi  nu  mă  ajută  prea  mult,  decât  să-mi  duc  luptele  interioare, 
sufleteşti. 

îi  plăcea  să  citească  şi  să  se  informeze,  e  un  pic  în  contrast  cu  mine, 
care  nu  pot  spune  că  am  fost  foarte  atrasă  de  citit  şi  studiu  până  în  clasa  a 
6-a.  Bunica  a  ştiut  ce  cărţi  să-mi  dea  ca  să-mi  aprindă  pasiunea  pentru 
citit.  Cred  că  aş  citi  şi  m-aş  informa  mult  mai  mult  dacă  aş  avea  timp, 
dacă  aş  fi  mai  odihnită,  de  nu  m-ar  stoarce  ca  pe  o  lămâie  această 
existenţă  de  zi  cu  zi.  Mi-ar  plăcea  să  citesc  nu  numai  materiale  legate  de 
spiritualitate,  dar  şi  cărţi  mai  uşurele,  beletristică.  Chiar  mi-e  ciudă  când 
văd  biblioteci  şi  nu  mă  ating  de  ele,  că  îmi  dau  seama  că  nu  are  rost  să 
încep  o  carte  şi  să  o  las  la  jumătate.  Poate  la  pensie,  dacă  o  mai  apuc,  nici 
nu  ştiu  dacă  o  vreau. 

Pot  spune  că  mi-ar  plăcea  să-mi  văd  fiecare  antecesor  spiritual  atât 
fizic,  cât  şi  ca  personalitate,  să-i  văd  familia  şi  existenţa.  în  mare,  ştiu  că 
există  toţi  în  mine  şi  că  deţin  această  informaţie,  dar,  din  păcate,  sunt 
limitată  şi  nu  o  pot  accesa.  Mă  frustrează  cumplit  acest  lucru.  Am  citit 
articolul  postat  pe  siteul  dvs.  cu  karma  lumii  şi  mi-a  plăcut  foarte  mult. 
Se  pare  că  tragem  ponoasele  şi  suntem  limitaţi  din  cauza  păcatelor 
locuitorilor  Atlantidei  şi  Lemuriei,  care  au  fost  înzestraţi  spiritual,  dar  au 
folosit  greşit  aceste  daruri. 

Nu  ştiu  dacă  antecesorii  mei  spirituali  au  trăit  în  Atlantida  sau 
Lemuria,  dar  pentru  mine  este  destul  de  frustrant  să  ştiu  că  în  mine 
există  capacităţi  parapsihologice,  dar  nu  le  pot  accesa,  dezvolta,  utiliza. 
Sunt  foarte  frustrată  că  plătim  toţi  sau  marea  majoritate  în  prezent 
pentru  greşelile  celor  de  acum  100.000-200.000  de  ani.  Parcă  ar  fi  o 
joacă:  ceva  ce  a  fost,  a  dispărut  şi  acum  tindem  spre  acel  ceva;  ar  fi  bine  şi 
util  să-l  avem  şi  până  la  urmă  trebuie  să-l  avem  şi  mi  se  pare  normal  să 
avem,  nu  să  fim  limitaţi.  Oare  am  avut  antecesori  atunci  care  au  greşit 
atât  de  grav  de  urmaşii  lor  au  plătit  prin  suicid,  sărăcie  şi  jaf?  Sau,  pur  şi 
simplu,  sunt  experienţe  care  s-au  întâmplat  să  fie  şi  care  au  creat  datorii 
ce  trebuie  achitate? 

E  interesantă  evoluţia  fiecărui  spirit,  să  prinzi  pattern-ul  lui  evolutiv, 
ca  să  poţi  înţelege  un  pic  din  mersul  lucrurilor,  din  ceea  ce  numim  voinţa 
divină.  Mă  doare  concretul  în  care  trăim,  când  văd  cum  oamenii  se  pierd 
în  mărunţişuri,  nu-i  interesează  decât  banii,  averile,  casele,  maşinile,  să 
fie  lăudaţi,  apreciaţi,  să  li  se  gâdile  mândria;  nu  mai  zic  de  egoism  şi 
orgoliu,  sunt  în  floare,  mă  lovesc  de  ele  la  fiecare  pas.  Ce  trist  şi  dureros! 
A  ajuns  să  mă  amuze  când  sunt  acuzată  din  nimicuri  neînsemnate,  dar  la 
care  alţii  le  dau  o  conotaţie  de  viaţă  şi  de  moarte.  Dar  ce-i  mai  ilar,  că  şi 
eu  pic  uneori  în  aceeaşi  capcană.  Tindem  să  criticăm  exact  ceea  ce 
suntem,  dar  nu  vedem. 

Un  episod  karmic  interesant,  dar  care  a  transmis  ceva  agresivitate  în 
viitor,  la  urmaşii  lui  spirituali  şi  consecinţele  s-au  văzut  în  vieţile  acelor 
nevinovaţi,  prin  morţile  copiilor,  părinţilor,  partenerilor  de  viaţă,  care, 
din  păcate,  din  cauza  slăbiciunilor,  au  dus  şi  la  câţiva  antecesori  suicidari 
ai  spiritului  care  mă  posedă. 

Totuşi,  am  senzaţia  că  ştiu  destul  de  puţin  din  evoluţia  spiritului 
meu,  cine  ştie  ce  se  ascunde  mai  departe  de  epoca  bronzului,  a  pietrei,  nu 
mai  zic  de  primitivism,  acolo,  în  trecutul  îndepărtat  şi  dezvoltat,  înainte 
de  a  ne  asemăna  cu  maimuţele! 

în  prezent,  nu  mă  simt  o  eroină,  decât  prin  prisma  faptului  că 
reuşesc  un  pic  să  suport  acest  oraş  murdar  şi  la  propriu,  şi  la  figurat,  plin 
de  gropi,  aglomerat  cu  oameni  şi  maşini  poluante  şi  nu  mai  zic  de  energia 
groaznică  de  care  te  loveşti  la  fiecare  pas.  Nu  mai  vreau,  dar  nici  nu  sunt 
în  stare  să  schimb  ceva!” 

ELENA 
io  martie  2016 
Bucureşti 


Episodul  32  -  DINDO 

Episodul  spiritual  nr.32  o  are  ca  eroină  pe  africanca  DINDO,  care  a 
trăit  între  anii  691-633  (secolul  7  î.Hr.).  Părinţii  ei,  Luheg  (tatăl)  şi  Odes 
(mama),  au  avut  şaisprezece  copii.  Au  supravieţuit  doar  patru  fete: 
DINDO,  Anure,  Kargar,  Ledunde.  Ceilalţi  doisprezece  copii  s-au  stins  în 
primii  ani  de  viaţă,  din  cauza  infecţiilor  provocate  de  insecte.  Clima  era 
umedă  şi  caldă. 

Tribul  în  care  trăia  DINDO  era  aşezat  pe  malul  lacului  denumit 
ulterior  Tana.  în  zona  respectivă  s-a  construit  după  multe  secole  oraşul 
Bahir  Dar,  aflat  astăzi  pe  teritoriul  Republicii  Federale  Democratice 
Etiopia. 

DINDO,  cea  mai  tânără  dintre  fete,  s-a  bucurat  împreună  cu  părinţii 
când  surorile  ei  au  fost  luate  de  neveste  la  vârsta  copilăriei,  aşa  cum  era 
tradiţia  în  tribul  lor.  Pe  DINDO  şi-a  luat-o  ca  a  treia  nevastă  şeful 
războinicilor  tribului,  ceea  ce,  pentru  ea,  era  o  mare  onoare.  Kyon 
împlinise  27  de  ani,  iar  DINDO,  12  ani.  Primele  două  neveste  locuiau  în 
colibe  separate  de  a  lor,  ocupându-se  cu  îngrijirea  copiilor.  Prima  nevastă 
născuse  3  copii,  iar  cea  de-a  doua,  un  băiat.  Kyon  trudea  zi  de  zi  la 
pescuit  şi  vânătoare,  fiind  nevoit  să  îşi  hrănească  numeroasa  familie. 

Comunitatea  tribului  se  afla  în  stadiul  de  civilizaţie  „lacustră”. 
Bărbaţii  pescuiau  în  apa  lacului  cu  ajutorul  harpoanelor  şi  a  plaselor  de 
pescuit.  Recoltau  peşti,  scoici,  broaşte  ţestoase,  vânau  hipopotami, 
crocodili.  La  vânătoare  în  pădurea  deasă,  plină  de  vietăţi  comestibile, 
foloseau  arcul  şi  săgeata,  topoare  şi  pene  din  piatră  folositoare  la 
uciderea  şi  despicarea  animalelor  mari  ca  rinocerul,  struţul  sau  chiar 
elefantul.  Locuitorii  tribului  erau  mari  consumatori  de  miere,  pe  care  o 
culegeau  din  stupii  ascunşi  în  scorburile  copacilor. 

DINDO,  ca  toate  femeile  comunităţii,  ştia  să  facă  vase  din  ceramică 
frumos  ornate  cu  puncte  şi  linii  ondulate,  colorate  în  roşu,  negru  şi 
galben.  îi  plăcea  să  picteze  chipuri  de  păsări  şi  animale  în  forme  simple, 
uşor  de  recunoscut. 

Şi-a  făcut  datoria  faţă  de  bărbat,  aducând  pe  lume  şase  fetiţe  şi  cinci 
băieţi.  Opt  dintre  ei  au  fost  răpuşi  de  malarie  şi  alte  infecţii  grave.  în 
final,  părinţii  au  rămas  cu  o  fată  (Nimdere)  şi  doi  băieţi  (Aurgu  şi 
Naronnu).  Pe  Nimdere,  DINDO  a  născut-o  la  20  de  ani,  pe  Aurgu,  la  18 
ani,  iar  pe  Naronnu,  la  25  de  ani.  Nimdere  a  fost  luată  de  nevastă  la  11  ani 
de  către  un  bărbat  dintr-un  trib  aflat  la  mică  distanţă  de  al  lor.  Băieţii  au 
continuat  obiceiurile  vânătoreşti  ale  tatălui. 

La  fel  ca  toate  femeile  tribului,  DINDO  s-a  bucurat  de  multă  libertate 
în  cadrul  familiei,  Kyon  ocupându-se  în  principal  de  procurarea  hranei  şi 
respingerea  atacurilor  războinice  sosite  din  partea  altor  triburi  din  zona 
lacului.  După  ce  fiecare  dintre  copii  s-a  aşezat  la  coliba  lui,  DINDO  a  avut 
timp  suficient  pentru  a  se  dedica  picturii  şi  ghicitului.  Deseori,  femeile  îi 
aduceau  vase  de  ceramică,  rugând-o  să  le  picteze  frumos,  aşa  cum  numai 
ea  se  pricepea  să  o  facă.  DINDO  nu  se  limita  doar  la  ornarea  vaselor. 
Uneori  se  ascundea  într-o  peşteră  din  apropiere,  unde  pereţii  netezi  de 
piatră  îi  îngăduiau  să  fie  împodobiţi  cu  schiţe  colorate,  simbolizând 
animalele  vânate  de  Kyon  şi  diverse  păsări  minunate,  ale  căror  glasuri 
fermecau  pădurea. 

DINDO  mai  avea  un  talent  aparte  şi  anume  darul  ghicitului.  încă  de 
copil,  obişnuise  să  le  atragă  atenţia  părinţilor  şi  fraţilor  asupra  unor 
primejdii  care  îi  pândeau  la  tot  pasul.  Datorită  avertizărilor  ei,  Luheg 
scăpase  de  atacurile  unor  animale  ucigaşe.  Mai  mult  chiar,  la  insistenţele 
lui  DINDO,  luptătorii  tribului  vegheaseră  multe  zile  şi  nopţi  în  jurul 
satului,  fiind  nevoiţi  să  respingă  navala  unor  duşmani  dornici  de  jaf  şi 
luare  de  ostatici.  Kyon  pleca  la  pescuit,  vânat  şi  cules  de  plante 
comestibile  numai  după  ce  DINDO  îi  dădea  binecuvântarea  şi  îl  asigura 
că  zeii  protectori  ai  tribului,  pădurii  şi  apelor  se  aflau  într-o  bună 
dispoziţie. 

DINDO  îi  spunea  deseori  lui  Kyon  că  va  muri  înaintea  lui,  deşi  era  cu 
15  ani  mai  tânără  decât  el.  Bărbatul,  obosit  de  viaţa  grea  pe  care  o  ducea 
din  copilărie,  nu  o  credea,  explicându-i  cum  să  îl  îngroape  în  adâncul 
pădurii.  DINDO  trecuse  de  55  ani  când  plămânii  ei  dădeau  semne  de 
boală.  Ştia  că  va  muri  înaintea  lui  Kyon,  fiindcă  el  era  puternic,  rezistent 
la  boli,  dar  pe  ea  umezeala  şi  insectele  o  vor  răpune.  De  câte  ori  stătea  pe 
malul  lacului,  duhurile  din  adâncul  apei  o  anunţau  să  se  pregătească 

pentru  plecarea  din  lumea  celor  vii.  împlinise  58  de  ani,  ajunsese  slabă  ca 
un  copil,  iar  mintea  îi  zbura  mai  tot  timpul  către  lumea  plină  de  linişte  şi 
fericire  spre  care  se  îndrepta.  Nu  se  temea  de  moarte,  neştiindu-se 
vinovată  de  fapte  grave  îndreptate  împotriva  celorlalţi  oameni.  într-o 
dimineaţă  însorită,  Kyon  a  găsit-o  ţeapănă,  chircită  pe  rogojină  ei.  A 
îngropat-o  departe,  în  desişul  pădurii,  acolo  unde  îi  arătase  de  mai  multe 
ori.  Şi-a  dormit  somnul  de  veci  sub  un  copac  bătrân,  imens,  ale  cărui 
crengi  îi  acopereau  mormântul. 

Nina  Petre 

3  mai  2016 


COMENTARIUL  ELENEI 

„Interesantă  fiinţă,  Dindo,  asemănătoare  cu  Dikena,  cu  un  dar 
deosebit  de  a  ajuta  oamenii,  de  a-i  avertiza  şi  a-i  feri  de  rele.  Ce  frumos  ar 
fi  fost  să  am  şi  eu  acest  dar!  Probabil  că  suita  de  suiciduri  ale 
antecesorilor  mei  spirituali  au  blocat  existenţa  acestui  dar  la  urmaşii 
spirituali  ai  Dikenei  şi  a  lui  Dindo.  Păcat!  Ce  frumos  ar  fi  fost  dacă 
urmaşii  lor  spirituali  şi-ar  fi  dezvoltat  acest  dar,  ca  în  prezent  să  mă  pot 
bucura  şi  eu  de  el,  poate  prin  a  fi  un  bun  paranormal.  Dar  deocamdată 
vorbim  de  probabilităţi. 

Am  mai  spus  şi  la  „Dikena”:  am  simţit  de  multe  ori  în  mine  această 
dorinţă  de  a  avertiza,  să  pot  să  le  spun  oamenilor  când  e  bine  şi  când  nu 
să  facă  anumite  lucruri,  dar,  din  păcate,  barierele  puse  de  destinul 
prestabilit  îşi  fac  treaba.  Totul  se  reduce  la  nişte  gânduri  fugitive,  de 
câteva  secunde,  de  care  uit  şi  de  care  îmi  amintesc  după  ce  se  întâmplă 
lucrul  respectiv.  Nu  am  o  siguranţă  şi  un  control  în  expunerea  acestor 
gânduri,  din  păcate. :( 

Frumoasă  existenţă,  în  mijlocul  naturii,  ajutând  oamenii.  Ştia  să  şi 
picteze  pe  ceramică,  o  artistă  al  cărei  talent  s-ar  fi  putut  perpetua  la 
urmaşii  spirituali,  dar,  din  păcate,  nu  s-a  întâmplat  acest  lucru.  A  urmat 
un  militar,  o  ţesătoare,  fără  legătură  cu  pictura  -  punct  comun  cu 
ţesătoarea  având  Ulaher  Ranukid  din  Mesopotamia,  care  ţesea  covoare  şi 
Suni  Rah  Mantu,  thailandeza  care  crea  genţi  şi  pălării.  Apoi  au  urmat 
luptători,  vânători,  nobili,  casnice  şi  marea  prinţesă  care  a  greşit  grav  şi 
care  a  atras  năpasta  asupra  altor  urmaşi  spirituali,  fără  nici  o  vină,  dar 
care  au  fost  condamnaţi  de  slăbiciunea  deja  existentă  în  ei  şi  pe  care  o 
resimt  şi  eu  foarte  puternic,  după  milenii.  Oxana  a  mai  fost 
binecuvântată  cu  darul  tămăduirii  şi  a  clarvederii,  dar  mă  gândesc  că  la 

un  nivel  mai  mic  decât  Dindo.  Ce  înseamnă  păcatele  pe  care  nu  le  comiţi, 
dar  a  căror  efecte  te  condamnă...! 

Se  pare  că,  în  Africa,  spiritul  meu  a  avut  experienţe  umile,  dar 
frumoase  prin  simplitate  şi  deosebite  prin  rezultate. 

A  murit  devreme,  ca  mulţi  alţi  urmaşi  ai  mei  spirituali,  dar  condiţiile 
mai  dure  de  trai  îşi  pun  amprenta.  Păcat  că  astfel  de  persoane  utile  şi  de 
folos  comunităţii,  care  fac  o  groază  de  lucruri  bune,  ne  părăsesc  repede, 
iar  alţii,  fără  niciun  rost  sau  valoare,  nu  mai  scapă  Pământul  de  ei  şi  se 
chinuie  la  nesfârşit  -  şi  aici  mă  refer  la  mine. 

Ştiu  că  nu  este  vina  mea  pentru  ce  pătimesc,  dar  nu  mă  prea 
încălzeşte,  înţeleg,  dar  nu  pot  accepta,  nu  mi  se  pare  corect,  fiecare  ar 
trebui  să  plătească  pentru  greşelile  lui  şi  nu  ale  altora.  Mi-e  greu  să 
accept  şi,  dacă  nu  aş  fi  ştiut  de  antecesorii  spirituali,  aş  fi  realizat  că  nu 
sunt  eu  de  vină  şi  aş  fi  fost  la  fel  de  furioasă  şi  pornită  pe  soartă  şi  pe  toţi 
şi  pe  toate  cum  sunt  acum.” 

ELENA 
26  mai  2016 
Bucureşti 


Episodul  33  -  KIU 

Episodul  spiritual  nr.33  o  are  ca  eroină  pe  KIU,  care  a  trăit  în 
perioada  782-745  (secolul  8  î.Hr.).  S-a  născut  în  nord-estul  continentului 
australian,  pe  ţărmul  peninsulei  denumite  ulterior  Capul  York.  Tribul  din 
care  făcea  parte  se  stabilise  înainte  de  naşterea  ei  în  zona  de  litoral,  unde 
s-a  construit  după  multe  secole  oraşul  Lockhart.  Astăzi,  între  Peninsula 
Capul  York  şi  Marea  Coralilor  se  află  Marea  Barieră  de  Corali,  existentă  şi 
în  perioada  vieţii  lui  KIU. 

Zecile  de  familii  care  constituiau  tribul  îşi  aveau  strămoşii  printre 
navigatorii  sosiţi  cu  ambarcaţiuni  modeste  dinspre  arhipelagul 
indonezian. 

Şeful  de  trib,  Nomru,  era  căsătorit  cu  Rrul.  Femeia  născuse  şapte 
copii,  rămânând  doar  cu  două  fete.  KIU  era  cu  6  ani  mai  mare  decât  sora 
ei,  Aune.  Cei  cinci  copii  decedaţi,  două  fetiţe  şi  trei  băieţi,  fuseseră  grav 
bolnavi  de  diverse  infecţii  pe  care  părinţii  lor  nu  au  reuşit  să  le  trateze  în 
mod  eficient.  Deşi  îndeplinea  funcţia  de  căpetenie  (şef  de  trib),  Nomru 
pleca  zilnic  la  vânătoare  şi  pescuit  împreună  cu  ceilalţi  bărbaţi. 

KIU  şi  Aune  au  învăţat  de  mici  să  îşi  ajute  mama  la  prepararea 
hranei  şi  la  celelalte  treburi  din  modesta  colibă  şi  din  afara  ei.  Cel  mai 
mult  le  plăcea  fetelor  să  facă  obiecte  de  podoabă  pentru  femei,  cum  erau 
şiragurile  de  mărgele,  brăţările  pentru  mâini  şi  picioare,  inelele, 
coroniţele  din  jurul  părului,  cingătorile,  beţişoarele  purtate  în  nas. 
Materia  primă  necesară  confecţionării  podoabelor  era  procurată  în  mare 
parte  de  bărbaţi.  Ei  le  aduceau  nevestelor  şi  şefului  de  trib  pene  de 
păsări,  tulpini  de  plante  despicate  şi  alte  fibre  vegetale,  scoici,  dinţi  de 
animale,  beţişoare,  pietre  colorate,  mai  ales  piatra  roşie  de  ocru,  din  care 
se  extrăgea  vopseaua  folosită  la  împodobirea  corpului  cu  simboluri 
magice. 

Deosebit  de  preţioase  erau  florile  de  corali,  recoltate  cu  mari 
sacrificii  din  adâncul  apelor,  unde  mulţi  vânători  erau  ucişi  anual  de 
răpitoarele  marine. 

Una  dintre  ocupaţiile  şefului  de  trib  era  şi  cea  de  vraci.  Printre 
ustensilele  acestuia  se  aflau  oasele  de  animale  şi  păsări,  folosite  ca 
instrumente  chirurgicale  la  extragerea  din  corp  a  spinilor  sau  aşchiilor  de 
pietre,  scoici,  oase  mici  sau  pentru  luarea  de  sânge. 

KIU  a  fost  dată  de  nevastă  la  n  ani  pescarului  Yomo,  un  tânăr  cu  io 
ani  mai  în  vârstă  decât  ea.  Au  avut  împreună  trei  copii.  Fata,  născută  la 
15  ani,  a  primit  numele  de  Mumbe.  Fratele  cel  mare,  Runum,  era  cu  3  ani 
mai  mic  decât  ea.  Gayned,  fratele  cel  mic,  avea  cu  4  ani  mai  puţin  decât 
Runum. 

KIU  împlinise  27  de  ani  când  tatăl  ei,  Nomru,  a  fost  devorat  de  un 
rechin.  Nemaifiind  urmaşi  pe  linie  bărbătească,  sfatul  tribului  a  decis  ca 
viitoarea  căpetenie  să  fie  fiica  mai  mare  a  răposatului,  curajoasa  KIU. 
Mama  Rrul  a  preluat  obligaţia  creşterii  celor  trei  nepoţi,  Yomo  urma  să 
procure  hrana  familiei,  acordându-i  căpeteniei  KIU  toată  libertatea 
necesară  exercitării  importanţei  funcţii. 

Timp  de  10  ani,  cât  i-a  mai  fost  dat  să  trăiască,  femeia  s-a  străduit  să 
ajute  pe  toată  lumea,  să  le  facă  dreptate  tuturor,  să  trateze  cât  mai  mulţi 
bolnavi.  Obişnuia  să  le  dea  mamelor  tinere  sfaturi  necesare  îngrijirii 
copiilor,  conducea  ceremonialele  de  căsătorie,  înmormântare,  diversele 
aniversări,  respectând  tradiţiile  străvechi.  Nu  respingea  sfaturile 
bătrânilor  şi  ale  tuturor  celor  ce  dovedeau  grijă  pentru  binele 
comunităţii.  Autoritatea  ei  era  recunoscută  de  toţi,  dar  pentru  luarea 
deciziilor  nu  acţiona  niciodată  singură,  ci  de  comun  acord  cu  adulţii 
tribului. 

KIU  avea  darul  de  a  aplana  certurile,  evitând  astfel  manifestările  de 
violenţă  fizică.  în  cadrul  marilor  ceremonii,  îi  supraveghea  pe  bărbaţi  ca 
să  nu  se  ia  la  bătaie  după  ce  consumau  cantităţi  mari  de  alcool.  împreună 
cu  sfatul  bătrânilor,  soluţiona  problemele  de  război  şi  pace  între  tribul  ei 
şi  cele  din  zona  litoralului.  Modestă  din  fire,  KIU  se  considera  doar  un 
membru  al  sfatului  bătrânilor,  străduindu-se  să  fie  un  bun  vraci  şi  orator, 
cunoscător  al  câtorva  dialecte  tribale,  al  procedeelor  magice  folosite  în 
ceremonii,  păstrător  al  vechilor  obiceiuri  şi  tradiţii. 

Funcţia  de  căpetenie  a  tribului  i-a  atras  şi  obligaţia  de  a  deveni  un 
bun  luptător  împotriva  duşmanilor  ce  le  atacau  colibele  când  se  aşteptau 
mai  puţin,  noaptea.  KIU  a  învăţat  să  lupte  ca  un  bărbat,  folosind 
bumerangul,  suliţa,  scutul.  Dacă  războinicii  atacatori  ucideau  bărbaţi  şi 
răpeau  femei,  riposta  luptătorilor  conduşi  de  KIU  presupunea 
„răzbunarea  sângelui”,  care  putea  să  dureze  mulţi  ani,  transmiţându-se 
de  la  o  generaţie  la  alta. 

KIU  era  adepta  diplomaţiei,  lăsându-i  pe  războinici  să  se  certe  până 
când  ambele  părţi  considerau  posibilă  încheierea  păcii  printr-un  ritual 
comun.  Acesta  consta  din  cântece  şi  dansuri  până  când  neînţelegerile  se 
aplanau. 

Cu  toate  eforturile  ei  pacifiste,  KIU  nu  a  reuşit  să  stăvilească  toate 
disputele  dintre  membrii  tribului.  Câţiva  bărbaţi  mai  orgolioşi  decât 
ceilalţi  simţeau  nevoia  de  îmbogăţire  prin  deţinerea  unui  număr  mare  de 
obiecte  de  podoabă  şi  de  cult  (totemurile).  Cele  mai  preţioase  totemuri 
(amulete  folosite  în  ritualuri)  se  confecţionau  din  corali.  Amintindu-şi  de 
moartea  cumplită  a  tatălui  ei  şi  a  altor  pescari  scufundaţi  pentru 
recoltarea  coralilor,  KIU  le-a  propus  bărbaţilor  să  nu  mai  adune  corali, 
evitând  astfel  riscul  de  a  fi  mâncaţi  de  rechini.  Unul  dintre  ei,  ambiţios  şi 
dornic  de  îmbogăţire  cu  amulete  din  corali,  a  înjunghiat-o  mortal  înainte 
ca  sfatul  bătrânilor  să  ia  o  decizie  în  privinţa  coralilor. 

La  37  de  ani,  KIU  a  plătit  cu  propria  viaţă  pentru  buna  intenţie  de  a 
le  salva  vieţile  culegătorilor  de  corali.  Ucigaşul  a  fost  descoperit  repede  şi 
pedepsit  cu  arderea  de  viu  intr-un  loc  de  pe  malul  mării.  S-a  decis  ca 
succesorul  înţeleptei  KIU  să  fie  Runum,  fiul  ei  cel  mare,  în  vârstă  de  19 
ani.  în  anii  următori,  cei  doi  fraţi,  Runum  şi  Gayned,  au  reuşit  să 
convingă  majoritatea  bărbaţilor  să  nu  mai  recolteze  corali  din  adâncul 
apei.  Au  trecut  câteva  generaţii  până  când  intr-un  trib  de  pe  malul  Mării 
Coralilor  a  fost  numită  din  nou  o  femeie  ca  şef  de  trib. 

Nina  Petre,  27  iunie  2016 

COMENTARIUL  ELENEI 


„O  existenţă  deosebită,  un  om  frumos  şi  generos,  care  a  trăit  în 
Australia,  unde  spiritul  meu  nu  a  avut  nici  o  încarnare  până  acum.  Ce 
uşor  se  face  rău  şi  cât  de  greu  eşti  lăsat  să  faci  bine!  Kiu  a  vrut  să-i 
ocrotească  pe  oamenii  din  tribul  său  şi  a  plătit  cu  moartea  sa.  Ce  trist!  O 
existenţă  incomparabilă  cu  cea  a  prinţesei  indiene.  Kiu  chiar  a  fost  o 
prinţesă  în  adevăratul  sens  al  cuvântului.  Din  păcate,  oamenii  deosebiţi 
deranjează,  iar  cei  cu  tupeu  îi  dau  la  o  parte.  Cei  lacomi  şi  hrăpăreţi  sunt 
cu  mai  mult  tupeu  şi  se  băgă  în  faţa  celor  cu  bun  simţ,  care  nu  mai  au 
prea  multe  şanse. 

Important  este  că  australianca  a  lăsat  fapte  frumoase  în  urma  ei, 
care  i-au  ajutat  urmaşii  spirituali,  pe  când  celălalt  şi-a  condamnat 
urmaşii  spirituali.  Impresionant,  şi  mă  bucur  să  aud  că  urmaşii  ei  s-au 
străduit  din  răsputeri  şi  au  reuşit  să  implementeze  dorinţa  ei  de  a  nu  se 
mai  scufunda  nimeni  la  bariera  de  corali  şi  să-i  ţină  pe  oameni  în  frâu 
pentru  a  nu-şi  pune  viaţa  în  pericol  pentru  un  pumn  de  bani. 

îmi  place  firea  ei  paşnică  şi  mai  mult  ca  sigur  că  şi  de  la  ea  mi  se 
trage  dorinţa  de  înţelegere  şi  evitarea  conflictelor  pe  cât  de  mult  posibil. 
Nu-mi  iese  întotdeauna  însă. 

O  existenţă  scurtă,  dar  frumoasă,  atât  cât  trebuia.  Nu  trebuie  să 
trăim  o  veşnicie  ca  să  acumulăm  energie  pozitivă  în  bagajul  nostru 
spiritual.  Decât  mult  şi  prost,  mai  bine  mai  puţin,  dar  cu  substanţă  şi 
lucruri  bune  lăsate  în  urmă.  Când  s-o  vindeca  lumea  de  lăcomie, 
hrăpărie,  egoism,  mândrie,  agresivitate  şi  răutăţi?!  Dar,  probabil  că  ele 
trebuie  să  existe  ca  lumea  să  evolueze.” 

ELENA 
13  iulie  2016 
Bucureşti 


Episodul  34  -  HRUD 

Episodul  nr.34  îl  are  ca  erou  pe  HRUD,  a  cărui  viaţă  s-a  desfăşurat 
între  anii  866-814  (sec.9  î.Hr.).  S-a  născut  intr-un  trib  de  indieni 
patagonezi  tehuelches,  aşezat  în  apropierea  marelui  lac  ce  străbate  Anzii 
Patagoniei  de  la  est  la  vest,  denumit  ulterior  Lacul  Buenos  Aires.  Astăzi, 
pe  apa  lacului,  trece  graniţa  dintre  Argentina  şi  Chile.  în  zona  vechii 
comunităţi  tribale  în  care  a  trăit  HRUD  s-a  construit  după  multe  secole 

oraşul  argentinian  Perito  Moreno,  aparţinând  regiunii  patagoneze  Santa 
Cruz. 

Ocupaţiile  de  bază  ale  bărbaţilor  tribului  erau  vânătoarea  şi 
pescuitul.  înalţi  de  statură,  voinici,  încălţaţi  cu  opinci  confecţionate  din 
piei  de  animale  sălbatice,  ei  cutreierau  pădurile  din  jurul  lacului  în 
căutare  de  vânat  comestibil.  Acesta  împreună  cu  peştele  recoltat  din  apa 
lacului  constituiau  baza  hranei  zilnice  a  locuitorilor.  în  rândul 
localnicilor  era  veselie  mare  când  vânătorii  aduceau  o  pradă  bogată,  de 
mari  dimensiuni,  ca  pisică  sălbatică,  lupul,  cerbul  sau  modesta  nutrie. 
Clima  era  umedă  şi  friguroasă,  zăpezile  şi  limbile  gheţarilor  coborând 
pana  la  malul  lacului. 

Părinţii  lui  HRUD,  Donr  (tatăl)  şi  Ruerre  (mama),  aveau  trei  copii. 
Unicul  băiat  era  mai  mare  cu  doi  ani  decât  sora  lui  Mireke,  iar  aceasta 
avea  cu  4  ani  mai  mult  decât  Dhra.  Ambele  fete  au  fost  luate  de  neveste 
înainte  să  fi  împlinit  15  ani  de  către  tineri  din  alte  triburi,  ajungând  să 
locuiască  în  partea  opusă  a  lacului.  Ajuns  la  frumoasa  vârstă  de  20  de 
ani,  vânător  şi  pescar  voinic  şi  curajos,  HRUD  şi-a  luat-o  de  nevastă  pe 
Idegu,  o  fetiţă  de  14  ani,  care  abia  la  18  ani  i-a  dăruit  primul  copil. 
Băieţelul,  numit  Gorduk,  a  supravieţuit  condiţiilor  grele  de  viaţă,  dar 
mama  lui  a  murit  după  un  an  de  la  naşterea  lui,  chinuindu-se  să  îi  aducă 
o  surioară.  Nici  fetiţa  nu  a  supravieţuit  naşterii  dificile. 

Ruerre,  mama  lui  HRUD,  a  luat  băieţelul  orfan  în  coliba  ei, 
crescându-1  cu  multă  dragoste  timp  de  2  ani,  până  când  fiul  ei  s-a 
recăsătorit  cu  Kerde.  Fata  avea  16  ani,  era  sănătoasă  şi  voinică,  îl  iubea  pe 
HRUD  şi  se  arăta  deschisă  spre  creşterea  orfanului  Gorduk.  La  un  an 
după  căsătorie,  Kerde  a  născut-o  pe  Mireke,  iar  după  încă  4  ani,  familia 
s-a  mărit  cu  un  băieţel,  voinicul  Rogdo.  împreună  cu  fratele  mai  mare,  el 
se  juca  zi  de  zi  de-a  vânătoarea  şi  pescuitul,  până  când  tatăl  lor  i-a  luat  cu 
el,  învăţându-i  cele  necesare  procurării  hranei. 

Rogdo,  neînfricat  asemenea  lui  HRUD,  nu  se  temea  de  animalele 
periculoase  pentru  oameni.  Credea  că  putea  fi  prieten  cu  toate  vietăţile 
pădurii,  iar  ele  aveau  obligaţia  de  a  se  lăsa  vânate  de  el.  Naivitatea  l-a 
costat  viaţa.  împlinise  14  ani  când  un  lup  ieşit  pe  neaşteptate  dintr-un 
tufiş  s-a  repezit  la  el  şi  l-a  sfâşiat.  Kerde  şi  HRUD  au  suferit  cumplit  după 
moartea  lui,  asemenea  fetei  pe  care  şi-o  doreau  de  noră. 

HRUD  a  mai  trăit  6  ani  după  pierderea  fiului  cel  mic.  Devenise 
buimac,  amnezic,  indiferent  la  ceea  ce  se  întâmpla  în  jurul  său.  Tot  greul 
vieţii  de  familie  îl  ducea  sărmana  Kerde.  Femeia  şi-a  măritat  fata  la  19  ani 
cu  un  bărbat  văduv  din  alt  sat,  Mireke  urmând  astfel  soarta  mătuşii 

Mireke,  sora  lui  HRUD.  Gorduk,  fiul  cel  mare,  a  rămas  alături  de  părinţi, 
ocupându-se  de  ei  şi  de  propria  familie.  La  moartea  lui  HRUD,  Gorduk 
avea  28  de  ani,  o  nevastă  frumoasă  şi  3  copii. 

Decedând  la  52  de  ani,  din  cauza  bolii  de  inimă  declanşate  la 
moartea  lui  Rogdo,  HRUD  a  lăsat-o  pe  Kerde  văduvă  la  doar  41  de  ani. 
Femeia  arăta  mult  mai  în  vârstă,  iar  văduvia  şi-a  dus-o  cu  greu,  fiindu-i 
foarte  dor  de  fiul  şi  soţul  plecaţi  dintre  cei  vii.  A  mai  trăit  2  ani  după 
pierderea  lui  HRUD,  fiind  convinsă  că  zeii  cerului  îi  vor  ajuta  să  se  revadă 
în  lumea  lor. 

Nina  Petre 
13  iulie  2016 


COMENTARIUL  ELENEI 

„Vă  mulţumesc  mult  şi  pentru  acest  episod  karmic,  care-i  destul  de 
trist,  ca  multe  altele,  măcar  nu-i  şocant.  Mi-au  plăcut  întotdeauna 
indienii  de  pe  continentul  american,  simţeam  o  legătură  cu  ei.  Foarte 
înţelepţi,  paşnici  şi,  deşi  simpli,  aveai  cu  siguranţă  ce  învăţa  de  la  ei.  M-a 
revoltat  întotdeauna  când  vedeam  în  filme  cum  şi-au  însuşit  americanii 
acele  teritorii  şi  cum  i-au  făcut  pe  indieni  prizonieri  în  ţara  lor,  obligaţi  să 
trăiască  în  rezervaţii,  din  cauza  lăcomiei  altora.  Trist. 

Hrud  a  avut  şi  el  două  neveste,  la  fel  ca  medicul  neamţ  Kurt  Dristen, 
dar  viaţa,  când  vrea  să  te  lovească,  parcă  uneori  nu  se  mai  opreşte.  întâi 
i-a  murit  nevasta,  ca  apoi  să-i  moară  băiatul  -  cumplit!  E  o  existenţă 
destul  de  îndepărtată  a  spiritului  meu,  dar  spaima  pierderii  există  destul 
de  puternic  în  mine,  bineînţeles,  reiterată  de  celelalte  existenţe  care  au 
trecut  prin  pierderi  şi  lovituri  ale  sorţii. 

O  existenţă  simplă,  dar  aproape  de  natură,  care  îi  ţinea  puternici  şi 
căliţi  de  greutăţi  pe  oamenii  de  atunci,  dar  totuşi  pierderile  celor  dragi  îşi 
pun  amprenta  şi  te  îngenunchiază.  Biata  inimă,  a  fost  încercată  de  multe 
existenţe  ale  spiritului  meu,  se  pare  că  nici  în  această  existenţă  nu  a  fost 
scutită! 

Se  pare  că  e  ultima  existenţă  a  spiritului  meu  pe  continentul 
american,  că,  după  Hrud,  spiritul  meu  nu  a  mai  trecut  prin  existenţe  pe 
acest  continent.  Interesant  de  ştiut  pe  ce  criterii  se  încarnează  spiritele  pe 
un  anumit  continent  şi  într-o  anumită  ţară  şi  nu  în  alte  părţi,  unde  prinde 
anumite  situaţii  existenţiale,  socio-politice  şi  economice. 

Mă  bucur  că  spiritul  meu  a  fost  încarnat  într-un  astfel  de  om,  care 
păcat  că  nu  a  mai  putut  fi  alături  de  nevastă  şi  copii  măcar  încă  10  sau  15 

ani,  chiar  meritau.  Când  eşti  alături  de  oameni  cu  care  te  înţelegi  şi  te 
simţi  bine,  soarta  asta  nu  te  lasă  să  exişti,  iar  când  te  chinui,  te  uită  pe 
pământ,  sau  cel  puţin  aşa  simţim  noi  lucrurile. 

Ocupaţiile  pe  care  le  avea  nu  mai  au  nici  o  legătură  cu  mine,  nu  aş 
mai  vâna  pentru  nimic  în  lume,  chiar  mi  se  pare  barbar.  Lasă,  frate, 
animalul  să  existe,  că  ai  ce  mânca  în  loc:  ai  legume,  fructe,  lactate,  apă,  ce 
îţi  trebuie  mai  mult!?  Deşi  vânătoarea  încă  se  mai  practică  de  cei  cu 
„sânge  albastru”,  i-aş  bate.  Ăştia  vânează  mai  mult  de  plictiseală  decât  de 
foame,  dar,  deh,  aşa  au  fost  crescuţi  şi  învăţaţi  să  facă,  asta  fac.  Pescuitul 
mi  se  pare  îngrozitor  de  plictisitor  şi  nici  peştele  nu-mi  place  şi  nimic  din 
ce-i  legat  de  acesta  (marea),  se  pare  că  mi-am  făcut  plinul  la  aceste 
activităţi  şi  produse,  de  acum  nu  prea  mă  mai  interesează.  Bine  că  nu-s 
obligată  să  le  practic,  dar  atunci  nu  aveau  încotro,  că  aşa  îşi  duceau 
existenţa. 

Stau  să  mă  gândesc  că  atât  Hrud,  cât  şi  Kurt  au  avut  puterea,  deşi 
sufereau,  să-şi  refacă  viaţa,  ceea  ce  femeile  care  au  rămas  singure  nu  au 
putut  face  -  şi  mă  refer  la  cele  care  s-au  sinucis:  Laruni,  Lirne,  Lanisa  şi 
Ruhad.  Bărbaţii  sunt  mai  puternici  decât  femeile,  de  aceea  stau  şi  mă  tot 
minunez  de  boierul  Mihai  Graur.  încerc  să-l  înţeleg,  dar  nu  pot.  Dacă  ar 
fi  trăit  singur  până  la  73  de  ani  în  chinuri  groaznice  şi  turcii  să-i  fi  furat 
copii,  aş  fi  înţeles,  dar  a  fost  un  favorizat  al  sorţii,  alţii  rămân  văduvi  la 
30/40  de  ani  şi  nu  se  mai  sinucid.  Bine,  spiritul  meu  a  fost  încarnat  şi  în 
femei  care  au  rezistat  la  încercările  vieţii,  dar  bărbaţii  parcă  au  fost  mai 
puternici. 

O  existenţă  frumoasă  şi  simplă,  chiar  dacă  scurtă  şi  tristă.  Asta-i 
viaţa.” 

ELENA 
29  iulie  2016 
Bucureşti 


Episodul  35  -  NIRR 

Episodul  spiritual  nr.35  o  are  ca  eroină  pe  NIRR,  a  cărei  viaţă  s-a 
desfăşurat  între  anii  935-900  (secolul  10,  mileniul  1  î.Hr.).  S-a  născut 
într-un  trib  de  pigmei  aşezat  în  apropierea  cascadei  Yulu,  lângă  un 
afluent  al  fluviului  Congo,  acesta  purtându-şi  apele  până  în  Oceanul 
Atlantic.  Astăzi,  teritoriul  pe  care  a  trăit  NIRR  face  parte  din  regiunea 

Haut  Congo,  parte  componentă  a  Republicii  Democrate  Congo,  fostă 
Zair. 

Părinţii  lui  NIRR,  N’Daw  (tatăl)  şi  Oerki  (mama),  au  avut 
doisprezece  copii.  Opt  dintre  ei  au  decedat  la  vârste  cuprinse  între  câteva 
luni  şi  câţiva  ani,  din  cauza  muşcăturilor  de  insecte  şi  reptile.  Au  rămas  în 
viaţă  două  fete  (NIRR  şi  sora  ei  mai  tânără  cu  cinci  ani,  M’Ba)  şi  doi 
băieţi  (Guod  şi  Rrum,  mai  mare  decât  el  cu  doi  ani). 

Ocupaţiile  principale  în  rândul  populaţiei  tribului  erau  vânătoarea  şi 
culesul.  Vânătoarea,  ocupaţie  specifică  bărbaţilor,  şi  culesul  plus 
pescuitul,  îndeletniciri  ale  femeilor  şi  copiilor,  se  făceau  în  colectiv. 
Hrana  era  împărţită  între  toţi  membrii  tribului.  Uneori,  bărbaţii  se 
ocupau  şi  cu  pescuitul,  dar  femeile  nu  plecau  niciodată  la  vânătoare.  Ele 
culegeau  frunze,  boabe,  fructe,  seminţe,  bulbi,  rădăcini  şi  anumite 
insecte.  Aflându-se  în  apropierea  apei  râului,  pescuiau  aproape  zilnic, 
ajutate  de  copii. 

Sfatul  înţelepţilor  tribului  au  găsit-o  pe  NIRR  bună  de  măritat  când 
fata  împlinise  io  ani.  Era  micuţă  de  statură,  foarte  iute  în  mişcări  şi 
deosebit  de  harnică,  semănând  bine  cu  mama  Oerki.  I-a  fost  desemnat 
drept  viitor  soţ  un  flăcău  de  21  de  ani,  voinic,  bun  vânător  şi  luptător  la 
nevoie,  când  satul  se  afla  în  pericolul  de  a  fi  distrus  de  triburi  rivale. 

Curajosul  Hogdu,  ajuns  bărbatul  micuţei  NIRR,  era  uimit  de  puterea 
ei,  dovedită  în  toate  muncile  zilnice.  De  dimineaţă  până  seara,  culegea 
plante,  pescuia,  prepara  hrana,  lăsându-1  pe  Hodgu  să  plece  liniştit  la 
vânătoare  cu  ceilalţi  bărbaţi.  Dintre  cei  şase  copii  născuţi  de  NIRR,  au 
supravieţuit  doar  doi:  primul  născut,  la  15  ani,  a  fost  Nierke.  Fratele  ei, 
Hog,  era  cu  9  ani  mai  mic  decât  ea.  Nierke  avea  20  de  ani  şi  propria 
familie  cu  doi  copii,  iar  Hog,  doar  11  ani  când  mama  NIRR  a  murit,  în 
urma  unei  muşcături  de  viperă. 

Armele  folosite  de  Hogdu  şi  ceilalţi  bărbaţi  la  vânătoare  erau  arcul, 
săgeata,  suliţa,  cuţitul.  Arcul  avea  cam  40  cm  în  lungime,  era  făcut  din 
lemn  bine  lustruit,  coarda  fiind  confecţionată  din  fibre  de  palmier. 
Săgeţile,  lungi  de  90  cm,  se  făceau  din  lemn,  având  vârful  otrăvit.  Otrava 
pentru  săgeţi  avea  în  compoziţia  ei  esenţe  de  plante  foarte  toxice,  de 
furnici  sau  chiar  veninul  viperei  cu  corn.  Acesta  era  obţinut  prin  iritarea 
şarpelui,  ţinându-i  capul  nemişcat  cu  o  furcă.  Prepararea  otrăvii  de  săgeţi 
nu  era  permisă  oricărui  vânător,  ci  numai  celor  aleşi:  şeful  satului, 
vraciul  şi  câţiva  vânători  mai  abili.  Căutarea  plantelor  se  făcea  noaptea, 
după  ce  vraciul  pronunţa  câteva  formule  magice  şi  executa  „dansul 


NINA  PETRE  -  Vieţile  anterioare  ale  spiritului  Voi. 4 


pag.  144 


otrăvii”,  ritual  menit  să  asigure  protecţia  Lunii,  considerată  „căpetenia 
nopţii”. 

Hogdu,  soţul  lui  NIRR,  avea  multă  răbdare  la  urmărirea  vânatului. 
După  identificarea  urmelor,  hăituiau  animalul  zi  şi  noapte,  uneori  timp 
de  o  săptămână,  fără  să  ia  în  seamă  oboseala,  muşcăturile  insectelor, 
înţepăturile  ghimpilor,  până  când  vietatea  urmărită  ajungea  în  bătaia 
suliţei  sau  a  săgeţilor  otrăvite.  Prada  era  urmărită  şi  prin  aer,  vânătorul 
folosind  anumite  liane,  mai  ales  la  trecerea  apei  râului  şi  a  locurilor 
mlăştinoase.  Deosebit  de  căutaţi  erau  mistreţii  şi  antilopele,  dar  şi  hiena, 
care  avea  obiceiul  să  dezgroape  cadavrele  oamenilor.  în  perioadele  de 
mare  lipsă  a  prăzii,  vânau  şi  maimuţe. 

Carnea  şerpilor  li  se  părea  tuturor  delicioasă,  fiind  consumată  crudă. 
Mâncau  cu  plăcere  şi  viperă  cu  corn,  după  ce  îi  extrăgeau  veninul.  Din 
ficatul  viperei  cu  corn,  tocat  şi  amestecat  cu  o  specie  de  ferigă,  NIRR 
prepara  un  medicament  eficace  împotriva  muşcăturilor  de  şerpi  veninoşi. 
Curajoasa  femeie  şi-a  pierdut  viaţa  încercând  să  extragă  veninul  unei 
vipere.  Scăpându-i  din  cleşte,  a  muşcat-o  cu  furie  de  ambele  mâini.  Nici 
ştiinţa  vraciului  nu  a  reuşit  să  o  salveze  de  cumplita  moarte,  survenită  în 
câteva  minute,  după  dureri  îngrozitoare. 

Hog,  băiatul  de  n  ani  care  şi-a  vegheat  mama  aflată  în  chinurile 
morţii,  şi-a  ajutat  tatăl  la  săparea  gropii  din  pădure.  I-au  aşezat  cu  grijă 
în  groapă  trupul  neînsufleţit.  Au  pus  deasupra  ei  ramuri  spinoase  şi  un 
bolovan  mare,  împiedicând  astfel  prădătorii,  mai  ales  hienele,  să  îi 
distrugă  rămăşiţele  omeneşti. 

Cunoscând  bine  toate  povestirile  rostite  de  mama  lui  la  întrunirile  de 
seară  ale  tribului  în  jurul  focului,  Hog  şi-a  asumat  rolul  de  povestitor, 
devenind  după  câţiva  ani  povestitor-rătăcitor.  Străbătea  potecile 
pădurilor  din  sat  în  sat,  ducând  ştirile  şi  reînviind  poveştile  din  bătrâni, 
găsind  peste  tot  o  bună  primire  şi  hrană  suficientă.  Avea  o  mică  harpă  cu 
trei  coarde,  la  sunetele  căreia  îşi  depăna  poveştile,  slăvind  faptele 
înălţătoare  ale  mamei  şi  tatălui  său,  ale  străbunilor,  lungile  lupte  purtate 
în  trecut  pentru  stăvilirea  invaziilor  unor  triburi  duşmane.  Ascultătorii 
participau  cu  tot  sufletul  la  descrierea  spiritelor  bune,  a  vrăjitorilor  răi,  a 
uriaşilor  şi  piticilor,  a  evenimentelor  neaşteptate,  surprinzătoare,  uneori 
fantastice.  în  acest  mod,  fiul  iubitor,  însoţit  mereu  de  spiritul  lui  NIRR,  a 
purtat  la  depărtări  mari  comoara  culturală  preluată  de  la  propria  mamă. 

Nina  Petre 
1  august  2016 

COMENTARIUL  ELENEI 


„Vă  mulţumesc  mult  şi  pentru  acest  episod  karmic  atât  de  frumos, 
simplu  şi  sensibil.  Foarte  frumoase  existenţe  a  avut  spiritul  meu  pe 
continentul  african.  O  fiinţă  mică, dar  plină  de  viaţă,  bunătate  şi  hărnicie. 
Prea  repede  a  trebuit  să  se  maturizeze,  la  io  ani  este  încă  un  copil,  dar 
probabil  că  nu  şi  pe  vremea  aceea.  La  io  ani  am  intrat  şi  eu  în  pubertate, 
ca  să  zic  aşa,  şi  m-am  mirat  că  aşa  de  repede,  dar  aşa  a  fost  să  fie. 

Am  simţit  de  multe  ori  în  mine  o  superenergie  când  eram  mică, 
foarte  rar  acum,  parcă  zburam.  îmi  plăcea  să  fac  treabă  în  casă  de  când 
m-a  pus  Buna  şi  pe  mine,  şi  pe  fratele  meu  să  facem  curat,  să  spălăm  vase 
şi  geamuri  ca  să  ne  pregătească  pentru  viaţa  de  adult.  Mai  bine  mănânc 
sendvişuri  decât  să  gătesc.  Dar  când  eram  de  13,  14,  16  ani,  zburam  în 
casă  când  trebuia  să  fac  curat,  îmi  plăcea  aşa  de  mult  şi  îmi  place  şi  acum, 
dar  nu  mai  am  energie  după  o  săptămână  de  muncă. 

Mă  regăsesc  în  Nirr,  care  a  trăit  puţin,  dar  atât  cât  trebuia.  Poate  a 
murit  prea  devreme  pentru  copii  ei,  care  mai  aveau  nevoie  de  ea,  dar 
când  te  joci  cu  focul,  rişti  să  te  arzi,  şi  aşa  a  păţit  şi  ea. 

Nu-mi  place  pescuitul,  iar  vânătoarea  o  detest,  nu  sunt  de  acord  cu 
omorârea  animalelor,  deşi  mănânc  carne  de  pui  sau  vită,  dar  nu  aş  putea 
să  mă  uit  cum  se  omoară  un  animal  şi  cu  atât  mai  puţin  să  o  fac  eu,  şi 
înţeleg  că  nici  Nirr  nu  vâna  animale. 

Regăsim  din  nou  o  africancă  care  moare  otrăvită  de  la  muşcătura 
veninoasă,  la  fel  ca  şi  M'Barke,  amândouă  vrând  să  ajute  şi  să  facă 
bine.  De  multe  ori  ajut  şi  apoi  nu  mă  mai  băga  nimeni  în  seamă,  dar,  deh, 
mergem  înainte. 

Din  păcate,  fiindcă  nu  am  crescut  la  ţară,  nu  mă  pricep  la  plante,  dar 
o  pot  numi  pe  Nirr  persoana  care  a  creat  un  început  pentru  tămăduitorii 
în  care  s-a  încarnat  spiritul  meu  şi  o  vrednică  predecesoare  a  doctorului 
Kurt  Dristen.  Poate  nu  ar  fi  rău  să  mai  existe  un  urmaş  spiritual  al  nostru 
care  să  devină  as  în  medicină  şi  să  ajute  cât  mai  multă  lume.  Ce  frumos  ar 
fi  ca  inutilitatea  acută  pe  care  o  resimt  la  mine  să  se  transforme  intr-un 
sentiment  frumos  de  împlinire  profesională  la  unul  din  urmaşii  mei 
spirituali,  poate  o  femeie  puternică  şi  generoasă!  :) 

Impresionant  să  vezi  că  propriul  tău  copil  te  poartă  cu  atâta  grijă  în 
suflet  şi-n  amintire.  Mi-au  plăcut  mult  poveştile  când  eram  mică,  unele  le 
citeam  şi  răsciteam  şi  visam.  Mă  uit  cu  plăcere  foarte  mare  şi  acum  la 
desenele  Walt  Disney.  Ce  băiat  deosebit  a  avut  Nirr,  şi-a  iubit  mult 
mama! 


NINA  PETRE  -  Vieţile  anterioare  ale  spiritului  Voi. 4 


pag.  146 


Frumoasă  existenţă,  chiar  dacă  nu  a  trăit  mult,  scurtă,  dar 
substanţială,  Nirr  a  făcut  diferenţa  prin  caracterul  deosebit,  prin  hărnicie 
şi  dedicare  în  tot  ceea  ce  făcea.  Vipere  sunt  la  tot  pasul,  îţi  zâmbesc  pe 
faţă  şi  te  muşcă  de  fund  pe  la  spate,  din  păcate  am  ajuns  şi  eu  să  critic  pe 
unii  şi  pe  alţii,  deşi  nu  se  face,  dar  nu  mai  pot.  Nu  vreau  să  le  fac  rău,  de 
aceea  nu  mă  plâng  şefilor  lor,  doar  unei  singure  persoane  care  nu  are  cu 
ce  să  le  facă  rău,  dar  unii  oameni,  să  te  ferească  Dumnezeu  de  cum  pot  fi. 

Nu  sunt  nici  eu  înaltă,  am  1  metru  58,  deci  nu  cred  că  sunt  cu  mult 
mai  înaltă  de  statură  decât  Nirr,  diferenţa  o  face  culoarea  pielii  şi 
păcatele  grele  moştenite  de  la  antecesorii  spirituali  suicidari,  pe  care  Nirr 
nu-i  ducea  în  spate,  aşa  ca  mine.  Fericita!!! 

De  mult  ce  a  mâncat  Nirr  în  grup  cu  ceilalţi  oameni,  eu  mănânc 
singură,  sunt  mai  tot  timpul  singură. 

Trebuie  să  stau  la  colţ,  că  doar  existenţa  mea  e  o  pedeapsă,  ca 
urmare  a  gestului  necugetat,  suicidar  a  boierului  Mihai  Graur  şi  a 
celorlalţi  antecesori  spirituali,  de  ale  căror  situaţii  din  cauza  cărora  ei  s- 
au  sinucis,  mă  lovesc  eu  de  ele  şi  trebuie  să  le  înghit  şi  să-i  mulţumesc  lui 
Dumnezeu,  că  deh...  „existenţa  mea  e  un  dar”,  dar  să  fiu...  dacă  o  văd  ca 
pe  un  dar,  doar  „pedeapsă”  îmi  sună  în  cap.  Sunt  umilită,  jignită,  tratată 
cu  indiferenţă,  iar  lumea  îşi  aminteşte  de  mine  doar  dacă  are  nevoie.  Ce 
frumos!!! 

Mi-e  greu  să  accept  ceea  ce  mi  se  întâmplă  şi  ce  primesc  de  la 
oamenii  din  jurul  meu,  sunt  furioasă  şi  frustrată,  încep  să-mi  pierd 
credinţa  şi  încrederea  în  oameni.  Dar  oricum,  nu  contează  pentru 
nimeni.  Şi  ce  dacă!?  mare  lucru  că  o  fiinţă  oarecare,  a  mea,  nu  mai  poate. 
Şi  ce  dacă!?  spiritul  meu  doar  se  va  încarna  în  altcineva.  Şi  ce  dacă!?  a 
murit  regele,  „Trăiască  regele!”,  mergem  înainte,  cine  va  şti  de  mine?! 
Vor  mai  şti  urmaşii  mei  spirituali  de  mine?!  „Uite  ce  a  încercat 
prostănaca  aia  să  facă,  dar  nu  a  reuşit,  că  nu  a  fost  lăsată.”  Mai  ştiu 
spiritele  încarnate  în  oamenii  dragi  antecesorilor  mei  spirituali,  mai  ştiu 
de  mine  sau  de  urmaşii  mei  spirituali?  Ce  să  ştie?  Lasă  să  fim  proşti  şi 
orbi,  că  suntem  mai  uşor  de  manipulat,  doar  asta  înseamnă  viaţa:  unii 
sunt  şmecheri,  profită,  şi  alţii,  proşti,  se  profită  de  ei. 

Ar  fi  multe  de  spus,  dar  mă  opresc  aici.” 

ELENA 
1  septembrie  2016 
Bucureşti 

Episodul  36  -  TENBE 


Episodul  spiritual  nr.36  o  are  ca  eroină  pe  TENBE,  a  cărei  viaţă  s-a 
desfăşurat  între  anii  1062-1010  (secolul  11,  mileniul  2  î.Hr.).  TENBE  s-a 
născut  într-un  sat  de  laponi,  aşezat  pe  malul  Golfului  Finic  (denumire 
actuală).  După  mulţi  ani,  în  zona  respectivă  s-a  construit  localitatea 
portuară  Kotka,  situată  în  sudul  ţării  numite  Finlanda. 

Părinţii  lui  TENBE,  Okam  (tatăl)  şi  Nohd  (mama),  au  avut  trei  copii. 
Cei  doi  băieţi  au  murit  de  mici,  fără  a  ajunge  la  vârsta  de  3  ani.  Unica  fată 
a  supravieţuit.  TENBE  era  voinică,  rezistentă  la  frig  şi  umezeală,  dornică 
de  a-şi  ajuta  părinţii  la  treburile  gospodăriei.  Casa  lor  modestă, 
construită  din  lemne  şi  pietre,  era  mereu  curată,  fiindcă  TENBE  nu 
suporta  murdăria.  Vânătoarea  şi  pescuitul  în  apa  golfului  constituiau 
principala  sursă  de  hrană.  Pentru  cultivarea  unor  plante  comestibile, 
TENBE  şi  mama  ei  foloseau  unelte  din  silex  şi  bronz. 

Okam  pleca  deseori  cu  barca  pe  apa  golfului,  aducând  de  pe  malul 
opus  unelte  şi  arme  din  bronz,  în  schimbul  chihlimbarului,  recoltat  la 
malul  apei,  în  formă  brută.  Chihlimbarul,  foarte  căutat  de  negustorii 
veniţi  din  diverse  localităţi  de  pe  ţărmul  Mării  Baltice,  era  folosit  la 
confecţionarea  obiectelor  de  podoabă. 

Printre  marinarii  sosiţi  de  departe,  Okam  îşi  găsise  un  prieten,  pe 
Aygder,  un  tânăr  de  21  ani,  voinic  şi  neînfricat,  care  schimba  bucăţi  de 
bronz  pe  mostre  de  chihlimbar.  Aygder  provenea  dintr-un  trib  de  slavi  ce 
locuia  în  apropierea  zonei  de  vărsare  a  fluviului  Vistula  în  Marea  Baltică. 
Astăzi,  acolo  se  află  oraşul  Gdansk,  aparţinând  ţării  numite  Polonia. 

TENBE  avea  13  ani  când  Aygder  a  cerut-o  de  nevastă,  dorind  să  o 
ducă  în  satul  său  de  pe  malul  Vistulei.  Okam  şi  Nohd  nu  au  vrut  să-i  dea 
fata,  pierzând  astfel  ultimul  copil  care  le  mai  rămăsese.  în  anul  următor, 
Aygder  a  revenit,  cerându-le  fata  din  nou,  încercând  să  o  plătească  în 
unelte  şi  arme  din  bronz.  A  întâmpinat  acelaşi  refuz  din  partea  părinţilor, 
în  ultimele  luni,  TENBE  discutase  cu  prietenele  ei  din  sat,  ajungând  la 
concluzia  că  nu  aveau  cu  cine  să  se  mărite.  Băieţii,  de  cum  deveneau  buni 
pentru  a-şi  lua  neveste,  plecau  departe,  în  căutare  de  mărfuri  şi  noroc, 
aşezându-se  prin  zonele  locuite  de  pe  ţărmul  Mării  Baltice  sau  spre 
răsărit,  în  satele  de  câmpie  unde  trăiau  tot  felul  de  popoare. 

TENBE  s-a  înţeles  cu  admiratorul  ei  să  fugă  împreună  pe  apa 
Golfului,  spre  ţinutul  marilor  lacuri  de  la  răsărit.  Aygder  cunoştea  acele 
locuri,  unde  îşi  duceau  traiul  multe  triburi  cu  oameni  gospodari,  ce  se 
ocupau  cu  agricultura,  creşterea  vitelor,  pescuitul  şi  vânătoarea.  S-au 

oprit  intr-un  sat  din  sudul  marelui  lac  Onega,  ai  cărui  locuitori  erau  de 
origine  fino-ugrică.  Astăzi,  zona  respectivă  se  află  pe  teritoriul  Rusiei. 
Aygder  era  cunoscut  în  satul  respectiv,  unde  schimbase  unelte  şi  arme 
din  bronz  cu  blănuri  de  animale. 

Au  fost  primiţi  cu  amabilitate.  Le-au  dat  voie  să  locuiască  într-o 
colibă  de  lemn  rămasă  liberă  după  moartea  stăpânilor.  Cei  doi  tineri, 
harnici  şi  dornici  de  muncă,  s-au  pus  pe  treabă,  fiind  nevoie  să 
consolideze  coliba,  să  se  hrănească  şi  să  se  îmbrace  gros.  Aygder  pleca  la 
vânătoare  şi  pescuit  împreună  cu  doi  tineri  din  sat,  luându-şi  fiecare 
câinele  preferat.  Aveau  suliţe  şi  topoare  din  bronz,  iar  prada  era  pe 
măsura  foamei  tuturor.  Pescuitul  în  apa  lacului  era  şi  el  o  importantă 
sursa  de  hrană.  Primăvara,  după  ce  se  dezgheţa  pământul,  femeile  şi 
copiii  mai  mari  începeau  lucrările  agricole. 

TENBE  a  dat  naştere  la  doi  băieţi.  Pe  Ohril  l-a  născut  la  17  ani,  iar  pe 
Goryak,  la  20  de  ani.  Amândoi  au  crescut  mari,  voinici  şi  curajoşi  ca  tatăl 
lor,  devenind  ajutoare  de  nădejde  ale  părinţilor. 

TENBE  şi  Aygder  îmbătrâneau  văzând  cu  ochii,  din  cauza  vieţii 
grele,  a  frigului  şi  mai  ales  a  dorului  de  familiile  părăsite  în  tinereţe.  Mai 
aveau  un  motiv  de  îngrijorare:  pericolul  ce  plana  asupra  satului  din 
partea  unor  războinici  de  diverse  etnii,  porniţi  pe  jaf  şi  cucerire  de  noi 
teritorii.  Toţi  bărbaţii  satului,  mai  puţin  bătrânii  neputincioşi,  dormeau 
noapte  de  noapte  cu  armele  lângă  ei,  pregătiţi  să  sară  la  luptă, 
împrejmuiseră  satul  cu  movile  de  pământ  şi  un  şanţ  adânc,  dar  tot  nu  se 
simţeau  în  deplină  siguranţă.  Aygder  a  respins  multe  atacuri  duşmane 
alături  de  ceilalţi  bărbaţi.  Când  băieţii  lui  s-au  maturizat,  i-au  fost  de 
mare  ajutor  la  vânătoare,  pescuit  şi  în  respingerea  năvălitorilor. 

TENBE  împlinise  52  de  ani  când  i-a  sosit  vremea,  pe  neaşteptate,  să 
plece  la  odihna  veşnică.  îşi  aştepta  bărbatul  şi  fiii  să  se  întoarcă  de  la 
vânătoare,  pe  o  vreme  rece  de  iarnă.  I  s-a  făcut  rău  de  la  inima,  din  cauza 
emoţiei  aşteptării.  Se  întunecase,  era  viscol,  iar  ei  nu  mai  soseau.  Nu  a 
mai  avut  putere  să  pună  lemne  pe  foc.  într-un  târziu,  jarul  rămas  nu  a 
mai  reuşit  să  îi  ţină  de  cald.  A  murit  în  urma  unui  atac  cerebral,  fiind 
găsită  de  Aygder  fără  suflare,  semănând  cu  un  sloi  de  gheaţă. 

Nina  Petre 
28  septembrie  2016 

COMENTARIUL  ELENEI 


„Mulţumesc  mult  pentru  acest  episod  karmic  şi  pentru  carte.  O 
existenţă  simplă,  dar  mult  mai  de  dorit  decât  porcăriile  care  se  întâmplă 
acum.  îmi  place  Tenbe  şi  admir  curajul  ei  de  a  fugi  cu  bărbatul  care  o 
ceruse  de  nevastă,  mi  se  pare  normal.  Adevărat  că,  conform  normelor  de 
acum,  era  cam  micuţă  pentru  a  se  căsători,  dar  atunci  aşa  se  purta,  din 
cauza  sărăciei,  fetele  îşi  întemeiau  familii  de  mici,  la  13-14-15  ani.  Mă 
bucur  că  le-au  rămas  copii  în  viaţă  şi  le-au  putut  fi  sprijin  la  aşa-zisa 
bătrâneţe,  că  la  50  de  ani  nu  eşti  chiar  atât  de  bătrân.  Viaţa  grea,  dură,  te 
consumă,  dar  nu  era  aşa  de  bătrână. 

îmi  place  iarna,  prefer  să  fie  rece  afară  şi  sunt  rezistentă,  nu-1  resimt 
foarte  tare  decât  dacă  sunt  bolnavă,  şi  nu  suport  sub  nicio  formă 
canicula.  Probabil  că  şi  de  la  Tenbe  am  această  rezistenţă  la  frig. 

Am  fost  anul  trecut  în  Finlanda,  Helsinki,  şi  nu  mi-a  plăcut  deloc, 
bine  că  nu  am  stat  mult.  Şi  am  fost  şi-n  Gdansk,  care  mi-a  plăcut  mult 
mai  mult,  dar  per  total  nu  m-am  întors  cu  un  gust  prea  plăcut  din  Ţările 
Baltice,  din  păcate :( 

Mi-aş  dori  acum  să  am  o  căscioară  mică,  simplă,  dar  oameni  corecţi 
şi  cinstiţi  în  jurul  meu,  ceea  ce,  din  păcate,  iese  din  discuţie,  că,  peste  tot 
pe  unde  întorc  capul,  minciuna,  boala  psihică  şi  falsitatea  tronează  la  loc 
de  cinste  -  ce  scârbă  îmi  este! ! ! 

A  trăit  52  de  ani,  dar  au  fost  suficienţi;  decât  mulţi  şi  proşti,  mai  bine 
mai  puţini,  dar  consistenţi,  cu  valoare.  E  bine  că  s-a  rupt  de  părinţi,  eu  nu 
m-am  rupt  nici  acum  şi  sunt  dependentă  de  ei,  spre  ruşinea  mea.  în  loc 
să-i  ajut  eu  pe  ei,  mă  ajută  tot  ei  pe  mine  şi  ce  mult  şi-ar  fi  dorit  să  scape, 
dar  cam  aşa  este  viaţa,  întinde  coarda  până  cedezi.  Dacă  ai  material 
spiritual  să  rezişti,  le  duci,  dacă  nu,  renunţi  şi  mergem  la  nesfârşit  cu 
încarnările  spiritului. 

Cu  triburile  năvălitoare,  măcar  ştiau  de  unde  vin  ameninţările  şi  de 
cine  trebuie  să  se  ferească.  Acum  stai  liniştit  şi  te  trezeşti  că  ţi-o  iei,  fără 
să  înţelegi  de  ce,  dar  nici  nu  se  întreabă  nimeni  prea  mult  sau  nu-şi 
doresc  cu  adevărat  să  afle.  E  plină  ţara  noastră  de  pramatii  care  te  lovesc 
pe  la  spate,  te  iau  de  prost  şi  te  lucrează  de  nu  te  mai  ridici  de  jos.  Tot 
felul  de  individe  care  te  lovesc  pe  la  spate,  fără  să  te  cunoască  sau  să  le 
cunoşti,  dar  ce  le  pasă,  distracţia  lor  contează.  Ce  să  mai  zic  de  cei 
apropiaţi,  rude,  la  care  nu  te  aştepţi,  dar  ţi-o  fac,  că  deh,  „Trebuie  rupte 
ataşamentele  şi  se  loveşte  cu  „sabia”  pentru  asta”,  aşa  ni  se  explică  în 
biserică  că  a  zis  Iisus. 

Era  viaţa  dură,  dar  nu  se  întâmplau  atâtea  mizerii  ca  acum  şi  ştiai  de 
cine  să  te  fereşti.  Acum  „Bine  că  ai  prieteni,  că  nu-ţi  mai  trebuie 
duşmani”.  Cred  că  era  mult  mai  bine  atunci,  lăcomia  nu  era  atât  de  mare, 
relaţiile  nu  se  întemeiau  pe  interes  şi  trăiau  din  munca  mâinilor  lor, 
aveau  această  satisfacţie.  Acum  munceşti  o  viaţă  întreagă  şi,  dacă  nu-ţi 
cad  moşteniri  de  pe  la  neamuri  sau  părinţi,  din  muncă  cinstită  mori  de 
foame. 

Nu  m-am  putut  abţine  să  fac  comparaţii  între  atunci  şi  acum, 
deducând  că  era  mult  mai  bine  atunci  decât  în  zilele  noastre,  cu  tot 
modernismul  ăsta  care,  în  loc  să  ne  destupe  minţile  şi  să  ne  înţelepţească, 
mai  rău  ni  le  perverteşte. 

Frumoasă  existenţă,  scurtă,  simplă  dar  plină  de  dragoste  şi 
sinceritate.” 

ELENA 
30  septembrie  2016 
Bucureşti 


Episodul  37  -  GUDARH 

Eroul  episodului  spiritual  nr.37  este  GUDARH,  care  a  trăit  între  anii 
1190-1131  (mileniul  2,  secolul  12,  î.Hr.).  GUDARH  s-a  născut  într-un  trib 
de  celţi  migratori  de-a  lungul  Mării  Mânecii  (denumire  actuală),  în  zona 
geografică  denumită  mai  târziu  Normandia.  Aşezarea  tribală  în  care  a 
văzut  lumina  zilei  micuţul  GUDARH  poate  fi  identificată  astăzi  cu  o  parte 
a  oraşului  Le  Havre  (Franţa).  GUDARH  şi-a  pierdut  viaţa  în  zona  de 
litoral  unde  se  află  oraşul  Cherbourg  (Franţa). 

Părinţii  lui  GUDARH,  Naymech  (tatăl)  şi  Garke  (mama),  l-au  avut 
numai  pe  el.  Bunicii  din  partea  ambilor  părinţi  migraseră  prin  nordul 
Europei  până  la  ţărmul  Mării  Mânecii.  Străbunicii  lui  GUDARH 
porniseră  la  drum  lung,  în  căutare  de  ţinuturi  bune  pentru  agricultură, 
tocmai  dinspre  cursul  superior  al  Dunării. 

Când  GUDARH  avea  câţiva  anişori,  alte  triburi  dornice  să  ocupe 
teritorii  de-a  lungul  litoralului  i-au  obligat  pe  cei  din  tribul  său  să 
pornească  la  drum,  în  căutare  de  zone  mai  liniştite.  Naymech,  tatăl 
băiatului,  luptător  puternic,  apărător  al  tribului,  a  fost  ucis  într-o  luptă  cu 
războinici  mai  feroce  decât  el.  La  8  ani,  GUDARH  a  jurat  că  îşi  va 
răzbuna  tatăl  prin  fapte  de  vitejie  nemaivăzute  până  atunci.  A  învăţat  de 
la  bărbaţii  din  tribul  său  tot  ce  avea  nevoie  pentru  a  fi  un  bun  agricultor, 

vânător  şi  pescat  iscusit,  meşter  făurar  de  arme  şi  unelte  din  fier  şi  bronz, 
luptător  neînfricat. 

La  21  de  ani,  şi-a  luat-o  de  nevastă  pe  fata  unui  luptător  prieten  cu 
el.  Rilla  era  cu  9  ani  mai  tânără  decât  el.  La  12  ani,  cât  avea  când  uriaşul 
GUDARH  a  adus-o  în  coliba  lui,  fata  era  încă  o  copilă  dornic  de  joacă  cu 
prietenele  ei.  A  trăit  cu  GUDARH  timp  de  12  ani,  reuşind  să  nască  doar 
doi  copilaşi  morţi.  Considerând-o  blestemată  de  zei,  purtătoare  de 
ghinion,  răzbunătorul  soţ  i-a  tăiat  capul,  punându-1  într-o  lădiţă  ascunsă 
în  pământ,  la  mică  distanţă  de  coliba  lui.  Trupul  nefericitei  a  fost  ars,  iar 
resturile  de  după  ardere,  aruncate  în  apa  mării. 

După  2  ani  de  la  moartea  Rillei,  şi-a  luat-o  de  nevastă  pe  Gyrde,  o 
fată  de  16  ani,  voinică  şi  curajoasă  ca  un  bărbat.  La  19  ani,  i-a  dăruit 
prima  fetiţă,  pe  Adurch,  iar  la  22  de  ani  a  născut-o  pe  Karede.  Băiatul, 
Gadun,  a  apărut  când  Karede  avea  4  anişori. 

Până  la  moartea  lui  GUDARH,  survenită  la  59  de  ani,  tribul  şi-a 
schimbat  locul  doar  de  două  ori.  Luptătorii  conduşi  de  GUDARH  erau 
foarte  înalţi,  aveau  părul  blond  şi  lung,  barba  lungă,  mustăţile  lungi, 
îmbrăcămintea  lor  fiind  confecţionată  din  piei  de  animale.  Aveau  mintea 
foarte  ageră,  vocea  puternică  şi  aspră,  erau  aprigi  la  mânie,  sărind  repede 
la  bătaie.  Mari  consumatori  de  vin,  se  luau  repede  la  ceartă,  ajungând 
deseori  şi  la  lupte.  Foarte  superstiţioşi  din  fire,  jertfeau  oameni  grav 
bolnavi,  copii  infirmi,  prizonieri  în  urma  războaielor  cu  triburi  rivale, 
având  credinţa  că  zeii  le  cereau  vieţi  omeneşti  în  schimbul  altor  vieţi 
omeneşti. 

în  tribul  lui  GUDARH  nu  era  permisă  hoţia.  Cei  prinşi  că  furaseră 
din  bunurile  celorlalţi  erau  ucişi,  daţi  ofrande  zeilor.  GUDARH  îşi 
conducea  grupul  de  războinici  sfidând  moartea,  dispreţuind  orice 
primejdie,  dornici  cu  toţii  să  aducă  mulţi  prizonieri  pe  care  să  îi  dăruiască 
zeilor.  Stăpâniţi  de  patima  vinului,  porneau  la  lupte  după  consumarea 
unor  mari  cantităţi  din  licoarea  preferată.  Aveau  scuturi  din  bronz, 
coifuri  de  metal,  zale  pentru  protecţia  pieptului,  platoşe,  săbii  lungi  din 
bronz,  suliţe,  pumnale.  în  lupte,  scoteau  urlete,  aruncau  făclii  aprinse 
spre  adversari,  se  deplasau  în  care  trase  de  cai. 

Duşmanilor  căzuţi  în  lupte  le  tăiau  capetele,  atârnându-le  după 
aceea  de  grumazul  cailor.  Aceste  trofee  erau  duse  acasă  şi  atârnate  de 
pereţi.  Obişnuiau  să  îmbălsămeze  cu  uleiuri  capetele  celor  mai  periculoşi 
duşmani  şi  să  le  păstreze  în  lădiţe  de  lemn.  Vitejia  lui  GUDARH  şi  a 
camarazilor  lui  se  aprecia  după  numărul  capetelor  ascunse  în  lăzi. 

GUDARH  avea  o  fire  sinceră,  simplă  şi  mândră.  Obişnuia  să  se  laude 
cu  faptele  lui  de  vitejie.  îi  plăceau  podoabele.  Avea  credinţa  că  lanţurile  şi 
brăţările  îi  purtau  noroc.  într-adevăr,  avea  mult  noroc  în  lupte,  scăpând 
de  fiecare  dată  cu  răni  uşoare. 

Fetele  lui  au  fost  luate  de  neveste  înainte  să  împlinească  16  ani. 
Adurch  a  fugit  cu  un  bărbat  din  alt  trib,  spre  sud,  devenind  nevasta  lui. 
Karede  s-a  măritat  la  15  ani  cu  voinicul  Ardek,  mare  amator  de  drumuri 
pe  apă,  reuşind  de  câteva  ori  să  ajungă  la  insulele  britanice,  unde  făcea 
schimb  de  mărfuri  cu  populaţiile  localnice.  Gadun,  iubitul  fiu  al  lui 
GUDARH,  bun  prieten  cu  Ardek,  cumnatul  său,  a  ajuns  şi  el  negustor, 
străbătând  Marea  Mânecii  în  lung  şi  în  lat.  Tânărul  avea  23  de  ani  când 
şi-a  îngropat  tatăl,  grav  bolnav  de  reumatism. 

La  59  de  ani,  GUDARH  semăna  cu  un  moşneag  pregătit  de  zei 
pentru  a-i  lua  sufletul  în  lumea  lor.  Avea  oasele  umflate  şi  dureroase, 
dinţii  îi  căzuseră,  părul  i  se  rărise  pe  cap,  vederea  îi  slăbise,  trupul 
aproape  că  i  se  uscase.  A  închis  ochii  fericit,  presimţindu-şi  moartea, 
îmbibat  cu  vin  tare.  Zâmbea  când  a  căzut  cu  capul  pe  masă,  pierzându-şi 
suflul  vieţii. 

Nina  Petre 
13  octombrie  2016 


COMENTARIUL  ELENEI 

„Mulţumesc  frumos  şi  pentru  acest  episod  karmic  vechi,  antic  şi  de 
demult,  ca  să  mă  exprim  astfel,  o  existenţă  în  totală  antiteză  cu  cea 
prezentă  -  în  care  nu-s  în  stare  şi  nu  aş  vrea  să  fiu  pusă  în  situaţia  să 
omor  nicio  muscă  sau  ţânţar  -,  dar  în  concordanţă  cu  acele  vremuri. 

Ce  a  văzut  şi  ce  a  fost  educat  să  facă  Gudarh,  asta  a  făcut.  A  văzut 
barbarie  şi  duritate,  aşa  s-a  comportat  şi  el.  Ştia  să  lucreze  pământul, 
ceea  ce  nu  are  nicio  o  legătură  cu  mine,  foarte  puţin  am  dat  la  sapă,  cu 
atât  mai  puţin  am  fost  pusă  să  sap  pentru  a  obţine  roadele  pământului. 
Pescuitul,  să  nu  aud  de  el,  mi  se  pare  o  plictiseală  maximă  şi  pentru  ce? 
să  obţin  ceva  ce  nu-mi  place  să  consum?  De  făurit  arme,  nu  se  mai  fac  cu 
dalta  şi  ciocanul,  şi  nici  nu  ştiu  cum  să  ţin  un  pistol  în  mână.  Cu  sabia, 
cred  că  aş  face  cunoştinţă  cu  pământul  cu  sabie  cu  tot,  iar  vânătoarea,  o 
tâmpenie,  mai  bine  mănânc  nuci  şi  mere  decât  să  împuşc  vreo  vietate  din 
pădure. 

Ideea  este  că  spiritul  s-a  rafinat  mult  de-a  lungul  încarnărilor,  iar 
astăzi,  dacă  aş  sta  faţă-n  faţă  cu  un  astfel  de  uriaş,  venind  mânios  cu 

toporul  în  mână  spre  mine,  aş  înţepeni  de  frică  şi  m-aş  lăsa  făcută  arşice. 
Un  astfel  de  personaj  se  aseamănă  cu  animalele  fioroase,  fără  conştiinţă. 

Cu  multe  păcate  a  îngreunat  karma  spiritului  nostru. 

Revenind  la  episodul  cu  prima  soţie,  să  o  tai  ca  pe  un  pui  de  găină, 
pe  bune?!  Cât  să  fi  de  animalic,  doar  e  un  om  cu  care  ai  convieţuit  12  ani, 
dar  să-i  tai  capul?!  Nu  ştiu  cum  s-a  sinucis  franţuzoaica  Lirne 
Sadoul/Saweg,  dar  Lanisa  şi-a  pus  ştreangul  de  gât.  Acum  înţeleg. 

Să-i  pui  capul  într-o  ladă  ca  pe  o  pradă  la  vânătoare,  „frumos”  mod 
de  a  cultiva  lipsa  de  conştiinţă!  Chiar  nu  aveau  conştiinţă?  probabil  că 
nici  nu  exista  acest  cuvânt  în  limbajul  celtic.  Dacă  ar  fi  existat,  poate  s-ar 
fi  întrebat  ce  înseamnă. 

Să-i  arzi  trupul  femeii  cu  care  ai  trăit  12  ani  şi  să-l  arunci  în  mare? 
Acum  înţeleg  de  ce  prinţesa  Laruni  s-a  aruncat  în  foc  şi  a  ars  împreună  cu 
bărbatul  ei  şi  de  ce  marea  a  adus  atâta  suferinţă;  înecul  Dikenei,  care  a 
murit  în  mare  împreună  cu  nepoţelul  ei,  cu  repercusiuni  asupra  Alikiei, 
care  şi-a  pierdut  fata,  ca  să  simtă  durerea  pe  care  a  simţit-o  fata  Dikenei 
când  şi-a  pierdut  mama  şi  copilul;  suferinţa  îndurată  de  croata  Lanisa, 
aşteptându-şi  soţul  care  făcea  comerţ  pe  mare,  şi  în  lipsa  lui  aflând 
adevărul  pe  care-1  ascundea,  motiv  pentru  care  şi-a  luat  viaţa, 
desprinzându-şi  capul  de  trup;  suferinţa  lui  Ruhad,  care  şi-a  pierdut 
soţul  pe  mare,  la  fel  ca  şi  thailandeza  Suni  Rah  Mantu,  căreia  piraţii  i-au 
omorât  iubitul. 

Stai  să  te  întrebi  de  ce  marea  a  fost  atât  de  rea  cu  aceşti  oameni, 
chiar  şi  cu  mine;  tot  timpul  când  mă  gândesc  la  mare,  sufăr.  Nedreptatea 
adusă  acelei  fetiţe,  adolescente  de  24  de  ani,  a  lucrat  de-alungul 
veacurilor  şi  continuă  să  aducă  suferinţă.  Cenuşa  Rillei  nu  mai  este  în 
mare,  în  mod  cert,  dar  nedreptatea  adusă  ei  a  trebuit  plătită  cu  multă 
suferinţă,  lacrimi  şi  durere. 

Practic,  nu  numai  uciderea  Rillei,  ci  şi  a  celorlalţi  oameni,  cărora  cu 
mândrie  barbarul  Gudarh  le-a  tăiat  capetele,  a  trebuit  plătită  intr-un  fel 
sau  altul.  Toată  această  agresivitate  şi  animalitate  a  trebuit  achitată  şi 
plătită,  cu  preţul  altor  păcate  create  şi  care  trebuie  achitate  şi  plătite. 
Cred  că,  într-o  mică  măsură,  această  agresivitate  şi  duritate  îmi  vine  şi 
mie  înapoi,  prin  comportamentul  soţului  meu.  înţeleg,  dar  mi-e  greu  să 
accept.  Spersă  reuşesc  la  un  moment  dat  să  şi  accept. 

Cumplit,  îmi  pot  închipui  această  existenţă  gândindu-mă  la 
personajele  din  filme  ce  interpretau  astfel  de  roluri,  care  mă  făceau  să  mă 
mânii  şi  să-mi  vină  să  bag  cuţitul  în  ei,  dar  bine  că  se  întâmpla  doar  la 
televizor. 

încă  există  această  mânie  şi  furie  în  mine,  nu  am  scăpat  de  ea,  dar 
procesul  de  socializare  din  prezent  şi  educaţia  primită  mă  ajută,  în  mare 
măsură,  nu  întotdeauna,  să  le  ţin  sub  control.  Iar,  evident,  conştiinţa,  pe 
care  „din  păcate”  pentru  societatea  în  care  trăim,  am  dobândit-o,  îmi 
interzice  cu  desăvârşire  să  iau  cuţitul  sau  vreun  pistol  să-i  împuşc  pe  cei 
pe  care  îi  consider  (greşit  sau  nu)  că  ar  merita-o;  şi  sunt  o  grămadă, 
numai  că  prefer  să  nu  ştiu  nimic  de  ei.  Probabil  că  nu  e  o  atitudine  de 
dorit,  dar  în  felul  acesta  mă  protejez  de  răutăţi,  care  nu  ajută  pe  nimeni 
cu  nimic. 

Foarte  multă  AGRESIVITATE,  care  s-a  transmis  de-a  lungul 
secolelor  şi  care  încă  acţionează.  Să  nu  uit  să  menţionez  şi  teroarea  în 
care  a  trăit  englezoaica  Esther  în  timpul  celui  de  al  doilea  război  mondial, 
cu  finalizarea  pierderii  vieţii  băiatului  ei,  cât  şi  a  celei  proprii,  la  54  de 
ani.  Lui  Gudarh  să-i  mulţumim:  „Băiat  bun,  ăsta!!!” 

în  ceea  ce  priveşte  superstiţiile,  le  resping  cât  pot,  mergând  pe  ideea 
de  a  reţine  condiţionările  pozitive  şi  a  uita  complet  de  cele  negative,  care 
le  consider  prostii  ale  minţilor  neocupate.  Dar  există  în  mine  această 
tendinţă  şi  trăim  într-o  ţară  în  care  superstiţiile  şi  tiparele  de  gândire 
abundă,  sunt,  practic,  la  ele  acasă.  DOAMNE,  trăim  în  secolul  21  după 
CHRISTOS,  nu  înainte,  dar  unele  lucruri  probabil  că  nu  se  sfârşesc 
niciodată! 

Simt  în  mine  uneori  un  rudimentarism  care  mă  face  să  mă  simt 
inferioară,  prostănacă  şi  care  trebuie  în  continuare  cizelat,  dar  cum  se 
spune  „Timpul  le  face  şi  le  desface  pe  toate,  tinere!”. 

Asta  reprezintă  existenţa  pe  Pământ,  un  spirit  care  trebuie  să  treacă 
prin  tot  felul  de  existenţe  umane  pentru  a  învăţa.  Toţi  învăţăm,  unii  mai 
mult,  alţii  mai  puţin,  unii  mai  uşor,  alţii  mai  greu,  unii  mai  repede,  alţii 
mai  greu,  dar  până  la  urmă,  presupun  că  trebuie  să  ne  deşteptăm  toţi. 

Mă  întrebam  de  ce  norvegianul  Rohdirk  a  trebuit  să  fie  infirm?  Şi 
minune,  nimeni  nu  l-a  omorât,  a  trăit  cât  i-a  fost  aţa;  dacă  ar  fi  fost 
omorât,  oare  cum  s-ar  fi  simţit? 

Mi-aţi  spus  la  un  moment  dat  că  spiritul  meu  are  de  învăţat  mai 
mult  din  întrupările  în  femei,  dar  nici  cu  bărbaţii  nu  mi-e  ruşine: 
GUDARH,  DARRUL,  GRIKHORD,  MASDALIR  AHRIBI  -  tâlharul  (  şi  el 
şi-a  iubit  familia,  ceea  ce  nu  l-a  împiedicat  să  mintă  prin  omisiune), 
boierul  MIHAI,  care  a  fost  agresiv  cu  el  însuşi  şi  nu  mai  zic  de  TIRIK, 
ultimul  bărbat  din  încarnările  spiritului  meu. 

Dacă  spiritul  meu  se  va  încarna  după  mine  într-un  bărbat,  va  trebui 
să-şi  cizeleze  tendinţa  spre  agresivitate,  mă  gândesc;  dar  ce  va  fi,  numai 
DUMNEZEU  ştie. 

în  fine,  cât  trăim,  învăţăm,  sperăm  să  scăpăm  în  viitor  de  samsara 
păcatelor  şi  să  ne  aducem  spiritul  acolo,  lângă  Dumnezeu,  la  linişte,  pace 
şi  lumină.” 

ELENA 
27  octombrie  2016 
Bucureşti 


Episodul  38  -  ZIENGDE 

Eroul  episodului  spiritual  nr.38  este  chinezul  ZIENGDE,  a  cărui 
viaţă  s-a  desfăşurat  între  anii  1270-1215  (secolul  13,  mileniul  2  î.Hr.). 
ZIENGDE  s-a  născut  în  palatul  părinţilor  săi,  situat  în  localitatea  Baoji, 
aflată  în  apropierea  marelui  fluviu  Huang  He  (Fluviul  Galben), 
aparţinând  regiunii  central-nordice  a  Chinei. 

Părinţii  lui  ZIENGDE,  Sian  Sa  (tatăl)  şi  Nayun  (mama),  îl  aveau 
numai  pe  el.  Băiatul  a  primit  o  educaţie  potrivită  descendenţilor  unor 
familii  bogate,  cu  rang  nobiliar.  Sian  Sa,  nobil  moşier,  avea  o  avere 
imensă,  bazată  în  mare  parte  pe  comercializarea  produselor  obţinute  pe 
vasta  lui  moşie. 

Pe  lângă  ştiinţa  de  carte  primită  de  la  doi  profesori  bătrâni, 
ZIENGDE  a  beneficiat  şi  de  iniţierea  în  tehnici  de  luptă  cu  un  instructor 
tânăr,  angajat  în  garda  personală  a  tatălui  său. 

La  18  ani,  tânărul  nobil  şi-a  primit  partea  de  avere  de  la  părinţi, 
formată  dintr-o  moşie  întinsă  până  la  malul  fluviului  Huang  He  şi  o 
cantitate  mare  de  metale  preţioase.  Pe  moşie  se  afla  un  mic  palat, 
clădirea  şi  anexele  fiindu-i  pe  plac  proaspătului  stăpân. 

Viaţa  eroului  nostru  s-a  desfăşurat  pe  timpul  dinastiei  Shang  (Yin). 
Capitala  acestei  dinastii  se  afla  în  apropierea  oraşului  Anyang  (provincia 
Henan).  Cei  doi  regi  care  au  domnit  în  timpul  vieţii  lui  ZIENGDE  au  fost: 
Xiaoyi  (1275-1254  î.Hr.)  şi  Wuding  (1254-1195  î.Hr.).  Regatul  Shang  era  o 
monarhie  încă  primitivă.  Regii  împărţiseră  ţara  în  feude  distribuite 
propriilor  familii,  prietenilor  şi  unor  căpetenii  de  triburi,  în  schimbul 
obligaţiei  acestora  de  a  le  furniza  trupe  în  caz  de  război.  Epoca  Shang  a 
fost  dominată  de  cultul  strămoşilor,  bazat  pe  un  profund  sentiment 

religios.  Regele  era  şeful  cultului  de  Stat.  S-au  construit  oraşe  fortificate 
pentru  respingerea  atacurilor  unor  triburi  vecine. 

Economia  chineză  în  acele  vremuri  era  prin  excelenţă  agricolă. 
Creşterea  animalelor  şi,  mai  ales,  a  viermilor  de  mătase  avea  un  rol 
important  în  bogăţia  ţării.  Tehnica  fabricării  obiectelor  din  ceramică  era 
o  continuare  a  celei  din  epoca  anterioară,  cea  a  dinastiei  Xia.  Specifică 
epocii  Shang  era  prelucrarea  bronzului.  Civilizaţia  Shang  devenise  o 
civilizaţie  a  bronzului.  Prin  fabricarea  şi  turnarea  bronzului  se  obţineau 
vase  rituale,  decorate  cu  forme  şi  ornamente,  purtând  pe  ele  diverse 
inscripţii.  Luptătorii  foloseau  arme  din  bronz,  încrustate  cu  pietre 
preţioase. 

La  fel  ca  tatăl  său,  nobilul  ZIENGDE  producea  pe  moşia  proprie 
obiecte  din  bronz,  cereale,  mătase  provenită  din  creşterea  viermilor.  S-a 
căsătorit  la  24  de  ani  cu  Lyden,  o  fată  de  16  ani,  bogată,  originară  din 
Baoji.  Ca  o  adevărată  nobilă,  s-a  străduit  să  renoveze  şi  să  redecoreze  cele 
două  palate  ale  soţului,  cel  din  Baoji  şi  cel  de  pe  moşie.  Zestrea  primită  de 
la  părinţi,  conţinând  covoare,  obiecte  de  decor,  mobilă  sofisticată,  a 
îmbogăţit  interioarele  celor  două  palate. 

La  19  ani,  l-a  născut  pe  frumosul  Nadag.  După  3  ani,  a  sosit  frăţiorul 
sau  Dokin.  Ultimul  băiat,  Liang,  a  apărut  după  2  ani  de  la  naşterea  lui 
Dokin.  Deşi  era  foarte  ocupat  cu  multiplele  treburi  şi  probleme, 
ZIENGDE  a  găsit  întotdeauna  timp  să  se  ocupe  şi  de  familia  lui.  Dacă 
lipsea  câteva  zile  de  acasă,  revenea  îngrijorat  şi  nerăbdător  să  afle  ce  s-a 
mai  întâmplat  cu  soţia  şi  băieţii  lui. 

Simţindu-se  mereu  vegheaţi  şi  protejaţi,  Lyden  şi  băieţii  au  trăit  ca 
în  lumea  mirifică  a  zeilor  până  în  anul  1215  î.Hr.,  când  asupra  întregii 
familii  s-a  abătut  o  nenorocire  şi  o  ruşine  imense.  Lyden  avea  47  de  ani 
când  bărbatul  i-a  fost  ucis  într-un  duel. 

Nadag,  fiul  cel  mare,  în  vârstă  de  28  ani,  era  căsătorit  de  un  an  cu  o 
fată  deosebit  de  frumoasă,  pe  care  o  ceruseră  de  nevastă  patru  tineri. 
Zyin  îl  alesese  pe  Nadag,  pentru  că  îl  iubea  de  când  era  încă  o  fetiţă.  Unul 
dintre  cei  respinşi,  Noyad,  i-a  promis  că  se  va  răzbuna.  Zyin  nu  l-a  luat  în 
serios,  considerându-1  prieten  devotat  ca  pe  vremea  când  încă  nu  era 
căsătorită.  într-o  zi  nefastă,  ZIENGDE  şi-a  vizitat  nora  şi  fiul,  aşa  cum 
făcea  deseori.  Spre  seară,  a  plecat  cu  Nadag  spre  a  se  întâlni  cu  doi 
prieteni.  După  plecarea  lor,  a  sosit  în  vizită  „prietenul”  Noyad.  A  luat-o 
prin  surprindere  pe  Zyin,  violând-o.  La  revenire,  Nadag  şi-a  găsit  soţia 
plângând  disperată.  I-a  povestit  soţului  ce  i  se  întâmplase,  rostind  cu 
greu  numele  violatorului.  Ajuns  la  casa  acestuia,  Nadag  a  vrut  să-l 

omoare  pe  nemernic,  dar  celălalt,  abil,  i-a  spus  că  autorul  faptei  era  chiar 
ZIENGDE.  Nadag  nu  a  reuşit  să  oprească  răspândirea  miniciunii 
născocite  de  Noyad.  Furios,  socrul  lui  Nadag,  nobilul  Xiden,  l-a  convocat 
la  duel  pe  nefericitul  ZIENGDE.  La  doar  55  ani,  ZIENGDE  şi-a  pierdut 
viaţa,  fiindu-i  tăiat  gâtul  cu  o  sabie  din  bronz  de  către  tatăl  nurorii  sale. 

Dokin,  fiul  mijlociu,  în  vârstă  de  25  ani,  şi  Liang,  fratele  său,  care 
împlinise  23  de  ani,  şi-au  amânat  căsătoriile  cu  2  ani,  din  cauza  durerii 
provocate  de  moartea  violentă  a  tatălui  lor.  Nadag,  cel  mai  curajos  dintre 
fiii  defunctului,  şi-a  continuat  viaţa  de  familie  cu  fruntea  sus,  având  grijă 
mai  departe  de  nevasta  lui  şi  de  cei  patru  copii  dăruiţi  de  ea. 

Onoarea  întregii  familii  a  nobilului  ZIENGDE  a  fost  răzbunată  de 
fiul  cel  mic,  Liang.  Nu  se  împlinise  un  an  de  la  asasinarea  lui  ZIENGDE 
când  cadavrul  decapitat  al  lui  Noyad  a  fost  găsit  la  mare  distanţă  de 
Baoji,  aruncat  pe  un  câmp.  Astfel,  amintirea  nobilului  ZIENGDE  a  rămas 
nepătată,  el  fiind  lăudat  ani  la  rând  pentru  grija  neobosită  pentru  familia 
şi  rudele  lui. 

Nina  Petre 
1  noiembrie  2016 


COMENTARIUL  ELENEI 

„Mulţumesc  mult  şi  pentru  acest  episod  karmic,  pe  care  de  abia 
aşteptam  să-l  aflu;  eram  curioasă  să  ştiu  ce  s-a  întâmplat  cu  prinţul  din 
trecutul  meu  spiritual,  fiindcă  cu  prinţesa  m-am  lămurit,  din  păcate.  Ce 
să  zic,  minciuna  şi  trădarea  din  viaţa  mea,  minciuna  din  viaţa  Lanisei 
Ridici  şi  lovitura  pe  care  a  primit-o  dintr-o  dată,  care  s-a  soldat  cu 
moartea  ei  şocantă  şi  tragică,  trădarea  din  viaţa  armencei  casnice  Rulle 
Sarkizer,  uite  de  unde-şi  au  originea!  sau  sunt  mai  îndepărtate?  Oare 
vreun  antecesor  de-al  nostru  spiritual  a  comis  aceste  greşeli  -  minţind  şi 
trădând  -  care  se  transmit  peste  secole  şi  milenii  în  existenţele  spiritului 
nostru,  lovindu-mă  şi  eu  de  ele? 

Destul  de  dureroase  şi  tragice  existenţele  spiritului  meu  pe 
continentul  asiatic:  thailandeza  Suni  Rah  Mantu  a  fost  lăsată  baltă  la 
greu  şi  şi-a  crescut  singură  copilul,  murind  la  38  de  ani  din  cauza  vieţii 
grele  şi  dure;  agricultorul  din  Mongolia  a  trăit  numai  fugind,  copii  i-au 
fost  furaţi  şi  a  murit  omorât,  în  mod  brutal,  înainte  de  vreme;  japonezul 
Lor/Nori  Khazi  a  murit  căzându-i  o  grindă  în  cap;  sirianca  a  fost  mai 
norocoasă,  deşi  şi-a  început  existenţa  destul  de  dur,  fiind  vândută  de 
propriul  părinte  şi  ajungând  dansatoare  prin  străini,  dar  apoi  viaţa  a  dres 

busuiocul  pe  toate  planurile;  ce  să  mă  zic  de  libanezul  Masdalir  Ahribi, 
care  a  trăit  în  minciună,  agresivitate  şi  a  murit  şi  el  omorât  -  el  chiar  şi-a 
căutat-o;  prinţesa  Laruni,  care  nu  a  ştiut  să  gestioneze  înţelept  situaţia  cu 
îndrăgostitul  şi  a  ieşit  o  ditamai  tragedia:  soţ  mort,  îndrăgostit  mort  şi  ea 
s-a  aruncat  în  foc  împreună  cu  cele  2  cadavre,  că  deh  trebuia  să  plătească 
arderea  trupului  primei  soţii  a  lui  Gudarh,  omorâtă  pe  nedrept,  din 
prostie,  normală  de  altfel,  a  acelor  vremuri  barbare;  şi  acum  prinţul 
chinez  care  în  urma  unei  minciuni  ajunge  să  fie  decapitat.  A  fost  victima 
răzbunării,  minciunii  şi  prostiei  umane  şi  nu,  în  ultimul  rând,  a  furiei, 
care  le-a  întunecat  mintea  celor  din  jurul  său.  Chiar  dacă  se  răspândeşte 
o  informaţie,  oricât  te-ar  revolta,  întâi  o  verifici,  dar  nu  scoţi  imediat 
sabia  şi-i  tai  omului  capul.  Am  văzut  prostiile  astea  cu  răzbunări  absurde 
prin  filmele  asiatice  şi  nu  numai,  dar  nu  mi-aş  fi  închipuit  vreodată  că  am 
un  astfel  de  antecesor  spiritual,  care  a  murit  din  cauza  prostiei  şi 
minciunii,  în  mod  absurd. 

Ce  să  mai  zic,  oricâtă  avere  şi  poziţie  socială  ai  avea,  tot  renumele  şi 
toţi  banii  din  lume  nu  te  scapă  de  ceea  ce  trebuie  să  se  întâmple.  Mă 
gândesc  că,  şi  din  acest  motiv,  ce  bine  ar  fi  să  vedem  şi  să  simţim  anumite 
lucruri  dincolo  de  aparenţe  şi  concret,  ca  să  ne  putem  apăra  din  timp  şi, 
poate,  chiar  să  evităm  astfel  de  morţi  absurde  şi  fără  sens.  Oare  nora  lui 
Ziengde  nu  a  avut  gură  să-i  spună  tatălui  cine-i  făptaşul,  ca  să  nu-1 
provoace  la  duel  pe  cine  nu  trebuie?  Mă  depăşeşte  un  pic  şi  nu  înţeleg. 
Absurd  şi  prostesc.  Dar  câte  lucruri  absurde  şi  prosteşti  nu  se  întâmplă 
acum,  după  3000  şi  ceva  de  ani,  mai  ales  propagate  de  biserica  ortodoxă, 
ca  să-i  ţină  pe  oameni  în  prostie  şi  să-i  poată  manipula,  şi  să  aibă  de  la 
cine  stoarce  banul,  pentru  a  o  duce  ei  bine.  Şi  amărâtul,  tot  amărât 
rămâne,  nu-şi  permite  jeepul  de  la  biserică  spre  casă,  dar  trebuie  să  fim 
umili,  nu?! 

Nu  mai  zic  de  caricaturile  care  ne  conduc,  ne-au  făcut  de  mirul 
Europei  şi  a  lumii,  dar  bine  că  există  oameni  pe  planeta  aceasta  care  au 
cap  să  gândească  şi  nu-i  pun  pe  toţi  în  aceiaşi  oală. 

Se  pare  că  antecesorii  mei  spirituali  de  viţă  nobilă  nu  au  fost 
preafericiţi:  boierul  Mihai  a  trăit  cu  frica  turcilor  şi  la  finalul  vieţii  s-a 
sinucis;  turcoaica  nobilă  Alid  Sardih  a  avut  un  soţ  de  calitate  îndoielnică 
şi  nu  a  ştiut  de  celelalte  neveste  ale  lui  până  când  a  fost  omorât;  nobilul 
japonez  Lor/Nori  Khazi,  a  trebuit  să  suporte  atâtea  cutremure  în  regiune 
şi  a  şi  murit  omorât  de  grinda  căzută  în  cap;  franţuzoiaca  nobilă  Lirne 
Sadoul/Saweg  nu  s-a  bucurat  prea  mult  de  soţul  ei  şi  s-a  sinucis  după  ce 
acesta  a  murit;  prinţesa  Laruni  s-a  sinucis,  conform  celor  relatate  în 


NINA  PETRE  -  Vieţile  anterioare  ale  spiritului  Voi. 4 


pag.  159 


episodul  ei  karmic;  şi,  nu  în  ultimul  rând,  acum  prinţul  chinez,  care  a 
murit  înainte  de  vreme,  tăindu-i-se  capul  în  urma  unei  minciuni  şi 
atitudini  prosteşti. 

Dar  ce  să  zic,  asta-i  viaţa,  nu?!  A  murit  regele,  trăiască  regele! 
Spiritul  trebuie  să  înveţe  din  fiecare  existenţă  a  oamenilor  în  care  se 
încarnează.  Drept  urmare,  se  moare  înainte  de  vreme,  ce  contează,  se 
încarnează  în  altă  fiinţă  umană,  din  care  învaţă  sau  nu,  evoluează  sau 
involuează,  scapă  sau  nu  de  samsara  incarnărilor.  Cum  se  spune,  fiecare 
cu  bafta  lui. 

Sper  să  nu  ne  lovească  niciun  dezastru,  că  dacă  tot  suntem  obligaţi 
să  existăm,  măcar  să  înţelegem  de  ce  şi  să  o  facem  intr-un  mediu  paşnic, 
nu  în  unul  agresiv  şi  distructiv!  Sper  să  fie  bine  în  viitor  şi  oamenii  să 
înţeleagă  că  lăcomia,  egoismul,  renumele,  banii  şi  averile  nu  îi  definesc  ca 
fiinţe  umane;  şi  să  lase  deoparte  orice  dorinţă  de  mărire,  putere,  pe  care 
să  le  dobândească  prin  conflicte  mondiale,  cu  imense  pierderi  umane. 

Om  trăi  şi  om  vedea  ce  o  mai  fi.  Până  atunci,  să  fim  sănătoşi  atât 
psihic,  cât  şi  fizic  şi  să  ne  putem  duce  vieţile  fără  a  ajunge  pe  la  balamuc!” 

ELENA 
9  noiembrie  2016 
Bucureşti 


Episodul  39  -  NYARD 

Eroina  episodului  spiritual  nr.39  este  sirianca  NYARD,  a  cărei  viaţă 
s-a  desfăşurat  între  anii  1384-1336  (secolul  14,  mileniul  2  î.Hr.).  S-a 
născut  într-o  localitate  portuară  situată  pe  malul  Mării  Mediterane,  în 
nord-vestul  ţării  numite  astăzi  Siria.  Denumirea  actuală  a  vechiului  oraş 
este  Latakia.  Romanii  i-au  spus  Laodicea. 

în  perioada  vieţii  lui  NYARD,  în  nordul  Siriei  străvechi  se  afla  statul 
Hitiţilor.  Teritoriul  Siriei,  străvechi  focar  al  civilizaţiei  din  Orientul 
Apropiat,  devenise  obiect  de  dispută  între  Egiptul  faraonic,  regatul 
Mitanni  şi  statul  Hitit  la  începutul  mileniului  2  î.Hr.. 

Regatul  Hitit,  stat  în  Asia  Mică,  a  fost  întemeiat  în  secolul  18  î.Hr.  de 
triburile  indo-europene  ale  hitiţilor,  stabilite  în  jurul  anului  2000  î.Hr.  în 
Podişul  Anatoliei.  Regele  hitit  Mursilis  I  (1620-1590  î.Hr.)  a  încheiat 
cucerirea  Siriei  septentrionale  prin  distrugerea  regatului  de  la  Alep.  Cât 
timp  a  trăit  NYARD,  asupra  Siriei  au  domnit  următorii  regi  hitiţi: 

Hattusilis  II  (1400-1380  î.Hr.);  Suppiluliuma  I  (1380-1346  î.Hr.); 
Arnuwandas  II  (1346-1345  î.Hr.);  Mursilis  II  (1345-1315  î.Hr.). 

Regele  Suppiluliuma  I  a  fost  cel  mai  important  suveran  al  statului 
hitit,  supranumit  „Carol  cel  Mare  al  Orientului  Apropiat”.  El  a  consolidat 
autoritatea  hitită  asupra  nordului  Siriei  şi  a  ridicat  regatul  Hitit  la  rolul 
de  mare  putere  în  Orientul  Apropiat.  După  20  de  războaie,  în  care 
soldaţii  lui  au  folosit  carele  de  luptă,  Suppiluliuma  a  supus  toate  statele 
din  Siria  septentrionala. 

Statul  Hitit  avea  o  esenţă  feudală,  iar  societatea  era  împărţită  în 
oameni  liberi,  meşteşugari  şi  sclavi.  Economia  se  baza  în  principal  pe 
exploatarea  minelor,  prelucrarea  aramei,  a  fierului  şi  a  bronzului.  Religia 
hitiţilor  era  de  tip  politeist. 

Părinţii  lui  NYARD,  Asdaril  (tatăl)  şi  Alomde  (mama),  au  avut  patru 
copii.  Au  decedat  un  băieţel  şi  o  fetiţă,  imediat  după  naştere.  NYARD  şi 
fratele  ei  mai  mic  cu  6  ani,  Lussuda,  au  supravieţuit  prin  strădaniile 
mamei  Alomde,  care  le-a  tratat  bolile  copilăriei  cu  metode  străvechi, 
cunoscute  de  femeile  siriene.  La  fel  ca  părinţii  lor,  cei  doi  copii  nu  au  avut 
ştiinţă  de  carte.  Asdaril  se  ocupa  cu  negustoria  de  sclavi.  îi  cumpăra  de  la 
marinarii  sosiţi  pe  Mediterana  şi  îi  vindea  către  familiile  unde  era  nevoie 
de  servitori. 

La  13  ani,  NYARD  i-a  fost  dată  de  nevastă  negustorului  hitit 
Arussius,  un  bărbat  de  29  ani,  care  făcea  afaceri  cu  membrii  caravanelor 
sosite  din  Mesopotamia.  Au  avut  împreună  cinci  copii.  Două  fetiţe  au 
murit  la  vârste  mici,  fiind  bolnave  de  inimă.  Fata  supravieţuitoare  a  fost 
Nilume,  născută  de  NYARD  la  16  ani.  Fraţii  ei,  doi  la  număr,  erau  mai 
tineri  decât  ea.  Pe  Ruallas,  mama  lui  l-a  născut  la  21  de  ani.  Dakup  era  cu 
4  ani  mai  mic  decât  fratele  său. 

Nilume  a  crescut  ca  o  umbră  lângă  mama  ei,  învăţând  cum  să 
conducă  servitorii  din  casă,  dar  mai  ales  cum  să  trateze  bolile  cu  ajutorul 
ştiinţei  străvechi  a  tămăduitorilor  sirieni.  La  fiecare  procedeu  de 
tratament,  NYARD  invoca  zeii  protectori  ai  populaţiei  siriene.  După  ce  s- 
a  căsătorit  cu  Arussius,  al  a  învăţat-o  să  creadă  şi  în  zeii  hitiţilor,  iar 
mama  lui  i-a  consolidat  sistemul  de  metode  vindecătoare,  transmiţându-i 
procedeele  de  tratament  ale  tradiţiei  hitite.  Arussius,  soţ  cumsecade, 
iubitor  de  familie,  îi  aducea  lui  NYARD  plante  tămăduitoare  din  zonele 
estice  ale  ţării  şi  tot  felul  de  prafuri  şi  pietricele  cumpărate  de  la 
navigatorii  sosiţi  pe  Mediterana. 

După  naşterea  ultimului  copil,  Dakup,  harnicul  Arussius  şi-a 
cumpărat  câteva  bărci  destinate  pescuitului,  folosind  la  fiecare  barcă  doi- 

trei  sclavi.  Afacerea  s-a  dovedit  a  fi  rentabilă,  deoarece  bărcile  lui  serveau 
şi  la  transportul  unor  mărfuri,  inclusiv  sclavi,  de  pe  corăbiile  care,  din 
motive  de  protecţie,  nu  voiau  să  se  apropie  de  ţărmul  sirian. 

Din  cauza  şederii  îndelungate  pe  ape,  deseori  pe  vreme  rea,  sclavii  se 
îmbolnăveau.  Arussius  şi  NYARD  aveau  milă  de  supuşii  lor,  spre 
deosebire  de  alţi  stăpâni,  care  îi  aruncau  în  apă  pe  nefericiţii  muribunzi. 
NYARD,  mereu  dornică  să  sară  în  ajutorul  unor  bolnavi,  se  obişnuise  să 
considere  sclavii  propriei  familii  drept  fiinţe  umane,  diferite  de  animalele 
care  trăiau  peste  tot.  Sclavele  din  casă  erau  prietenele  ei.  Bărbaţii  sclavi 
erau  tovarăşii  de  muncă  ai  soţului.  Arussius  nu  îşi  bătea  niciodată 
supuşii,  preferând  să  îi  înveţe  cum  să  se  poarte  conform  cerinţelor  lui  şi 
ale  soţiei. 

La  48  de  ani,  NYARD  s-a  îmbolnăvit  grav  după  ce  a  tratat  doi  dintre 
marinarii  lui  Arussius.  Oamenii  contactaseră  o  boală  de  plămâni  în 
bordelul  oraşului,  femeile  de  acolo  fiind  şi  ele  suferinde.  NYARD  nu 
cunoştea  infecţia  pulmonară  foarte  răspândită  printre  locuitorii  oraşului. 
S-a  tratat  singura  cum  i-a  tratat  şi  pe  alţii,  rezultatele  fiind  dramatice. 
Oamenii  mureau,  în  ciuda  tratamentelor  aplicate  de  vindecători. 

S-a  stins  din  viaţă  şi  NYARD,  ca  o  flacără  care  îşi  luminase  familia 
timp  de  35  de  ani.  Ca  prin  minune,  Arussius  a  rămas  viu.  Nilume,  fiica 
lor,  avea  32  de  ani  şi  trăia  în  Alep  cu  soţul  şi  cei  patru  copii.  Acolo  boala 
nu  ajunsese.  Ruallas,  la  27  de  ani,  şi  Dakup,  la  23,  lipseau  de  acasă,  fiind 
plecaţi  cu  caravana  lor  în  Mesopotamia.  La  întoarcere  şi-au  găsit  doar 
tatăl,  distrus  de  durerea  pierderii  lui  NYARD. 

Nina  Petre 
12  noiembrie  2016 


COMENTARIUL  ELENEI 

„Vă  mulţumesc  mult  şi  pentru  acest  episod  karmic  din  trecutul 
îndepărtat  al  existenţei  în  altă  fiinţă  umană  a  spiritului  meu,  încă  o 
existenţă  în  Siria,  una  frumoasă,  de  tămăduitor,  atât  cât  permitea  ştiinţa 
acelor  vremuri.  O  existenţă  într-o  femeie  bună,  pe  care  a  ajutat-o 
Dumnezeu  cu  un  soţ  bun  şi  o  familie  frumoasă,  care  au  ajutat  şi  ei  atât 
cât  li  s-a  permis.  Mă  bucur  că  au  putut  trata  oamenii  de  boli  şi  mai  ales 
pe  sclavi  ca  fiinţe  umane  şi  nu  ca  pe  nişte  animale  sau  mai  rău.  De  altfel, 
şi  animalele  trebuie  tratate  cu  respect  şi,  dacă-s  bolnave,  să  ai  grijă  de  ele 
şi  nu  să  le  arunci  în  apă  sau  cine  ştie  pe  unde,  fără  să-ţi  pese  de  ele. 

O  antecesoare  demnă  a  tămăduitoarei  M'Barke  şi  a  doctorului  neamţ 
Kurt  Dristen,  cât  şi  a  mai  apropiatei  antecesoare  spirituale, 
tămăduitoarea  rusoaică  Oxana  Siderova.  Am  avut  ceva  tămăduitori  în 
trecutul  meu  spiritual,  păcat  că  spiritul  meu  nu  m-a  orientat  spre  o 
carieră  în  medicină:  medic  pediatru,  generalist,  chiar  şi  stomatolog,  ce 
mi-aţi  spus  că  ar  fi  trebuit  să  fac  în  această  existenţă!  Dar  nu  am  avut 
nicio  chemare,  deşi  mi-au  plăcut  anatomia  şi  genetica  foarte  mult,  am 
simţit  că  doresc  să  ajut  şi  să  fac  ceva  de  folos.  De  aceea  am  şi  dat  la 
facultate,  la  secţia  de  Asistenţă  Socială,  dar  când  viaţa  reprezintă  o 
pedeapsă  împuţită,  îţi  taie  aripile  şi  nu-ţi  dă  voie  să  faci  nimic.  Mi  s-a 
permis  doar  până  la  un  anumit  punct  să  am  acces  la  informaţie,  să  fiu 
ajutată  un  pic,  dar  nu  prea  mult,  că  deh,  nu  trebuie  să  mă  bucur  de  viaţă, 
să  am  prea  multe  satisfacţii  şi  să  am  încredere  prea  multă  în  mine,  că 
cine  ştie,  probabil  îmi  luam  nasul  la  purtare,  aşa  că  mi  s-a  dat  în  cap  şi, 
din  când  în  când,  mi  s-a  mai  aruncat  câte  o  firmitură,  ca  să  nu  mor  de 
foame. 

Cât  de  frustrată  şi  supărată  sunt!  Asistenţă  socială  nu  fac,  cu 
medicina  nu  am  nicio  legătură,  stomatologie  nu  fac,  voce  nu  am, 
mulţumită  Lanisei  Ridici  şi  nu  numai,  şi  a  boierului  Mihai  Graur,  de  viaţă 
nu  mă  pot  bucura,  că  sunt  prea  multe  suiciduri:  5  din  39  de  antecesori 
spirituali,  relevaţi  până  acum.  Nici  Nyard  nu  a  trăit  prea  mult,  doar  48  de 
ani  -  adevărul  este  că,  decât  mult  şi  prost,  mai  bine  mai  puţin,  dar 
consistent. 

Acestea  sunt  existenţele  ajutătoare  ale  spiritului  meu,  care  presupun 
că  ajută  la  crearea  dharmei...  acestea  probabil  că  au  ajutat  ca  eu  să  nu 
mor  la  2  ani  de  giardia  (deşi  mi-aş  fi  dorit  să  se  întâmple  acest  lucru)  şi 
au  mai  fost  situaţii,  nu  neapărat  boli,  care  m-ar  fi  putut  trimite  pe  lumea 
cealaltă  până  acum,  dar  nu  a  fost  să  fie.  „Din  păcate”,  zice  fiinţa  mea 
umană,  Elena,  dar  spiritul  meu  probabil  că  se  bucură...  şi  nu  prea,  pentru 
că  nu  îndeplinesc  calea  destinului  setată  de  el  atunci  când  s-a  întrupat  în 
mine.  Slăbiciunea  fiinţei  umane  sau  prea  multă  dorinţă  de  a  ajuta,  a 
tămădui?  Nu  ştiu,  încerc  să  înţeleg,  dar  nu-mi  iese.” 

ELENA 
8  ianuarie  2017 
Bucureşti 

MIA 


Prezentare 

Licenţiată  în  Psihologie,  MIA  lucrează  în  domeniul  terapiilor 
alternative.  Originară  din  Republica  Moldova,  se  simte  bine  în  România, 
unde  îşi  aşteaptă  norocul  în  vederea  căsătoriei  şi  face  mari  progrese  pe 
calea  evoluţiei  spirituale.  Mesajul  ei:  „Mi-ar  face  plăcere  să-mi 
împărtăşesc  gândurile  cu  cititorii  site-ului.  Dacă  în  acest  fel  voi  reuşi  să 
ajut  măcar  unul  dintre  ei  prin  a-i  aduce  puţină  lumină  în  minte  şi  în  suflet, 
atunci  eu  voi  fi  mulţumită...  primăvara  începe  şi  cu  un  singur  ghiocel, 
nu?” 


Nina  Petre 
12  octombrie  2016 
Bucureşti 


EPISOADE  SPIRITUALE  COMENTATE 
®  Ginette  La  vrii  (1876-1925) 
O  Ismail  (1812-1854) 

®  NadiraTirelli  (1706-1779) 


Episodul  1  -  GINETTE 

Episodul  spiritual  nr.i  o  are  ca  eroină  pe  GINETTE  LAVRIL,  a  cărei 
viaţă  s-a  desfăşurat  între  anii  1876-1925.  GINETTE  s-a  născut  în  oraşul 
Bordeaux,  situat  în  sud-vestul  Franţei,  în  vecinătatea  râului  Garonne. 

Părinţii  ei,  Gaston  şi  Ryelle,  aveau  două  fete.  GINETTE  era  cu  3  ani 
mai  în  vârstă  decât  Laura.  Familia  Lavril  trăia  confortabil  din  veniturile 
obţinute  prin  fabricarea  şi  comercializarea  brânzeturilor.  Gaston  avea  o 
fabrică  de  brânzeturi,  pe  care  le  vindea  în  magazinul  soţiei  lui,  Ryelle. 

Fetele  au  fost  cuminţi,  au  învăţat  bine  la  şcoala  generală  din 
Bordeaux,  iar  la  15  ani  şi-a  urmat  fiecare  drumul  mai  departe.  Laura  şi-a 

găsit  un  post  de  secretară  într-un  cabinet  medical.  Fratele  medicului  a 
cerut-o  în  căsătorie,  ea  devenind  ulterior  mamă  a  patru  copii. 

GINETTE  şi-a  dorit  încă  din  copilărie  să  devină  medic.  La  19  ani, 
tatăl  ei  a  dus-o  în  Paris,  unde  a  înscris-o  la  facultatea  de  Medicină.  Fata  a 
locuit  într-o  pensiune,  al  cărei  patron  era  văr  cu  Gaston,  tatăl  GINETTEI. 
La  25  de  ani,  GINETTE  era  licenţiată  în  Medicină,  cu  specializarea  de 
medic  cardiolog.  După  obţinerea  licenţei,  a  revenit  pentru  odihnă  în  casa 
părinţilor  din  Bordeaux,  unde  a  petrecut  trecerea  peste  ani. 

în  ianuarie  1902,  s-a  întors  la  Paris,  fiindcă  avea  o  promisiune  de 
angajare  într-un  spital  din  Capitală.  împlinise  28  de  ani  când  colegul  ei 
de  muncă,  medicul  ginecolog  Pierre  Durail,  un  bărbat  în  vârstă  de  34  ani, 
a  cerut-o  în  căsătorie.  Nevasta  lui,  chinezoaică,  îndrăgostită  de  un  om  de 
afaceri  chinez,  fugise  cu  iubitul  ei,  după  doar  un  an  de  convieţuire  cu 
Pierre. 

GINETTE,  noua  soţie  a  medicului,  s-a  dovedit  a  fi  mult  mai 
statornică  din  fire,  ocupându-se  în  mod  serios  de  munca  la  spital  şi  de 
obligaţiile  familiale.  La  30  de  ani,  a  născut  primul  copil,  pe  micuţa 
Didone,  o  fetiţă  frumoasă  şi  mereu  dornică  de  joacă.  După  2  ani  de  la 
naşterea  ei,  a  apărut  frăţiorul  Raoul,  un  băieţel  energic  şi  năzdrăvan. 
Părinţii  lui  Pierre,  Antoine  şi  Eugenie,  s-au  ocupat  mult  de  cei  doi  nepoţi, 
nedorind  să  îi  lase  în  seama  servitorilor  din  casă.  Copiii  au  crescut 
frumos,  buni  la  carte,  ascultători  şi  dornici  să  aibă  meserii  „puternice” 
când  vor  fi  mari.  Didone  voia  să  devină  avocată,  iar  Raoul,  aviator. 
Părinţii,  mulţumiţi  de  ei,  nu  îşi  mai  doreau  alţi  copii. 

Temându-se  că  al  treilea  copil  ar  fi  putut  avea  mai  puţine  calităţi 
decât  Didone  şi  Raoul,  GINETTE  i-a  cerut  lui  Pierre  să  îi  facă  mai  multe 
întreruperi  de  sarcină.  La  49  de  ani,  simţindu-se  din  nou  însărcinată,  a 
intrat  în  cabinetul  soţului  pentru  consultaţie.  Pierre  a  confirmat  existenţa 
sarcinii,  observând  şi  un  fapt  îngrijorător:  uterul  soţiei  lui  nu  mai  putea 
suporta  încă  un  avort.  Nedorind  să  aibă  complicaţii,  amândoi  au  decis 
păstrarea  sarcinii.  Nefericita  GINETTE  a  născut  în  mod  prematur  un 
băieţel,  la  7  luni,  sănătos,  dar  foarte  micuţ.  La  câteva  ore  după  naştere, 
inima  GINETTEI  s-a  oprit,  nemairezistând  febrei  puternice  provocate  de 
infecţia  postnatală. 

Pierre,  soţul  rămas  văduv  la  55  de  ani,  împreună  cu  Didone  şi  Raoul, 
copiii  săi  orfani  de  mamă,  au  plâns-o  îndelung  pe  draga  şi  regretata  lor 
GINETTE.  Didone  avea  19  ani  când  şi-a  pierdut  mama.  După 
înmormântare,  a  plecat  la  Paris  cu  bunicul  Antoine  pentru  a  se  înscrie  la 
facultatea  de  Drept.  Şi-a  petrecut  anii  de  facultate  învăţând  şi  plângând 

de  dorul  mamei  dispărute  dintre  cei  vii.  Raoul,  rămas  orfan  la  17  ani,  s-a 
ocupat  timp  de  2  ani  de  micuţul  frate,  Duran,  care  nu  reuşise  să  îşi 
cunoască  mama.  La  19  ani,  Raoul  şi-a  lăsat  frăţiorul  în  grija  celor  din 
casă,  plecând  apoi  să  se  înscrie  la  şcoala  de  Aviaţie  din  Toulouse.  A  luptat 
în  cel  de-al  Doilea  Război  Mondial  pe  diverse  aeronave,  scăpând  cu  viaţă 
din  luptele  grele  care  i-au  pus  deseori  viaţa  în  pericol. 

După  finalul  războiului,  s-au  regăsit  cu  toţii  în  Bordeaux.  Casa 
părinţilor  fusese  avariată  de  explozii,  necesitând  reparaţii.  într-una  din 
încăperi,  Pierre  amenajase  un  mic  sanctuar.  în  faţa  tabloului  GINETTEI 
ardeau  zi  şi  noapte  două  lumânări,  iar  florile  proaspete  nu  lipseau 
niciodată.  Duran,  băiatul  care  nu  îşi  cunoscuse  mama,  şi-a  dorit  să  fie  şi 
el  medic  cardiolog. 

Nina  Petre 
23  septembrie  2016 


COMENTARIUL  MIEI 

„Aşteptam  cu  nerăbdare  să-mi  aflu  prima  poveste  şi  recunosc  că  m-a 
impresionat  până  la  lacrimi...  Am  văzut  în  Ginette  un  suflet  bun,  blând, 
iubitor  de  oameni,  care  făcea  bine  celor  din  jurul  ei  prin  simpla  ei 
prezenţă. 

Observ  suficiente  asemănări  între  mine  şi  ea,  mai  ales  în  ceea  ce 
priveşte  impactul  benefic,  vindecător  cumva,  pe  care-1  am  şi  eu  asupra 
celor  dragi  şi  apropiaţi  sufletului  meu,  şi  nu  numai. 

Mi  se  tot  spune  că  am  o  energie  pozitivă  şi  că  simpla  mea  atingere 
(când  le  fac  masaj  de  exemplu)  îi  face  să  simtă  o  căldură  în  tot  corpul  şi 
că  le  dă  o  stare  de  bine  instanţă.  Mă  bucur  că  am  moştenit  un  asemenea 
suflet  bun  de  la  Ginette. 

Am  remarcat  că  a  fost  foarte  iubită  în  familie  şi  de  către  soţul  ei,  dar 
şi  ea  la  rândul  ei  s-a  dedicat  trup  şi  suflet  în  tot  ce  s-a  implicat  de-a 
lungul  scurtei  sale  vieţi. 

M-a  durut  să  aflu  că  inima  ei  a  cedat,  deşi  ea  a  vindecat  atâtea  alte 
inimi,  ca  medic  cardiolog. 

M-a  durut  să  aflu,  de  asemenea,  că  a  făcut  nenumărate  avorturi;  eu 
mereu  mi-am  spus  că,  orice  ar  fi,  nu  voi  face  avort,  că  Dumnezeu  va  fi  cu 
mine  şi  mă  va  ajuta  să  trec  peste  orice  încercare. 

Adevărul  e  că  eu  am  evitat  complet  relaţiile  sexuale  cu  băieţii,  pe 
fondul  unei  traume  emoţionale  provocate  de  tatăl  meu  încă  de  pe  la  14-15 

ani,  când  mă  acuzase  şi  mă  pedepsise  pe  nedrept  că  aş  fi  fost  o  uşuratică  - 
eu,  iubita  lui  fetiţă... 

Până  nu  demult,  credeam  că  relaţiile  sexuale  sunt  un  păcat,  sunt 
murdare,  distrug  relaţia  cu  părinţii,  îţi  pătează  onoarea,  lipsindu-te  de 
orice  valoare  ca  om  şi,  prin  urmare,  trebuie  evitate  cu  orice  preţ.  Abia  în 
ultimii  2  ani  am  reuşit  să  lucrez  cu  mine  şi  să  mă  vindec  de  această 
percepţie  eronată.  L-am  iertat  pe  tata,  atât  cât  am  putut,  şi  am  reuşit  să 
trec  peste  acel  blocaj  legat  de  sexualitatea  mea.  Azi  sunt  mult  mai  bine, 
deşi  încă  mai  lucrez  la  asta  :) 

Am  remarcat  că  fiul  Ginettei,  Raoul,  era  pasionat  de  aviaţie,  în  timp 
ce  eu  am  rău  de  înălţime  şi  abia  acum,  în  aprilie,  am  zis  să-mi  înfrunt 
frica  şi  am  urcat  în  avion.  A  fost  mai  bine  decât  mi-am  imaginat,  dar  m- 
am  pregătit  psihic  o  lună  şi  ceva  înainte  de  acel  zbor  :D 

Mă  aştept  să  am  şi  de  această  dată  nişte  copii  frumoşi,  deştepţi,  să  le 
fiu,  împreună  cu  tatăl  lor,  un  bun  exemplu  pe  drumul  ce-or  fi  să  şi-l 
aleagă  în  viaţă. 

Mă  rog  ca  să  aleg  şi  de  data  asta  să-mi  împart  viaţa  cu  un  om  aşa  ca 
Pierre,  îmi  intră  la  suflet  repede  asemenea  oameni,  aşa  că  voi  fi  pe  fază 
când  îi  voi  întâlni :) 

Legat  de  avorturi,  aşa  cum  am  precizat  şi  mai  sus,  îmi  place  să  cred 
că  nu  voi  face  niciunul,  iar  dacă,  Doamne  fereşte,  situaţia  o  va  cere,  am  să 
am  grijă  să  ajung  pe  mâna  unor  buni  specialişti.  Abia  aştept  să  devin 
mămică  oricum,  mai  comunic  din  când  în  când  cu  viitorii  mei  copii, 
atingându-mi  burtica  şi  mângâindu-i.  Probabil  că  sunt  şi  ei  nerăbdători 
să  vină :) 

în  ceea  ce  priveşte  terapiile  alternative  spre  care  m-am  îndreptat,  mă 
bucur  enorm  că  Dumnezeu  m-a  ghidat  în  această  direcţie.  Nu  m-am 
simţit  niciodată  prea  bine  în  spitale  sau  văzând  doctorii  în  halate  albe  pe 
lângă  mine,  nu-mi  inspirau  încredere.  Chiar  şi  acum  evit  tratamentele 
medicamentoase  şi  apelez  la  ele  doar  când  organismul  meu  mă  anunţă  că 
nu  mai  are  puteri  să  lupte  şi  mă  roagă  să-l  ajut,  dar  şi  atunci,  merg  pe 
remedii  naturiste  şi  medicamente  naturale.  Simt  că  Dumnezeu  are  o 
foarte  mare  grijă  de  mine  şi  îmi  trimite  oameni  de  un  calibru  deosebit,  ca 
dovadă  a  iubirii  ce  mi-o  poartă,  spre  a  mă  ajuta  să  urc  treptele  către  EL. 
Ce  onoare,  ce  minune!” 

MIA 

io  aprilie  2016 
Iaşi 

Episodul  2  -  ISMAIL 


Episodul  spiritual  nr.2  îl  are  ca  erou  pe  ISMAIL,  a  cărui  viaţă  s-a 
desfăşurat  între  anii  1812-1854  (secolul  19).  S-a  născut  în  localitatea 
Pafos  (Paphos),  port  la  Marea  Mediterană,  situat  pe  ţărmul  sud-vestic  al 
insulei  Cipru. 

Marinarul  turc  Abdullah  era  căsătorit  cu  grecoaica  Kyreda.  Femeia 
născuse  şase  copii.  Cele  patru  fetiţe  au  decedat  în  primii  ani  de  viaţă, 
suferind  de  boli  grave.  Au  avut  zile  să  trăiască  mai  mult  cei  doi  băieţi. 
ISMAIL  avea  cu  trei  ani  mai  puţin  decât  fratele  său,  Yaul.  Fiecare  dintre 
ei  a  urmat  anii  de  şcoală  primară  islamică  în  Pafos.  După  aceea,  au  plecat 
pe  Mediterana,  ca  ucenici-marinari,  alături  de  tatăl  lor.  Lui  ISMAIL  i-a 
sosit  vremea  să  se  urce  pe  puntea  unei  corăbii  turceşti  la  vârsta  de  10  ani, 
în  1822. 

Teritoriu  ce  a  adăpostit  civilizaţii  foarte  vechi,  insula  Cipru  a  căpătat 
de-a  lungul  secolelor  o  importanţă  strategică  în  controlul  Mediteranei 
răsăritene,  fapt  ce  a  determinat  ocuparea  sa  în  repetate  rânduri.  în 
secolele  11-5  î.Hr.  a  suportat  colonizarea  greacă,  feniciană,  asiriană, 
egipteană,  persană.  în  anul  22  î.Hr.  a  devenit  provincie  romană.  în  anul 
649  d.Hr.  a  avut  loc  ocupaţia  arabă  a  insulei.  în  secolul  10  a  fost  cucerită 
de  bizantini.  în  1191,  în  timpul  cruciadei  a  treia,  regele  Angliei,  Richard 
„Inimă  de  Leu”  a  ocupat  Ciprul.  După  un  an,  a  devenit  regat  autonom  sub 
stăpânirea  principilor  de  Lusignan.  în  1489,  regina  Caterina  Cornaro  a 
abdicat,  cedând  Ciprul  Veneţiei. 

în  anul  1571,  pin  cucerirea  Famagustei,  insula  a  fost  ocupată  de 
turcii  otomani,  care  au  stăpânit-o  timp  de  3  secole.  Administraţia 
otomană  a  adus  pe  insulă  numeroşi  colonişti  turci,  schimbând  astfel 
structura  etnică  a  populaţiei  autohtone.  în  perioada  vieţii  lui  ISMAIL, 
eroul  nostru,  la  conducerea  Imperiului  Otoman  s-au  aflat  doi  sultani  ai 
dinastiei  osmane:  Mahmud  II  (1808-1839);  Abdul-Medjid  (1839-1861). 

Turcul  Abdullah  împreună  cu  fiii  lui  munceau  din  greu  pe  corăbiile 
otomane.  Ca  marinari  liberi,  erau  plătiţi  bine  pentru  eforturile  şi 
devotamentul  lor  faţă  de  înalta  Poarta  Otomană. 

împlinind  21  de  ani,  ISMAIL  şi-a  permis  să  o  cumpere  pe  Yddah  de 
la  părinţii  ei,  turci  însetaţi  de  bani.  Fetiţa  avea  16  ani  când  i  s-a  organizat 
nunta  cu  ISMAIL.  Educată  în  spirit  otoman,  ea  s-a  dovedit  supusă  voinţei 
bărbatului,  îndeplinindu-şi  conştiincioasă  îndatoririle  avute  ca  soţie  şi 
mamă.  La  18  ani,  a  născut-o  pe  superba  Ollada.  Fetiţa  avea  4  ani  când 

mama  i  l-a  dăruit  pe  frăţiorul  Arnad.  Au  mai  trecut  3  ani  până  la  apariţia 
fratelui  cel  mic,  Yurnal. 

ISMAIL  a  rezistat  pe  diverse  corăbii  până  la  36  de  ani.  Era  în  anul 
1848.  Avea  trei  copii  minori  şi  se  temea  pentru  sănătatea  lui,  şubrezită  în 
grelele  drumuri  pe  apă.  Avusese  grijă  să  strângă  bani  de  aur  şi  bijuterii 
scumpe  în  lădiţe  ascunse  prin  casă,  gândindu-se  mereu  la  viitorul 
familiei.  Având  mulţi  prieteni  printre  marinarii  turci,  i-a  fost  uşor  să 
înceapă  o  formă  de  comerţ  pe  insulă,  transportând  mărfuri  de  strictă 
necesitate  în  diverse  localităţi. 

împlinind  15  ani,  Ollada  a  fost  cerută  de  un  marinar  turc,  originar 
din  Beykoz.  Omul  avea  30  de  ani,  ceva  avere  şi  o  casă  frumoasă  la 
marginea  capitalei  Istanbul,  unde  şi-a  dus  nevasta  după  nunta  din  Pafos. 
Trecuseră  4  ani  de  la  plecarea  fetei  când  un  marinar  trimis  de  ginerele 
său,  Ormuz,  l-a  anunţat  pe  ISMAIL  că  Ollada  născuse  primul  copil  şi  se 
afla  pe  moarte. 

ISMAIL  şi-a  luat  fiul  cel  mare,  pe  Arnad,  care  avea  doar  15  ani,  şi  s-a 
urcat  pe  puntea  unei  corăbii  supraaglomerate,  urmând  să  se  îndrepte 
spre  Istanbul.  Pe  drum,  a  izbucnit  o  epidemie  de  tifos,  majoritatea  celor 
de  la  bord  murind  până  să  ajungă  la  destinaţie.  ISMAIL  şi  Arnad  au  avut 
aceeaşi  soartă  cu  ceilalţi  bolnavi:  trupurile  lor  muribunde  au  fost 
aruncate  în  Mediterana,  nefericiţii  decedând  în  adâncul  apei. 

La  Istanbul,  Ollada,  care  îşi  revenise  după  naştere,  a  plâns  amarnic 
după  ce  a  aflat  drama  dispariţiei  tatălui  şi  fratelui  mai  mare.  în  Pafos, 
aceeaşi  durere  şi  acelaşi  regret  că  osemintele  celor  dragi  nu  puteau  fi 
găsite  şi  îngropate.  Yddah,  văduvă  la  37  de  ani,  împreună  cu  Yurnal,  fiul 
de  12  ani,  s-au  descurcat  cum  s-au  priceput,  continuând  comerţul  cu 
mărfuri  achiziţionate  de  pe  vapoarele  care  soseau  în  port.  Yurnal  nu  a 
plecat  niciodată  pe  Mediterana,  privind  corăbiile  cu  groază,  ca  pe  nişte 
cimitire  aflate  în  mişcare. 

Nina  Petre 
6  octombrie  2016 


COMENTARIUL  MIEI 

„De  data  aceasta,  fiecare  rând  citit  mi-a  trezit  nişte  emoţii  de 
o  încărcătură  nemaitrăită  de  mine  până  acum. 

Pe  măsură  ce  am  avansat  şi  am  ajuns  să  aflu  povestea  lui  Ismail  şi, 
mai  ales,  felul  regretabil  şi  tragic  în  care  a  murit,  m-a  copleşit  o  durere 

sufletească  răvăşitoare,  o  durere  atât  de  vie,  că  îmi  puteam  reţine  cu  greu 
lacrimile,  gata-gata  să-mi  inunde  faţa. 

Am  simţit  un  regret  atât  de  mare  pentru  viaţa  nedreaptă  a  lui  Ismail 
şi  mi-a  părut  atât  de  rău  că  nu  a  reuşit  să  se  bucure  de  ani  lungi  şi 
frumoşi  alături  de  familia  lui,  adevărata  lui  comoară,  oaza  lui  de  linişte  şi 
fericire,  de  care  a  fost  privat  drastic  şi  prematur,  la  o  vârstă  de  42  ani. 

Crunta  epidemie  care  a  lovit  tot  echipajul  de  la  bordul  corăbiei  nu  a 
cruţat  pe  nimeni,  şi  încă  şi  acum  mi-e  greu  să-mi  imaginez  felul  în  care 
sufletul  lui  Ismail  a  fost  forţat  să-i  părăsească  trupul  muribund,  aruncat 
în  apă,  îngheţat  şi  asfixiat  în  apele  reci  şi  învolburate  ale  Mediteranei.  Am 
ochii  în  lacrimi  din  nou.  Retrăiesc  o  frică  teribilă  de  moarte  numai  la 
simplul  gând  că  m-aş  putea  afla  în  larg,  fără  urme  de  ţărm,  pe  mâinile 
valurilor  nemiloase  şi  ucigaşe.  Realizez  acum  de  unde  vine  frica  mea  de 
ape  întinse,  adânci,  răul  de  mare,  de  ocean,  care  a  venit  la  pachet  şi  cu 
răul  de  înălţime  -  e  de  fapt  frica  de  a  muri  într-un  mod  tragic,  imprimată 
în  subconştientul  meu  după  moartea  lui  Ismail. 

Am  fost  o  singură  dată  la  mare  pe  la  19  ani,  împreună  cu  nişte 
prieteni,  şi  îmi  amintesc  groaza  cu  care  mă  uitam  în  larg  când  mă  vedeam 
îndepărtată  de  mal  cu  câţiva  metri.  îmi  făcusem  curaj  să  mă  dau  şi  cu 
banana  şi  mai  nu-ştiu-ce  artificii  din  astea,  menite  să  te  distreze  pe  mare, 
dar  mi-amintesc  că  eram  terifiată  când  mă  uitam  în  jos  la  valurile  ce 
parcă  se  bucurau  de  o  nouă  pradă  şi  abia  aşteptau  să  te  prindă  de 
picioare  şi  să  te  înghită...  îmi  şi  imaginam  cum  mă  duc  la  fund  şi  mor 
înecată,  ba  mai  rău...  nu  mi-am  putut  imagina  niciodată  ce  e  sub 
mare/ocean,  acolo  la  adâncimea  maximă.  Chiar  există  vreun  fund  sau  e  o 
gaură  neagră,  pe  unde  intri  direct  în  iad  ?! 

Am  venit,  în  schimb,  cu  un  curaj  de  admirat  în  lumea  asta,  poate 
pentru  a  mă  ajuta  să-mi  înfrunt  şi  să  mă  vindec  de  fricile  pe  care  le-am 
adus  cu  mine.  însă,  recunosc,  am  evitat  să  cochetez  cu  ideea  de  a  călători 
în  larg,  iar  acum  renunţ  de  tot,  când  ştiu  ce  generoasă  poate  fi  karma  cu 
mine  şi,  la  ce  memorie  de  elefant  are,  nu  va  ezita  să  mă  „fericească”  cu 
vreo  surpriză  dacă  mă  va  prinde  iar  în  larg. 

Deşi,  poate  judec  greşit.  Apa,  totuşi,  e  un  element  esenţial  şi  vital 
pentru  noi,  ne  naştem  în  proporţie  de  75%  apă,  şi  luăm  fiinţă  tot  într-un 
mediu  lichid,  încă  din  spaţiul  intrauterin,  atât  de  cald  şi  protector,  acolo 
creştem,  ne  dezvoltăm,  de  acolo  vedem  şi  simţim  lumea.  Apa  e 
aducătoare  de  viaţă  totuşi...  şi,  prin  natura  ei,  e  încărcată  cu  o  energie 
purificatoare. 

îmi  place  mult  viziunea  chinezilor,  care  au  luat  imaginea  apei  ca 
simbol  al  acţiunii  consecvente  care  străpunge  toate  obstacolele,  nu  în 
mod  direct,  prin  forţă,  ci  indirect,  prin  maleabilitate  şi  fluiditate.  „Apa  - 
este  simbolul  atitudinii  umane  care  se  adaptează  condiţiilor  sau 
împrejurărilor  de  viaţă  într-o  manieră  fluidă  şi  fără  a-şi  denatura 
substanţa,  autenticitatea  interioară .” 

Cum  aş  putea  să  scap  de  frica  de  moarte  asociată  apei,  care  a  rămas 
înrădăcinată  în  subconştientul  meu? 

De  altfel,  văd  apa  şi  cu  ochi  buni,  îmi  place  să  o  privesc  în  secvenţe 
din  natură,  îmi  place  s-o  aud  şi  s-o  ascult,  mă  linişteşte,  îmi  place  s-o 
beau,  s-o  savurez,  dar  doar  caldă. 

Căldura  deci...  asta  era!  Acum  se  leagă  totul,  ăsta-i  antitdotul!  Mă 
ştiu  sensibilă  la  frig  şi  umezeală  încă  de  mică.  Observ  că,  intuitiv,  aleg 
bine,  se  pare;  mă  feresc  de  frig,  umezeală  şi  apă  rece  mai  ales.  în  mintea 
mea,  apa  caldă  şi  apa  rece  nu  sunt  una  şi  aceeaşi...  Apa  rece  mă 
îmbolnăveşte,  iar  băile  fierbinţi  şi  parfumate  sunt  chiar  printre 
momentele  preferate  de  răsfăţ.  Apoi,  mâncarea  o  prefer  foarte  fierbinte, 
ceaiurile,  în  special. 

După  nişte  răceli  constante  în  ultimii  ani,  am  devenit  o  friguroasă 
incurabilă,  încep  să  port  hainele  groase  şi  ghetuţele  cu  blăniţă  încă  din 
primile  luni  de  toamnă.  Paradoxal  e  ca  răcelile  cele  mai  cumplite  le  fac  pe 
timp  de  vară,  când  toată  lumea  nu  mai  ştie  ce  să  mai  dea  jos  de  pe  ea  de 
căldură.  Groaznice-s  răcelile  astea  de  vară!!! 

Acum,  legat  de  teama  faţă  de  relaţiile  intime  cu  bărbaţii,  înţeleg  de 
unde  vine.  Plătesc  datoria  lui  Ismail,  care  nu  şi-a  refuzat  nicio  plăcere 
trupească,  indiferent  de  conjuncturi. 

Apoi,  legat  de  bărbaţii  musulmani,  am  rămas  absolut  uimită  să  ştiu 
că  acum  un  secol  şi  jumătate  am  fost  eu  însămi  un  musulman.  în  viaţa 
actuală,  am  început  să  simt  un  interes  aparte  pentru  arabii  din  Iaşi, 
majoritatea  studenţi  la  Medicină,  dar  nu  atât  din  respect  pentru  un 
domeniu  atât  de  frumos  pe  care  au  ales  să-l  studieze,  cât  pentru  faptul  că 
îmi  plăcea  să-i  ascult  cum  vorbesc  franceza  (nimic  de  mirare,  că  până  nu 
demult  am  fost  şi  eu  o  doctoriţă  franceză  apreciată  şi  îndrăgită  de  toţi). 
Apoi,  anume  la  arabi  şi  la  turci  am  simţit  un  şarm  irezistibil,  păr  brunet  şi 
des,  barba  neagră,  aranjată  şi  coafată  cu  grijă,  iar  privirea  lor  îmi  înmoaie 
picioarele,  pur  şi  simplu...  mă  dezarmează,  au  atâta  putere,  atâta 
atitudine  în  ea!  Şi  mai  au  şi  acel  ceva  căruia  eu  încă  nu-i  pot  da  un  nume, 
dar  care-mi  suscită  interesul  şi  curiozitatea  ca  un  magnet...  Iar  turcii  -  cu 
ei  nu  am  luat  încă  nici  un  contact  direct  -  însă  i-am  urmărit  îndeaproape 

şi  cu  mult  drag  în  serialul  Suleyman  Magnificul,  plângeam  şi  mă 
bucuram  alături  de  ei,  ca  şi  cum  mi-aş  fi  urmărit  familia  spirituală. 

Am  pus  atâta  suflet  în  acel  film...  încă  mai  aştept  vreo  continuare. 
Fiecare  episod  parcă  mă  ducea  pe  meleagurile  natale;  urmărind  cu 
atenţie  actorii  turci,  mă  simţeam  cumva  acasă.  Aş  vrea  măcar  să  le 
descopăr  ţara,  să  ajung  din  nou  pe  meleagurile  atât  de  dragi  mie 
altădată...” 

MIA 

8  octombrie  2016 
Iaşi 


Episodul  3  -  NADIRA 

Eroina  episodului  spiritual  nr.3  este  sicilianca  NADIRA  TIRELLI,  a 
cărei  viaţă  s-a  desfăşurat  între  anii  1706-1779  (secolul  18). 

NADIRA  s-a  născut  în  localitatea  Licata,  port  la  Marea  Mediterană, 
situat  în  sudul  Siciliei.  Părinţii  ei,  Tiberius  şi  Altana,  o  aveau  numai  pe  ea. 
Copilăria  NADIREI  a  fost  fericită.  La  fel  şi  adolescenţa,  până  la  16  ani, 
când  părinţii  i-au  dat-o  de  nevastă  avocatului  Augusto  Nari  din  Palermo. 

Tiberius  Tirelli,  tatăl  NADIREI,  judecător  de  mare  prestigiu,  era 
chemat  de  câteva  ori  pe  an  în  Palermo  pentru  a  rezolva  procese  dificile, 
competenţa  sa  fiind  bine  apreciată  în  marile  oraşe  de  pe  insulă.  Aşa  l-a 
cunoscut  pe  tânărul  avocat  Augusto  Nari,  care  i  s-a  părut  a  fi  un  om  de 
caracter,  potrivit  să-i  devină  ginere. 

La  nuntă,  NADIRA  avea  aproape  17  ani,  iar  Augusto  împlinise  27  de 
ani.  După  căsătorie,  soţul  şi-a  luat  proaspăta  soţie  şi  a  dus-o  în  vila  lui 
din  Palermo,  aflată  în  vecinătatea  casei  în  care  locuiau  părinţii  lui.  Viaţa 
de  femeie  căsătorită  a  NADIREI  a  fost  umbrită  deseori  de  agitaţia  socială 
şi  politică  a  lumii  siciliene,  soţul  ei,  prin  munca  lui  de  avocat,  fiind 
implicat  în  tot  felul  de  procese,  unele  mai  grave  decât  altele. 

Până  în  anul  1713,  Sicilia  s-a  aflat  în  stăpânirea  regilor  Spaniei.  Până 
în  1860,  cu  unele  întreruperi,  Regatul  Siciliei  şi  Regatul  Napoli  au  fost 
unite.  în  urma  războiului  pentru  succesiunea  la  tronul  Spaniei  (1701- 
1713),  Regatul  Siciliei  a  revenit  ducelui  de  Savoia,  Vittorio  Amedeo  II, 
încoronat  ca  rege  al  Siciliei  la  24  decembrie  1713.  între  1720-1734,  Sicilia 
a  fost  inclusă  în  Imperiul  Habsburgic.  Tratatul  de  pace  de  la  Viena  din  3 
octombrie  1735  a  confirmat  trecerea  Regatului  Neapolelui  şi  al  Siciliei  din 
stăpânirea  Habsburgilor  în  cea  a  Bourbonilor  spanioli.  Din  1734  până  în 

1779 j  cât  a  mai  trăit  NADIRA  în  Palermo,  asupra  Siciliei  au  domnit  doi 
regi  ce  aparţineau  dinastiei  de  Bourbon:  Carol  IV  (1734-1759);  Ferdinand 
III  (1759-1825). 

Până  la  26  de  ani,  când,  în  sfârşit,  a  devenit  mamă,  NADIRA  şi-a 
desăvârşit  cunoştinţele  de  literatură,  muzică  şi  pictură  primite  de  la  cele 
două  guvernante  profesoare  aduse  de  părinţii  ei  în  casa  din  Licata. 
Augusto  o  iubea  mult.  Se  străduia  să  îi  aline  dorul  de  părinţi,  reuşind, 
după  naşterea  micuţului  Rodrigo,  să  îi  aducă  definitiv  în  Palermo.  La  26 
de  ani,  NADIRA,  ca  printr-un  miracol,  rămăsese  însărcinată.  A  dus 
sarcina  cu  bine  până  la  naştere. 

Rodrigo  era  un  copilaş  dolofan,  zâmbitor  şi  foarte  cuminte.  Cât  timp 
a  mai  trăit  Augusto,  4  ani,  NADIRA  nu  a  mai  rămas  însărcinată.  Prin 
grija  bunicilor  din  partea  mamei  şi  a  tatălui,  micuţul  Rodrigo  creştea 
văzând  cu  ochii,  dezvoltându-se  armonios,  trăindu-şi  viaţa  fericit.  Băiatul 
avea  4  anişori  când  tatăl  său,  dispărut  de  acasă  fără  ştirea  lui,  nu  s-a  mai 
întors  niciodată  să  se  joace  cu  el. 

Augusto  împlinise  41  de  ani,  iar  soţia  lui,  30,  când  moartea  le-a 
distrus  familia.  De  cum  sosise  în  Palermo,  NADIRA  ajunsese  celebră  prin 
frumuseţea,  distincţia  şi  talentul  ei  de  pictor,  pus  în  valoare  prin 
vânzarea  unui  număr  mare  de  tablouri.  Femeia  picta  mai  mult  marea,  pe 
care  o  iubea  nespus.  Corăbiile  o  fascinau  prin  frumuseţea  şi  măreţia  lor. 
Călătorise  mult  cu  Augusto  pe  Mediterana,  ajungând  în  ţări  străine,  chiar 
şi  pe  marea  peninsulă  unde  Roma  şi  alte  oraşe  vestite  îi  transportaseră 
imaginaţia  în  trecutul  lor  istoric  îndepărtat. 

Unul  dintre  filfizonii  din  Palermo,  mare  amator  de  aventuri  cu  femei 
frumoase,  s-a  îndrăgostit  de  ea.  Augusto  nu  voia  să  îl  primească  în  casă, 
ştiindu-1  că  le  compromitea  pe  femeile  care  îi  dădeau  atenţie.  Obraznicul 
Claudio  a  continuat  să  se  prezinte  la  poarta  casei  în  lipsa  lui  Augusto, 
nefiind  primit  în  vizită.  Aceste  insistenţe  au  durat  câteva  luni,  până  în 
toamna  anului  1736.  La  sărbătorirea  aniversării  sale,  când  împlinea  41  de 
ani,  Augusto  l-a  văzut  din  nou  pe  Claudio  lângă  poartă,  cerându-i 
paznicului  să  îl  lase  să  intre  în  curte.  Furios,  Augusto  a  ieşit,  s-a  certat  cu 
el  şi  l-a  convocat  la  duel  pentru  a  doua  zi,  spre  seară.  NADIREI  nu  i-a 
spus  nimic  din  ceea  ce  avea  de  gând  să  facă  în  ziua  următoare.  împuşcat 
grav,  nefericitul  a  închis  ochii  pe  vecie  în  patul  său  de  acasă,  unde  îl 
lăsaseră  martorii  participanţi  la  duel.  Claudio  s-a  ascuns  undeva  la  ţară, 
nefiind  văzut  multă  vreme  în  Palermo. 

La  30  de  ani,  rămasă  văduvă  cu  un  copilaş  de  4  ani  orfan  de  tată, 
NADIRA  a  simţit  că  se  rupsese  ceva  în  sufletul  ei.  îşi  pierduse  omul  iubit, 

iar  viaţa  părea  să  nu  mai  aibă  niciun  rost  pentru  ea.  Cel  care  i-a  întins  o 
mână  de  ajutor,  consolând-o  în  durerea  ei  cu  vorbe  delicate,  a  fost  chiar 
fratele  ucigaşului  Claudio.  Rinelo  avea  29  de  ani  când  fratele  său  l-a  rugat 
să  îl  asiste  la  duel.  Tot  Rinelo,  împreună  cu  servitorii  lui,  l-a  adus  acasă 
pe  muribundul  Augusto. 

După  încheierea  anului  de  doliu,  timp  în  care  a  vizitat-o  săptămânal 
pe  NADIRA,  a  cerut-o  în  căsătorie,  motivându-şi  gestul  prin  iubirea  pe 
care  i-o  purta  şi  prin  dorinţa  de  a  aduce  o  reparaţie  asupra  crimei  comise 
de  Claudio.  NADIRA  i-a  acceptat  cererea  în  căsătorie.  Fără  a-1  iubi 
puternic  cum  îşi  iubise  soţul,  ţinea  la  el  ca  la  un  frate  de  care  nu  se  putea 
despărţi. 

Rinelo  i-a  fost  un  soţ  iubitor,  cumsecade  şi  un  tată  bun  pentru 
Rodrigo.  Crescând  sub  imperiul  frumoaselor  amintiri  despre  tatăl  său, 
băiatul  a  dorit  să  ajungă  un  avocat  celebru  ca  Augusto,  şi  a  reuşit. 

Obştescul  sfârşit  al  NADIREI  s-a  petrecut  în  anul  1779.  Avea  73  de 
ani  când  o  epidemie  de  tifos  a  ucis  o  mare  parte  a  locuitorilor  din 
Palermo.  Trupul  firav,  obosit  de  viaţă,  nu  a  rezistat  cumplitei  boli.  Cu 
mari  insistenţe  la  municipalitatea  oraşului,  Rinelo  şi  Rodgrigo  au  reuşit 
să  îi  salveze  trupul  neînsufleţit  de  groapa  comună,  unde  li  se  dădea  foc 
victimelor  aruncate  la  grămadă.  Au  îngropat-o  pe  NADIRA  la  mare 
distanţă  de  Palermo,  pe  una  din  moşiile  lor,  fără  ca  vreunul  dintre 
localnici  să  fi  aflat  cauza  morţii  acesteia. 

Nina  Petre 
14  noiembrie  2016 


COMENTARIUL  MIEI 

„Aşteptam  cu  nerăbdare  să  cunosc  şi  povestea  celei  de-a  treia 
antecesoare  a  mea,  Nadira,  cu  un  nume  atât  de  frumos,  ce  îmi  sună 
cumva  cunoscut. 

în  episodul  spiritual  nr.3  am  fost  o  pictoriţă  siciliană,  frumoasă, 
manierată,  cu  un  delicat  şi  profund  simţ  artistic.  Din  nou  acelaşi  suflet 
bun,  iubit  şi  apreciat,  dar  care  a  fost  pus  la  grele  încercări,  precum 
pierderea  omului  iubit,  răni  sufleteşti,  boală,  suferinţă  şi  o  moarte 
regretabilă  (asemănătoare  predecesorului  imediat,  Ismail,  care  şi-a  găsit 
sfârşitul  în  apele  învolburate  ale  Mediteranei,  tot  răpit  de  tifos). 

M-am  bucurat  să  aflu  că  spiritul  meu  artistic  de  acum  -  caracterizat 
prin  dragostea  pentru  muzică,  dans,  pictură  şi  literatură  -  îşi  are  o 

explicaţie  palpabilă.  Nadira  le-a  îmbinat  atât  armonios  întreaga  ei  viaţă, 
reuşind  să  împărtăşească  cu  ceilalţi  roadele  talentului  său  minunat. 

încă  din  anii  de  generală  şi  apoi  pe  parcursul  anilor  de  liceu  până 
într-a  12-a,  eu  am  fost  „pictoriţa”  clasei,  pentru  că  încă  de  mică  am  simţit 
că  pictura  reprezenta  o  parte  din  mine,  o  încercare  de  a-mi  descoperi 
adevărata  esenţă.  Fiecare  operă  aşternută  în  culori  pe  colile  de  hârtie 
parcă  îmi  oglindea  sufletul,  venea  ca  un  mesaj  fie  de  la  muza  ce  mă 
inspira,  fie  de  la  eul  meu  interior,  care  astfel  se  făcea  auzit. 

Odată  cu  trecerea  anilor,  pictura  a  rămas  o  pasiune  iar  eu  am 
îmbrăţişat  cu  interes  şi  deschidere  şi  alte  domenii  care  mi-au  suscitat 
curiozitatea  şi  cu  care  am  simţit  că  rezonez. 

Un  lucru  bun  pe  care  l-am  remarcat  a  fost  că  Nadira  a  beneficiat  şi 
de  această  dată  de  o  educaţie  aleasă,  că  a  avut  parte  de  oameni  care  i-au 
fost  credincioşi  şi  care  i-au  iubit  sufletul  frumos,  fiindu-i  alături  până  la 
ultimul  suflu. 

Viaţa  i-a  cerut  un  preţ  cam  scump  în  schimb,  răpindu-i  Nadirei  pe 
omul  atât  de  drag  inimii  ei,  soţul  Augusto. 

Cu  toate  astea,  Nadira  a  părut  a  fi  în  vizor  divin,  aşa  încât,  chiar  şi 
după  pierderea  suferită,  lucrurile  în  viaţa  ei  s-au  ameliorat  îmbucurător 
de  repede,  fapt  ce  i-a  permis  să-şi  trăiască  viaţa  cu  demnitate,  alături  de 
oameni  valoroşi  şi  dragi  sufletului  ei. 

Eu  sunt,  în  general,  o  fire  predominant  calmă,  răbdătoare,  empatică, 
înclinată  spre  a-i  ajuta  pe  ceilalţi  şi  a  mă  implica  personal,  deseori  mai 
mult  decât  e  cazul.  Sunt  şi  o  fire  spontană  în  acelaşi  timp  şi  cred  că  asta  e 
partea  care  mă  ajută  să-mi  accesorizez  fiece  moment  al  vieţii  în  cel  mai 
inedit  mod. 

Mi-aţi  oferit  o  idee  chiar  ingenioasă  legată  de  expoziţia  cu  peisaje 
sau  poze  cu  natură,  plăntuţe,  flori,  ape,  cer,  curcubeu,  munţi  şi  animăluţe 
simpatice  (prefer  pufoşeniile  de  orice  fel).  Numai  acest  simplul  gând 
devine  o  hrană  pentru  sufletul  meu,  atât  de  reconfortant,  dându-mi  în 
acelaşi  timp  o  stare  de  pace  interioară,  linişte,  recunoştinţă  şi  bucurie  de 
a  trăi. 

Şi,  în  cele  din  urmă,  la  capitolul  lucrurilor  nerezolvate  din  viaţa  mea, 
cred  că  am  de  lucrat  cel  mai  mult,  pe  toate  planurile. 

încă  sunt  pe  calea  cunoaşterii  de  sine,  de  a  găsi  sursa  luminii  din 
mine  şi  apoi  de  a  o  folosi  într-un  mod  înţelept,  fără  a  o  irosi,  pentru  a 
reuşi  în  final  să  iau  cele  mai  bune  decizii  în  favoarea  unui  viitor  care  să 
mă  împlinească. 

Pe  fiece  om  care  intră  în  viaţa  mea  îl  percep  ca  pe  un  profesor  care 
vine  cu  o  lecţie.  Mă  rog  doar  să  am  mintea  deschisă  şi  suficient  de 
luminată  spre  a  percepe  mesajele  ce  se  îndreaptă  către  mine  spre  a  mă 
întări  în  trup,  minte  şi  spirit.” 

MIA 

îy  noiembrie  2016 
Iaşi 


NINA  PETRE  -  Vieţile  anterioare  ale  spiritului  Voi. 4 


pag.  176 


